
Margareta de Tirol. ducesa shiită, poreclită 
„Botoasa“. iată personajul central a! -ucestei 
opere care evocă evul mediu în imperiul roman 
de natiune germană. Dirză. abilă. lacoraă, dar 
însufleţită- de dragoste pentru Tirolul ei, ducesa 
sluiă este una dintre primele fivuri romanesti 
create dc. Feuchtwanoar si deschide luatul __ŞIE 
al eroilor lui atît de îndrăgiţi de cititori. 

CARTEA ÎNTIîI 


ÎNTRE ORAȘUL INNSBRUCK ŞI MĂNĂSTIREA 
Wilten, pe cimpia largă, deschisă, se înălțau 
corturi, prăjini pentru steaguri ; fuseseră ridi- 
cate tribune, se însemnaseră marginile unui fel 
de piste pentru turnire și alte jocuri sportive ale 
nobilimii. Se pregătiseră locuri pentru multe mii 
de oameni, așa ca lumea să se simtă bine; în- 
tr-un cuvînt se puseseră la cale toate cele tre- 
buitoare pentru petrecere. De doi ani corturile 
acestea acopereau cîmpiile de la Wilten, aștep- 
tind maăreaţa, fastuoasa nuntă pe care voia să 
și-o serbeze Henric, duce de Carintia, conte de 
Tirol, rege al Boemiei. Fraţii monahi purtau de 
grijă ca vîntul să nu strice corturile, iarba să nu 
acopere din nou arena pentru jocurile sportive, 
tribunele să nu se prăbușească din pricina putre- 
ziciunii. Dar serbarea se tot amina, iar cel de-al 
doilea plan de căsătorie ce se pusese la cale pă- 
rea să fi căzut baltă la fel ca și cel dintii. Tîr- 
goveţii din Innsbruck, călugănii de la Wilten 
zîmbeau pe sub mustață, munţii priveau încoace 
cu nepăsare. Nevestele celor din Innsbruck ie- 
şeau la plimbare printre pînzele de preţ, pes- 
trițe alle :corturilor, copiii se jucau de-a prinse- 

lea prin tribune, perechile de îndrăgostiţi folo- 
seau corturile drept binevenite ascunzișuri. 

Regele Henric, care începuse să îmbătrînească 
— toată Europa îi lăsa cu bunăvoință şi fără 
batjocură titlul regesc, deși își pierduse de mult 
regatul Boemiei și stăpînea acum numai comi- 
tatul Tirolului și ducatul Carintiei — trecea 
călare, mohorit, printre corturi. Își luase prîn- 
zișorul la stăreția Wilten ; păstrăvi prăjiţi, mu- 
ați în zeamă tlocotită de ghimbir, găini în 
lapte de migdale, iar după masă rugăciuni de 
mulțumire și prăjituri. Dar cei de la Wilten 
nu se pricepeau în bucătăria aleasă: lipseau 
nuanțele. Starețul era un bărbat de treabă şi 
înțelept, un diplomat folositor, dar despre ra- 
finamentele bucătăriei habar n-avea. Oricum, 
lui, regelui, nu-i plăcuse, și dacă, de obicei, 
după masă se simțea în toane bune, de astă 
dată era mai posomorit decît înainte. Străbă- 
tea crîmpeiul de drum pînă la Innsbruck călare 
și fară armură. Veşmîntul strîmt, croit după ce- 
rințele modei, îl strîngea ; nu se putea tăgădui 
că de la o lună la alta sc tot îngrășa. Dar era 
un om de lume ; se proţăpea cu măreție pe bidi- 
viul lui de rasă, gătit cu podoabe și nu se lăsa 
stîinjenit de mînecile nemăsurat de lungi și de 
largi. 

Adia un vînt ușor, fulguind zăpada, umflînd 
pereții corturilor, făcindu-i să filfîie, să pleos- 
căie. Mica suită rămăsese în urmă, regele că- 
lărea singur, alene. Cerceta cu amărăciune con- 
strucțiile sărbătorești ce se întindeau pînă de- 
parte. Obrajii bine bărbieriţi îi atîrnau moi și 

grași, gura i se ţuguia, mare, urită, cu buza de 
jos umflată. Ochii limpezi, apoşi i, se plimbau 
cu supărare peste orașul de pinză, peste tri- 
bunele și stănoagele arenei. Era, fireşte, un 
bărbat înțelegător. Dar în cele din urmă și 
răbdarea lui avea o margine. Acuma, loan, 
luxemburghezul, l-a tras din nou pe sfoară: 
i-a făgăduit pentru a doua oară o mireasă, 
s-a hotărît totul în mod solemn — și pentru 
a doua oară l-a lăsat mofluz. 

Răsuila greu, respirația trecea șuierînd prin 
nasul lui mic, turtit şi se preschimba în nori- 
şori deși de aburi, în aerul îngheţat și ceţos. 
De fapt, în ciuda celor întîmplate, nu-i purta 
pică lui loan de Luxemburg; în general, îi 
era greu să fie supărat pe cineva. loan era cel 
care-l alungase într-un chip rușinos din Boe- 
mia, aşa că din regatul lui nu-i mai rămăsese 
decît titlul ; dar fusese lesne împăcat de priete- 
nosul și elegantul bărbat, atunci cînd acesta îi 
oferise despăgubiri bănești și mina frumoasei, 
tinerei lui surori Maria. Chiar atunci cînd 
luxemburgihezul nu-și ținuse făgăduiala și nu-şi 
putuse îndupleca sora să se mărite, el nu pu- 
sese lucrurile la inimă şi se declarase gata să 
se mulțumească cu cea de-a doua mireasă pe 
care i-o propunea luxemburghezul, vara lui 
loan, Beatrix de Brabant. Totuşi, acum, cînd 
și această înţelegere rămăsese în vînt, găsea că 
e prea de tot. Sărbătoarea sfîntului Bartolo- 
meu !, cînd Beatrix ar fi trebuit să sosească, 

trecuse de mult; scumpa vară din Brabant a 
lui loan nu venise, iar frumoasele corturi de 
pe cîmpiile de la Wilten așteptaseră în zadar. 
Sigur că luxemburghezul va şti din nou să 
găsească un pretext ticluit subțire. Numai că 
de data asta regele Henric nu se va mai lăsa 
potolit cu atita ușurință. Și răbdarea unui rege 
creștin multîncercat își are marginile ei. 

Agută minios cravașa bogat împodobită. Își 
amintea foante limpede cum se întîlnise cea din 
urmă oară cu loan, în mai, și puseseră la cale 
totul. Luxemburghezul, trebuia s-o recunoască, 
apăruse într-o înfățișare de o eleganţă ului- 
toare. Purta, ca și domnii din suita lui, veş- 
minte lucrate după croiala cea mai nouă ce 
tocmai se ivise în Catalonia și Burgundia și 
care nu fusese încă văzută în Germania : haine 
nemaipomenit de strîmte, strinse — era nevoie 
de doi slujitori ca să ţi le smulga de pe corp — 
din stofă multicolora, cu aplicaţii de fiîșii în 
pătrăţele, ca tabla de şah, cu mîneci largi, care 
atirnau aproape pînă la genunchi. El însuși, 
regele Henric, punea mare preţ pe tot ce «era 
legat de modă, dar luxemburghezul — nimic 
“de zis — îl întrecuse. Ioţi seniorii de stirpe 
luxemburgheză sau din Boemia — cît de repede 
se puseseră la punct! — îşi însușiseră de în- 
data noul port al părului: barbă mare şi plete, 
în locul obrazului neted bărbierit și al parului 
tuns scurt, așa cum fusese obiceiul printre ca- 
valeri de cînd îşi poate aduce el aminte. Cu 
adevărat îl uimise și-i impusese felul sigur și 
de la sine înţeles în care luxemburghezul adop- 

tase peste noapte moda cea nouă. Plin de o 
tainică admiraţie stătuse atunci de vorbă cu 
loan numai despre noutăţile modei, apoi des- 
pre femei, cai, sport, iar politica și tîrguielile 
privitoare la nuntă le lăsase pe seama sfetni- 
cilor săi. Seniorii lui, prudentul, devotatul sta- 
reţ de la Wilten, multcititul și iscusitul la vorbă 
abate loan de Viktring, impunătorul burgrav 
Volkmar, iubiții și înțelepţii lui seniori de Vil- 
landers, de Schenna se pricepeau într-adevăr 
mult mai bine decît el în aceste treburi bănești 
migăloase și plictisitoare ; în mîinile lor credin- 
cioase și destoinice încheierea contractului se 
găsea într-o mai mare siguranţă. De aceea el, 
Henric, se mărginise doar la cele mondene, iar 
cînd regele loan îi lăudase calităţile doamnelor 
din Paris şi Burgundia, din care îi plăcea să 
facă eroinele aventurilor sale, îi opusese far- 
mecele strașnice ale tirolezelor, pe care le cu- 
noșştea. foarte, dar foarte bine și din puncte de 
vedere mereu noi. În cele din urmă, iubitul lui 
secretar, abatele loan de Viktring, îi pusese 
înainte contractul gata, îi citase un dicton la- 
tinesc : „Şi astfel fuse dusă treaba la bun sfir- 
șit“, și-l încredințase că toate erau în cea mai 
deplină rînduială și încheiate, așa că în ziua 
sfîntului Bartolomeu își va primi o dată cu mi- 
reasa şi treizeci de mii de marci în arginți ve- 
ronezi. lar acum se găsea aici și dădea ocol 
călare locului pregătit pentru festivități. lată 
corturile, prăjinile de steaguri, arena pentru 
turnir — dar nici mireasă, nici bani. 


În drumul regelui şedea un băiețaş. Nu auzise 
calul venind ; se cinchise grăbit și încordat în 
colțul unui cort, își ridicase haina și-și făcea 
nevoile. Priveliştea acestei profanări a locului 
unde ar fi trebuit să-și sărbătorească nunta îl 
miînie pe rege, care-l lovi pe băiat. Îndată, însă, 
cînd copilul scoase un urlet, îi fu milă, se căi 
și îi aruncă un băânuţ. 

Nu, cu adevărat, așa nu mai mergea. Felul 
cum ședeau și așteptau aici corturile era ceva 
nedemn pentru maiestatea sa. Va termina cu 
luxemburgihezul și cu proiectele lui mereu spul- 
berate. La Innsbruck se va întîlni cu austriacul, 
cu ducele Albrecht cel Olog. Va încheia cu 
dinsul un contract, să-i dea austriacul o nevastă. 
E oare la cheremul luxemburghezului? Cris- 
toase, Dumnezeule ! Ceea ce nu poate sau nu 
vrea să-i dea Luxemburgul, 'o să găsească la 
Habsburgi. 

Nu era deprins să rumege în el multa vreme 
o supărare. Îndată ce luă hotărîrea, își împrăș- 
tie necazul în aerul rece și vesel al Celui-de-sus. 
Începu să se uite cu alți ochi, voioși, la con- 
strucțiile sărbătorești din juru-i. Rideţi voi! 
Toate acestea își vor avea în curind rostul lor. 
Se săltă în șa, începu să fluiere un cîntecel 
poznaș și dădu pinteni calului, așa că seniorii 
se grăbiră să-l ajungă din urmă. 


Trecînd călare prin întinsul oraş de corturi, 
cei cinci domni dim suita cea mai apropiată 
schimbaseră între ei fraze pline de aluzii glu- 
meţe cu privire la nunta mereu aminată a 

regelui. Toţi cinci erau cu mult mai înzestrați 
decit suveranul lor, îl storceau cît puteau, mai 
ales grosolanul burgrav Volkmar, îi smulgeau 
mereu noi moșii și otcupuri. Dar cu toate aces- 
tea ţineau în felul lor la prinţul acesta neînfrî- 
nat și trîindav. Era un stăpin darnic, cuvios, un 
bun tovarăș de zaiafeturi, doritor de petreceri 
şi de sport, îi plăceau femeile, veșmintele la 
modă, toate felurile de distracţii, avea şi fan- 
tezie, era uşor să-l cîştigi pentru orice fel de 
aventură ; numai că-i pierea repede cheful. În- 
tr-o vreme cînd toată politica depindea de per- 
sonalitatea suveranului, un astfel de stăpînitor 
nu avea perspectivele cele mai fericite, iar de 
la păţania din Boemia se terminase cu el defi- 
nitiv pentru marea politică europeană. Pe cît 
de puţin bănuia regele asta, pe atit de bine o 
știau seniorii. Ei îşi dădeau seama: Henric nu 
mai făcea politică, era pionul altora. 

Cu gîndul acesta judecau ei planurile de că- 
sătorie ale lui Henric, iar corturile ce ședeau 
în așteptare aveau pentru dînșii un cu totul alt 
sens decit pentru bunul rege, unul ironic. 

La cîrma destinelor Imperiului roman de 
națiune germană se aflau trei principi. Vio- 
iul, strălucitul, sclipitorul loan de Luxemburg- 
Boemia, greoiul, șovăielnicul Ludovic de Wi- 
ttelsbach și tenacele, departe-văzătorul Albrecht 
de Habsburg, pe care infirmitatea îl asprise şi-l 
făcuse conducător al fraţilor săi cu care dom- 
nea împreună. Cei trei principi aveau cu toţii 
aceeaşi putere, își întindeau braţul spre stăpi- 
nirea imperiului și a creştinătăţii, ședeau încor- 

daţi, se pindeau unul pe altul. Își aținteau pri- 
vinle spre ţara din munţi, spre Carintia și 
Tirol, unde domnea Henric, văduvoiul ce îm- 
bătrinea fără clronomi în linie bărbătească. 
Doar într-acolo era cu putinţă să-și sporească 
hotăritor puterea și moşia. Țara din munţi, bo- 
gata, rodnica, vestita ţară, se-ntindea de la 
hotarele burgunde pină la Adriatica, de la po- 
dișul bavarez pînă în Lombardia. Era puntea 
ce lega posesiunile austriece ale Habsburgului 
cu cele șvăbești, Germania cu Italia, într-un 
cuvint, cheia imperiului. Fiecăruia dintre cei 
trei principi i se părea un ţel lesne de atins 
să-l cîştige, să-l moştenească pe stăpînitorul aces- 
tei ţări, petrecăreţul blajin ce-ncepuse să-mbă- 
trinească. În socotelile lor, ţineau seama de nă- 
zuinţa acestuia de a avea pe lingă numeroșii-i 
fii din flori şi pe lingă cele două fete legitime, 
un adevărat moştenitor în linie bărbatească, şi-l 
momeau cu planuri de căsătorie ticluite cu grijă. 

Cei cinci seniori, trei cavaleri în armuri și 
doi stareţi în haine de călătorie de-o tăietură 
foarte lumească zimbeau gindindu-se cum re- 
gele Henric încerca să-și tăinuiască lui însuși 
această țesătură de interese. Regele se purta 
ca şi cum luxemburghezul, ducele de Wittels- 
badh și Habsbungul și-ar fi dat osteneala să-i 
afle mireasa cea mai potrivită numai din dra- 
goste și devotament princiar, sau din prietenie. 

Cel care se vădise cel mai hotărit fusese 
loan, luxemburghezul. Ma: întîi îi propusese lui 
Henric mîna tinerei, frumoasei sale surori Ma- 

ria și douăzeci de mii de mărci în arginţi vero- 
nezi, cerînd în schimb ca una dintre fiicele lui 
Henric să se cunune cu unul dintre prinţișorii 
Luxemburgului. Îl fenmecase pe bătrînul și iu- 
beţul văduv cu niște portrete ale Mariei, fără 
a fi cerut măcar cu o vorbuliţă consimţămîn- 
tul gingaşei, strălucitoarei prințese. Nu era greu 
de înțeles că tînăra, graţioasa luxemburgheză, 
fiică de împărat, avea să se împotrivească prin 
orice mijloace căsătoriei cu vîrstnicul chefliu, 
stozs de vlagă. Fata făcuse un legamint de veş- 
nică feciorie, dar legămîntul acesta — principii 
înlemniseră cînd le-a vorbit despre el pe oco- 
lite — n-o împiedicase ca după numai citeva 
luni să se mărite cu regele Franţei. 

Poate că loan, știind dinainte că nu-și va pu- 
tea îndupleca niciodată sora să-l ia de soţ pe 
ducele de Carintia, voise numai să-l zăbovească 
pe bătrinul rege, care se și bucura copilărește 
la gîndul că din aceasta căsătorie i se va naște 
un prinţ chipeș. Sigur era însă că plănuirea 
celei de-a doua căsătorii, cu Beatrix de Brabant, 
nu fusese pentru el decit un joc nesocotit cu 
vîrstnicul principe. Făgăduindu-i o zestre încă 
mai mare, îl păcălise pe Henric, făcîndu-l să-și 
pună semnătura pe un contract, conform căruia 
copila lui Henric, Margareta, urma să se mărite 
cu unul dintre fiii cei mai mici ai lui loan și să 
moștenească ţările lui Henric, dacă acesta ar fi 
murit fără succesori de parte bărbătească. În 
felul ăsta, bătrînul principe prăpădindu-se fără 
să i se fi născut un fiu, luxemburghezul avea 
la îndemînă pretextul ca să înhațe Carintia, 

Gorzul şi Tirolul. Acum, cercetind cu grijă fe- 
luritele aventuri de dragoste ale lui Henric, 
ajunsese la constatarea că regele, care se ofi- 
lea repede, nu mai avusese nici un prunc, în 
cei din urmă patru, cinci ani, de la vreuna din- 
tre ibovnicele sale. Totuși, în treaba asta nici 
un doftor și nici un om trecut prin ciur și prin 
dîirmon nu putea să tragă o încheiere sigură; 
cu cit el, luxemburghezul, ar fi întîrziat mai 
mult căsătoria regelui, cu atît mai virtos i-ar 
fi crescut nădejdea de a pune mîna, prin mij- 
locirea feciorului său, pe ţara din munţi și, o 
dată cu ea, pe Imperiul roman de naţiune ger- 
mană. 

Toate aceste urzeli erau foarte limpezi pentru 
seniori, €i știau cît se poate de bine că aici era 
temeiul pentru care sărbătoreștile corturi rămă- 
seseră goale şi triste. Cînd iubita verișoară a 
luxemburgihezului, Beatrix de Brabant, fiică a 
seniorului de Louvain și Gaesbecke, nepoată a 
răposatului împărat Henric al VII-lea, se arătă 
şovăitoare, cînd pretextă că ea: e singurul spri- 
jin al părinţilor săi, că nu vrea să schimbe fru- 
moasa ei Flandră cu ţara cea muntoasă, străină 
şi înspăimintătoare — hei! tare degrabă renun- 
țase loan să-ncerce a-i scoate din cap toate 
astea. 

În fond, seniorii priveau cu neplăcere şi cu 
împotrivire tot acest plan de căsătorie, care era 
miezul întregii politici din ținuturile Alpilor. 
Ce-i drept, burgravul Volkmar, masiv și gro- 
solan în straşnica lui armură, spunea cu vo- 
cea-i hirîitoare că ori Luxemburgul, ori Habs- 

burgul totuna-i, numai să-și aibă în sfîrşit re- 
gele mireasa în pat; maiestatea-sa, și laolaltă 
cu el ei înșiși, sfetnicii şi seniorii lui, se făceau 
de rîsul lumii, din Sicilia pînă în cea mai înde- 
părtată provibcie de la miazănoapte, din pri- 
cina astei însoţiri împiedicate la nesfîrșit. Nu- 
mai că spusele burgravului sunau niţel cam 
silme şi fățarnic, și atît vicleanul Tăgen de 
Villanders, cel zgîrcit la vorbă, cît şi lacob de 
Schenna, seniorul distins şi slab, cel mai tînăr 
dintre sfetnici, a cărui armură nu se potrivea 
nicidecum cu aerul obosit și sceptic al feţei, 
făcură niște mutre pline de îndoială. Regele 
Henric se pricepea prea puţin la finanţe, ceea 
ce era cît se poate de bine; lăsa întreaga cir- 
muire pe seama sfetnicilor, iar cînd aceştia se 
văicăreau, la înfățișarea socotelilor, că trebui- 
seră să-și dea foarte multă osteneală și că avu- 
seseră multe cheltuieli de acoperit, dinsul le 
mulțumea cu un belșug de cuvinte prietenești, 
dar, în ciuda vistieniei goale, nu sfirșea cu in- 
vestiturile, privilegiile, otcupurile. În slujba lui 
puneai frumușel, lesne și în tihnă osînză pe 
tine, îți sporeai pămînturile şi-ţi. burduşeai sipe- 
tele. Dacă vreun străin — seniorii oftară — 
și-ar vîri acum botul în troaca asta plină ce le 
sta la îndemînă, nu le-ar mai fi în nici un caz 
atît de bine, oricîte măsuri s-ar îngriji ei să ia. 

Cu adevărat mulţumiţi erau cei doi oameni 
ai bisericii, istețul, slăbănogul stareţ de la Wil- 
ten și celălalt, loan de Viktring, nu numai bun 

de gură, ci și dibaci. „Plin de învăţăminte și 
frumos este a deschide oohii asupra faptelor 
oamenilor celor mari“, cita acesta pe un clasic 
din veahime, iar amindoi se bucurau în taină, 
'ca 'de o intrecere sportivă, de diplomaţia luxem- 
burghezului. N-aveau pricini de nemulțumire ; 
fie Henric, fie luxemburghezul, fie Habsburgul, 
ei vor ști să dobindească toate cele de trebuinţă 
pentru plăcutele și mănoasele lor stăreții. Aşa 
că aşteptau cu o curiozitate aproape lipsită de 
părtinire să vadă cum se va încheia lupta din- 
tre Albrecht şi loan de Boemia şi priveau cu 
bunăvoință această figură de șah rubicondă, bla- 
jină, dedată plăcerilor, care era regele Henric 
în jocul cu miză mare al celor trei germani 
aflaţi pe culmea putenii. 

Seniorii îl ajunseră din urmă pe rege, care 
sta şi mai ţeapăn în şa, bâgară de seamă că se 
luminase și-i ghiciră hotărîrea de a primi în 
orice condiții mireasa pe care i-o va hotărî 
Habsburgul. Ei da, orioum, 6dată și odată tot 
trebuia să se ivească prilejul pentru o festă ca 
asta. Bine, vor trece aşadar de partea Habs- 
burgului. 

Totuși, cînd, în sfirşit, dupa numai cîteva 
luni corturile de la Wilten se umplură într-a- 
devăr cu oaspeţi, mireasa fu firește o altă 
Beatrix, aceea pe care o propusese Albrecht de 
Austria, Beatrix de Savoia ; numai că loan de 
Luxemburg se virîse între cei doi, loan de 
Luxemburg mijlocise căsătoria, semnase şi ga- 

rantase contractul, Ioan de Luxemburg plătise 
zestrea sau cel puţin făgăduise s-o plătească, 
iar fiul lui cel mai mic, loan, devenise logod- 
nicul Margaretei de Carintia şi moștenitorul 
ţării din munţi. 


MARGARETA, ÎN VÎRSTĂ DE DOISPREZECE ANI, 
principesă de Carintia și Tirol, călătorea de la 
castelul ei natal din Meran spre Innsbruck, la 
nunta cu prințul loan de Boemia, un băiat de 
zece ani. Tatăl ei, regele Henric, o povăţuise 
să ia calea cea mai scurtă, prin trecătoarea Jau- 
fen. Ei însă îi plăcuse mai mult ocolul uriaș prin 
Bozen şi Brixen, fiindcă voia să se desfete vă- 
zînd frumuseţile aşezărilor populate pe care le 
străbătea drumul acesta. 

Călătorea cu o suită numeroasă. Seniorii că- 
lăreau la pas, caleştile ou coviltir, sales împo- 
dobite, ale doamnelor, scîrţiiau hurducindu-se 
pe drumurile de munte în sus, în jos, și zdrun- 
cinau jalnic. Multe doarine se arătaseră mai 
bucuroase să încalece pe catiri, cu toate că 
asta nu prea se cuvenea, sau se lăsau luate de 
domni pe cai, pentru cîte o scurtă postaţa de 
drum. | 

Mica principesă şedea într-o litieră purtată 
de cai, împreună cu dădaca ei, doamna de Lon- 
drone, şi cu camerista Hildegard de Rottenburg, 
o fiinţă sfrijită, neînsemnată, nemaipomenit de 
săritoare. Cele două doamne oftau şi se văitau 
fără răgaz din pricina prafului şi a drumurilor 
rele, a duhorii cailor, a hiţinelii fără sfîrşit; 

prințesa însă rabda osteneala fără un cuvinţel 
de tînguire. 

Ședea tăcută, cu un aer serios, gătită, înţe- 
pată. Avea talia atît de subțire, fiindcă se strîn- 
gea cu şireturi ; minecile din atlas greu, verde, 
atîrnau umflate, cum o cerea moda, pînă la pă- 
mint ; un olăcar fusese trimis în grabă să-i 
aducă din Flandra una din acele noi şi scumpe 
impletituri pentru păr, care tocmai începuseră 
să se poarte acolo. Pe gît, deasupra decolteului, 
îți atrăgea privirile un lanţ greu, iar pe „degete 
purta inele groase. Aşa şedea ea, serioasă, asu- 
dînd, încărcată cu podoabe făloase, între cele 
două doamne posomorite, veșnic cârtitoare. 

Părea să aibă mai mult decît cei doisprezece 
ani ai ei. Deasupra unui trup îndesat, cu mă- 
dularele scurte, se înălța capul :mare,. diform. 
E-adevărat, avea o frunte limpede și curată, 
ochii îi fugeau încolo și-ncoace cu isteţime, ju- 
decînd, iscodind ; dar sub un nas mic, turtit, 
ieșea la iveală o gură proeminentă de maimuţă, 
cu fălci enorme şi cu buza de jos groasă. Părul 
arămiu îi era aspru, uscat, lipsit de strălucire, 
pielea cenușie ca varul, palidă, lăbărţată. 

Aşa călătorea copila din Carintia prin ţară, 
sub un strălucitor cer de septembrie. Pe unde 
ajungea, o salutau cornuri și trimbiţe, băteau 
clopote, steaguri filfiiau în vînt. La Brixen, 
episcopul ŞI canonicii o întimpinară sărbătoreşte 
pe fiica şi moștenitoarea suzeranului lor. Marii 
aristocrați feudali o primeau la hotarele feu- 
delor. La bariere o oșteptau mai-marii oraşelor, 
cu închinăciuni solemne. 

Y) A a IV) , 

Margareta răspundea într-o latinească lim- 
pede, pe un ton matur, de stăpînă, cuvintelor 
smerite ale celor ce-o 'omagiau. Poporul holba 
ochii la ea cu evlavie, o ovaţiona ca pe o prea- 
siintă, sălta copiii cît mai sus, ca s-o vadă pe 
viitoarea lor prinţesă. 

Îndată, însă, ce se-ndepărta, oamenii se ui- 
tau unul la altul, rînjeau. „Ce mai bot umflat! 
Ca o maimuţă !“ ziceau batjocoritor femeile cu 
înfăţişare neînsemnată și amărită ; celor fru- 
moase le era milă. „Biata de ea! Că sluta 
mai €!“ 

Așa trecea copila prin ţară, albă ca varul, 
palidă, grăsună, serioasă, apăsată de grele po- 
doabe, ca statuia unui idol. 

În marele cort de recepţie din orașul de 
pinza de la Wilten străluceau gobelinurile şi 
covoarele scumpe, foșneau sărbătorește steagu- 
rile, se-ngrămădeau solemn stemele ținuturilor 
Luxemburg, Carintia, Craina, Gorz, Tirol. Prin- 
țişorul de zece ani, loan, își aștepta mireasa cu 
care trebuia să fie cununat. Deșirat, foarte înalt 
pentru anii lui, prinţul ședea acolo, cu capul 
lui slab și lunguieţ, altminteri destul de frumu- 
șel, dar cu niște ochi mici, răutăcioși, adinc în- 
fundaţi în orbite. Fără tihnă se freca în veş- 
mintul lui strîimt, la modă, cu pieptul îngust 
strivit dureros într-un pieptar de armură, pur 
decorativ, pe care-l purta cu acest prilej pentru 
întîia oară. Se înăbuşea asudînd, ciudat de ne- 
sigur, între cei cincisprezece seniori din Boe- 
mia și Luxemburg care-i formau suita. 

Trompete, steaguri înclinate. Sosea prințesa. 
Arhiepiscopul de Olmiitz păși înainte, o salută 
în numele prințului, cu vorbe răsunătoare, 1SCU- 
site. Apoi cei doi copii: se aflară faţă în faţa, 
băiatul gătit în armura lui elegantă, iar fetiţa 
în grelele-i podoabe. Se uitară unul a altul cu 
priviri, cercetătoare. Clipind neplăcut, cu sială 
ȘI încăpăţinare, loan își aţintea odhii mici, rău- 
tăcioși asupra uritei lui mirese ; rece, aproape 
cu dispreţ îl privea Margareta. pe băiatul lung 
ca o prăjină și nesigur de sine. Apoi, şovăind, 
ceremonios, își dădură mîna. 

Sosiră taţii. Cu admiraţie îl văzu Margareta 
pe uriașul, strălucitorul rege loan. Ce ma: băr- 
bat ! lar luxemburghezul, care era un politician 
foarte abil, se stăpini. Nu- şi îngădui nici o tre- 
sărire. Ridică sus de tot, în braţele-i -i viguroase, 
fetiţa urîtă care-i aducea fiului său Carintia, 
Craina, Tirolul, Gorzul şi, în fața tuturora, 
privind-o pătrunzător în ochii aţintiţi pe copila 
care tremura și se topise toată de fericire, o să- 
rută pe gura mare şi proeminentă, de maimuţă. 
Regele cel îmbătrinit, Henric, şedea acolo bucu- 
ros și mișcat, cu ochii-i limpezi mai apoși ca de 
obicei. Cu mîna lui cărnoasă, de chefliu, care-i 
tremura ușor, fără încetare, scutură mîna nă- 
clăită de o sudoare rece, lipsită de vlagă, osoasă 
a micului său ginere, îi vorbi ca unui -om mare. 
Şi-atunci răsunară goarnele, bubuiră tobele, în- 
cepu ospăţul. Cortul, în care COpiii şedeau la 
masa de onoare, strălucea în purpură și aur. 
Trei mese încărcate erau întinse în arc de cerc 
sub tribune. Episcopiile din Irient și Brixen 

oferiseră cu împrumut feţele lor de masă scumpe, 
orașele Bozen, Meran, Sterzing, Innsbruck, Hall 
dăduseră tacimurile de preţ. Deasupra capete- 
lor perechii de miri atirnau făloase şi grele 
stindarde cu  neîmblînzitele animale de pe 
steme. 'Călări pe caii lor de luptă aprigi şi 
împodobiţi, cei dintii seniori din Boemia, Ca- 
rintia și Tirol aduceau miîncările pentru micii 
prinți, în sunetele muzicii. Cavaleri ofereau apă, 
ştergare după fiecare fel, turnau vim, tăiau car- 
nea. Serioși, cu fețe îmbătrînite, cei doi copii 
tronau sub purpură și aur. 

Punul rege Henric plutea de fericire. Trecea 
dincolo, la noua lui nevastă, tinăra, sfioasa, clo- 
rotica, mereu înfrigurata Beatrix de Savoia, care 
ocupa locul de cinste la masa doamnelor din 
familiile princiare, o mîngiia pe mină, îi în- 
china paharul. Se-ntorcea agale la luxembur- 
ghez, cel dintii cavaler, cel mai galant om de 
lume al creștinătății. Se simţea bine stînd cot 
la cot cu acesta, fiind una cu el. Avea cu totul 
altă fire decît seriosul, anostul bavarez, împă- 
ratul Ludovic, care nu vorbea decît despre ale 
politicii şi ostăşiei. Era omul lui, făcut din 
aceeași plămadă. El, Henric, trăia și iubea peste 
tot în castelele lui de la Zenoberg, Gries, Trient, 
în cetățile seniorilor săi, iar doamnele acestora 
se simțeau onorate şi bucuroase cînd puteau să 
arate principelui lor supunere. Chiar atunci cînd 
călătorea nu se ferea din calea nici unei aven- 
turi, îi făcea plăcere cînd magistrul vreunui oraş 
îl poftea solemn să-i arate casa tălaniţelor. Și 
totuși — anafura... şi pe toţi dracii! — loan 

ăsta era și mai și. Nu rămăsese nici un oraș, 
de la hotarul Spaniei pînă-n inima Ungariei, 
din Sicilia pînă-n Suedia, în care să nu-și fi 
făcut mendrele. Se strecura noaptea pe ulițe, 
străvestit, aţiţat de pofte ca un motan, se hîr- 
jonea cu muierile tîrgoveţilor, se ciomăgea cu 
ibovnicii  încornoraţi. Toată Europa îi știa 
aventurile uimitoare, neruşinate, fermecătoare şi 
pline de strălucire. Fericit, cherchelit rău de 
băutură, Henric se-ndesa lîngă luxemburghez ; 
îi purta credinţă în toată cinstea, fără nici o 
pizmă. Fireşte, el era ceva mai în vîrstă, oleacă 
mai copt; dar, una peste alta, vedea în loan 
doar propria-i replică, așa ca un frate mai tînăr 
croit la fel. În voioşia și lipsa lui de orice bă- 
nuială, credea că lumea trebuie să vadă în el 
însuși ceea ce dinsul vedea în celălalt. 

Bea vîrtos, cu gîlgiieli ; îi dădea ghionțţi, cu 
ochii înceţoşaţi, luxemburshezului, chicotea cu 
familiaritate, îi bilbiia în şoaptă taine scîrbav- 
nice. Vicleanul, strălucitorul loan accepta prie- 
tenește intimitatea bătrînească și guralivă a ca- 
rintianului, nu lăsa să se bage de seamă nici 
prin “cel mai mic gest că nu-l socotea altceva 
decît o biată căzătură. Cei doi regi își șopteau 
la ureche, se prindeau cu braţele pe după umeri, 
șuşoteau frivolităţi, hohotezu. 

Și ceilalți seniori se-nsuflețeau, și lor li se 
împurpurau obrajii. Cei din Boemia, din Lu- 
xemburg, din Lirol se înțelegeau anevoie unii 
cu alţii, sau nu se-nțelegeau de loc. Asta era pri- 
lej pentru unele glume. Mereu se auzeau mai 
ales hohotele zgomotoase de ris ale celor doi 

fraţi naturali ai regelui, Henric de Eschenbach 
şi Albrecht de Camian. 

'Copila Margareta se uita cu ochii mari şi îs- 
teți la veselii ei unchi aflaţi de partea cealaltă 
a mesei. Damele e: de onoare, doamna de Lon- 
drone, domnișoara de Rottenburg, îi rugau ru- 
şinate pe domni să nu-și mai povestească cu 
glas atît de tare în fața copiilor istorioarele pi- 
părate. Cele două dame de onoare ofilite bău- 
seră din vinul dulce, aveau pete roșii în obraji, 
zîmbeau acru, aţițate. La masa doamnelor se 
afla şi sora mai mică a Margaretei, Adelaida 
cea bolnăvicioasă şi cocoşată. Sfielnica fetiţă 
ar fi fost mai bucuroasă să rămînă printre mai- 
cile de la Frauenchiemsee. Dar Margareta ce- 
ruse stăruitor ca surioara ei să nu lipsească de 
la nuntă. Acum nepoata puternicului cuceritor 
al ţării şedea acolo, în zgomotul petrecerii, între 
cavalerii gălăgioşi, sub steaguri și tribune, pă- 
miîntie, pipernicită, suferindă, semăniînd leit cu 
piticul de la curte, care se tot învîrtea prin fața 
ei, făcînd glume chinuite și grosolane. Blinda 
Beatrix de Savoia, mama ei vitregă, îi zimbea, 
îi mîngtia mina. 

Micul prinţ loan, mirele, stătea întunecat, ţea- 
păn, strimtorat pe locul lui de onoare. Copiii mai 
că nu-şi vorbiseră de loc. Cînd și cînd, prinţul 
aluneca o privire piezişă către mireasa lui, care 
şedea tare sigură de ea și fără nici o sfială. Ca 
să scape de stînjeneala care-l stăpînea, înfuleca 
repede şi mult din toate, dădea de dușcă vinul 
dres cu mirodenii. În cele din urmă i se făcu 
rău ; mai întîi luă o mutră încruntată, încercă 

să se stăpinească, dar sfîrși prin a se da bătut. 
Arhiepiscopul de Olmutz trebui să-l conducă 
afara. Se rise în jurul mesei, cei de faţă se în- 
veseliră, se rostiră glume bimevoitoare. Marga- 
reta privea rece, cu dispreț, drept înainte. 

Cînd băiatul se reîntoarse, era fără armură, 
se simțea ușurat. Cu un chip întunecat, îndărat- 
Nic, se aruncă asupra fisticului, smochinelor, 
turtei-dulci, magiunurilor, bomboanelor. Călăto- 
ria asta, fetița cea slută şi îngîmfată, mireasa 
lui, petrecerea, tatăl său, babalicul ăla gras ca- 
re-l era acum socru — totul îi făcea silă. I-ar fi 
plăcut mai multsă seafle în satul acela murdar 
din Boemia, care ţinea de castelul mamei sale, să 
se încaiere cu băieţii de ţărani, cu Wenceslas, 
Bogislav, Prokop. Era înalt, puternic şi laș. Obiş- 
nuia să-și cotonogească tovarășii de joc cu săl- 
băticie, să-i muște. Cînd «ei se apărau, se lăsa 
mai întîi lovit. Dacă însă erau mai-mai să-l bi- 
ruie, atunci redevenea dintr-o data fiul de rege, 
făcea spume la gură de furie, îi pira, punea să 
fie pedepsiţi fără milă. Creştea lingă maică-sa, 
Elisabeta de Boemia, care-i adusese . luxembur- 
ghezului regatul. Regina era o femeie isterică, 
îndrăgostită nebunește de străluaitorul ei soţ și 
de o gelozie feroce faţă de nenumăratele lui 
ibovnice. Mai mult decît pe toate o ura cumplit 
pe văduva răposatului rege Rudolf, regina din 
Graz, ale cărei legături scandaloase cu loan az- 
vîrliseră ţara în război civil și în mizerie. Pe 
micul loan îl creștea sub stăpînirea acelorași 
simţăminte schimbătoare faţă de soţul ei, pe care 
acum îl adora în extaz, acum îl ura dintr-o 

dată cu sălbăticie și-l blestema. Băiatul aproape 
că nu se putea înţelege cu tatăl lui; regele nu 
ştia limba celor din Boemia, el habar n-avea de 
franceză ; trebuiau să vorbească între ei în ger- 
mană, limbă pe care amîndoi o cunoșteau prost. 
De altfel, fiul își vedea arareori tatăl, cînd acesta 
apărea, ca adus de furtună şi numai pentru ci- 
teva zile de zaiafeturi zgomotoase, în regatul lui 
pe care nu-l putea suferi, pe care doar îl stor- 
cea de bani și căruia îi prefera cu mult Luxem- 
burgul şi frumoasele-i posesiuni de pe Rin. Ma- 
mă-sa îl silea atunci să-i arate regelui, cu aceeași 
prefăcătorie, ură sau dragoste, după cheful ei. 
Asta făcuse ca băiatul să devină foarte de tim- 
puriu făţarnic, reţinut, încăpăţinat şi timid. 

Tirolul, această ţară muntoasă scăldată în lu- 
mină, în care totul apărea nespus de limpede 
și în contururi atît de precise, nu-i plăcea. Îi era 
dor să se-ntoarcă în Boemia lui ceţoasă și învă- 
luită în nori. Clipea din ochi, se simţea sătul. 
Vinul îl aţîţa, ar fi vrut să facă ceva, să dea po- 
runci, să chinuiască. 

În spatele lui stătea camerierul şi îi turna din- 
tr-o cană de aur apă pe miini. loan se răsti la 
el, să bage mai bine de seamă, că-i udă mine- 
cile. Camerierul roși, buzele mici îi tresăriră, 
voi să răspundă, se stăpîni, tăcu. 

Margareta își întoarse capul, aruncă o privire 
fugară camerierului. Băiatul, cu vreo doi-trei 
ani mai mare decit loan, era tras ca prin inel, 
îndrăzneţ, avea faţă smeadă, nas viguros și buze 
MICI, pline ; părul lui lung, neîngrijit, era cas- 
taniu. 

— Cum îl cheamă pe camerier, înălţimea- 
voastră ? spuse ea cu vocea-i caldă, limpede. 
loan se uită la dinsa pieziş, ou bănuială. 

.— Chretien de Laferte, răspunse morocănos. 
Chretien îi fusese trimis de vreun an de la 
curtea tatălui său, ca prieten de joacă şi ca- 
marad mai mare, care să-ndeplinească pe lîngă 
el unele slujbe și totodată să-l deprindă cu bu- 

nele maniere franceze și burgunde. 

— Dă-mi nişte prăjituri, Chretien ! zise Mar- 
gareta încet, în linişte, şi-l privi. 

Chrâtien se grăbi să-i întindă talerul cu dul- 
ciuri. Ca şi cînd ar fi fost lucrul cel mai firesc, 
iata rupse o bucată în trei părţi, își opri una, pe 
a doua i-o dădu lui loan, iar pe a treia came- 
rierului, care fu foarte stînjenit. 

Seniorii de la masă băgara de seamă gestul și 
făcură haz de copilăreasca imitare a galanteriei 
celor mari. Treptat, glumele deveniră răută- 
cioase. Bărbaţii începură să-și bată joc de ne- 
maipomenita urițenie a miresei. 

— Bietul flăcău! spuse unul dintre cei din 
Boemia. Cu cîtă silă trebuie să-și plătească 
țarile. 

— Eu mai bine le-aș fi cucerit cu paloșul! 
zise altul. 

— Pentru ca un asemenea bot să aibă niscai 
dulceaţă, fu de părere un al treilea, trebuie uns 
din gros. 

Baronii tirolezi se ţinură mai întîi de-o parte ; 
dar în cele din urmă, pe jumătate fără voie, se 
alăturară celorlalți. Margareta se uită spre «i. 
Cu neputinţă să fi auzit; totuși, ochii-i mari, 

gravi, păreau să ştie tot, așa că domnii, cam în- 
curcaţi, își puseră friu gurii. 

Printre aceștia se afla şi lacob de Schenna, 
cel mai tînăr dintre sfetnicii și oamenii de cre- 
dință ai regelui Henric. Fusese de multe ori 
oaspete pe la castelele regale. Margareta îl vă- 
zuse adesea. Era singurul pe care-l putea suferi, 
în care avea încredere. El nu-i vorbea cu acea 
bunăvoință neroadă, cu acea maimuţăreală co- 
pilăroasă cu care i se adresau în mod obişnuit 
cei maturi şi care o scotea din sărite. O trata 
ca pe un om mare. 

lacob de Schenna se uita cum stă acolo făloasă 
şi solemnă, se uita la micul prinț necioplit din 
Boemia, de la care nici un drum nu ducea spre 
inima ei, vedea cum fata încearcă să înnoade 
un fir de prietenie cu camerierul Chrâtien. Au- 
zea zeflemelele crude privitoare la bietul ei trup. 
Atunci se ridică, trecu încet dincolo, se opri în 
picioare în faţa ei, cu ţinuta lui urâtă, negli- 
jentă, o privi curtenitor cu ochii săi cenușii, 
binevoitori, foarte bătrinicioşi şi începu cu dinsa 
o conversaţie liniștită, serioasă. Fata îi spuse că 
socrul ei, maiestatea-sa regele Boemiei, arată mi- 
nunat, că multele-i osteneli n-au lăsat nici o 
urmă asupra lui. Şi-i mai spuse că plănuita şe- 
dere a regelui în Tirolul de miazăzi va fi desi- 
gur pricină. de oboseală pentru ea însăşi, Mar- 
gareta ; fiindcă regele va umple fără-ndoială cu 
suita și ostașii lui toate castelele. Și cîţi bani va 
costa campania iminentă din Lombardia ! Micul 
loan trăgea cu coada ochiului spre ei, uluit de 
deșteptăciunea Margaretei. 

Îndată după aceea, masa luă sfîrșit. Înainte 
de a se retrage, Margareta se despărți de soţul 
său cu cîteva cuvinte protocolare. Îl întrebă cum 
i-au plăcut Tirolul şi curtea tatălui ei și dacă 
se bucură de turnirul ce va urma ; îi ură să se 
simtă cît mai repede ca la diînsul acasă. Băiatul 
îi răspunse cu stingăcie, prostește, în timp ce pe 
chipul lui, nu urit, se citea dezgustul și o anu- 
mită stupiditate încăpăţinată. Cînd fata se-n- 
dreptă spre ieșire, camerierul Chretien îi ţișni 
înainte și ridică iute pînza de la intrarea cortu- 
lui. Margareta îi mulţumi demn, rece, cu un aer 
străin, princiar. 

Apoi se lăsă condusă în cortul «ei; se simţea 
tare 'trudită. Doamnele o dezbrăcară, flecărind 
mult, chicotind, dînd prin ciur pe anume pâr- 
taşi şi anume întimplări din timpul ospăţului. 
Un timp ÎȘI urmară pălăvrăgeala ŞI după, ce fata 
se vîrise în pat. În cele din urmă, ieșiră. Mar- 
gareta se întinse, cu mădularele mîntuite de gre- 
lele şi strimtele podoabe. Acum o să tragă un 
pui de somn strașnic. Îl și merita. Era mulţu- 
mită de ea însăşi. S-a ţinut bine, chiar ca oa- 
menii mari, s-a purtat întru totul ca o prinţesă 
și n-a vădit mici o slăbiciune faţă de domnii din 
Luxemburg și Bocmia. Cu loan, fireşte, n-avea: 
de ce te făli. 

— Cu prinţişorul vostru nu prea aveţi de ce 
vă făli, dhicoti afară vocea mojică, anevoie stă- 
pinită a slujitoarei care făcea curăţenie. 

— Faţa de prinţesa voastră, îi răspunse bat- 
jocoritor argatul din Boemia, care-i era logod- 
NIC și-l ajuta, €, cu toate astea, un ingeraș din 

cer. Mamă, ce mai bot! Ce mai dinţi! La noi, 
o dihanie ca asta ar fi înecată îndată după naș- 
tere, ca pisori. 

În vremea asta, regele Henric plătea ospăţul 
de nuntă. Fusese o nuntă foarte frumoasă. Se-n- 
ţelege că trebuia să coste mult; el nu era un 
zgirie-brînză. Seniorii îi avansau cu plăcere 
sume mari, iar regele, cu aceeași plăcere, împins 
de cea mai voioasă dărnicie, le răsplătea bună- 
voința cu ipotecări de sate bogate, slujbe, vămi 
și hatîruri. De ce să nu-i treacă iubitului său 
burgrav Volkmar, moșiile Visiaun și Moltern ? 
Îi mai dădu pe deasupra și Rattenbergul. Lacul 
dintre Igls şi Vill era o plată de nimica toată 
pentru stareţul de la Wilten, care trebuise să 
se-ngrijească atîta vreme de frumosul oraș nup- 
ial din pînză. Apoi mai trebuia să facă o da- 
nie şi mănăstirii Viktring. Fiindcă dacă s-ar fi 
ales cu foloase numai Wiltenul, bunul său se- 
cretar loan s-ar fi simțit pe bună dreptate jig- 
nit. Așadar, şi mănăstirea Viktring obţinu cîteva 
gospodării țărănești și pămînturi în arendă. 
„Nu se află bucurie mai mare dectt a fi dar- 
nic cu prietenii cei buni“, spuse, drept mulţu- 
mire, stareţul cel iscusit la vorbă, citînd un 
clasic din vechime. 

Luxemburghezul era de față cînd regele Hen- 
TIC, nepăsător, prietenos, milostiv, vesel, ameţit 
de vin, semnă aceste danii şi ipoteci uriaşe. Şi 
el, loan, era mînă spartă ; dar baronii lui n-ar 
fi cutezat să se arate față de dînsul atît de ne- 
rușinaţi. Ar fi bine dacă i s-ar înnoda mai strîns 
băierile pungii acestui bătrin vesel. Altminteri 

O să-și dea în dar toată ţara, ba o să zică și 
mulţumesc cînd i-ar lua-o, așa că pînă la urmă 
micul său fiu, loan de Boemia, va rămîne numai 
cu prințesa lui, să-și irosească zilele cu ea. Ii- 
năra, palida, blinda soţie a regelui Henric pri- 
vea îngrozită cum bărbatu-său își risipea boga- 
tele posesiuni. Era învățată de acasă cu gospo- 
dărirea strînsă și chibzuită ; după felul de a fi 
al lui Henric se temea că în curînd vor fi ză- 
logite pină și câmăşile slujnicelor ei. Se hotări 
să ia finanţele î în propriile-i mîini ; chipu-i palid 
și sfios căpătă dintr-o dată un aer de îndirjire. 

Pentru zilele următoare fusese anunţat un 
turnir. Cu acest prilej, mai mulţi tineri urmau 
să fie făcuţi cavaleri. Margareta îi ceru de-a 
dreptul micului ei soţ să îngăduie ca și came- 
rierul lui, Chrâtien de Laferte, să primească 
atunci învestitura. Ochii lui loan se făcură mai 
Mici, mai îndărătnici ; băiatul mormaăi ceva. 
Margareta își repetă dorința încă mai stăruitor. 
Prinţul loan răspunde apăsat, sarcastic, că nu 
vrea. Cu toată puterea pumnuleţului său osos îi 
dădu camerierului un ghiont în coaste. 

— Na, asta-i acolada lui de cavaler! zise în 
batjocură și-și strimbă cu râutate fața lungu- 
iaţă. 

— Vă mulțumesc, alteță, de o mie de ori pen- 
tru favoarea ce mi-o faceţi, se adresă Chrâtien, 
roşu-gotcă, prinţesei, dar dacă nu vrea... 

— Eu vreau, eu vreau! strigă Margareta cu 
vocea-i plină, minioasă. 

Alergă la tatăl ei, la regele loan. Fu întim- 
pinată cu rîsete și i se împlini voia. Chrâtien îi 

mulțumi prinţesei, cu inima îndoită. Camarazii 
îl şi zeflemisiseră fără cruţare din pricina îm- 
popoţonatei lui drăguţe. 

În ziua statornicită, se desfășură strălucitorul 
turnir, în așteptarea căruia Tirolul întreg se 
bucura de cîţiva ani. A fost o 'desfătare straș- 
nică. Patru cavaleri fură străpunşi cu lancea, 
șapte, răniți de moarte. Toată lumea găsi că 
a fost petrecerea cea mai izbutită de mult timp 
încoace. 

Regele Ioan luă şi el parte la lupta cu lancea. 
Fiindcă își dăduse seama că adesea, din teamă 
de a nu-l învinge pe rege, partenerii săi luptau 
numai de formă, se arătă în arenă purtind stema 
unui anume Schilthart de Rechberg. În zilele 
care trecuseră, între cei din ţinutul Alpilor şi 
străini se iscaseră cîteva pricini de pizmă; pe 
deasupra, seniorii tirolezi și carintieni erau în- 
grijoraţi că, sub înriîurirea luxemburghezului, 
huzurul în care trăiau pe lingă regele Henric ar 
putea fi pus în primejdie. Se-nţelege așadar de 
ce, dincolo de jocul plin de veselie, mocnea o 
invidie serioasă, turbată, de-o parte și de cea- 
laltă aşteptîndu-se nu fără plăcere ca unul sau 
altul dintre potrivnici să-şi fringă gitul. Fie 
din întîmplare, fie pentru că stema de împrumut 
fusese trădată !, loan se pomeni în luptă cu cel 
mai aprig și primejdios cavaler tirolez, bădără- 


1 Cavalerii apăreau în arenă cu faţa acoperită de obră- 
zare, de aceea singurul mijloc de recunoaștere era bla- 
zonul (n.t.). | 

nosul burgrav Volkmar. Se izbiră sălbatic şi făra 
cruţare ; în cele din urmă regele, care avea în 
urma lui o noapte zbuciumată, căzu de pe cal 
ȘI, tăvălit în noroi, călcat amarnic în picioare, 
julit rău, abia fu scos de sub copite. Trebui să-şi 
răscumpere calul de la burgrav, plătindu-i şai- 
zeci de mărci în arginţi veronezi. Îşi ascunse 
ciida că l-a doborit tocmai acest bărbat groso- 
lan, lacom şi neplăcut, își purtă rizind şi cu 
demnitate ologeala, lăudă cu multe cuvinte ama- 
bile, de cunoscător, buna pregătire Și reuşita în 
toate privinţele a acestor întreceri sportive ti- 
roleze. 

Seara, regele Henric şedea obosit în cortul 
său. Bucuria pricinuită de frumoasa serbare i 
se-ntunecase ; veneau socoteli, socoteli peste so- 
coteli. Măcelarii din Bozen voiau bani, tirgove- 
ţii dim Innsbruck prezentau cereri mari ; bunul, 
învățatul abate de Marienberg nu știa cum s-o 
scoată la capat cu drepteredincioșii lui, pe care 
i-ar mulţumi lesne, dacă regele i-ar înapoia mă- 
car o parte din ceea ce-i împrumutase. Henric 
ar fi plătit din toată inima, plătit şi răsplătit, 
dar nu mai avea nici o para. Firește, regele 
loan îi era dator cele patruzeci de mii de mărci 
în arginţi veronezi, dota făgăduită la nunta. Cu 
suma asta uriașă și-ar fi acoperit toate datoriile. 
Dar nu-l puteai soma pe rege. Cel puţin astăzi, 
nu. Simţea el însuși, pe propria-i piele, cît de 
neplăcut era tulburată cu așa ceva o petrecere. 

Ședea aşadar în cort, neștiind cum s-o scoată 
la capăt. Atunci semotii lui îi înfățișară trei 
bărbaţi uscăţivi, fantomatici. Erau foarte tăcuți, 

foarte umili, loarte neînsemnați. Aveau. ochi 
ageri, care însă puteau simula cea mai adîncă 
supunere. Semănau unul cu altul ca două pică- 
turi de apă. Regele îşi aminti că-i mai văzuse, 
dar nu știa de unde să-i ia. Nici o mirare. Erau 
atît de mici, atît de firavi |! Se ploconiră de mai 
multe ori, începură să vorbească în șoaptă. Erau 
messer Artese din Florenţa, otcupciul tarapana- 
lei din Meran, şi cei doi fraţi ai săi. Dumnea- 
lor se arătau şi de data asta gata să-l scoată din 
impas pe bunul rege creștin, cu măruntul lor 
capital. În schimb cereau o nimica toată: ma- 
iestatea-sa să le cedeze veniturile ocnei de la 
Hall. Curăţica și micuța mină de sare. 

Regele Henric tresări de spaimă. Administra- 
ta ocnei de la Hal! Cea dintii sursă de veni- 
turi a ţării! Scump îl mai costa petrecerea de 
nuntă pusă la cale pentru fiica lui. Chiar ușu- 
raticii săi sfetnici căzură pe gînduri, cînd auziră 
condiția ce i se punea. În cele din urmă, fu 
chemată tinăra lui soţie care, cel puţin. obţinu 
ca ocna să fie arendată numai pe doi ani. Flo- 
rentinii făcură mai multe plecăciuni. Plătiră ba- 

ii, luară hrisoavele cu ei. Plecară parcă lune- 
cînd, fantomatici, cenușii, neînsemnaţi, unul ai- 
doma celuilalt. 

Margareta îl întrebă pe domnul de Schenna: 

— Oare Chrâtien de Laferte mă vorbește de 
rău ? Spuneţi-mi cinstit, domnule de Schenna, 
credeţi oare că ride la fel ca și ceilalți de mine, 
fiindcă sînt urâtă ? 

lacob de Schenna auzise cu urechile lui cum 
Chretien de Laferte, luat în bătaie de joc de 

ceilalţi -ca fiind cavalerul celei mai slute doamne 
a creștinătății, mai întîi tăcuse, apoi își întrecuse 
camarazii în urite vorbe de ocară la adresa 
Margaretei. Iacob de Schenna vedea acum ochii 
mari ai copilei aţintindu-l întrebători. 

— Nu ştiu, prințesă Margareta, răspunse el. 
Îl cunosc prea puţin pe tînărul Chrâtien de La- 
ferte. Dar n-aș crede ca el să vă vorbească 
de rău. 

Și seniorul îi puse mîna sa mare, uscăţivă, 
fără putere, pe cap, ca unui copil, iar prinţesei 
îi facu plăcere de astă dată că e pentru el doar 
un copil. 


LA CASTELUL ZENOBERG, REGELE IOAN DUCEA 
tratative cu baronii tirolezi. Le cerea încă de pe 
acum, ca tutore al fiului său, să primească a-i 
depune jurămînt de credință în împrejurarea 
că Henric ar răposa. În principiu, seniorii nu 
aveau nimic împotrivă, doreau însă chezășii că 
li se vor respecta privilegiile și vasalităţile, că 
luxemburghezul nu va numi străini de ţară în 
slujbele cele mai de seamă. În afară de asta, 
mai revendicau, pe ocolite sau de-a dreptul, 
bani, prescripţii, moșii, monopoluri comerciale, 
vămi. 

Cu făgăduinţele și ohezășiile, loan era foarte 
darnic. Semnă și puse a se întări cu peceţi tot 
ce i se ceru. În Boemia cîştigase experienţă ; ştia 
că asta sera pînă la urmă o chestiune de putere. 
Dacă va izbuti să facă rost de bani și de ostași, 
atunci, ca guvernator, o să-i jupoaie după pofta 

inimii pe acești neobrăzaţi munteni franțuzi, bur- 
gunzi, renani. Dacă n-o să-şi procure parale și 
oaste, va trebui să-și ţină în numele Domnului 
făgăduielile: Deocamdată, notarii săi făceau bă- 
tături la degete scriind : „Noi, loan, din mila lui 
Dumnezeu rege al Boemiei și Poloniei, margraf 
de Moravia, conte de Luxemburg, declarăm prin 
aceasta și dăm de veste şi ne îndatorim spre şti- 
ință cu hrisov şi pecete...“ Cu banii, loan era 
ceva mai prevăzător. Îi lăsă pe lacomii și nesă- 
tulii seniori porniţi pe tocmeală să bage prea 
puţin de seamă că îi înţelege. În cele din urmă 
le respinse cererile, cavalerește şi cu dispreţ. 
Bani peșin, firește, nu, așa ceva nu are, ci poliţe 
pe termen lung. 

Şi bunul rege Henric trebui să recunoască, 
mîhnit, că nu-și va căpăta atît de curînd cele 
patruzeci de mii de mărci veroneze de argint. 
Fără supărare, cu veselie și familiaritate, luxem- 
burghezul îl luă pe după umeri, îi puse zălog, 
ca în treacăt, jurisdicţiile Kufstein și Kitzbuhel 
— le avea de la ginerele lui, ducele Bavariei de 
Jos, căruia îi dăduse în schimb alte ipoteci — 
îl amînă pentru la primăvară, îi lăudă ghetele 
lungi, moderne, soția drăguță, vînjoasă, cu care 
dansase. Henric nu mai reuși să întoarcă vorba 
la cele bănești. 

Seara, regele loan jucă zaruri cu seniorii ca- 
rintieni şi tirolezi. Miză sume enorme. În cele 
din urmă nu-i mai ţinu nimeni piept, afară de 
burgravul cu ceafă de taur, Volkmar. Luxem- 
burghezul îl ura pe bărbatul violent şi grosolan, 
care-l învinsese la turnir. Mări miza aşa de 

mult, încît pînă şi regelui Henric 1 se tăre ră- 
suflarea. Pierdu. La sfîrşit, spuse într-o doară, 
peste umăr, că rămîne dator suma pierdută. 
Burgravul mirii, deveni primejdios. loan îl po- 
toli fulgerindu-l cu o asprime mlădie. Spre mi- 
rarea tuturor, luxemburghezul nu se întoarse în 
Boemia, deși acolo izbucniseră revolte. Ţara lui 
respira uşurată. O apuca groaza, cînd venea. 
Șederea lui dura puţin, îi folosea nuimai ca să 
stoarcă bani. Bine că nu se-ntorcea ! 

Da, el rămase în Tirol. Se duse în ţinutul epis- 
copului de Trient. loan, strălucitorul stăpîn, cel 
dintîi cavaler al creștinătății, ședea la pîndă tăn- 
dălind, plănuind în umbră ; nici un om nu știa 
ce pune la cale. 

Episcopului Henric 'de 'Trient, oaspetele acesta 
nu-i era de loc la îndemînă. Cît timp îi era 
îngăduit să-i arate prietenie, fără a-l jigni pe 
papă sau pe împărat ? Întotdeauna în jurul aces- 
tui rege al Boemiei plutea o umbră din care 
năşteau încurcături. Oriunde se arăta, se iscau 
tulburări sălbatice. Curieri trimişi de toate curţi- 
le Europei goneau după el, dar nu-l gaseau. 
Căci regele întirzia rareori în acelaşi loc ; par- 
că-l mînau fără odihnă pe faţa pămîntului ape 
învolburate. Nu se ştia încotro, cum, de ce. Ah, 
de s-ar întoarce odată în ţara lui, blestematul ! 
Dar, fireşte, ţara lui și-o lăsa să se spulbere-n 
vînt. Nu-i era dragă ţara aceea tristă și umedă. 
Îi plăceau mai mult Apusul luminos, Rinul, co- 
mitatul Luxemburg, Parisul. 

Episcopul, un bărbat înalt, voinic, oacheş tare, 
cu faţă de italian, şedea apăsat de griji la cas- 

telul său Bonconsil, și-și spunea păsul prietenu- 
lui său, stareţul de la Viktring, cel iscusit şi de 
ispravă. Amîndoi slujitorii Domnului blestemau 
cu năduf. Păginul ăsta ! leroboamul!! Cumplit 
își mai jefuia bisericile şi mănăstirile. Nu s-a 
dat înapoi nici dinaintea mormintuluii sfîntului 
Albert 2, ci a pus să se scormonească după co- 
mori. Profanator de biserici ! Irod ! „Dară cindva 
nâște-se-va din oasele noastre răzbunătorul ! Ir, 
cită învățatul abate un clasic din vechime. 

Da, hotărit, acesta era cel mai primejdios, cel 
mai supărător oaspete pe care l-a avut de ani 
de zile episcopul. Un rege uns ou sfîntul mir, 
dar — episcopul tocmai: o spunea — un golan 
şi un făcător de rele. Fără coroană, ar fi fost 
spinzurat pînă acum de o sută de ori. Trișa la 
joc ; pentru asta starețul da mărturie ; o făcuse 
din nou, de curînd, la Innsbruck. Era cel mai: 
dezmăţat risipitor şi omul cel mai plin de datorii 
din tot veacul. Pe deasupra, şi scandaloasele 
sale legaturi cu cele două regine din Boemia. 
Bine au ieșit lucrurile acum doi ani, la Praga. 
Atunci loan pusese da cale un mare turnir, îl 
pregătise cu de-amănuntul, poruncise să se da- 
Tîme casele din piaţă, ca să se facă loc pentru 
ridicarea corturilor și a tribunelor. Din două 
mii de invitaţi, împărați și regi, principi şi se- 


1 Numele a doi regi ai Iudeii. Sub Ieroboam I (932—915 
î.e.n.), ţara s-a împărțit în două (n.t.). 

2 Probabil Albert, episcop de Liege, asasinat în anul 
1192 de către trimișii împăratului Henric al VI-lea (n.t.). 

niori, n-au venit însă decit șapte cavaleri zdren- 
țăroşi, suspecți, şi un zaraf genovez. 

Din păcate, acum nu mai era cu putinţă să te 
porți cu el așa. Asta te ducea la deznădejde. 
Faima numelui său era sahimbătoare ca luna de 
pe cer. Dacă, numai cu citeva săptămîni în 
urmă, lumea-l ocolea ca pe un lepros, astăzi îl 
sărbătoreau cu toţii ca pe viteazul cel mai lu- 
minos al creștinătății, și însăși Boemia lui go- 
lașă, stoarsă de bogății prin jaf, se lăsa orbită, 
cînd se-ntorcea după izbînzi strălucitoare. 

Abatele îi cerea cu stăruinţă să ia aminte a 
nu avea cu luxemburghezul nici în clin, nici în 
miînecă. Politica ăstuia nu-i la urma urmei decît 
o joacă fară rost. „Valurile răcoritoare îl mo- 
mesc cu sticliri şi sclipiri pe drumeţ; dară 
aruncă-se în mare fără de grijă, că-l și trag 
viclene la fund“, cită el. Abatele îl trecu prin 
ciur şi prin dirmon pe luxemburghez și scanda- 
lurile lui, pe îndelete, simțind o adevărată plă- 
cere literară în a-l analiza. Cavalerismul lui ra- 
finat nu se mulțumește numai să scormonească 
prin pădurile dese după uriași și după bărbaţi 
implătoșaţi. Îi plac aventurile mai încurcate ale 
politicii. Nu-l] ispitesc succesele, îl atrage bucu- 
ria primejdioasă de a aţiţa tulburări și mișcări. 
Cînd se ivește în Europa asta zăpăcită vreo 
vrajbă, cînd se ceantă împăratul cu papa, vreun 
rege cu un pretendent, Franţa cu Anglia, ora- 
şele lombarde între ele, maurii cu castilienii, în- 
totdeauna trebuie să-și fi vîrit coada luxembur- 
ghezul. Datorită lui se pun la cale tratate şi coa- 
liţii, se fac căsătorii, se înnoadă și se rup iţe, se 

provoacă râzboaie şi se încheie pace, au loc mă- 
celuri, se pun piedici, se produc mereu. învălmă- 
șeli cumplite, se statornicesc prietenii sau se 
aprind dușmănii, se adună ostași, se iau sau se 
dau ţări, | 

— Numai bani nu, oftă episcopul. . 

Abatele își încheie vorbirea, bucurindu-se de 
propria-i elocvenţă plină de oleganță Acest ge- 
nial făcător de planuri vede și posibilităţile cele 
mai îndepărtate, își întinde mîna asupra între- 
gului Apus, smulge cu japca, sau renunţă. Şi 
în timp ce Boemia devine din ce în ce mai bol- 
navă pe dinăuntru, el înghite mereu alte drep- 
turi de posesiune, ţări, orașe, se-ntinde peste 
toate hotarele, se umflă gigantic. Tihnitul și 
cumsecadele abate se lungea, vorbea retoric, ca 
din amvon : 

— Dară, chiar dacă acest domn loan s-ar 
întinde încă și mai grabnic asupra pămintului, 
rîzător, în pas cu moda, călcînd mereu jură- 
minte, mereu fără parale, mereu furtunos şi vic- 
torios cuceritor de inimi — totuși un sfîrșit 
avea-va el. Tărăboiul lui rod nu va da, fiindcă 
este fără de înţeles și fără Dumnezeu. Ciîteodată, 
omul acesta din Boemia mi se arată ca o păpuşă, 
ca o stafie. Măsură este în toate lucrurile, pus 
e tuturora un hotar, încheie abatele citind pe un 
scriitor veghi. 

Episcopul era de aceeași părere. Însă pînă 
atunci putea să mai treacă o bună bucată de 
vreme. Oricum, deocamdată Dumnezeu n-a ho- 
tărit sfîrșitul lui loan, iar el, bietul episcop, îl 
are pe cap. Starețul cel iscusit la vorbă nu ştia 

nici el mai multe, şi astfel cei doi slujitori ai 
bisericii şezură privind pe fereastră în tăcere, 
ginditori, noditorul pămint roșcat, coastele de 
munte cenușii-violete, tremurătoare în lumină, 
grele de livezi şi vii. 


Nu, deocamdată nu se hotărtse nici un sfîrșit 
prinţului din Boemia. Dimpotrivă, acest domn 
oan își continua masul, voios şi tare, în însori- 
tul Trient, se lățea, se întindea. Își lăsa pletele 
și barba mare, frumoasă, în voia vîntului des- 
fătător al toamnei de miazăzi. Făcea curte doam- 
nelor germane și velșe ! din Tirol. Prin Lombar- 
dia, prin bogatele și puternicele orașe, prin cas- 
telele baronilor fuduli, zbura vestea : loan de 
Boemia este aici, regele loan, fiul lui Hen- 
ric al VII-lea, împăratul roman, cel mai desă- 
vîrşit cavaler al Apusului, steaua ghibelinilor. 
În această toamnă splendidă și binecuvîntată, 
cavalerii și fruntașii din Burgundia, Boemia, Re- 
nania treceau cu steagurile lor pasul dela Bren- 
ner. Din Miinchen, împăratul Ludovic arunca 
priviri bănuitoare. La Avignon, papa loan 
al XXI-lea era neliniștit. Din nou ochii între- 
gului Apus se îndreptau spre strălucitorul băr- 
bat, despre care nu știai niciodată ce vrea. 

Căpeteniile de partizi și seniorii din șesul Pa- 
dului se luau la întrecere în a-l cîştiga pentru 
sine, îi trimiteau emisari, daruri. Doi splendizi 
_cai arabi îi sosiseră de la Mastino della Scala și 


1 Velș — denumirea dată de germani popoarelor ro- 
manice (îndeosebi italian și francez — ntt.)- 

de la fratele acestuia, seniorul de Verona. Dar 
Brescia îi dărui prin vicarul său, Frederic de 
Castelbarco, nu numai cai, ci se dărui pe sine 
însăşi, ca seniorie pe viaţă. Aldrigeto de Lizzana 
porunci să se plătească intendentului lui loan 
patru mii de mărci veroneze de argint şi-l rugă 
pe rege — ca protector al Toscanei şi al Lom- 
bardiei — să-l învestească apoi cu ţărmul bres- 
cian al lacului Garda. Și deodată iata-l şi pe 
messer Artese din Florenţa, zaraful, cenușiu, 
neînsemnat, fantomatic, cu cei doi fraţi ai săi, 
care-i semănau leit, și cu foarte mulţi bani. 
Şi-atunci, fără veste, ușurel, loan se puse în 
mişcare. Îl urmau numai cîteva mii de cavaleri. 
Dar cu toţii, înarmaţi strașnic și ostași încercaţi. 
Luminosul alai strălucea vuind prin îmbelşugata 
ţară din munţi, unde totul se pirguia. O toamnă 
dulce, grea de roade, însorită. Ciorchini mari de 
struguri, poame umflate să plesnească. Din 
munţii 'cenușii-violeţi, torentul argintiu de fier 
curgea la vale, spre șesul lombard. Cimpia se 
supunea viteazului ca o logodnică. Bergamo, 
Pavia, Cremona treceau în posesia lui fără în- 
crucişări de spade. Steaguri, clopote, autorităţi 
în genunchi oferind cheile orașelor. Baronii cei 
mari implorind cu umilință confirmarea feude- 
lor. Novara, Vercelli, Modena, Reggio, ocupate 
de cavalerii săi. Intrări solemne. În balcoanele 
caselor multicolore, doamne gătite privindu-l cu 
ochii mari pe învingătorul care cucerea sărbăto- 
reşte țara cea mare Şi bogată, parcă dansînd, 
fără osteneală, fără să asude sau să se umple 
de praf. Împăratul, adânc neliniștit, trimise emi- 

sari speciali, mai întii pe burgravul de Nirnberg, 
apoi pe contele de Neiffen, ca să vadă ce urmă- 
rește în Italia regele Boemiei. loan rămase nepă- 
sător ; el nu pune la cale nimic împotriva lui Lu- 
dovic, tot ceea ce cîştigă ia în stăpinire pentru 
imperiu ; vrea numai să viziteze monmintele pă- 
rinţilor săi, mormântul împăratului roman, Henric 
al VII-lea, la Pisa, mormîntul mamei sale la 
Genova, să le-aducă, de va fi cu putinţă, tru- 
purile în patrie. În timp ce, de Crăciun, toate 
clopotele din Munchen rămîn mute, din inter- 
dicţia papii, iar în capela palatului împăratul 
Ludovic, în faţa unei suite puţin numeroase, cu 
sabia strălucitoare ridicată, ca suveran protector 
al creștinătății, dă citire evangheliei Nașterii 
Domnului, loan își face strălucită intrare în 
Brescia. Vine el în numele împăratului ? În nu- 
mele papii ? Doar pentru sine ? Nimeni n-o ştie. 
O ştie el însuși ? Se intitulează urmaș al împă- 
ratului, pacificator. Familia Gonzaga din Man- 
tua, familia Visconti din Milano 'se înclină în 
faţa lui. În juru-i se rotunjește un regat al 
Lombardiei, îi cade în mînă ca un fruct desprins 
de pe ram. 

Îşi rînduieşte tabăra pe amîndouă malurile 
Padului ; nici un împărat roman nu s-a mai în- 
conjurat de o curte atît de mîndră. Se lasă slă- 
vit de la Adriatica pînă în Liguria. Zîmbeşte cu 
înțeles, sătul, reţinut. Coboară el cu un plan 
anumit în cîmpie ? Astăzi este cel mai puternic 
bărbat al creștinătății. Are ţară şi sentorie pe 
Rin în jos și-n sus, pină în inima Franței. Are 
Boemia, Moravia, Silezia, se-ntinde departe, în 

ținuturile leșești. Ale sale sînt Bavaria de Jos 
prin fiica lui, Carintia, Craina, Tirolul, prin 
fiu. Pe Ludovic de Wittelsbach îl ţine în 
cleşte, se află de jur împrejurul lui Albrecht de 
Habsburg. Are acum bogatul, dulcele regat al 
Italiei de miazănoapte. Se întinde. Respiră. Pe- 
trece. Atrage la curtea lui femeile cele mai fru- 
moase. Cînd și cînd, fantomatic, şters, messer 
Artese din Florenţa, sosește cu fraţii săi, stă la 
distanță, umil, se ploconeşte de mai multe ori. 


COPILA MARGARETA CREȘTEA FĂCINDU-ȘI VA- 
cul în castelele Zenoberg, Gries, Tirol. Învăţa 
cu plăcere și mult. Despre toate cele ce vedea și 
auzea îl întreba de ce şi cum pe abatele loan 
de Viktring, cel isteţ, bun de gură și prietenos. 
Cu starețele mănăstirilor Stams și Sonnenberg 
studia teologia. Fastul, rînduiala solemnă a li- 
turghiei o umpleau de încîntare. Vorbea și scria 
curgător latina și franceza. Vădea un interes pă- 
timaş pentru treburile politice şi economice. As- 
culta cu atenţie prelegerile de istorie ale învăţa- 
tului abate și, în timp ce toţi ceilalţi luau în rîs, 
plictişiți, teoriile politice abstracte ale acestuia, 
ea nu se mai sătura să le audă. Se informa te- 
meinic la numeroși oaspeţi străini ai tatălui său 
asupra împrejurărilor 'de la alte curţi şi din alte 
ţări. Strîmba din nas cu dispreţ cînd auzea că 
Ludovic, de Wittelsbach, bavarezul, împăratul 
roman ales, al patrulea cu acest nume, nu știa 
latinește, 

-Călătorea prin ţară. Cu caleașca, în lectică 
purtată de cai. Prin trecători, în sus, în jos, 
printre terasele cu vii și livezi. Trecea cu ochii 
treji, isteţi prin oraşele pline de coloare Meran, 
ozen. Îi cerceta. pe tirgoveţi, casele lor de pia- 
tră, primăria, piața, zidurile, stîlpul infamiei, 
butucul pentru condamnaţi, hanurile, băile, le- 
șurile celor spinzuraţi în faţa porţilor. Făcea 
scurte şi mîndre popasuri în gospodăriile ţăra- 
nilor, în colibele de pază ale podgorenilor. | 

Blajinul rege Henric o lua prea puţin în 
seamă. O lăsa să facă ce vrea. Cînd şi cînd se 
interesa afectuos dacă are îmbrăcăminte de 
ajuns, dacă nu-i mai trebuie podoabe, cai, slu- 
jitori. Se mai întîmpla s-o întrebe ce părere are 
despre noul bucătar flamand, sau despre mantia 
lui genoveză pe care tocmai și-o făcuse. Era 
preocupat doar de grija veșmintelor, de daniile 
pentru mănăstiri, de sărbători, ospeţe, turnire, 
femei. Cînd Margareta ședea de vorbă cu învă- 
țatul lui secretar, îşi privea mişcat fiica și-i spu- 
nea soţiei sale Beatrix, oaspeţilor: „Buna mea 
copilă ! Ce deșteaptă e!“ 

De la maici, Margareta învăţa să cînte. Era 
uimitor să auzi cum de sub nasul turtit, lătăreţ, 
din gura cu buze groase de maimuţă, vocea ei 
țişnea frumoasă, caldă, plină. Dacă nu-şi as- 
cundea niciodată știința şi vorbea fără sfială, 
de cîntat nu-i plăcea să înte în fața străinilor. 
Seara, în livadă, singură, își cînta cîntecele pline 
de măiestrie din Italia și din Provenţa,. sau şi 
pe cele germane simple, așa cum le auzea în 
jurul ei de la oamenii din popor. Uneori, chiar 

cînd era singură, se întrerupea deodată în mij- 
locul cintecului. Puteau s-o audă piticii. Piticii 
locuiau prin toate peșterile. Mincau și beau, se 
jucau şi dănţuiau cu oamenii. Dar nevăzuţi. 
Putea să-i vadă numai principele domnitor, cel 
ce avea dreptul de stăpînire asupra ţării în care 
ei își duceau traiul. Tatăl ei văzuse pitici, așij- 
derea și episcopul din Brixen, în ţinutul căruia 
se duceau cînd și cînd. [acob de Schenna i-a po- 
vestit lucruri foarte precise despre pitici. Mi- 
cuții ăștia scriau scrisori, formau laolaltă un 
stat, aveau legi şi un principe, mărturiseau cre- 
dința catolică, veneau în taină prin casele oa- 
menilor, le erau binevoitori. Purtau cu ei nes- 
temate, datorită cărora se puteau face nevăzuți. 
Fata îl întrebase pe domnul de Schenna de ce 
se făceau nevăzuţi piticii. Domnul de Schenna 
nu-i răspunsese. Din întîmplare, a aflat pricina 
de la o slujnică : fiindcă le era rușine de urîţe- 
nia lor. Margareta deveni mai palidă ca nicio- 
dată. Abia-și stapîni, sughiţind, plinsul. 

Își îngrijea cu migală corpul. Făcea în fiecare 
zi o baie de aburi, se spăla cu apă, în care se 
fierseseră tărîţe, și cu săpun franțuzesc. Mai 
înainte de a-și freca dinții mari, ieșiţi în afară, 
înfăşura praful de dinţi în lină proaspăt tunsă. 
Pielea și-o ungea cu ir de tatru, folosea rume- 
neală din băcan, pudră albă din bulbi de cicla- 
mene. Noaptea își acoperea obrazul cu o mască 
de ceară, ca să-și înfrumuseţeze tenul pătat. Cu 
grijă, cu jentfe, dădea urmare fiecărei noi ce- 
rinţe a modei. 

Cînd vedea totuși că privirile bărbaților 
se-ntorceau spre orice ţărancă îndesată și ne- 
spălată cu mai multă plăcere decît spre diînsa, 
îşi îndepărta brusc gindurile de la toate acestea 
și se azvirlea cu o energie înverşunată în studiu 
și politică. Pentru a suta oară cumpănea pute- 
rea, posibilităţile, cercurile de influenţă ale Hab- 
sburgilor, ale casei Wittelsbach, ale luxembur- 
ghezilor. Habsburg, Wittelsbach, Luxemburg nu 
erau pentru ea noţiuni politice abstracte. În 
mintea ei, oamenii care purtau aceste nume, cu- 
lorile lor, ţările, animalele de pe steme, munţii, 
fluviile, bisericile lor se amestecau într-o uni- 
tate tainică. Albrecht de Habsburg era de-o age- 
rime drăcească, enengic, caustic, însă olog. O 
dată cu el îi ologeau ţările, Dunărea, orașul 
Viena, labele leilor de pe stemele lui. Regele 
loan, luxemburghezul, nu era doar un om de 
lume galant. Picioarele lui erau Toscana şi Lom- 
bardia, vinele, Rinul şi Elba, inima, luminosul 
Luxemburg. Bavaria nu și-o putea închipui fără 
hasul lung, adulmecînd cu chibzuinţă, al împă- 
ratului Ludovic şi fără ochii lui uriași, alba- 
ștri și ciudat de morţi. Cînd cei trei principi se 
suspectau unul pe altul, se pindeau pe furiș, 
se-nşelau, se războiau, atunci se războia în ei și 
se batjocorea însăși lumea, iar în nori anima- 
lele de pe steagurile lor purtau o crîncenă luptă 
mistică. 

Pe soţul ei, prințul loan, nu-l vedea prea des. 
În pofida înălţimii și a deșteptăciunii, acesta pă- 
rea să fi rămas în urma vîrstei. Faţa-i slabă, 
care nu era uriîtă în sine, părea mereu mai gro- 

solană, mai prostească și, datorită ochilor mici, 
înfundaţi în orbite, mai răutăcioasă. Băiatului 
îi erau nesuferite cărțile, abia învățase să scrie. 
Se îndeletnicea bucuros cu exerciţiile fizice. Se 
lupta cu băieţii, mai degrabă cu aceia ai sluji- 
torilor decât cu camarazii lui nobili, vîna, făcea 
călărie. Prindea păsări, se ocupa, nu fără pri- 
cepere, cu vinătoarea cu şoimi, întindea laţuri 
pentru sălbăticiuni. Chinuia animalele. Juca să- 
tenilor feste urîte. Un băiat de ţăran, care nu 
știuse cine e, îl cotonogise. Atunci flăcăul fu 
prin, pus în butuci, biciuit. Prinţul privise cu 
nesaţ, îi asmuțise pe călăi. De Margareta ridea 
din pricina neroadei ei ştiinţe popeşti ; cind avea 
prilejul, îi smulgea dinainte opurile, îi ciufulea 
pieptănătura. Fa râbda totul. Trebuia neapărat 
ca bărbatul ei să fie un luxemburghez. N-avea 
încotro, era nevoită să-i înghită grosolăniile. 
Dar, în tăcere, se-ngrămădeau în inima ei minia 
şi disprețul. Și Chretien de Laferte, aghiotantul 
și camerierul prinţului, ar fi dorit ca timărul său 
stăpîn să ajungă în fundul iadului. Margareta 
îl vedea foante rar pe tînărul cel zvelt. Îi daă- 
dea puţină atenţie. Vrednicul, scepticul, zurali- 
vul stareţ de la Viktring, care nu putea să nu 
bîrfească toate cele, o tachina uneori din pri- 
cina camerierului. În ciuda obiceiului, Margareta 
îi răspundea cu violenţă. 

Cel mai mult îi plăcea să stea cu lacob de 
Sdhenna. Tînărul senior firav, cu o ţinută ne- 
glijentă, cu faţa distinsă și bătrînicioasă, se bu- 
cura întotdeauna cînd o vedea. Margareta avea 
acum paisprezece ani, el treizeci. Dar un fluid 

de simpatie, emanat de persoana tînărului răz- 
bătea în inima ei, şi era bine primit. Ceea ce 
spunea și făcea Iacob de Schenna i se părea fe- 
tei ca și cum s-ar fi iscat din propriile-i gînduri. 
Se simţea bine în lumea lui. Între Margareta şi 
ceilalți oameni dăinuia răceala. Rideau de diînsa, 
o priveau cu dispreţ, în cel mai bun caz cu 
milă, deoarece era urîtă. Fireşte, fiind prințesă, 
nu-și arătau simțămintele pe faţă. Dar ea zărea 
adînc, în întuneric, o! avea privirea pătrunză- 
toare şi ştia bine ce-i cu dînsa. Totuşi, Schenna 
îi arăta căldură şi prietenie, mîinile lui mari, 
delicate, ochii lui cenușii, inteligenţi, binevoi- 
tori erau plini de atenţie faţă de ea, luminați 
de cordialitate și camaraderie. 

Iacob de Schenna era mai bogat şi mai puter- 
nic decît fraţii săi Estlein și Petermann. Avea 
șapte castele întărite, nouă jurisdicții ŞI protec- 
torate, numeroase vii, privilegii, vămi, bani. 
Obişnuia să vorbească despre această avere cu 
dispreţ și cu anumită ironie. Dar ţinea la ea, 
mîngiia cu drag frunza viilor, pietrele bătute de 
soare ale castelelor. Erau viile lui, castelele 
lui. Averea și banii erau într-adevăr, în sine, 
lucruri vrednice de dispreţ, dar din păcate viaţa 
oamenilor ar fi fost neplăcută fără ele. Adeseori, 
Schenna îi dezvăluia copilei cu cîtă ticăloşie îl 
despoaie pe Henric nobilimea tiroleză și carin- 
tiană. Spre necazul lui, trebuia să facă și el 
același lucru, fiindcă altminteri pe partea lui ar 
pune gheara un altul, mai puţin vrednic. Așa 
că, sceptic, cu o resemnată părere de rău şi plin 

de milă, îl jecmănea şi el pe regele jumulit de 
toţi. 

Castelele lui erau cele ma: frumoase şi cele 
mai îngrijite din toată ţara asta muntoasă. Cas- 
telele celorlalți erau construite numai ca adă- 
posturi “sigure și întărite ; interioarele erau in- 
comode, încăperile mici, umede, întunecate, fără 
aer, ca niște pivnițe ; pretutindeni se simţea izul 
grajdurilor. Castelele lui Schenna, mai ales re- 
ședințele preferate de la Schenna și Runkelstein, 
erau luminoase şi pline de soare. Le construiseră 
arhitecți italieni ; erau încărcate cu lucruri fru- 
moase, covoare şi ornamentaţii. În timp ce pe- 
reţii celorlalţi erau doar văruiţi și numai în ca- 
pele fuseseră zugrăviți sfinţi, el pusese maiștri 
germani şi italieni să-i acopere cu fresce toate 
sălile. Ba chiar şi zidul exterior dinspre miazăzi 
al castelelor preferate era încărcat de zugrăveli. 
În culori luminoase, cavalerul pășea cu leul ală- 
turi, Tristan pornea pe mare cu corabia, Garel 
din valea înflorită își trăia aventurile. 

Seniorului de Schenna îi plăceau mult versu- 
rile care povesteau toate aceste istorii. Marga- 
reta nu punea nici un preţ pe ele. Ea înţelegea 
versurile latinești, pe care le citea cu atîta plă- 
cere vorbăreţul abate de la Viktring, îl pricepea 
pe Horaţiu, Eneida. Acelea aveau înţeles, res- 
pectau regulile, aveau demnitate, erau bine în- 
dhegate. Dar aceste stihuri nemţești i se păreau 
curată nebunie, ceva nu mai presus de scorne- 
lile dezmățate ale nebunilor și piticilor de la 
curtea ei. Era vrednic de un om serios să poves- 
tească în cuvinte scrîntite lucruri care n-au fost 

și nu vor fi niciodată ? Domnul de Schenna în- 
cerca s-o facă să. priceapă că oamenii aceştia, 
Tristan şi Parzival și Kriembhilda trăiau și erau 
adevăraţi, ori de cîte ori cineva citea despre ei 
şi-l simțea aievea. Dar ea nu voia să creadă asta. 
Poveștile lui rămîneau pentru dînsa doar niște 
minciuni pestrițe și neplăcute ; ea nu înțelegea 
cum bărbatului acestuia serios şi învăţat puteau 
să-i placă asemenca lucruri de nimic. | 


PE ÎMPĂRAT, ÎNAINTAREA GRABNICĂ A LUI 
loan în Italia îl neliniștise adînc. Și Habsbur- 
gul, căpetenia de fapt a Austriei, ologul, înţe- 
leptul, înăcritul Albrecht vedea, scrîșnind din 
dinți cu o mînie crescîndă, cum se ridica din ni- 
mic strălucitorul regat lombard al lui loan. 
Cum, printr-o întorsătură nerușinată, ușurati- 
cul, neseriosul luxemburghez îi va îndepărta de 
la putere pe ei, oameni serioși și cu greutate, se 
va ridica deasupra lor? Căscau ochii unul la 
altul, greoiul, încetul bavarez, tenacele, înăcri- 
tul Habsburg. Se urîseră întotdeauna. Dar în- 
dată ce un al treilea încerca să le-o ia înainte, 
se uniră împotriva lui. Se sfătuiră în .taină, ma- 
sivul, năsosul Ludovic de Wittelsbach cu ceafă 
de taur şi enormi ochi albaștri, și Albrecht, olo- 
gul cu buzele strînse. Se adulmecară unul pe 
altul, clătinară din cap, ajunseră la înţelegere. 

Cei doi hotărîră ca imperiul de miazăzi să fie 
smuls  Juxemburghezului. Dacă moare regele 
Henric, Carintia va trece în seama Habsburgu- 
lui, Tirolul va fi partea lui Ludovic. Împăratul 

îl asigură pe Habsburg de succesiunea în Carin= 
tia, tot atit de solemn cum îl asigurase cu un 
an înainte pe loan. În ceea ce privea Lombar- 
dia, se aliară cu alţii, ca să cadă împreună asu- 
pra luxemburghezului. Împăratul ceru verilor 
săi din Palatinat să-l sîctie pe loan la Rin, îi 
puse în mişcare pe ginerele său din Meissen, pe 
fiii săi Ludovic, brandenburghezul, și pe Ştefan. 
Ducele de Austria, împreună cu regii Ungariei 
şi Poloniei, trebuiau să: dea năvală în Moravia. 

În timpul acesta, luxemburghezul domnea re- 
gește în primăvara toscană. Își chemă fiii la el, 
pe cel amare, Carol, şi pe mezin, loan. Cel din 
urmă n-avea chef să se ducă. Margareta îl rugă 
s-o lase pe ea să-l reprezinte. | 

Pătrunse în însoritul martie lombard cu o 
mică suită, condusă de Chretien de Laferte. Pe 
malurile lacurilor nespus de luminoase, livezi 
de măslini arginteau costişele, se întindeau dum- 
brăvi întunecate de lămii și portocali. Câmpuri 
de narcise. Migdali încarcaţi cu flori trandatirii. 
Orașe pline de culvare, zgomotoase, palate, oa- 
meni grăbiţi, gălăgioşi. Lîngă orașul episcopului 
de Aquileia, al cărui suzeran era taţăl ei, iată 
marea, cu corăbii legănătoare, îndrăzneţe, și de- 
părtarea fără de sfîrşit, aventuroasă. 

Triumful orbitor al lui loan. Festivităţile lui, 
sub cerul senin, de două ori mai vesele şi mai 
pline de fantezie. Femeile luxoase, înfloritoare, 
mâîndre. În faţa lor se simțea foarte singură și 
jalnică, 'se ţinea departe de cele tinere, se arăta 
numai în societatea băbătiilor cu farmecele ofi- 
lite. Totuși, chiar de acestea se simţea dispre- 

țuită, în cel mai bun caz compătimită. Erau acum 
veştede și uscate,. dar cîndva fuseseră şi ele în 
floare. La virsta primăverii lor de altădată, ea 
arăta ca o ramură golașă şi lipsită de nuri. Sub 
cerul acesta, preţu:a și mai puţin faptul că era 
deşteaptă, de cel mai nobil sînge și tobă de 
carte. Sub cerul acesta nu se vedea decît un 
singur luciu, mereu același: că era grozav de 
urită. 

“Nu era laşă, nu se ascunse de lume, își înghiţi 
amărăciunea. Apărea la mese, în lojă, la tur- 
nire, ja danţ. Peste tot băga de seamă cum la 
vederea tînărului de neam nobil, Chretien, care 
pășea în urmă ei, buzele femeilor se deschideau, 
privirile lor deveneau mai vii, poftitoare; cum 
aceste priviri lunecau apoi cu silă şi batjocură 
peste ea însăși, peste gura cu buze groase, de 
maimuţă, peste pielea ei palidă și dezgustătoare. 
Nu-și întorcea privirea în faţa acestui dispreţ; 
ochii ei înfruntau batjocura cu atîta răceală și 
vădită înţelegere, încît, cîteodată, femeile se dă- 
deau bătute, aproape rușinate. 

La Brescia, Margareta îl întilni pentru întîia 
oară pe prințul Carol, fiul cel mare al lui Ioan. 
Tînărul de șaisprezece ani părea foarte matur. 
În Boemia, rezolvase singur unele probleme de 
stat, era stăpîn pe «el și cumpătat. Învățase de 
la maică-sa să nu se lase orbit de strălucirea 
tatălui. Cu ochii lui căprui și reci o privi pe 
Margareta şi-o văzu că e urîtă, dar deşteaptă. 
Se putea sta de vorbă cu ea. Şi în timp ce, în 
palatul signoriei, loan conducea dansul cu mi- 
nunat de frumoasa Giuditta de Castelbarco, în 

timp ce lumiînările ardeau sărbătorește, lumt- 
nări atit de grele, încît trei oameni abia le ridi- 
caseră cu trudă, cei doi copilandri, fiul de rege 
și nora regelui, stînd alături sub valurile muzicii 
și sub steaguri, printre cavaleri cu platoșe de ar- 
gint și supuși ce depuseseră jurămînt de cre- 
dinţă, vorbeau, cu chibzuială şi pricepere, des- 
pre urmările întîmplărilor din Lombardia asupra 
suveranității episcopului de Trient, despre starea 
proastă a finanţelor. . 

Domnia petrecăreaţă a lui loan în Italia dai- 
nui pînă în iunie. În ciuda oricărei critici, Mar- 
gareta nu se putu smulge din orbirea teatrală a 
acestui triumf. Apoi veștile din Germania şi 
Boemia deveniră atît de amenințătoare, încît 
loan puse deodată capăt la toate, îl lăsă pe 
Carol în locu-i, iar el se repezi spre Boemia. 
urma sa, aventurosul lui imperiu italian se pră- 
buși de la sine. Abia plecase regele, şi Marga- 
reta văzu cu OChii mari, înspăimîntaţi, cum se- 
niorii lombarzi se treziră ca dintr-o vrajă, se 
uniră cot la cot, uneltiră cu Robert de Apulia 
și, cu toată rezistența vitejească şi iscusită a 
principelui Carol, îl azvîrlira din ţară, în numai 
cîteva săptămîni, pe luxemburghez. Spulberați, 
trişti, copleșiți de ruşine, leoarcă de sudoare, ca- 
valerii cu platoșe de argint părăsiră în fugă 
Lombardia, deasupra căreia fierbea un soare 
dogoritor. Încă în timpul prăbuşirii, Ioan, .toc- 
mindu-se prost, ipotecă în toată graba cîtorva 
seniori germani creduli orașe italiene pe care le 
pierduse de mult. Dar cu sumele obținute nu 
putu să acopere. decit o mică parte din uriașele 

cheltuieli pe care le făcuse cu campania din To- 
scana. Încă după mulţi ani, la Paris, la Praga, 
la Trier, pretutindeni unde se întîmpla să-și aibă 
reședința, apărea, fantomatic, șters, ploconin- 
du-se de multe ori, 7messer Artese, florentinul, 
cu cei doi fraţi ai săi, şi-i înfățișa prescripţii, 
poliţe, căci asta era tot ce-i mai rămăsese din 
regatul Lombard. 


"Într-un mod ciudat, pentru Margareta aven- 
tura italiană a lui loan cîștigă importanţă şi de- 
veni mai adevărată tocmai prin prăbușire. Acum 
această aventură trecuse și se încheiase, acum 
devenise istorie, acum era realitate. Chiar şi sti- 
hurile domnului de Schenna, povestirile luj de 
necrezut deveniră prin asta mai concrete, mai 
adevărate. Ceea ce săvîrșise și trăise loan în 
Italia suna ca una dintre acele poveşti. Şi to- 
tuşi era adevărat, ea însăși o văzuse cu proprii 
ei oahi. 

Nu folosea la nimic isă se lase zăpăcită de 
toate acestea. Dacă priveai lucrurile cu chibzu- 
ială, reieșea limpede că nereușita lui loan se 
datora lipsei de bani. Banii nu reprezentau to- 
tul ; dar erau grozav de importanţi. Păcat că 
tatăl ei își dădea seama ide asta tot așa de puţin 
ca și socru-său. Fata vorbea adesea cu loan de 
Viktring despre lucrurile acestea. Sfîntul pă- 
rinte era cu totul altfel. loan al XXIII-lea, ma- 
runt ca un pitic, tare bătrin, şedea în palatul lui 
de la Avignon și îngrămădea bani. Îi stivuia în 
monede, în bare, în argint şi aur, în poliţe și 
trate. Ah, și cu ce ochi ageri străjuia să i se plă- 

tească la soroc zeciuielile şi dările. Cum întirzia 
vreun episcop, papa îi și trintea excomunicarea. 
Bietul. episcop Henric din Trient ! Cu ce i-a fost 
de folos lupta zeloasă pentru papalitatea legi- 
timă ! Fiindcă n-a putut plăti șase sute patru- 
zeci de ducați, pe care i-i cerea Avignonul, ful- 
gerul excomunicării căzu de îndată asupră-i. Şi 
cu cîtă pricepere știa papa să împartă înaltele 
cinuri bisericeşti ! Fiecare episcop nou era obli- 
gat să verse curiei papale veniturile unui an în- 
treg. Dacă murea un episcop, nu era numit în 
locul lui un prelat nou, nu, papa chema în locul 
vacant pe titularul altui episcopat, aşa că, la 
moartea fiecărui episcop, deveneau libere un şir 
întreg de feude papale. În felul acesta, în ierar- 
hia înaltă a bisericii dăinuia o veșnică schim- 
bare, un du-te-vino ca într-un han, iar Sfîn- 
tul Scaun storcea annatele! cele mai grase. 
„Arenda ! Arenda !“ ziceau papa și vistiernicii 
săi. Da, papa loan se pricepea la asta. Nici nu 
era de mirare, fiindcă se trăgea din Cahors, 
orașul zarafilor şi al oamenilor de afaceri. Par- 
tea cea mai mare din aurul Apusului curgea în 
lăzile lui. Papa era ahtiat de bani ; nu se putea 
hotări să-i valorifice mai departe. Cu ei ar fi 
putut să recucerească Roma şi Italia. Dar îi 
erau prea dragi arginţii, ca să se poată despărţi 
de ei. Ședea deci în Avignonul său, bătrîn tare, 
gnomic, veghindu-și comorile, dezmierdind po- 


1 Annata era redevența egală cu venitul unui an, pe 
care 0 plăteau papei cei ce obțineau arenda vreunui 
beneficiu (a.t.). 

liţele, vînturnid aurul printre degetele-i uscate, 
de pitic. 

Dacă inteligentul şi energicul papă își ruina 
politica prin setea de bani, diplomaţia împăra- 
tului, ca şi a luxemburghezului și a regelui 
Henric, pătimea din pricina uşurinţei în ale fi- 
nanţelor. Margareta asculta cu atenţie cînd aba- 
tele îi povestea cu ce mînă sigură își: consoli- 
dase finanţele bunicul ei Meinhard. Tristă și cu 
fruntea încreţită privea cum toate veniturile se 
topeau între degetele bunului ei tată, cum acesta, 
pentru a salva de prăbușire o feudă, jertfea al- 
tele mereu mai mari şi mai importante. 

Şi mama ei vitregă, palida, sfioasa Beatrix de 
Savoia, suferea mult din pricina proastei admi- 
nistraţii bănești a regelui Henric. Fusese de- 
prinsă de către harnicii ei părinţi cu gospodări- 
rea chibzuită și, oricît de timidă și de modestă 
se ţinea altminteri în umbră, sfîrși prin a-i îm- 
puia urechile soţului 'din pricina risipei lui. Era 
bolnăvicioasă. Regele Henric vedea cu resem- 
nare și cu o umbră de mîhnire că nu trebuie să 
aştepte, nici de la ea un moștenitor. Beatrix, însă, 
nu-şi pierdea nădejdea. Făcea socoteli, econo- 
misea, ceru soţului ei să-i cedeze vâămi și pri- 
vilegii, ba dhiar, luptîndu-se cu ghearele și cu 
dinţii, obţinu ca, după ce messer Artese îşi scoase 
banii, veniturile ocnei de la Hall să-i fie trecute 
ei. Deveni aspră, lacomă de avere, zgîrcită, și 
astea toate pentru fiul pe care nu-l mai aștepta 
nimeni, în afară de ea. 

Adesea se sfătuia cu Margareta cum să în- 
drepte ici și colo finanţele care mergeau prost. 

Fata, deşi vedea cu ochi buni această strădanie, 
nu-şi iubea mama vitregă. Cit de meschină era 
femeia asta, cît de lipsită de însușiri princiare, 
cît era de colbuită şi de nepăsătoare fața de 
cele ale tinereţii ! Margareta nu voia să recu- 
noască în sufletul ei că nu aici şedea pricina 
pentru care nu-şi putea suferi mama vitregă. 
Beatrix era bună și prietenoasă cu dînsa, sim- 
țind ca le leagă aceeași soartă. Dinsa, regina, 
nu avea fiul dorit, iar biata copilă era atît de 
urită ! Pe amîndouă, Dumnezeu le umilise și le 
vătămase în feminitatea lor. Dar Margareta res- 
pingea prietenia, nu stringea mîna ce i se întin- 
dea. Această Beatrix şedea între ea şi domnie. 
Ce altceva îi rămînea ei, uritei, decît nădejdea 
de a domni ? Dacă Beatrix, în ciuda tuturor, ar 
naște un fiu, atunci pînă și acest ultim lucru s-ar 
spulbera. 

Regele Henric suporta tutela soţiei sale surî- 
zînd și cu murmure de glumeaţă împotrivire. Nu- 
mai într-o singură privință nu îngăduia nici o 
obiecţie, și aici Beatrix nu cuteza să se ames- 
tece niciodată : dărnicia regelui faţa de multele 
femei care-i plăceau şi faţă de copiii lui rămînea 
fără margini. 

“Pe frații săi naturali Albrecht de Camian și 
Henric de Eschenloh îi ţinea la mare cinste şi-i 
dăruia din belșug cu titluri, demnități, seniorii ; 
tot astfel, prin toate castelele sale și pe la moșii 
creșteau copii de-ai lui. Avea inimă prea bună, 
ca să-i facă reproşuri palidei Beatrix. Totuşi 
găsea plăcere în a-și spune : nu el era de vină 
că nu are moștenitor ; ghinionul şi zodia proastă 

purtau vina. Mîndru şi cu voie bună, vînstnicul 
petrecăreț păşea în mijlocul liotei balaie şi oa- 
cheşe a copiilor lui. Îi alinta mișcat: „Ăsta are 
ochii mei ! lar ăla, nasul.“ În faţa unuia mare: 
„Îmi calcă pe urme. Ăsta o să cîştige multe pre- 
mii pe la turnire!“ Pe cîte un nătăfleaţă, care 
abia dacă avea înfățișare de om, îl ridica sus 
de tot: „Are leit mutra mea!“ Şi-și răsfăţa 
copiii, le dăruia jucării, dulciuri, ba și fineţe, 
păduri, castele. 

Margareta își privea cu drag fraţii vitregi. 
Ținea mai ales la Albert, tînăr în pragul ma- 
turităţii, pe care regele Henric îl făcuse cavaler 
și-l învestise cu jurisdicția Andrion. Tînărul și 
blondul senior avea inima bună a tatălui, pe 
deasupra o neabătută și voioasă siguranţă de 
sine în purtări, o seninătate potrivită împreju- 
rărilor și netulburată. Pe Margareta n-o jignea 
nici cu cea mai mică batjocură. El însuși n-avea 
de loc înclinare spre învăţătură și teorie, dar se 
minuna nemăsurat de deșteptăciunea și știința 
surorii. Fata îi era recunoscătoare că urițenia 
ei nu știrbea cu nimic prețuirea ce i-o arăta. 

Pe femeile pe care le întîlnea, mereu altele, 
acolo unde făcea popas Henric, Margareta le 
privea cu ochi cercetători. Erau femei de toate 
stările, de toate temperamentele, germane și 
velşe ; unele treceau grăbite, foşnindu-și rochiile, 
prin ganguri, altele călcau alene cu pași apă- 
sați ; rîsul unora părea sunet de clopoței, altele 
vorbeau cu glas profund şi încet; toate însă, 
cînd o întilneau pe prinţesă, deveneau reţinute, 
jenate, se înveleau parcă într-o crustă de com- 

pătimire dușmănoasă. Ah, cui îi era îngăduit să 
trăiască aşa, ca femeile acestea, uşor și cu nepă- 
sare ! Ei nu-i era permis, era urîtă și era prin- 
ţesă. Trebuia să fie severă cu ea însăși. N-avea 
voie să ţopăie ca veveriţele, trebuia să-și meargă 
drumul ei greu, cu hîrtoape, drept înainte, fără 
popas, ca un animal de povară împodobit, care, 
încărcat cu obiecte de lux și comori, duce da- 
ruri unui om de seamă. | 

O frămîntau gîndurile. Stătu de vorbă despre 
toate acestea cu abatele de la Viktring. Urîţenia 
ei era oare o pedeapsă de la Dumnezeu? Ce 
voia Dumnezeu cu ea? Starețul îl cită pe An- 
selmus : „Ora nu trece mai repede decit se 
schimbă priveliștea lucrurilor. Ceva de nimic 
şi al vieţii de aici este a lua în seamă podoa- 
bele pămîntești.“ Cuviosul, văzînd că asemenea 
mângiiere rămîne fără de folos, o întrebă dacă 
s-ar simţi mai bucuroasă să fie o fiinţă de jos,. 
o fată de ţărani și să placa bărbaţilor. 

— Nu, răspunse prinţesa repede, asta nu! 
Dar tot ea izbucni: Da, da, da mai bine să 
rînesc bălegar toată ziua, dar să fiu bine făcută, 
decît să stau într-un castel şi să am o gură ca 
asta, dinţi ca ăștia, obraji ca ăștia. 

Stătu de vorbă cu stareţa de la Frauenchiem- 
see. Îşi vizitase sora mai mică, pe Adelaida, 
fetiţa bolnăvicioasă și cocoșată. Acum ședea pe 
malul insuliţei cu stareţa, o femeie delicată, 
trecută, blajină. 

— Mama nu era frumoasă, spuse copila, dar 
nici urftă nu era. 

Bătrina maică își puse mînuța ușoară pe pă- 
rul ei arămiu, aspru. | 

— Nu wreau. să-ţi vorbesc despre Dumnezeu 
și despre viața de dincolo, zimbi ea, unde tru- 
pul nu are nici o însemnătate. Dar cât de repede 
se zbirceşte și chipul cel mai neted! L-ai mai 
avea încă cincisprezece, douăzeci de ani. Astăzi 
sînt foarte mulțumită, încheie dînsa, că n-am 
fost frumoasă niciodată. 

Cele două femei rămaseră cu privirile pier- 
dute pe faţa palidă a întinsului lac; se arătă 
un soare trudit, un pescăruș ţipă. 

În anul următor, Beatrix, mama ei vitregă, 
se puse deodată în pat şi nu se mai sculă. Fu- 
sese întotdeauna o femeie slabă, acum se adău- 
gase și dezamăgirea că nu poate avea copii. 
“După ce i se dădu sfîntul maslu, îi mai spuse 
soţului ei să bată cu biciul pe croitorul curții 
și să-l alunge cu ocară. Omul sferetisea pe as- 
cuns multe din stofele scumpe de care avea ne- 
voie pentru garderoba regelui. Henric mai tre- 
buie să-și găsească și un alt meşter pielar pen- 
tru frumoasele lui armuri. Apoi Beatrix își 
încredință sufletul Domnului şi muri. 

Acum, loan și Margareta erau moștenitorii 
necontestaţi ai ţării din munţi, căci nimeni 
n-avea habar de înţelegerea tainică dintre Al- 
brecht de Habsburg și Ludovic de Wittelsbach. 
Chiar și tînărul loan prinse aripi, ştiind că a 
devenit principe moştenitor. Îşi repeta  titlu- 
rile pe care le va avea : duce de Carintia, Gorz, 
Craina, conte de Tirol, protector al episcopa- 
telor Cuera, Brixen, Trient, Gurk, Aquileia. Îşi 

imagina vechile ceremonii pitorești ale încoro- 
nării după datina din Carintia, care-i plăceau 
atît de mult. Principele apare îmbrăcat în port 
țărănesc şi îl alungă pe un sătean liber de pe 
bolovanul pe care stă. Așezindu-se el pe piatră, 
vîntură spada strălucitoare spre cele patru zări. 
Apoi bea o gură de apă proaspătă dintr-un clop 
țărănesc. Băiatul își închipuia despre sine că e 
un om foarte însemnat. 

Margareta, mișcată de moartea mamei sale 
vitrege, eliberată prin sentimentul că acum este 
moștenitoarea sigură a ţării, îl găsi în drumul 
ei pe Chrâtien de Laferte. Îi vorbi mai cald și 
mai aţițată decît altădată. Cu cîtă plăcere ar fi 
primit de la el un cuvint bun, omenesc. Dar ti- 
nărul se înclina înainte-i ceremonios, îi vorbea 
plin de respect, ca unei prințese. 

Bunul rege Henric deveni, prin moartea so- 
ției sale, mai cucernic. Minca și bea încă mai 
zdravăn, se ţinea mai departe de fustele femei- 
lor. Dar se și ruga mai mult decît înainte, se spo- 
vedea adesea, se pocăia necontenit, făcea danii 
și mai mari decît pînă atunci mănăstirilor și 
bisericilor. 


ÎN EPISCOPATUL CUERA ÎȘI AVEA BUNURILE 
un anume Petre de Flavon, vasal al episco- 
pului. Domnul de Flavon căzu în plină tine- 
reţe, cu prilejul uneia din campaniile italiene 
ale regelui Henric. El lăsă în urma lui o vă- 
duvă, în vîrstă de abia treizeci de ani, şi trei 
fiice. Se iscară discuţii, dacă posesiunile rămase 

se moșteneâu numai pe linie bărbătească, sau 
„dacă erau feude asupra cărora aveau drept de 
succesiune și femeile. Episcopul Ioan de Cuera 
și consiliul canonicilor hotărîră să confiște 
bunurile. Doamna de Flavon veni cu cei trei 
copii minori să ceară ajutor regelui Henric. În- 
genunche în faţa lui, izbucni în lacrimi. Bunul, 
tînărul, viteazul ei soț! Și căzuse în slujba re- 
gelui Henric. lar acum, samavolnicul episcop 
din Cuera vrea să-i răpească proprietăţile ce-i 
reveneau -ca văduvă și să le azvîrle în mizerie 
și jale pe orfane. Cele trei fete drăguţe, tran- 
dafirii şi atrăgătoare în veșmintele lor negre, 
îngenuncheară alături de mama lor, îşi reuniră 
rugăminţile cu ale ei. Bunul rege Henric fu 
foarte mișcat. 

Îi scrise episcopului de Cuera. Luă cu ener- 
gie partea doamnei de Flavon. Episcopul răs- 
punse scurt, pe un ton jignit. Nu renunţă nici 
cu o iotă la pretenţiile sale. Văduva, care în 
timpul acesta era găzduită împreună cu fiicele 
ei la castelul Zenoberg, începu să-i placă de la 
o zi la alta din ce în ce mai mult regelui Hen- 
ric. Se ajunse la certuri violente cu episcopul, 
ba chiar la ostilităţi şi ciocniri cu armele. În cele 
din urmă, regele obţinu pentru doamna de Fla- 
von o compensație neînsemnată. 

Între timp, doamna devenise favorita lui de- 
clarată. N-o putea hrăni cu fărimituri. Trebuia 
oare ca micuţele astea, al căror tată murise pen- 
tru el, să ajungă niște biete domnişoare din no- 
bilimea măruntă de la ţară ? Nu, așa de meschin 
nu 'era regele Henric. Le dădu senioriile de la 

Taufers şi Velturns. Din pricina aceasta intră 
în conflict cu episcopul de Brixen, care cerea 
pentru sine aceste feude fără stăpin. Dar regele 

enric se ținu tare. În cele din urmă plăti epi- 
scopului bani, dar doamna rămase cu senioriile. 

“Văduva zburda în voie cu cele trei fiice. Se 
simțea în siguranţă sub protecţia regelui. Era 
o femeie drăguță, cu pielea foarte albă, cu pă- 
rul foarte blond, voinică şi durdulie. Ridea din 
toată inima și nu lipsea de la nici un danţ şi 
turnir. La castelele ei, larma petrecerilor nu se 
termina niciodată. Trebuia să aibă mereu cîte 
ceva de făcut, se amesteca în toate, povestea, 
ca despre cine știe ce, întîmplări fără însemnă- 
tate, încurca toate lucrurile. Într-o bună zi i se 
năzări să strămute în capela castelului de la Tau- 
fers rămășițele pămîntești ale soțului ei. Ani de 
zile se strădui să-și ducă la bun sfîrșit gîndul 
acesta, în cele din urmă plecă în Lombardia. 
Mortul, înihumat acolo ca mun oarecine, fu scos 
din mormiînt, leșul, cum se obișnuia, fu aruncat 
în apă clocotită, astfel încât carnea se desprinse 
de pe oase, osemintele fură aduse la Taufers 
și reîngropate cu fast, în bocetele doamnelor de 
Flavon. Dar nu era nicidecum sigur dacă acelea 
erau rămășițele domnului de Flavon. 

Cele trei fetiţe crescură fără prea multă edu- 
caţie, sălbatice şi foarte răzgtiate. Se încăierau 
mereu, adesea se ciorovăiau uriît pentru toate 
nimicurile. Ori de cîte ori venea bunul rege, 
trebuia să le împace, să le potolească. Fetele se 
răzvrăteau și împotriva mamei, se uneau împo- 
triva ei. Mama se plingea regelui de fiicele ei, 

acestea de mama lor. Tot așa de fără rost cum 
se certaseră se și împăcau cu toatele și-și du- 
ceau zgomotos mai departe viaţa lor de familie. 
Fetiţele făceau nebunii pe tot întinsul feudelor, 
îi încurcau în treburi pe slujbaşi, chinuiau ţă- 
ranii, schingiuiau oameni şi animale. 

Toate trei erau foarte drăguţe, cu pieliţa albă, 
netedă, trandafirie, rotunjoare și bălaie. Cea mai 
frumoasă era cea mijlocie, Agnts de Flavon. 
Mai înaltă decît surorile ei, cu părul mai în- 
chis la culoare şi mai lucios, cu faţa mai pre- 
lungă, ceva mai puţin grăsulie, cu nasul nu 
chiar așa de miic ca de păpușă și cu buzele mai 
subțiri. Toate trei surorile erau foarte cochete. 
Cît de tînără era, cu numai .doi ani mai mare 
decit prinţesa Margareta, Agnes trecea pentru 
toată lumea drept cea mai frumoasă doamnă 
dintre Etsch și In. La toate turnirele, cavalerii 
se luptau pentru ea ; ea împărțea premiile. Dacă 
erau lăudate doamnele velșe, seniorii germani 
strigau într-un glas: „Agnes de Flavon“, iar 
italienii amuţeau. Cind, obligată de unele tre- 
buri, maică-sa o luă cu dînsa la curtea episcopu- 
lui din Trient, poporul se adună în faţa pala- 
tului, rămase acolo în așteptare, strigiînd cu în- 
sufleţire : 

— Un înger s-a coborit din cer! Blagoslo- 
vește-ne, îngere ! 

Agnes era perfect conştientă de frumuseţea 
ei. Găsea drept un lucru de la sine înţeles ca 
regele, cavalerii, poporul să-i îndeplinească orice 
dorință. Se închipuia stăpiîna Tirolului. 

Regele Henric, cu tact și din bunătate, se 
ferea să adune laolaltă pe cele trei surori şi pe 
fiica lui, Margareta. Fireşte, citeodată întîlnirea 
nu putea fi evitată. Agnes, cu respectul tuturor 
formelor exterioare, o trata pe Margareta cu o 
anumită condescendenţă batjocoritoare, care o 
umplea de mînie pe prinţesă. Odată, aflindu-se 
singure, în prezenţa doar a lui Chretien de La- 
ferte, cele două fete se împunseseră una pe alta 
aproape o jumătate de oră, apoi Agnes, luîn- 
du-și rămas bun, spuse 

— Domnule Chretien, însoțiți-mă ! , 

— Domnul Chretien rămîne aici! replică 
Margareta, cu vocea neobișnuit de uscată și as- 
pră. Apoi, însă, după ce Agnes plecă dînd din 
umeri şi cu un surîs răutăcios, batjocoritor, 
adăugă : Duceţi-vă, domnule Chretien! Duce- 
ți-vă ! 

Tînărul, încurcat, consternat, o urmă pe dom- 
nişoara de Flavon. Prinţesa, rămasă singură, cu 
inima sfîşiată, răsuflă cu năduf. 

Alta dată ședea aplecată împreună cu dom- 
nul de Schenna deasupra mnui manuscript cu 
versuri ilustrate. Blanscheflur semăna cu Agnâs; 
domnul de Schenna și prințesa priveau imagi- 
nea colorată. 

— Da, zise după o vreme domnul de Schenna, 
e leită Agnes. 

— E minunat de frumoasă, recunoscu Mar- 
gareta, cu o voce surdă, ciudat de stinsă. 

— Dar domnișoara de Flavon are ochii mult 
mai prostești, reluă domnul de Schenna. 

— Să citim mai departe! spuse Margareta, 
și vocea îi sună grav, plină și caldă, ca de obicei. 


Regele Henric îmbătrînea pretimpuriu, se pră- 
buşea văzînd cu ochii. Îi tremurau mîinile, ade- 
sea își pierdea glasul, se bîlbiia. Teama pedepsei 
de dincolo îi tăia răsuflarea. Văzuse de atitea ori 
zugrăvite la portalurile bisericilor Judecata-de- 
Apoi, chinurile iadului, diavolii hidoși rînjind în 
aburii de pucioasă ! Toate acestea îl zguduiau 
acum ca niște lucruri înspăimîntător de apropiate. 
Îşi îndoi daniile cucernice, înzestră mănăstirile 
Marienberg, Stams, Rotenbuch, Benediktbeuren 
cu donaţii bogate. Dar asta îl liniştea tot atit de 
puţin cît şi asigurările mîngiietoare ale starețului 
de Viktring. Ca să-și chinuie trupul, spre po- 
căinţă, puse să se aşeze în capela de la Zenoberg 
un coşciug şi zăcu în el o întreagă noapte lungă 
de iarnă. 1 se arătară oameni care din porunca 
lui fuseseră jefuiţi, supuși la cazne, ucişi ; era un 
stăpînitor bun, dar numărul acestora fu cu toate 
astea mare. Îi apănură femei cu care trăise în 
desfriu ; îl priveau cu feţe zîmbitoare, dar, cînd 
se întorceau, spatele lor era ros adînc, pînă-n 
măruntaie, de coptură şi viermi. Capela întreagă 
se umplu de diavoli hidoși, care întindeau ghea- 
rele spre el. Începu să strige. Dar tot el porun- 
cise ca ușa capelei să fie încuiată și nimeni să 
nu se afle în preajma sa, fiindcă vrea să rămînă 
pînă la utrenie singur, cu păcatele și pocăinţa lui. 
În cele din urmă nu mai putu să suporte. Se 
căţără — spaima îi dădea puteri — pe zid, sări 

pe fereastră. Se strecură în patul lui, clânţănind, 
acoperit de: o sudoare rece. 

De-atunci boli într-una. Vorbea adesea singur, 
tuşea cavernos și neajutorat. Margareta ședea 
mult în preajma lui, dar fără a fi prea mișcata. 
Așadar, acum va muri și el. N-are de ce se plin- 
ge, şi-a trăit viaţa din plin. 

Îi era drag să-i aibă aproape pe copii, mai ales 
“pe cei mici de tot. Își tîrșiia picioarele în mijlo- 
cul liotei de mărunţei care gingureau, pășeau pe 
picioarele lor încovoiate, făceau tumbe, ştergea ici 
un năsuc mucos, liniștea colo un plod dolofan, 
trandafiriu, care urla scos din fire, gata să se su- 
foce, căzut pe podea. Ridica pruncii, se așeza 
aproape de tot de ei, le povestea acestor micuţi, 
care-l ascultau serios şi fără să-nțeleagă ceva, 
despre bani, pocăință și politică înaltă. 

Sosi aprilie. Sub un cer azuriu, ţara se înveș- 
mîntă în flori de migdali și piersici. Atunci simți 
el că i-a sunat ceasul. Ceru să fie dus în capela 
sfîntului Pangratie. O Sfintă Fecioară blajină, 
albastră îi zimbea. În soarele puternic, vitraliul 
multicolor strălucea prietenește. În juru-i ședeau 
copii micuţi, cu ochii mari, şi blîndul, destoinicul 
om, stareţul de la Viktring. Așa îl năpadi o ul- 
timă vărsare de sînge, care-l înăbuși. 

Corpul neînsufleţit fu golit, îmbălsămat ; inima 
și măruntaiele trebuiau să fie îngropate la cas- 
telul Tirol, iar celelalte rămășițe, astrucate mai 
tîrziu, cu mare pompă, în cripta princiară din 
mănăstirea Sfîntul Ioan de la Stams. 

Episcopul de Brixen, care, la aflarea veștii des- 
pre moartea regelui Henric, porni îndată spre 

castelul 'Iirol, călărind încă de cu moapte, auzi 
pe drum tropote de paşi mulți. Îşi întrebă oa- 
menii dacă văd ceva. Auzeau și ei zgomotul, dar 
nu zăreau pe nimeni. Scrutînd mai bine întune- 
ricul, episcopul văzu că erau piticii care se-n- 
dreptau în convoi mare spre. miazănoapte. Aveau 
nestemate la degete, așa că numai el îi putea 
zări. Opri pe unul şi-l întrebă.. Pitioul îi dădu 
răspuns : acum cînd a murit bunul rege Henric, 
nu se mai simțeau la adăpost și trebuiau să pă- 
răsească țara. 


Chiar în aceeași zi porniră la drum olăcarii, 
să ducă prin ţară vestea morții. Unul trecu mun- 
ţii în cimpia velșă, spre Verona. Acolo fraţii 
della Scala se bucurară. Acum se vor isca tul- 
burări în munți. Acum vor putea să întindă din 
nou mîna spre miazănoapte, să mai smulgă pen- 
tru ei o bucată de țară. Altul călări spre Viena. 
Acolo, ologul duce Albrecht ședea în faţa vetrei, 
tremurînd mereu de frig, rău bărbierit, slab, bo- 
lind. Ascultă vestea cu cea mai mare atenție, își 
vesti fratele, chemă secretarii, dictă scrisori, uită 
să mănînce din pricina planurilor şi a lucrului. 
Unul călări spre Munchen, la împaratul Ludovic. 
Acesta se uită la crainic cu ochii lui mari, trişti, 
albaştri, pe deasupra nasului lung și, în timp 
ce-şi mărturisea în vorbe ceremonioase și sincere 
mîhnirea pricinuită de trecerea la cele veşnice a 
multiubitului său unchi, chibzuia anevoie la pre- 
textele cu ajutorul cărora ar putea să-i smulgă 
micii lui nepoate, în felul cel mai lesnicios, ţările. 

Margareta se cerceta în oglindă. Pe cutia de 
fildeş în care era prinsă oglinda, se vedea, sculp- 
tată în relief, o scenă înfăţişind cucerirea cetăţii 
doamnei Minne!. Da, întocmai ca doamna Minne 
era ea, Margareta, nu însă chiar la chip. În 
schimb, era ducesă de Carintia și contesă de Ti- 
rol. Aşadar astfel arăta o ducesă. Se cercetă cu 
un suris amar. la te uită! Ochii şi fruntea ar 
merge. Cel mai prost stă cu gura, botul ăsta 
proeminent de maimuţă. În schimbul ei, avea 
“Carintia. Apoi rău de tot era cu obrajii moi, 
căzuţi. Nu-i cumpânește însă comitatul Tirolu- 
lui ? Și tenul cenușiu, pătat? Compensaţia stă 
în Irient, Brixen, Cuera, Friaul. Datorită aces- 
tora, pielea nu îi e netedă ŞI curată : ? 

Ioan, soțul ei, nu-și mai încăpea în piele. Era 
acum principe și suveran. În buna lui dispoziţie 
deveni de-a dreptul amabil. Margareta îl cercetă 
cu privirea. În definitiv, era un tînăr drăguţ: 
faţa, prelungă, mindră, părul frumos. Şi ochii lui 
îi păreau astăzi mai sinceri, mai isteţi. La rîn- 
du-i, el gindea : „Frumoasă. nu €. Dar ţările pe 
care mi le-aduce sînt frumoase.“ Îi spuse : „Ei, 
Gretl ?“ şi o sărută cu drag pe gura urîtă. Ba mai 
zise că acum ar trebui să-l însoțească o dată la 
vînătoarea cu șoimi. 

Apoi, cei doi copii stătură împreună, sfătuin- 
du-se cu toată seriozitatea asupra celor dintîi 
măsuri de guvernămiînt ale lor. Situaţia nu era 
simplă. Baronii feudali aveau să le dea de furcă. 


1 În sens poetic, personificarea dragostei cavalerești 
(n.t.). _ a 

Fără îndoială că vor încerca să se folosească de 
complicațiile legate de schimbarea suveranului. 
Băiatul își luă mutra fudulă. Îi va îngenunchea 
prin luptă. A învățat să domolească pină și caii 
sălbatici. Înainte de toate, însă, trebuie să tri- 
mită după tatăl lui, regele loan ; acesta se afla 
desigur încă la Paris, la turnir, la cumnatul său, 
regele Franţei. Apoi trebuie minaţi emisari la 
împărat, la ducii din Austria. Copiii porunciră 
să vină la ei starețul de Viktring, îi încredinţară 
misiunea aceasta, vorbindu-i cu gravitate, dar și 
pe un ton de joacă. Își semnară numele sub îm- 
puternicire : „loan, din mila lui Dumnezeu conte 
de Tirol, Margareta, Dei gratia Carinthiae dux, 
Tyrolis et Goritiae comes et ecclesiarum Aquilen- 
sis Tridentinae et Brixensis advocata.“ 1! 

Cînd însă stareţul de Viktring înmînă scrisoa- 
rea, semnatarii ei şi pierduseră cele mai multe 
dintre aceste ţinuturi. Împăratul ședea la Linz și 
se sfătuia cu ologul Habsburg cum să pună în 
aplicare înţelegerea prin care ţara din munţi era 
împărţită între Habsburg și Wittelsbach. Bădă- 
rănos şi violent, bavarezul se proţăpea în scaun, 
voia totul pentru el, n-ar fi mișcat degetul nici 
de pe cel mai mic sat. Ducele olog se zbătea cu 
încăpăţinare și îndărătnicie, căuta vorbe tăioase, 
nu ceda nimic. Stăteau, priveau, cu gîndul nu- 
mai la hărţile şi catastifele lor, spre Dunărea ale 
cărei ape creșteau, ploaia curgea şiroaie. Cei doi 


1 Prin mila lui Dumnezeu ducesă a Carintiei, contesă 
de Tirol și Gorz şi apărătoare a bisericilor din Aquileia, 
Trient şi Brixen (lat.—n.t.). 

bărbaţi şedeau călare pe posesiunile lor grase, se 
smuceau încolo şi-ncoace. locmindu-se aprig, 
căzură în cele din urmă la învoială: Carintia, 
Craina, Tirolul de Sud treceau pe seama austria- 
cului. Tirolul de Nord revenea bavarezului. Cînd 
ajunseră aici, sosi și abatele de Viktring, cu scri- 
sorile și împuternicirile copiilor. Cei doi principi 
îl primiră cu cea mai mare curtenie. Citiră cu 
atenție scrisorile. Mai întîi răspunse austriacul, 
mărturisind cu ascunsă batjocură cît de mult îi 
stă la inimă moartea unchiului său, nobilul și 
prealuminatul principe, cel mai vîrstnic din în- 
tregul lor neam și părinte al tuturora. Oricît de 
mult deplinge pe mica lui verișoară și pe tînărul 
ei soţ, Craina îi aparţine însă acum lui. Carintia 
a intrat de asemenea în stăpinirea sa prin daăr- 
nicia împăratului ; oștile se și află pe drum, por- 
nite să ocupe ţara pentru el. Dacă i-ar putea fi 
în altfel pe plac şi într-ajutor micii lui verișoare, 
este gata s-o facă. Într-un fel asemănător vorbi 
şi împăratul însuși, privindu-l ţintă pe abate, cu 
ochii lui mari, albaștri, candizi. Rosti însă cuvin- 
tele cu mai multă solemnitate, mai răsunător, căci 
doară el era împăratul. Din păcate, copiii au ve- 
nit cu rugămintea lor prea tirziu ; el a şi pus la 
cale totul împreună cu iubiții lui unchi din Aus- 
tria. În rest, va arăta copiilor cea mai mare în- 
durare. 

Cei doi copii aflaţi în castelul Tirol, îndată ce 
văzură cît de prost stau cu treburile, trimiseră 
în toată graba curieri după curieri la Paris, la 
tatăl şi tutorele lor, regele loan. Dar acesta fu- 
sese rău rănit la turnir. Zăcea zdrobit, cu lumina 

ochilor aproape stinsă, în legături şi prișniţe și nu 
putu trimite la Tirol altceva decît o slabă mîn- 
giiere : copiii să nu-și piardă curajul ; îndată ce 
puterile îi vor îngădui, va veni el însuși și le va 
apăra ţările. O zodie menorocoasă hotărise să 
zacă „neajutorat, în timp ce împăratul şi Habsbur- 
gul își împărțeau între «i bogatele ţări pe care 
dînsul și le asigurase de atîta vreme printr-o di- 
plomaţie dibace. Dar, ca un fatalist și pătimaș 
de jocuri ce era, nenorocirea nu-l atinse prea 
tare. Era obişnuit cu schimbările repezi, așa că, 
în neputința şi în starea lui jalnică, făcu glume 
uşuratice despre femeile și ţările care-i scăpau 
din mînă, bizuindu-se, cu sîngele rece al jucă- 
torului, pe o întorsătură fericită. 


Estimp, Carintia şi Craina fură ocupate de 
Habsburg fără nici o rezistenţă. Oraşele se pu- 
seră în slujba lui, hrisoavele prin care împăratul 
întărea feudele fură citite pretutindeni cu solem- 
nitate, baronii feudali și slujbașii luară lucrurile 
aşa cum erau şi făcură jurămînt de credinţă 
noilor stăpînitori. Seniorii fruntași, în cap cu 
Conrad de Auffenstein, cel plin de măreție, loc- 
țiitorul regelui răposat, dăruit de Henric cu cele 
mai bogate bunuri şi cu toată încrederea lui, jucă 
un rol foarte tulbure. Norodul fu răsplătit pen- 
tru trădarea faţă de cei doi copii prin aceea că 
ducele Otto de Austria, reprezentîndu-şi fratele 
olog, se supuse vechilor ceremonii statornicite de 
tradiţia patriarhală la înscâunare, ceremonii pe 
care micul principe loan le așteptase cu atita 
bucurie. Ducele Otto se îmbrăcă așadar în port 

țărănesc, îi porunci săteanului ales pentru asta să 
se ridice de pe piatră, bău apă dintr-un clop Și 
îndeplini mai multe alte asemenea ceremonii 
păstrate din bătrîni. Altminteri, ducele era un 
tinăr domn cu înfățișare aleasă, în pas cu moda ; 
în port țărănesc arăta foarte caraghios, şi el în- 
suși, ca și seniorii săi, făcură mult haz de asta. 
Dar norodului îi fu nespus pe plac respectul ară- 
tat obiceiurilor strămoşeşti, oamenii fură mişcaţi 
și trecură din toată inima de partea noului prin- 
cipe. 

Margareta nu fusese niciodată o fire patetică. 
Nu se așteptase ca ţinutul Carintiei, din devota- 
ment faţă de casa domnitoare de baştină, să 1 se 
aşeze cu înflăcărare înainte și să-i ia apărarea. 
Dar felul neruşinat în care, ca lucrul cel mai de 
la sine înţeles, dreptatea fu jertfită și cu toţii 
trecură de partea puterii, fiecare smulgînd pen- 
tru sine în toată graba și mici profituri, o umplu 
totuşi de scîrbă şi revoltă. Nu formulă nici o 
obiecţie cînd ducele loan, cu spume la gură, cu 
vocea pițigăiată, bătînd din picior, dădu ordin 
să fie devastată citadela Auffenstein de la Ma- 
trei, castelul strămoşesc al necredinciosului gu- 
vernator al Carintiei. Înțeleptul domn de Schenna 
fu de părere, firește, că ar fi fost mai cuminte să 
fie pur și simplu confiscată. 

Dacă ţinutul Carintiei ramase pierdut, în Tirol 
lucrurile luară 6 întorsătură foarte prielnică pen- 
tru copii. Baronii tirolezi aveau de la luxem- 
burghez asigurări temeinice că nu va numi în 
funcţiile cele mai de seamă nobili străini ; ori- 
cum, era mult mai ușor s-o scoată la capat cu 

cei doi copii. decît cu Ludovic de Wittelsbach, cel 
atît de stingheritor în treburile bănești. Seniorii 
tirolezi îşi făcură deci cu ochiul unul altuia, că- 
zură la înţelegere, hotărîră să rămînă alături de 
suverana lor de baştină, cum le-o cerea verificata 
lor credinţă tiroleză, pregătiră rezistența cu ar- 
mele, stîrniră în ţară starea de spirit trebui- 
toare. 

Astfel, margraful Carol, fratele mai mare al 
ducelui loan, trimis de regele loan să-i ţină deo- 
camdată locul în Tirol, găsi comitatul în bună 
stare de apărare şi după un scurt război, care fu 
extrem de bine condus, temeinic și cumplit, cei 
trei copii putură păstra Tirolul. Micul duce loan 
dovedi în acest război o vitejie personală dirză 
și înverşunată, care nu putu să n-o miște pe 
Margareta. 

Între timp, regele loan se putu ridica şi el de 
pe patul de suferinţă. Fireşte, ochii nu-i mai pu- 
teau fi salvați. Din lumea înconjurătoare nu mai 
zărea decit o slabă licărire și ştia că în curînd 
nu va mai vedea de loc. Asta îi dădea un sim- 
țămînt de oboseală, îl înclina spre cele filozofi- 
cești şi spre dorinţa de pace. La rîndu-i, și 
Habsburgul, ologul Albrecht, era ostenit de lup- 
tă ; înțelegea că, în afară de Carintia, nu se mai 
putea alege cu nimic și, dacă ar purta mai de- 
parte război, 's-ar bate doar pentru împărat, care, 
cînd fu vorba de plată, se retrase şi de data 
aceasta ca totdeauna, monosilabic, mândru şi ca- 
lic, la adăpostul rangului său împărătesc. În 
aceste împrejurări, Albredht putu să cadă curînd 
la învoială cu loan, îi recunoscu pe luxembur- 

ghezi ca stăpînitori legiuiţi ai Tirolului, iar loan 
se declară de acond cu stăpînirea habsburgică în 
Carintia ; desigur, mai ceru pe deasupra și o com- 
pensație bănească : zece mii de mărci veroneze 
de argint. 

Fundcă se pornise pe tocmeli, îi propuse un 
tîrg și împăratului : Brandenburgul în locul Ti- 
rolului. Ludovic, căruia îi plăceau grozav ase- 
menea treburi, „primi de îndată, şi cei doi suve- 
rani cumpăniră cu mare însufleţire, amănuntele 
proiectului. Atunci însă izbucni în văpăi devota- 
mentul tirolezilor faţă de principesa lor — ba- 
ronii feudali ar fi fost greu vătămaţi bănește 
prin trecerea stăpînirii în mîinile împăratului ; 
se ajunse la hotăriîrile cele mai energice, iar MIş- 
carea poporului fu atît de puternică, încît regele 
Joan trebui să declare solemn că nu i-a trecut 
niciodată prin minte un asemenea schimb. Da, 
fiul şi locţiitorul său, margraful Carol, socoti 
starea de spirit atit de îngrijorătoare, încît îl sili 
pe tatăl său să se oblige prin jurămîntul cel mai 
solemn că nu va înstrăina niciodată Tirolul. 
Ceea ce acesta şi făcu, ridicînd din umeri și zim- 
bind cu bunăvoința. 

Tînăra pereche nici nu se gîndea, de altmin- 
teri, să ratifice acondul lui loan privitor la Ca- 
rintia. Margareta își dădu friu liber gurii, con- 
damnînd în cuvintele cele mai aspre felul ruși- 
nos în care tutorele lor le trăda interesele.; ea și 
tînărul ei soţ își menţinură în continuare preten- 
țiile asupra Carintiei și Crainei. Tînărul duce 
loan gasi binevenit prilejul pentru desfășurarea 
unei mari și patetice ceremonii. Adună în jurul 

său nobilimea Tirolului și-i puse pe seniori, orîn- 
duiți ca pentru un tablou, să jure, cu spadele 
scoase, pe cruce, că nu-și vor mai găsi odihnă şi 
răgaz, pînă cînd Carintia nu va fi din nou în 
stăpînirea lui şi a Margaretei. 

loan, regele orb, gasi că fiul său e un nătă- 
rău. Fiindcă singura urmare a acestui mare spec- 
tacol fu că Austria nu-i mai plăti cele zece mii 
de mărci veroneze de argint. Austriecii rămaseră 
în fapt stăpînitorii Carintiei, ceremonioșii se- 
niori tirolezi îşi vîrtră din nou, în pofida jură- 
mintului, spadele în teacă, iar prin încăperile 
regelui Ioan alunecă fantomatic, umil și cu multe 
ploconeli, messer Artese din Florenţa. 


DUCELE IOAN DEVENI MAI MATUR, MAI BĂR- 
bat. Faţa îi rămase vicleană, îndîrjită ; trupul, 
însă, își pierdu înfățișarea de prăjină, de ti- 
năr prea lung și prea slab, deveni robust, ară- 
tos, nu prea mlădiu, dar sigur în mişcări. Era 
un bun vînător, se pricepea de minune la vină- 
toarea cu şoimi, se dovedise şi în război un vi- 
teaz. Margareta îl plăcea. Existau bărbaţi mai 
frumoşi, mai deştepţi, mai sclipitori. Dar el se 
purtase bine în luptele grele pentru stăpînirea 
ţării, nu mai era un băiat, devenise foarte de 
timpuriu bărbat, era bărbatul ei. loan însă o 
ocolea. Fiindcă se dovedea a fi încă timid ; vor- 
băreţ, încrezător era numai cu vinătorii lui ; tre- 
buia câștigat. Margareta îi ieși în cale. Nu fu de 
nici un folos ; ducele trecu pe lingă ea, respin- 
gînd-o, 

Ducesa îşi umpiea ziua cu mii de preocupări 
— găteală, reprezentații, politică, studii. Dar gîn- 
durile îi rămîneau mereu aninate de el. De ce 
nu putea răzbate pînă la inima lui? Nopțile îi 
erau pline de el. Îi căuta apropierea de-a dreptul 
stăruitor. Îndată ce-l știa în preajmă, găsea tot 
felul de pretexte ca să pătrundă la dînsul. Dar 
loan era mereu grăbit, se ferea, morocănos, de 
orice conversaţie intimă. Margareta nu căuta 
pricina în reaua lui voinţă, nu-i purta pică nici 
măcar o clipă. Se socotea vinovată numai ea, își 
reproşa neindemînarea. 

Trebuia să se destăinuie cuiva, să ceară sfat. 
Dar cui? Doamnele care o-nconjurau erau seci 
şi neroade, bunul abate de Viktring ar fi venit cu 
maxime și citate încurajatoare. După o noapte 
de nesomn, i se adresă domnului de Schenna. 

Cu ţinuta lui neglijentă, seniorul cel înalt șe- 
dea în faţa ei, picior peste picior, rezemîndu-și 
în mîna-i mare obrazul cam ofilit. Printre coloa- 
nele subţiri ale loggiei se vedea pînă departe în 
munți, pe deasupra ținutului înveșmîntat în cu- 
lori tari, luxuriant, însorit. Pe pereţii loggiei 
pășea, foarte zvelt, în haine pestriţe, Tristan. 
Isolda, cu o mînă ridicată, ședea mîndră, res- 
pingîndu-l. La picioarele ducesei Margareta se 
umfla în pene păunul ei de casă. Margareta, în- 
tr-o rochie de culoarea nalbei, cu părul arămiu 
scînteind în lumina albă a zilei, care-i dezvăluia 
însă fără cruţare toată uriţenia feţei, vorbi cu 
întreruperi, în jumătăţi de cuvinte. Îşi pregătise 
dinainte ceea ce avea de zis; totuși obișnuita-i 
îndemînare la vorbă o paârăsise, se exprima în 

aluzii. În definitiv, loan e totuși soțul, el. Cineva 
trebuie totuși să-i spună asta. Ea însăși nu, n-o 
poate face. Îl privi pe domnul de Schenna. Dar 
acesta stătea liniștit, clipea în soare, tăcea. Mar- 
gareta continuă încă mai șovăielnic. S-a mai în- 
timplat uneori şi în trecut ca niște principi, care 
fuseseră cununaţi încă de copii, să-și serbeze mai 
tirziu în mod solemn nunta. Lui loan îi plac atit 
de mult ceremoniile. Oare domhul de Schenna 
nu crede potrivit ca ea să-i propună lui loan o 
asemenea festivitate ? 

Mai înainte de a răspunde, domnul de Schenna 
lăsă să treacă un răstimp. În liniștea însorită, 
păunul scoase un țipăt ; de jos, din adîncul viilor, 
foarte departe, răsunară strigătele unor copii 
care se jucau. Domnul de Schenna știa că faţa de 
alte femei tînărul duce nu era de loc atît de sfios 
și de bleg ca faţă de Margareta. Încet, cu multă 
prudenţă, începu în sfîrşit să vorbească. După 
cum îl cunoaște pe tînărul, încăpăţinatul, volun- 
tarul principe, nu crede că ar da curs unui gînd 
primit de la altcineva. Poate se va ivi o dată 
prilejul ca ideea să-i fie sugerată fără să bage 
de seamă, în aşa fel încît să creadă că i-a venit 
lui. Dar ar trebui să se procedeze cu foarte, 
foarte multă prudenţă. Și fără grabă. 

Apoi, bucuros că poate schimba vorba, arătă 
spre un senior care urca domol drumul spre 
castel, în soarele puternic. 

— Tată-l pe Berchthold ! 

Berchthold de Gufidaun se apropie, salutînd- -0 
nespus de respectuos pe ducesă. Seniorul âcesta 
falnic, cu chipul smead și îndrăzneț, cu ochii 

albaştri şi părul negru, era cel mai bun prieten 
al lui Iacob de Schenna. Domnul de Schenna 
obișnuia să spună: „E de două ori mai prost 
decît mine, dar de zece ori mai cumsecade.“ 
Margaretei îi făcea plăcere să-l vadă pe acest 
bărbat voinic, de treabă şi foarte devotat. 

Domnul de Schenna porunci să se aducă vin 
și fructe. Se lăsa seara, conversaţia urma în li- 
niște. Deodată, într-un răgaz de tacere, Marga- 
reta puse întrebarea : 

— Spuneţi-mi, domnule de Gufidaun — dum- 
neavoastră. aveţi a face cu multă lume — ce 
gîndeşte in definitiv poporul despre mine ? 

Luat fără de veste, vrednicul senior, cam 
încurcat, ocoli răspunsul, spunind că poporul o 
iubește şi o cinstește cum se cuvine. Sub privi- 
rea limpede, serioasă a fetei, începu să asude. 
Schenna, văzîndu-l stingherit, îi veni în ajutor. 
Pretutindeni se ştie cît e ea de înţeleaptă şi de 
dibace și că a scăpat ţara de Habsburg și de 
Wittelsbach. | 

Margareta își dădea prea bine seama că pru- 
denţa la care o sfătuia domnul de Schenna era 
foarte la locul ei, o știa chiar mai bine decit 
reuşise el să i-o spună cu toată curtenia. Dar 
nu. voia s-o recunoască. Nu mai putea să ră- 
mînă multă vreme inactivă şi să vadă cum 
loan o ocolește. Bine, chipul îi era urit, înfăţi- 
șarea lipsită de nobleţe și farmec. Dar era să- 
pătoasă, avea sînge în vine, era gata, în stare 
şi îndreptăţită să rodească și să nască prunci de 
prinţ. Bărbaţii sînt niște prostănaci, trebuie îm- 

boldiţi ; sigur că așa era. Băiatul ăsta n-ajunge 
nicăieri, dacă nu-l împingi din urmă. 

Îl întrebă deci, ca din întîmplare, stăpînin- 
du-și anevoie tulburarea, cînd şi unde crede el 
potrivit să-și serbeze nunta. Mănăstirea Wilten, 
orașul Innsbruck sînt în așteptare. loan o privi 
de sus pînă jos batjocoritor, obrazul i se strîmbăa 
de furie, ochii i se făcură mici de tot. lar o ser- 
bare? Doar s-au cununat o dată. A fost destul 
chiolhan atunci. Nici nu-i trece prin cap să-i mai 
facă o petrecere de nuntă. Poate să aștepte mult 
şi bine; să-l lase în pace. Striga. Vocea i se 
schimbase. Rise cu un mîrîit dispreţuitor. Ochii îi 
alunecară de la părul ei aspru, arămiu, peste tru- 
pul scurt, greoi, pînă la picioare. Ducele părea 
o mică maimuţă răutăcioasa. Margareta își în- 
ghiți plînsul, se întoarse, ieşi. 

Singură, se reculese, o cuprinse mînia. Dar 
cine e ăsta? Arăta ca un dulău urît gata să 
muște. Cine s-ar fi uitat la el, dacă n-ar fi fost 
duce ? lar duce, ea l-a făcut. Și-acum — cine 
să-i vină în ajutor? — trebuie să înghită bat- 
jocura asta neobrăzată. De asta e ea ducesă? A 
fost vreodată o femeie respinsă cu atita dispreţ 
și jignită ? Își zgîrie pieptul şi bietul ei obraz 
urit. Spumega de furie, scrîșnea din dinţi, bom- 
bănea, gemea, așa că doamnele năvăliră speriate 
in încăpere. 

A doua zi se înveli într-o crustă de gheaţă. Se 
aruncă în politică. Margraful Carol, fratele mai 
mare a lui loan, era plecat în călătorie pe Rin. 
Regentul de fapt al ţării, care-l îndruma cu 
isteţime pe ducele loan, era episcopul Nicolae de 

Trient, fost cancelar al margrafului la Brinn, un 
senior energic, ager la minte, întru totul supus 
luxemburghezului. Acum, Margareta începu să 
se amestece în chestiunile cele mai mărunte, îl 
sili pe episcop, arătindu-se îndatoritoare în for- 
mă, dar neînduplecată, să-i îngăduie a lua parte 
la toate treburile de guvernamînt. 

Faţă de ducele Ioan se purta ceremonios şi 
rece, îl numea „domnul duce“ și-i înșira toate 
titlurile. Îl făcea părtaş la orice afacere politică, 
dar știa, păstrînd aparenţa cea mai protocolară, 
să-l înfăţișeze mereu seniorilor tirolezi ca pe un 
tinerel prostănac şi tonos. Cu multă dibăcie se 
pricepea să-i reducă legiuitul consimțămînt la 
ceva pur formal, fără ca el, întărîtat la culme și 
furios, să poată face proba acestei desconsideraţii 
în faţa ei, care-l privea mirată şi plină de nevi- 
novăţie. 

Finanţele țării erau într-o stare mai bună decît 
sub regele Henric, dar încă departe de a fi sănă- 
toase. Margareta pretindea veșnic cea mai mare 
prudenţă și băgare de seamă, orice hotărâre tre- 
buind să fie luată după multă chibzuinţă. Ducele 
loan, plictisit de  mărunţișurile obositoare, îl 
chemă pe salvatorul de totdeauna, pe care-l cu- 
noştea de la tatăl său, messer Artese din Flo- 
renţa. Umil, fantomatic, nespus de dornic să 
fie de folos, marele bancher se arătă numaidecit 
la castelul Tirol. Firește că va da o mînă de 
ajutor, și din toată inima. Nu cerea în schimb 
decît un serviciu foarte, foarte mărunt : ipoteca- 
rea minei de argint abia deschise. 

Ducele loan primi numaidecît. Margareta, din- 
tr-un calcul viclean, se opuse numai în treacăt 
și fără stăruinţă, îl lăsă să se prindă cu totul în 
mreje. Abia cînd planul fu gata pînă în amă- 
nunte, protestă fățiș, cu cea mai mare hotărire. 
Ioan își ieşi din fire, vinele i se umflară ca niște 
șerpi. 

— Velșul își va primi drepturile asupra argin- 
tului ! ţipă el. 

Cu sentimentul triumfului, care-o făcea să tre- 
mure, Margareta îl înfruntă : 

— Nu le va primi! 

Ducele văzu roşu înaintea ochilor. Cum? El 
a şi fagăduit bancherului drepturile asupra mi- 
nei de argint, iar acum să nu-și poată ţine cu- 
vîntul ? Numai fiindcă vrăjitoarea, scîrboasa, 
pocitania, zgripţuroaica nu vrea ? 

— Le va primi! Le va primi! răcni el şi se 
“aruncă asupra ducesei, o lovi în obraz, hotărit 
să nu-i cedeze. 

Margareta însă, de-a dreptul fericită fiindcă 
îl atinsese atit de adînc, jubila, și vocea ei plină 
o domină pe a lui: 

— Nu le va primi! Niciodată nu le va primi! 
Niciodată ! 

Gifîind, neputincios în furia care-l mistuia, 
ducele o lăsă și ieși. 

Margareta trimise în toată graba olăcari după 
margraful Carol. Necăjit că trebuie să lase baltă 
treburi importante, acesta se întoarse la Tirol, 
ca arbitru. Era limpede că dreptatea se afla de 
partea Margaretei ; fireşte că mina de argint nu 
putea fi dată florentinului. Ducesa, schimbîndu-şi 

cu şiretenie atitudinea, Își cruță soţul de dezvă- 
luirea publică a înfrîngerii. Dar cînd rămaseră 
singuri, fratele mai mare îi trase un asemenea 
perdaf ducelui, încît acestuia i se sui sîngele la 
cap de minie. 

Chibzuit și nepărtinitor, margraful nu putea să 
nu recunoască tinerei lui cumnate iscusința în 
trebile statului. Faima priceperii ei diplomatice 
se răspindi din Boemia și Luxemburg la toate 
curțile europene. Desigur, oficial se trata cu du- 
cele loan ; dar în toate cancelariile de stat se 
știa că în realitate ţara din munţi e condusă de 
tînăra ducesă sluta. 


CURÎND DUPĂ MOARTEA REGELUI HENRIC RĂ- 
posă pe neașteptate și doamna Flavon, stăpîna 
de la 'Taufers și Velturns. Făcînd o plimbare 
cu fata ei cea mai mică, în timp ce culegea, 
cu dhiote ide bucurie şi larmă, flori alpine, dră- 
guţa și dolofana femeie căzu moartă pe loc. 
Fiicele o înmormiîntarăa cu mare fală, în prezența 
unei asistențe numeroase, lîngă osemintele îndo- 
ielnice, pe care le aduseseră din Italia, ca fiind 
ale lui Petre de Flavon. Cele trei frumoase dom- 
nişoare se găseau acum într-o situație cu ade- 
vărat îngrijorătoare. Protectorul lor, regele Hen- 
ric, fiind mort, episcopul din Cuera își reînnoi 
pretenţiile asupra posesiunilor lor din apus, iar: 
episcopul de Brixen ceru, cu bune temeiuri, să i 
se redea castelele și jurisdicţiile de la Taufers 
și Velturns. 

Cele trei tinere femei, blonde, drăguţe şi nea- 
jutorate, se tocmiră în fel şi chip cu sfetnicii 
financiari ai episcopilor. Se găseau mulți care le 
țineau partea, dar era greu s-o scoţi la capăt cu 
îndreptăţitele cereri ale puternicelor episcopate. 
În cele din urmă, lucrurile ajunseră, ca la o ul- 
timă instanţă, la curtea ducelui. 

„Agnes de Flavon apăru la castelul Tirol ȘI 
căzu în genunchi în fața ducelui. Acesta, cu un 
aer de băieţoi ce-și dă foarte multă importanţă, 
stătu înaintea celei îngenuncheate, strîngîndu-și 
cu seriozitate buzele desenate subţire pe faţa-i 
lunguiaţă și îngustă. Felul cum gingașa făptură, 
frumoasă şi palpitînd toată sub veșmîntul cernit, 
zăcea în fața lui, vărsînd torente de lacrimi şi 
privindu-l cu ochii adinci, albaștri, îl măguli cit 
se poate de plăcut în dorinţa lui de-a face pe 
suveranul. Aşa 1 se şi cuvenea. Așa hotărise 
Dumnezeu să fie. N-are decît cealaltă, sluta, să 
latre la el. Aceasta de aici, gingașa, drăguța, 
cea mai frumoasă femeie din ţară, zăcea în faţa 
lui în genunchi, îl privea cu evlavie, dăruindu-se, 
plină de încredere în el. Se arătă fața de ea 
plin de milostenie. 

Agnes făcu o vizită de curtoazie și ducesei. 
Margareta rezistă cu eroism ispitei de a triumfa 
asupra frumoasei. Fu cît se poate de binevoitoare. 
În cuvinte calde o mîngiie pentru durerea încer- 
cată prin moartea doamnei de Flavon. Tatăl «ei, 
regele Henric, adăugă dînsa pe un ton neutru, 
s-a arătat întotdeauna plin de o deosebită bună- 
voință față de familia lor. Da, şi e foarte trist 
că, din cîte aude, situația de drept este atît de 

neprielnică domnișoarei. Firește, ea personal este 
oricind gata s-o ajute din caseta particulară. 

Agnes își propusese să n-o întărite pe Marga- 
reta. Dar în faţa acestei batjocuri voalate, de 
două ori jignitoare, își ieși din fire. Cum? O 
fată ca asta, cu un asemenea chip şi o astfel de 
gură, îndrăznea s-o ia în rîs? Chiar dacă ar fi 
fost împărăteasa Romei, iar ea roaba ei, tot s-ar 
fi ridicat împotrivă. O privi lung, dispreţuitor. 
Apoi spuse că, totuşi, treburile ei nu par să stea 
chiar aşa de 'prost. Cel puţin domnul duce s-a 
arătat faţă de ea foarte milostiv şi gata să-i 
aducă alinare. Pe un ton cam sec, Margareta 
puse capăt întrevederii : ei da, se va aştepta ho- 
tărtrea seniorilor competenţi, și treburile vor fi 
chibzuite cu bunăvoință. 

Mai înainte de a părăsi palatul, Agnes îl în- 
tîlni și pe Chretien de Laferte, care îi prezentă 
condoleanţe în cuvinte rostite cu gravitate. Dom- 
nişoara de Flavon îl ascultă cu o figură serioasă 
și îi răspunse plină de demnitate. El o rugă să-i 
îngăduie a o însoţi în călătoria spre casa. Deși 
purta masca tristeţii cerute de împrejurări, Agnes 
se lepădă pentru o clipă de rigiditatea doliului 
și-i răspunse cu o glumă ștrengărească şi co- 
chetă, zâpăcindu-l foarte prin această schimbare 
pe tînărul senior. _ 

Situaţia lui Chretien la curtea tiroleză nu era 
de loc plăcută. Câtă vreme loan fusese un copil, 
cercul obligaţiilor sale fusese limpede trasat, în 
calitatea lui de slujitor și camarad, care îndrepta 
pe neobservate numeroasele abateri ale micului 
și dificilului prinţ de la buna creștere și mora- 


85 


vurile de curte. Regele loan fusese convins că 
pentru fiul său rău-crescut nu s-ar fi putut găsi 
un aghiotant mai plin de tact decît acest tînăr 
drăguţ, ceremonios și totuși atît de modest. Prin- 
țul loan însuşi nu-l putuse, însă, suferi niciodată 
pe acest camarad cu o fire atît de deschisă şi 
plăcută, Îl pișcase, îl maltratase, îl jignise, pîn- 
dind cu ochii lui mici, de lup, să vadă dacă nu 
cumva răbdătorul însoțitor se va revolta vreo- 
dată, dîndu-i prilejul să-l izgonească. 

Chretien era fiul cel mai mic dintr-o familie 
franceză nobilă, fără avere, și de aceea silit să-şi 
caute norocul la 'curte. N-avea însă nici un rost 
pentru el să-și irosească, fără nici o perspectivă, 
în Tirol anii cei mai buni. În campaniile regelui 
loan se purtase bine și cu vitejie. Dar un prilej 
de a se evidenția nu i se ivise niciodată. Ce să 
mai aștepte el acum de la acest tînăr duce rău- 
tăcios, care-l jignea mereu și, oricum, nu-i arăta 
nici o bunăvoință ? Îl bătea gîndul să se întoarcă 
la curtea regelui loan sau în Franţa, ori, încă şi 
mai bine, să plece la regele Castiliei. În luptele 
cu maurii se puteau cîștiga bani şi onoruri. 

Multă vreme, Margareta nu-i mai dăduse tînă- 
ului cavaler semne deosebite de bunăvoință. 
Cînd-însă văzuse că nici un drum nu duce de la 
ea la prinţul loan, începuse din nou să-l ade- 
menească pe Chretien. Îl însărcină cu dnici, dar 
de încredere, misiuni diplomatice, îl consultă în 
lucruri neînsemnate, cărora însă le: conferea im- 
portanță prin felul cum le rostea. Tînărul se 
păstră în rezervă, plin de îndoieli, nu voia să 
priceapă. Era un mare noroc să dobîndească fa- 

vorurile unei doamne atit de sus-puse, dar ur 
noroc cu două feţe: i-ar fi cu neputinţă să-și 
asume riscurile de dragul unei femei atit de urite. 
E-adevărat, acum nimeni n-ar mai fi cutezat 
să-și bată joc de el pe faţă, ca mai înainte ; dar 
se sufoca de indignare numai gîndindu-se la 
rînjetele ironice și la pălăvrăgelile heruşinate 
din spatele lui. Apoi, auzi cum la toate curțile 
se vorbea cu cea mai mare stimă despre preve- 
derea și inteligența Margaretei. Se simţi măgulit 
că o doamnă preţuită astfel l-a ales tocmai pe 
el. Începu să-i impună, îi fu recunoscător, nu se 
mai dădu de-o parte din calea ei. Se purtă așa 
cum ştia că doreşte dînsa ; cînd o vedea, privirea 
i se învăluia uşor, cînd îi vorbea, vocea îi deve- 
nea surdă. 

Odată — toamai se întorsese după o lungă ab- 
sență — se anunţă la ducesă. Aceasta nu era în 
cămările ei ; uscăţiva domnișoară de Rottenburg 
îl conduse într-un colț retras al grădinii umbrite 
de amusgul ce se lăsa. Dinspre un pilc de pomi 
răsuna un cîntec. Domnișoara de onoare duse 
degetul la buze, cerîndu-i să stea liniștit, să tacă. 
O voce caldă, plină cînta un cîntec simplu, se 
ridica tresăltind de bucurie în înălțimi, hohotea 
jeluind toate durerile, își spunea dorul, mulțumea, 
îşi rostea rătăcirile. Tînărul senior fu foarte tul- 
burat, ca şi cînd s-ar fi aflat în biserică, în ziua 
unei mari sărbători. Își scoase pălăria. 

— Ducesa ? șopti el, nevenindu-i să creadă. 

Margareta tocmai se apropia pe aleea dintre 
copaci. Văzu pe chipul lui sincer marea-i uimire 
și emoție. Îi întinse încet mîna. El i-o sărută. 

Între timp, chestiunea moştenirii doamnei de 
Flavon ajunsese într-un stadiu atît de avansat, 
încît hotărîrea nu mai putea fi tărăgănată. Te- 
meiuri juridice și politice cereau ca feudele ră- 
mase libere să fie înapoiate episcopilor ce-și cîş- 
tigaseră mari merite în sprijinirea intereselor lu- 
xemburgheze. Cu toate acestea, sfetnicii găsiră 
şi felurite motive, nu prea solide, care pledau în 
favoarea domnişoarei de Flavon. Agnes fusese 
la fiecare în parte și-și pusese în joc tristeţea, ti- 
nereţea, şiretenia, neajutorarea, pînă cînd îi îm- 
brobodise pe sfetnici. loan hotărî, în virtutea 
puterii sale de suveran, ca bunurile să rămînă 
domnișoarelor. Totuși, Margareta se opuse. Cu 
argumente serioase și cu atîta stăruință, încît nu 
se putea face nimic împotrivă. În cele din urmă 
se ajunse la un compromis. Castelul şi jurisdicţia 
Velturns trebuiau să rămînă surorilor, posesiunile 
din apus să revină episcopatului de Cuera, iar. 
Taufersul, episcopatului de Brixen, cu condiţia 
însă ca episcopul de Brixen să poată învesti în 
feuda respectivă numai pe un pretendent pro- 
pus de curtea din Tirol. 

Surorile, care-și și împărţiseră între ele în- 
tinsa posesiune, trebuiră așadar să se mulțu- 
mească numai cu jurisdicția Velturns. Erau 
gălăgioase, egoiste, certăreţe. La castelul Vel- 
turns domnea o necontenită ciondăneală, plină 
de venin. Izbitor era că, atunci cînd se certau, 
vocile plăcute ale domnișoarelor căpătau un ton 
nemaipomenit de aspru, ascuţit ca de păun. În 
public, însă, surorile apăreau întotdeauna ca o 

familie unită, îmbrăţişate, afectuoase, surizind cu 
graţie de. flori. 

Pentru senioria vacantă de la Taufers, Mar- 
gareta îl propuse drept candidat pe Chretien de 
Laferte. Ducele se opuse făcînd spume la gură 
de indignare. Ce ? Să înstăpînești în această po- 
sesiune grasă pe amăritul ăsta, pe golanul asta 
făţarnic, care se strecoară mereu pe lîngă ziduri 
cu o modestie mincinoasă, dar gata să înțepe pe 
cineva, îndată ce-i e la- ndemînă ? Totuși Marga- 
reta se ţinu tare. Ducele de Carintia și contele 
de Tirol nu se poate purta ca un calic. Nu poate 
cere cuiva atîta vreme servicii, iar apoi să se 
arate meschin și zgîrcit. Dacă, acum, Chretien 
de Laferte ar pleca fără răsplată şi mulțămită la 
altă curte, ea însăși ar fi dezonorată din pricina 
avariţiei murdare a ducelui. Cînd loan se împo- 
trivi mai departe, îl amenință că îi va cere mar: 
grafului Carol să hotărască, aşa că pînă la urmă 
ducele î își dădu consimţământul, mîrîind. 

Margareta însăși îi vesti lui Chretien hotărtrea. 

— Episcopul de Brixen vă va învesti cu caste- 
lul și jurisdicţia Taufers. Băgaţi de seamă, dom- 
nule de Taufers! Dacă vă veți purta ca un om 
de onoare, va fi spre cinstea mea ; spre rușinea 
mea va fi, dacă veţi da greş. 

Chipul slab, smead al lui Chretien roși pînă 
la rădăcina părului îndărătnic. Încet, cavalerul 
se lăsă în genunchi. În clipa aceasta, nu mai 
vedea că gura îi e ca un bot de maimuţă, că 
pielea îi e cenușie și pătată, 

— Doamnă ducesă ! îngăimă el. Preamilostivă 
doamnă ducesă, scumpă inimii mele ! 

Cuvintele prin care îi mulţumi fură mai mult 


decît obişnuita formulă : 
— Pour toi mon me, pour toi ma vie !! 


În castelul strămoșesc, construit din grinzi de 
lemn, al pîrcălabului Volkmar de Burgstall din 
Tirol ședeau la un pahar de vin șapte-opt dintre 
cei mai influenţi baroni. Rareori cumpătatul se- 
nior poftea la el oaspeţi, iar atunci o făcea cu o 
asprime care suna a poruncă. Sala unde şedeau 
baronii era sărăcăcioasă şi joasă, avea pereţii 
goi, iar podeaua presărată cu cîteva preșuri. Din 
spirit conservator, gazda refuzase să pună gea- 
muri la ferestre, lucru la modă atunci. Tînărul, 
veselul Albert de Andrion, fratele natural al 
Margaretei, făcea haz de scîndurile cu care erau 
bătute în cuie acum, în anotimpul rece, deschi- 
derile pentru lumină din zid. Parcă ședeau într-o 
pivniţă. Totul era înnegrit de fumul căminului, 
al lumânărilor, al făcliilor de smoala. Pe dea- 
supra, încăperea nu putea fi încălzită ca lumea ; 
seniorii se foiau stînjeniţi încolo şi-ncoace ; cînd 
se perpeleau pe-o parte, îngheţau pe alta. Dom- 
nul de Schenna, nervos, tușea, strănuta ; îl apu- 
case durerea de cap în această peşteră neprimi- 
toare, mucegăită, în care plutea rece și supără- 
tor izul grajdurilor. Dar mîncărurile, fripturi de 
vînat și pește, erau pregătite și servite cu drag, 
în cantități uriașe, iar vinul, nu se putea nega, 
era excelent. După cum îl cunoşteau seniorii pe 


1 Pentru tine sufletul meu, pentru tine viaţa meal 
(Fr. — nt.) 

pircălab, îşi dădeau seama că nu-i poftise la el 
numai din dorinţa de a fi împreună. Volkmar 
de Burgstall era însă zgîrcit şi aspru la vorbă; 

n-ar fi fost nimerit să-l întrebi, mai înainte ca 
el însuși să înceapă. Așadar, în așteptare se bău, 
se vonbi despre nimicuri. 

Încet, în fraze ursuze, neterminate, Volkmar 
îndrumă discuţia spre politică. Îi împinse, moro- 
cânos, pe seniori încotro voia el. Da, erau nemul- 
țumiţi de domnia luxemburghezilor. Cel dintii 
care se exprimă fățiș fu Henric de Rottenburg. 
Marunţel, lat, cu faţa aspră Și roșie, cu bărbuță 
neagră, seniorul se aprinse, lovi cu pumnul în 
masă, rosti ameninţări. Nu i s-a devastat castelul 
Laimburg, bunul lui castel din Kaltern, construit 
de tatăl, bunicul şi străbunicul lui, numai fiindcă 
a întîrziat plata unor dijme? Tînărul duce a 
vrut-o, puiul ăsta viclean de lup. lar porunca a 
dat-o episcopul de Trient, pripășitul asta din 
Boemia cu inimă neagră care ţipă mereu : „Au- 
toritate !“ „Ascultare !“ Şi măcar să-i fi zălogit 
ogoare, vii, vreun sat, bunurile vreunui vasal. 
Dar, numai ca să-l scoată din sărite, să nimi- 
cească un castel, o cetăţuie bună, din piatră tare, 
în propria-i ţară, nu în una dușmană, asta n-avea 
nici un înţeles, era faptă de barbari porniţi să 
pustiască. Doamna Margareta, mica ducesă, nu a 
încuviințat ticăloşia. Nici nu e de mirare, fiindcă 
ea e stăpînitoarea de baștină şi ţine cu ţara. Dară 
străinii, cei din Boemia, din Luxemburg cum au 
să ţină? Ăştia vor să stoarcă din Tirol bani, 
întocmai cum 'face luxemburghezul în Boemia. 
lar el, Henric de Rottenburg, nu poate să uite 

că” odată regele loan a vrut să vindă Tirolul în 
schimbul Brandenburgului, oricât ar tăgădui-o el. 

Ceilalţi ascultară în tăcere aceste spuse pline 
de primejdie. Pe urmă începu cu luare-aminte 
Tăgen de Villanders, bărbat prudent și cultivat. 
Pur formal, zise el, luxemburghezii au respectat 
la urma urmei înțelegerea și nu au numit străini 
în cele mai de seamă slujbe administrative. Nu 
se poate contesta că domnul de Rottenburg este 
majordom, iar domnul de Volkmar pircălab. Nu-i 
așa ? Seniorul cel cultivat, cu obrazul ras şi cu 
o înfăţişar e cam de modă veche îi privi pe cei 
doi cu atita seriozitate, încît aceştia nu mai ştiau: 
își bătea joc de ei, sau ce voia cu adevărat? 

Mărunţelul Rottenburg izbucni : oare vrednicul 
domn de Villanders îl ia drept nebun ? Major- 
dom ? Pîrcălab ? Astăzi pînă şi cel mai prostanac 
țăran și-a dat de mult seama că astea-s titluri 
goale, căci, cine conduce ţara în realitate ? Epi- 
scopul Nicolae de Trient, cîrnul ăla din Boemia 
care nu înţelege o boabă tiroleză. 

Loialul Berchthold de Gufidaun şedea asudînd, 
cu sprîncenele ridicate a nemulţumire. Ochii săi 
albaștri, pătrunzători priveau dezaprobator la ba- 
ronii răzvrătiți şi animați de porniri dușmănoase. 
Asemenea vorbe erau o necuviinţă față de casa 
domnitoare instituită de Dumnezeu. Și tînărul 
Albert de Andrion căzu pe gînduri. Luxembur- 
ghezii s-au purtat urit cu el și au tăiat vîrtos 
din bogatele moşteniri lăsate de către bunul rege 
Henric numeroşilor săi copii naturali. Dar tînărul 
și sincerul Albert era un flăcău de treabă, nici- 

decum înclinat spre necredință şi însuflețit de 
stimă faţă de sora lui mai mică, Margareta. 
Acum, cuvinte de adevărată răzvrătire nu prea 
s-au rostit. Domnul de Burgstall n-a spus nimic 
limpede, agerul senior de Villanders a vorbit 
chiar cum se cuvine; ameninţări propriu-zise, 
care n-ar trebui îngăduite, a exprimat numai mă- 
runţelul Rottenburg, dar și acesta e sub stăpî- 
nirea vinului. "Totuşi, treaba asta cam aduce a 
răzvrătire. 

Prevăzătorul Tăgen de Villanders vorbi din 
nou cu gîndul să vadă cum stau lucrurile. Da, 
asta e drept. Casa domnitoare de baştină, cres- 
cută pe pămîntul ţării, în aerul ei, e hotărită de 
Dumnezeu să stăpînească în Tirol. Aici tăcu. 
Măruntul, furtunosul, hirsutul Rottenburg apucă 
firul. Luxemburghezii să domnească acolo unde 
i-a pus Dumnezeu sau dracul. În Luxemburg ; 
dacă le-a plăcut boemilor, în Boemia. Dar dacă 
s-au așezat şi domnesc în Lirol, asta-i treabă 
omenească, nu întocmirea lui Dumnezeu, și toc- 
mai aici a stat greșeala. Ei, seniorii înșiși, au fost 
în măsură să hotărască după moartea regelui 
Henric cine să ia cîrma ţării. Habsburgul, cel din 
Wittelsbach, sau luxemburghezul. S-a arătat vadit 
că în Tirol poate domni numai acela pe care-l 
vor tirolezii înşişi. Dumnezeu a îmbinat în așa fel 
munţii, văile, trecătorile, încît un străin nu s-ar 
putea năpusti asupra lor cu puterea. Să rămînă 
devotați, să stca de partea Margaretei. Dar faţă 
de luxemburghez nu sînt îndatoraţi din vrerea 
Domnului, ci printr-o învoială. Ducele loan şi 

ceilalți din Boemia au încălcat învoiala. Învoiala 
e ruptă, nu mai are temei. 

Seniorii priveau cu ochii holbaţi gura celui 
ce vorbea, gîfiiau. Era limpede. Asta era rebe- 
liune. Aici nu mai era cu putinţă nici o răstăl- 
măcire. Şi cam unde-l duce gîndul ? iscodi dom- 
nul de Villandens. Cum s-ar putea despărţi Mar- 
gareta şi poruncita de Dumnezeu datorie a 
supunerii, de luxemburghez ? 

Schenna, privind în gol, vorbi pe ocolite, în 
jumătăţi de cuvinte : prea fericită ducesa nu este, 
după cîte ştie el. Un moștenitor nu are și, după 
cît îi este cunoscut, ţara nici nu-l poate aștepta 
de la ducele Ioan. E de presupus că nu ea e pri- 
cina. Zicînd acestea, Schenna îl arătă celor de 
faţă, zîmbind, cu o înclinare a capului, pe cel ce 
depunea mărturie de rodnicia regelui Henric, 
pe Albert de Andrion, care se afla între ei, roșu, 
proaspăt, rizind măgulit. 

Domnul de Villanders trase concluziile: nu 
s-a spus nimic, nu s-a hotărît nimic. Oricine 
poate cugeta la o cîrmuire a ţării, răspunzînd 
tradiției, mai bună decît aceea a unui străin 
cum e luxemburghezul. Însufleţiţi de un devota- 
ment neprecupeţit, cu toţii sînt alături de du- 
cesa Margareta, cea unsă de Dumnezeu. Poate 
că ar fi potrivit să fie întrebată şi ea ce părere 
are și care-i e voinţa. Pentru asta, după cum 
crede el, omul nimerit ar fi domnul Albert de 
Andrion. 

Propunerea fu primită cu larmă. Numai lealul 
Berchthold de Gufidaun rămase tăcut, cu sufle- 
tul zbuciumat de îndoială. Tînărul Albert păru 

mate d 


mai întîi îngindurat, dar sub stăpinirea vinului 
şi măgulit de îndemnurile celorlalţi primi, luînd 
asupră-și să aducă la cunoștință surorii sale pă- 
rerea seniorilor, să stea de vorbă cu ea. 


Margaretei îi plăcea acum să șadă multă 
vreme singură. Adesea pe faţă îi apărea un zim- 
bet calin, satisfăcut, de neînțeles pentru doam- 
nele ei. Pe temelia îngustă a neînsemnatei sale 
experienţe reale de dragoste, fantezia construia 
un vis uriaş. Din tinerelul răucrescut şi nesincer, 
care era în realitate soţul ei, dînsa făcea un mare 


„tiran întunecat, brutal, care n-o înţelegea și o 


chinuia împins de setea lui de putere. Pe tînărul 
Chretien îl împodobea cu toate virtuțile trupești 
și sufleteşti. Era Erec și Parsival, Tristan și Lan- 
celot şi cavalerul cu leul. "Toate faptele mari să- 
vîrşite vreodată în istorie și în literatură de 
vreun erou, el le făptuise sau, cel puţin, putea să 
le săvîrșească. 

Era o fericire şi o milostenie că cerul se ară- 
tase faţă de ea atit de vitreg, refuzîndu-i far- 
mecul chipului şi al boiului. Femeile, femeile 
oarecare din jurul ei își avtau bărbaţii, ibovnicii, 
se desfătau cu ei în plăceri josnice, ascunse în 
odăi sau prin tufişuri. lubirea ei era curată 
întru totul şi înaltă, tot ceea ce era murdar, 
pămiîntesc i-a fost de la început refuzat și inter- 
zis. Plutea neîntinată și cu totul deosebită pe 
deasupra măruntelor, jalnicelor pofte şi a dez- 
gustătoarei vieţi trupești a celorlalţi. Minunat era 
să fii austeră și pură în fața ta și a lumii. Mi- 

nunat era să nu cazi în mreaja animalicelor, 
murdarelor atingeri ale pielii şi cărnii. 

Margareta deveni bolnăvicios de sensibilă faţa 
de zgomot și mulţime, faţă de cele trupești şi 
murdărie. Orice atingere străină îi făcea silă, 
mirosul trupurilor omenești era pentru ea un 
chin. 

Veni luna martie ; dinspre Italia bătea -vîntul 
în adieri calde, line, care trezeau în sînge doruri. 
Pe crestele munţilor stăruia zăpada groasă, dar 
coastele mai joase se înveșmîntaseră în voalurile 
gingașe ale florilor de migdali şi de piersici. Din 
loggia castelului lui Schenna, Margareta privea 
ținutul învălurit, viu colorat. Deasupra capului ei 
păşeau, în haine pestriţe, nespus de zvelţi, Lan- 
celot și Ginevra ; Tristan pornea peste mări, 
Didona se arunca în flăcări. Acum, ea aparţinea 
lumii lor. Versurile care fuseseră pentru dinsa 
atîta vreme goale de conţinut, ferecate, fără nici 
un înţeles, se deschiseseră, și ea putuse bea din 
belșugul lor întunecat și voluptos. Binevenită fii, 
măreaţă și aspră soartă ! Binevenită fii, uriţenie ! 
Binevenite fiți, diademă princiară şi sceptru ! îi 
era aproape recunoscătoare soţului brutal și tira- 
nic, fiindcă brutalitatea lui o făcuse să-și gă- 
sească iubitul. Dulce prieten! El o cunoștea. 
Ştia că pielea palidă, flască, zgrunţuroasă, gura 
hidoasă, părul mort nu sînt decît un înveliș exte- 
rior, dar sufletul este gingaș și plin de drăgălă- 
şenie. 

Îl vedea rareori, nu-i vorbea mai niciodată, 
nicicând nu se rostise între ei un cuvint pe care 
să nu-l poată auzi oricine. 


96 


Totuşi, ducesa nu se îndoia nici o clipă că el 
o iubește. Nu-i uitase privirea plină de dăruire 
şi gravă de-atunci, cînd ea cîntase și păşea spre 
el venind dinspre pilcul de pomi. Nici vocea lui 
n-o uitase, și cît fusese de tulburat când îi adusese 
la cunoștință învestitura cu senioria Taufers. Fi- 
reşte, asta era altfel de iubire decit aceea pe care 
o vedea în jurul ei, cu sărutări şi dulcege cuvinte 
obișnuite și nimicuri. Prin privirea, prin tulbu- 
rarea de atunci, devenise al ei, altfel și cu mult 
mai profund, decît adoratorul cît de îndrăgostit 
al oricărei doamne. N-au decit celelalte să-şi 
stăpînească trupeşte bărbaţii. Asta era ceva ieftin 
și obișnuit, ca mîncarea și băutura. Ei, prinţesei, 
i se potrivea o iubire mai înaltă, mai austeră. 
Era şi uşor să aţiţi mereu o iubire josnică, aşa 
ca a celorlalţi, s-o reîncălzești prin privire, prin 
desfătarea în plăceri animalice, aflate la înde- 
mîna oricui. Ea, însă, trebuia să lupte necontenit 
împotriva propriei sale înfățișări, să smulgă iar 
și iar iubirea prietenului, făcîndu-l să-și în- 
frîngă repulsia pricinuită de exteriorul ei urit. 

Fericită amărăciune a unei asemenea lupte! 
Margareta mulțumea lui Dumnezeu și Sfintei 
Fecioare pentru o astfel de iubire devoratoare, 
aspră, cu adevărat princiară. 

Nu osteni în a învălui fiinţa celui drag cu raze 
strălucitoare, care-l transfigurau. Chrâtien nu era 
ambițios. Era ea ambițioasă și pentru el. Dacă 
strălucirea lui nu se dezvăluia și celorlalți, asta 
se datora faptului că îl reţinea în Tirol, că aici 
îi lipsea mereu prilejul de a se afirma. Ea, 

Margareta, era vinovată că tînărul cavaler ră- 
mînea în fața lumii neînsemnat şi lipsit de mă- 
reție. Îi rămînea datoare, îi datora prilejul de a 
se face vestit. 


ÎN VREMEA ACEASTA, CHRETIEN PRELUASE 
stăpînirea la 'Taufers. În posesiunea lui intrau 
satele Luttach, Sand, Kematen, Valea Nevesului 
și valea Reinului. Cît timp fuseseră în mîinile 
doamnelor de Flavon, cam decăzuseră. Tînărul 
senior se bucura la gîndul de a le readuce într-o 
stare înfloritoare. 

O mare și nestăpînită mulţumire îi dădea fap- 
tul că acum, după anii cei lungi de la curte, era 
propriul său stăpîn. Timpul pierdut lingă ducele 
loan se afla acum în urma lui, gol, tulbure şi 
neplăcut : numeroasele ceremonii pline de con- 
stringeri, veşnicele înghiontiri, interdicţia de a 
vorbi, plecăciunile adinci şi îngenuncherile, ob- 
servaţiile neobrăzate făcute în spatele lui, toc- 
melile meschine şi mincinoase la turnire, viața 
strălucitoare şi totodată strîmtorată a unui cer- 
șetor, mereu stăpînit de frică în faţa celui ce-l 
întreținea. Acum îşi lăsa obrazul prelung și smead, 
cu nas puternic, părul lung şi neîngrijit, în voia 
aerului, a aerului care-i aparţinea. Rătăcea că- 
lare pe pămînturile lui, ţăranii îl priveau cu 
plăcere, plini de respect pe seniorul zvelt, sigur 
de sine, sprinten, femeile şi fetele se uitau la el 
cu evlavie, ca la o icoană din biserică. 

La curtea tiroleză n-ar mai fi putut rezista 
multă vreme. Ar fi plecat cu drag și cu convin- 

gere încotrova, spre o lume de aventuri. Acum, 
totul se schimbase, iar el se simţea foarte bine. 
Dorinţa de activitate își găsea împlinirea în pre- 
ocuparea de a-şi orîndui viaţa. Fireşte, se va mai 
duce și pe la curte, va lua parte la războaie, nu 
va lipsi de la turnire. Dar să mai plece, de-o 
pildă, în Africa pentru a ucide mauri, sau să se 
sfîrtece cu turcii și sarazinii pentru Sfîntul Mor- 
mînt — aşa ceva nu, mulțumesc! Pentru ase- 
menea isprăvi nu avea deocamdată nici un chef. 
Rătăcea călărind bărbătește și mulțumit pe pă- 
mînturile sale şi se bucura de noua lui situaţie de 
stăpinitor. 

ntr-o zi îl vizită ducesa. Chretien mutrea față 
de Margareta un devotament profund și smerit. 
Nici o clipă nu-i trecea prin minte să amestece 
simțămintele pentru ea cu trecătoarele și cît se 
poate de concretele legături cu cutare sau cutare 
femeie. Margareta era pentru el o noțiune, în 
care se amestecau și imaginile cunoscute de la 
cîntăreți şi muzicanți. Era un ce poetic şi va- 
poros, care-şi găsise o expresie neașteptată, feri- 
cită, reală în învestitura cu senioria Iaufers, dar 
pe care el nu-l punea în nici un fel de conexiune 
cu restul realității. Nici nu bănuia măcar ce 
însemna el pentru Margareta, ce rol juca în 
viața ei. 

O întimpină pe ducesă cu bucurie şi cu o cor- 
dialitate plină de supunere. Vocea lui avea acea 
sfială voalată, ambiguă, care o făcea pe Marga- 
reta să tremure. Ceea ce spunea el era, fireşte, 
prozaic, şi fără nici o legătură cu cele sentimen- 
tale. Îi vorbi despre schimbările pe care plănuia 

să le aducă bunurilor sale, despre o agricultură 
mai rațională, despre o mai severă disciplină 
printre ţărani. Ducesa îl întrerupse deodată, ară- 
tind spre ghețarii care zimţuiau albastrul limpede 
al cerului, singuratici, luminoși, la o distanţa 
parcă sfidătoare : 

— Nu doriți niciodată, Chrâtien, să vă căță- 
rați pe unul dintre ghețarii aceia ? 

Chretien o privi buimăcit și cu un aer cam 
năting. Răspunse cu o voce care suna acum foarte 
clar și fără nimic tainic: 

— Nu. De ce m-aş căţăra? 

Apoi, reînnodind firul rupt, îi spuse cît de 
plăcute şi productive erau coastele mai joase. 

Peste cîteva zile veni Agnes de Flavon. Fu- 
sese de mai multe ori la Chretien, la castelul 
Taufers. Apărea mereu cîte un mărunţiș care tre- 
buia rezolvat ; la rîndu-i, Chrâtien găsea, nu fără 
iscusinţă, noi "probleme care îl obligau să ceară 
lămuriri şi convorbiri personale. Agnes era bă- 
laie, mișcătoare în neajutorarea ei, şi-şi lua în- 
totdeauna rămas bun cu priviri pierdute de la 
castel și de la munţii dimprejur. 

Între timp, sora mai mare, Maria de Flavon, 
se căsătorise cu un senior bavarez şi lăsase cas- 
telul Velturns celorlalte două surori. Dar tre- 
buia să i se plătească bavarezului o zestre mare; 
senioria Velturns era şi așa greu împovărată de 
datorii. Cu ochii mari și încrezători Agnes îi ceru 
sfat lui Chretien. El veni la Velturns, văzu gos- 
podăria elegantă, dar neîngrijită a surorilor, re- 
comandă ici şi colo economii, care erau foarte 
practice, dar ar fi transformat senioria dintr-o 

reședință princiară într-o rentabilă gospodărie 
ţărănească. Agnes își invidia sora. Ajunsese bine, 
scăpase de mizerie. Desigur, bavarezul era un ins 
grosolan, un bădăran, şi-apoi era neplăcut să 
schimbi frumosul Tirol cu șesul bavarez lipsit de 
orice farmec. Dar, pînă la urmă, nu-i va rămîne 
nici ei decît ceva asemănător. Agnes își aţinti 
serios și îndelung chipul gingaș și totuşi îndrăz- 
neţ, cu ochii pătrunzători, albaştri, spre Chretien, 
care şedea în faţa ei, zvelt, brun, stînţenit și 
niţel cam nerod. 

Proiectul împotriva luxemburghezului se cop- 
sese. După ce azviîrliseră sămînţa, Volkmar de 
Burgstall, 'Tâgen de Villanders, lacob de Schenna 
se trăseseră tot mai în umbră. În frunte ședeau 
acum mărunţțelul, violentul Henric de Rotten- 
burg şi, pe jumătate împotriva voinţei lui, vo:o- 
sul Albert de Andrion, fratele Margaretei. Du- 
cesa însăşi urzea şi ţesea ițele cu un zel pătimaș, 
febril. În cele din urmă, văzu aici prilejul de a-i 
da, în sfîrșit, lui Chretien locul ce i se cuvenea 
și unde el putea săvirși acele fapte mari cu care 
îi era datoare. 

Ceilalţi seniori stăteau la îndoială dacă să-l 
inițieze pe Chretien, ba chiar să-i mai și încre- 
dinţeze un loc de frunte. Chrâtien nu era un 
băştinaș, ci un velş, camerierul cel mai de încre- 
dere al lui loan. Margareta trebui să le atragă 
atenția amănunțit asupra grosolăniei cu care-l 
tratase mereu răutăciosul și răuvoitorul loan și 
să le destăinuie că, dintre toţi, Chrâtien fusese 
acela care trebuise să sufere cel mai mult din 

pricina toanelor veninoase ale soțului ei cu por- 
niri tiranice. 

Chretian fu cam mirat, cînd Margareta îi vorbi 
despre proiect. Firește, era destul de cavaler ca 
să se alăture numaidectt, de vreme ce era vorba 
de o acţiune pusă la cale pentru eliberarea doam- 
nei, pe care o cinstea atît de profund și căreia 
îi era în asemenea măsură îndatorat, din ghea- 
rele asupritorului ei. Dar chiar plin de însufle- 
țire nu părea. Fra ocupat cu treburile domeniilor 
sale, i-ar fi plăcut ca aventura să fi venit ceva 
mai tîrziu. În afară de îndeplinirea datoriei de 
cavaler, de la sine înţeleasă, dar împovărătoare 
acum, împrejurarea îi oferea și un singur avan- 
taj, destul de mărunt. Avea prilejul să-și întă- 
rească poziţia în rîndurile nobilimii băștinașe ; 
seniorul de 'Taufers-Laferte, ca părtaş la această 
acțiune întreprinsă de tirolezi, aproape că nu 
mai putea fi privit ca un străin. Așteptînd, Mar- 
gareta ardea de nerăbdare, instiga, întărtta, 
iscodea cu ochii ei ageri şi iuți toate posibilită- 
țile. Se pricepu să rînduiască lucrurile în așa fel, 
încît alături de Albert de Andrion şi Henric de 
Rottenburg, Chrâtien să apară ca adevărata că- 
petenie a acțiunii. 

La castelul Velturns poposise în acest timp un 
anume domn Giulio din Padova, un om cu o în- 
fățişare neînsemnată, domol, tăcut, mereu zim- 
bitor, e drept, însă cam prostănac. Unchiul lui 
se afla în fruntea căpitanatului Padovei, iar el 
însuși avea proprietăţi mari pe malul lacului 
Como. Părea stăpinit de un devotament de cîine 
faţă de Agnes, iar Chrâtien se simţi năpădit de 

o teamă cumplită că ea s-ar putea hotărt să-l 
urmeze în Lombardia, așa cum, cu un an înainte, 
sora ei îl urmase pe bavarez. Cînd se gîndi la 
asta, castelul de la Taufers, satele și văile sale 
îi apărură deodată lipsite de valoare și de lu- 
mină, 

Cu Agnes nu se putea vorbi așa cum o făceai 
cu celelalte femei. Nu puteai pur și simplu s-o 
pui Jos. Era atît de gingașă. Şi-ar Ă dat duhul 
de spaimă în braţele tale. Chretien îi vorbi cu 
toată grija. Îi spuse că dacă Velturnsul împo- 
vărat de datorii nu-i mai place, ar putea, de-o 
dorește, să se mute cu el la Taufers. 

Ah, cît fu de uimită! Ochii i se înceţoşară, 
buzele schiţară un zîmbet reţinut, mîna făcu un 
gest în același timp de refuz și de ademenire. 
Răspunse în crimpeie de fraze pline de împotri- 
viri și făgăduinţe. 

Chretien era un tînăr frumos, fără îndoială, 
cu totul deosebit de neciopliţii seniori tirolezi. 
Avea chip cutezător, slab, cu nas puternic, cu 
buze mici și pline. Ie puteai juca în voie cu 
părul lui neîngrijit, lung, castaniu. lar Taufersul 
era o posesiune bogată. Dar, în definitiv, părul, 
ochii, pielea, gingăşia şi drăgălășenia ei făceau, 
pentru numele lui Dumnezeu, cît zece asemenea 
seniorii. Cînd se gîndea cît de fermecaţi îi pri- 
veau velșii părul blond, cât de palizi deveneau la 
vederea ai, atunci era convinsă că ar putea găsi 
în Lombardia cu totul altfel de cavaleri şi de 
seniori. A domni ca soţie a unui Visconti la Mi- 
lano, a unui Scala la Verona, înconjurată de mi- 
nunăţiile orașelor pline de strălucire, acesta ar fi 

fost un triumf mult mai vădit decît a fi nevasta 
unui domn de Taufers-Laferte de la curtea tiro- 
leză. Chretien băgă de seamă că Agnes şovăie, 
că zăbovește cu răspunsul. Își dădu seama că 
trebuie să crească în ochii ei, să arate că e 
cineva. Şi, astfel, o iniţie în planul împotriva lu- 
xemburghezului. 

Agnes ascultă cu un surîs ciudat, prostesc, de 
mare satisfacție. Își dădu numaidecit seama că 
era un triumf mult mai mare să fie soţia lui 
Chretien decît a unui Mastino della Scala sau 
a lui Visconti din Milano. Era oare o victorie 
împotriva ducesei celei slute, cu gură respingă- 
toare și piele fleşcăită, să-i smulgă bărbatul ? Da, 
da ! Era o victorie ! Știu deodata că așteptase de 
multă vreme această victorie, că pregătise prin 
toate mijloacele această clipă. Între dînsa și slută 
curgea parcă un fluviu, pe apele căruia ea, Ag- 
nes, plutea pe o scîndură. Aceea era uriîtă, fireşte; 
dar pe laţele Margaretei se afla o cunună prin- 
ciară, iar din faţa ei slută priveau doi ochi dia- 
volesc de ageri, de o energie aprinsă. Era mult 
mai greu s-o învingi pe ducesă decît pe alta, fru- 
moasă. Ura dintre ea şi Margareta era ceva 
foarte viu, cea mai importantă frîntură de viaţă, 
atît pentru ea, cât și pentru ducesa. Cum se mai 
luptase sluta pentru bărbatul ăsta ! O jefuise pe 
ca și dăduse bărbatului senioria răpită, pusese la 
cale în mod artificial evenimente mari, ca să-l 
aşeze pe soclul lor și să-l înalțe. Ea, Agnes, care 
era săracă şi nu avea nici o altă avere. decît pe 
sine însăşi, făcuse doar un semn, iar bărbatul îi 
sărise numaidecit la picioare, de pe soclul uriaș 

pe care cealaltă îl ridicase cu atîta trudă. Gusta 
din plin această satisfacţie, înota în ea, îi creștea 
inima. Nu, va rămîne în Tirol, se va măsura cu 
ducesa, care o urăște, îi va lua mai mult decit 
bărbatul. Era minunat să plutești în înălțimi, ca 
în scrînciob, 'o fericire să planezi foarte sus şi s-o 
vezi pe cealaltă jos de tot și nimicită. 
„_ Chrâtien se angajă în periculosul complot îm- 
potriva luxemburghezului ca într-un turnir. Era 
fericit că, mai înainte, o cucerise pentru sine pe 
Agnes. Nici o clipă nu-i trecea prin minte că prin 
legătura cu ea ar putea s-o înjosească pe ducesă. 
Margareta era aici, Agnes acolo, relaţiile cu una, 
dragostea pentru cealaltă erau lucruri cu totul 
diferite. Pregăti nunta în toată graba, fiindcă 
evenimentele se precipitau. Agnes fu întru totul 
de acord ; se simţea bucuroasă și măgulită că 
Margareta își va datora eliberarea soţului ei, 
al ei. | 

La sfîrşitul săptămînii, ducele loan şi mar- 
graful Carol, în fruntea celei mai mari părți a 
oastei alcătuite din luxemburghezi și oameni din 
Boemia, urmau să părăsească ţara pentru mai 
multe luni, ca să dea ajutor tatălui lor în răz- 
boiul cu polonii. Agnes îl întrebă pe Chretien 
cînd şi cum să vestească ducesei căsătoria lor. 
Chretien se gîndise s-o poftească pe Margareta 
la nuntă. Sub privirea adinc-albastră, plină de 
nerăbdare batjocoritoare aţintită asupra lui de 
către domnișoara de Flavon, tînărul senior de- 
veni nesigur, amină înștiințarea Margaretei, pre- 
ocupată numai de revoltă, pîna după cununie, 
apoi pînă la ultima convorbire pe care trebuia 

s-o aibă cu ducesa. În timp ce discuta cu ea cele 
din urmă amănunte în legătură cu acţiunea, i se 
păru mai potrivit să-i aducă la cunoștință căsă- 
toria lui abia după ce trupele și slujbașii luxem- 
burghezi vor fi fost izgoniți, iar ea va fi singura 
domnitoare a ţării. Cînd își luă rămas bun de la 
ea, urmînd să se revadă abia după reușita lovi- 
turii de stat, vocea i se voală, căpătind acel ton 
intim și ambiguu care, în momentul culminant 
al afecțiunii ei, o făcuse atît de fericită. 

Curînd după ce plecase Chretien, ducele Ioan 
veni în armură la Margareta, ca să-și ia, şi el, 
rămas bun. Margraful Carol pornise mai dina- 
inte cu grosul gărzii luxemburgheze. Rece, dis- 
preţuitoare, Margareta ascultă frazele lui fu- 
rioase. Ducele îndhe:e sarcastic : 

— Acum, cînd vei domni fără mine, va în- 
cepe aici o guvernare înțeleaptă. De altfel se 
şi vede, după cele ce se petrec la Taufers, ce 
se întîmplă atunci cînd hotărtrile mele sînt în- 
călcate. - 

* — La Taufers? nu se putu ea reţine să 
întrebe. 

— Ei, da, Agnes și-a putut recăpăta în felul 
ăsta castelul. Puteam foarte bine să i-l fi lăsat 
de la început. | 

Margareta nu mai puse nici o întrebare. Din- 
tr-o dată înțelese totul. Se stăpîni pînă cînd 
plecă ducele. Nu se prăbuşi, vocea nu i se 
stinse, privirea ei înfruntă, liniştită și batjoco- 
ritoare, odhii mici, răutăcioși, de lup la pîndă. 

Rămasă singură, izbucni într-un mod înfri- 
coșător. Cine a mai fost vreodată trădat ca 
dînsa ? Și-a voalat vocea, a privit-o cu ochi 
elocvenți şi luminaţi de un devotament fără 
margini, fiecare gest al lui a fost plin de înţe- 
lesuri. S-a lăsat legănată de. iluzia că privirea 
lui răzbate dincolo de învelișul hidos al trupu- 
lui, spre severa, aspra-i frumuseţe interioară. 
Dar numai s-a prefăcut că-i împărtășește re- 
semnarea, că luptă împreună cu ea, că se bucură 
de aceleași victorii dureroase, că părăsește ală- 
turi de ea văile tihnite ale plăcerilor de fiecare 
zi, ca să se înalțe pe culmile ei reci, singura- 
tice şi de o sălbatică asprime. Şi, numaidecit, 
s-a lăsat în voia acestei ființe seci, poleite pe 
dinafară. Cine ştie, Agnes și Chretien stau poate 
acum împreună și rîd de ea! 

Fi, da, bine a mai îmbrobodit-o! A naibii 
de scumpă răsplată a ştiut să smulgă cu prefă- 
cătoria lui, cu mutrele lui de om căzut în extaz, 
cu mincinoasele lui dovezi de devotament. Cu 
o asemenea răsplată, cu senioria Taufers, ar fi 
putut fi cumpăraţi toţi piticii de curte, toți 
cîntăreţii, toți saltimbancii, toţi muzicanții, 1M- 
periului. lar acum a primit, îngăduitor, să fie 
așezat în fruntea revoltei împotriva luxembur- 
ghezului. Desigur, se aștepta ca mai apoi să 
ajungă burgrav, pîrcălab, adevăratul domnitor 
al Tirolului. De aceea nici nu i-a spus pînă 
astăzi nimic despre căsătoria cu Agnes. Dacă 
lovitura de stat va rcuși, el va avea puterea 
în mînă. Nu va mai trebui să se teamă de 
mînia ei. Va putea să poruncească în ţară, ca 

salvatorul acesteia de domnia străină, chiar îm- 
potriva voinţei ei. 

Cât haz trebuiau să facă, el şi aia, de proasta, 
sluta ducesă, de gîsculița care. crezuse că prin 
daruri, prin sentimente poate să înlăture sila 
pricinuită de hidoșenie. Ca şi cînd pentru un 
bărbat sufletul încununat cu raze ar putea cîn- 
tări mai mult decît o gură grosolană și nişte 
obraji fleșcăiţi. Margareta îşi opri aici cursul 
gîndurilor. O cuprinse mînia împotriva ei în- 
săşi. Cu un trosnet se prăbuși toată construcţia 
șubredă la adăpostul căreia se refugiase. Oh, 
cît de înșelătoare fuseseră toate aceste scorniri 
ale fanteziei, despre aspra şi înalta. ei chemare, 
despre rostul binectvîntat al urîţeniei! Cara- 
ghioasă mai era, cît de caraghioasă, împopoţo- 
nată cu veşminte moderne și însufleţită de sen- 
timente mărețe, ea, pe care Dumnezeu o lepă- 
dase de la sine şi, dindu-i o înfățișare dezgustă- 
toare, o batjocorise de două ori, prin locul unde 
O așezase. 

Cum o mai. privise de sus, din înălțimea ei 
de cleștar, pe Agnâs, musculița pestriță şi 
proastă. lar acum, ea, Margareta, zăcea în no- 
roi, unde își şi avea locul, biată gînganie scie» 
boasă ce era, iar Agnes zîmbea în jos, s 
dînsa, din înălțimile albastre, cu buzele-i gin- 
gaşe, roșii și, alh, cuprinse de un tremur atît de 
drăgălaș. 

O ura oare pe Agnă&s? Nu, nu o ura. Ea era 
aşa cum era. Cine e atît de frumos, are tot 
dreptul să rîidă — de ce nu? — de cea uriîtă. 

Dar «el, Chretien! Cum a mai minţit! Cum a 
mai privit-o, cu chipul lui smead, sincer, în- 
dreptindu-şi asupră-i ochii cucernici, cu supu- 
nere de cîine! Cum şi-a mai stins vocea în 
şoapte, ca să pară mișcat şi afectuos! Cum 
poate minţi așa cineva cu o faţă atît de des- 
chisă și de devotată ?! Cum poate îngădui Dum- 
nezeu una ca asta?! Cum nu se crapă pămîntul 
sub el?! Câinele! Înșelătorul! Mincinosul ti- 
călos ! 

În furia ei nepotolită, ducesa îngrămădi toate 
blestemele şi ocările, cele mai cumplite şi mai 
absurde, pe care le cunoștea, auzite cine ştie pe 
unde. Se zbuciumă, zbierînd ca turbată prin 
odaie, pînă cînd căzu părăsită de puteri pe 
covor. Zăcu acolo, cu mîinile grosolane, sule- 
menite, întinse, incapabilă să se ridice, răgu- 
șită, cu părul subţire, arămiu desfăcut în șuviţe 
aspre. | 

Când se ridică, era schimbată cu totul. Porni 
la treburile ei, ţeapănă ca de gheaţă, ştiind bine 
ce vrea, cu o energie rece, stăpînită. Dictă, scrise 
ea însăși scrisori, pregăti curieri. Alte scrisori, 
alte peceţi, alţi curieri. Asta ţinu două zile. 
Apoi se scufundă într-o toropeală tot atit de 
ciudată pentru ceilalți ca şi purtarea ei dinainte. 
Nu mai primi pe nimeni. Se tra încolo și-n- 
coace prin încăperi. Privea ore întregi peste 
întinderile ţării, cu buzele groase, urite, pe ju- 
mătate deschise într-un ciudat zîmbet lacom, 
răutăcios. Aştepta. Nu mînca. Nu vorbea. Aş- 
tepta. 

MAI ÎNAINTE DE A FI ATINS HOTARUL BOE- 
miei, margraful Carol şi ducele Ioan primiră 
o epistolă urgentă de la episcopul Nicolae de 
Trient, cel care era cu trup și suflet devotat 
intereselor luxemburgheze. Episcopul îi vestea 
că primise din diferite regiuni ale ţării avertis- 
mente anonime. Ţara e în fierbere. În fruntea 
mişcării de revoltă s-ar afla Chretien de Tau- 
fers, Henric de Rottenburg, Albert de Andrion. 
El îi sfătuiește pe principi să se reîntoarcă în 
grabă cu oștile lor. 

Luxemburghezii reveniră în marș forţat. În- 
tr-o ambuscadă, îi pninseră pe Albert de An- 
drion și Chrâtien de Iaufers. Răscoala eşuase 
mai înainte de a fi izbucnit. Seniorii feudali 
rebeli se retraseră în castelele lor pe furiș ; nici 
unul nu auzise de vreun protest împotriva dom- 
niei luxemburgheze, cu atît mai puţin de vreo 
ridicare cu armele. Instigatorii adevăraţi, Burg- 
stall, Villanders, Schenna fusesera de la început 
prea vicleni ca să se dea în vileag. În faţa 
oștilor luxemburgheze, rebelii pieriră ca zăpada 
sub soarele primăverii. Henric de Rottenburg 
scăpă ; dar niște buni prieteni, ca să se salveze 
ei, îl predară. | | 

După ce revolta fu înăbușită cu atîta repezi- 
ciune şi fără greutate, margraful Carol socoti 
că răminerea lui pe mai departe în Tirol nu e 
de nici un folos. Recomandă fratelui său și epis- 
copului să nu-i urmărească pe complici, dar să 
pedepsească fără cruţare pe căpetenii. Lăsă gar- 
nizoane întărite la castelul Tirol, în cele mai 

importante citadele, apoi plecă în Polonia, cu 
restul trupelor, în ajutorul tatălui său. 


În castelul Sonnenburg, la Innsbruck, episcopul 
Nicolae de Trient sta în jilţ şi asculta întunecat, 
cu atenţia încordată, protocolul pe care îl citea 
secretarul ducelui loan. Ducele însuși, rezemat 
de masă, îl privea pe întunecatul prelat, care 
ședea, cu ochii lui mici, răi, sclipind într-un su- 
ris triumfător. 

Da, acum ieșea la iveală că el avusese drep- 
tate. Episcopul socotise că nu e politic, ba chiar, 
de vreme ce nu se întîmplase nimic, de-a drep- 
tul păgubitor. Dar el, Ioan, a stăruit, s-a opus 
unor asemenea șovăieli făra sfîrșit. Şi ce dacă-i 
frate al ducesei ? Ce dacă-i sînge din sîngele ca- 
sei domnitoare de Carintia? Era vinovat de 
înaltă trădare, un rebel ce-și călcase jurământul 
de credinţă. Și el, ducele loan, poruncise ca Al- 
bert de Andrion să fie supus la chinuri. 

Dintotdeauna i-a fost nesuferit omul ăsta 
blond, frumos, vesel. Albert de Andrion l-a urit 
de la început, a uneltit împreună cu Margareta 
împotriva lui. Numai că nu i s-a putut dovedi 
vina. Acum, în sfîrșit, slavă Domnului, poate fi 
dat pe faţă, făcut inofensiv. 

Ducele însuși fusese de față cînd se luase in- 
terogatoriul prinsului supus la chinuri. La gra- 
dul întîi rezistase mut, și cu încăpăținare. Cu pi- 
cioarele îngreunate de ghiulele de plumb, legat 
cu mîinile la spate, fusese tras în sus, coborit, 
iarăși ridicat. Pielea lui albă, trandafirie se 
umflase, brobonată de sudoare. Rezistase și la 


Il 


strivirea, cu şurubul, a degetului mare. Scrișnise 
din dinţi, îi ţişnise sîngele, leșinase. Dar taina 
n-o mărturisise. Binevoise să vorbească abia cînd 
fusese ciupit cu cleştele înroșit în foc și ars cu 
flăcări la subsuori. 

lar acum, iată protocolul. Un document bun, 
preţios. E-adevărat, episcopul fu de părere că 
Henric de Rottenburg nu-i decît un nebun zvă- 
păiat, că Albert şi Chretien nu sînt decît nişte 
tineri făra minte, că înapoia lor trebuie să se 
ascundă alte capete, mai zdravene, iar la acestea 
nu se poate ajunge, în ciuda protocolului. În 
orice caz, acum era dovedit negru pe alb că răs- 
culaţii se înțeleseseră cu Margareta, că ducesa 
era și ea amestecată în complot. 

Cu chipul său întunecat, episcopul întrebă iro- 
nic dacă loan avusese vreo îndoială în privința 
aceasta. Ducele răspunse că nu, dar că se bucura 
să aibă dovezile în mînă. O va lovi peste obraz 
pe Margareta cu hîrtia ce-o da în vileag. Epis- 
copul îl întrebă dacă e de părere că prin asta 
va 'dobîndi o sporire însemnată a puterii casei 
domnitoare de Luxemburg. 

Ma: înainte de a pleca la castelul Tirol, loan 
rosti sentinţa împotriva conducătorilor conspira- 
iei. Albert, cu trupul zdrobit și schilodit de 
chinuri, fu osîndit pe viaţă. Îndată ce, prin în- 
grijirea monahilor de la Wilten, va deveni oare- 
cum transportabil, va fi dus în Boemia și azvîr- 
lit pentru vecie în temniţă. În ce-l privea pe 
mărunțelul Henric de Rottenburg, loan porunci 
să-i fie înfățișat în zdrenţe, legat în lanţuri şi cu 
căluș în gură ; îi smulse barba, îl plesni peste 

amândoi obrajii și, în timp ce osînditul abia sufla 
din pricina călușului și-și rotea ochii în orbite, 
îl încunoștinţă că și celelalte două castele îi vor 
fi devastate, arse, făcute una cu pămîntul. El, 
Rottenburg, fu dus într-o temniţă din Luxem- 
burg, iar Chzetien luat la castelul 'Tirol. 

Ducele o găsi pe Margareta nu chiar atit de 
deznădăjduită şi de zdrobită cum se așteptase. 
Sta cinchită într-un colț, pradă unei ciudate obo- 
seli de moarte. loan avu simţămîntul că se află 
înaintea unui şarpe care a mîncat pe săturatelea, 
iar acum nu mai mișcă şi nu mai are nici o spe- 
ranță şi nici o teamă, în îndestularea care-l pa- 
ralizează şi-l face apatic. Păşi apăsat prin faţa 
ei încolo şi încoace, ficând pe grozavul în armura 
lui, rosti ameninţări, cuvinte urîte de ocară. Să 
nu-i treacă prin minte să încerce să fugă, toate 
coridoarele sînt păzite, toate șanțurile, porţile, 
zidurile sînt străjuite de gărzi triple. Nu-i e în- 
găduit să-şi mai părăsească odaia luni întregi 
de-aci înainte ; va chibzui temeinic cui să-i în- 
găduie să intre la ea. Dar, cu vorbele lui mari, 
amenințătoare nu ajunse la nici un rezultat. 
Margareta ascultă totul aproape cu nepăsare, nu 
se putea atinge de ea, n-ar fi avut nici un sens 
s-o bată și s-o scuipe, aşa cum gîndise s-o facă. 
O fulgeră cu ochii lui mici de lup ; dar băgă de 
seamă că zbieretele și izbucnirile de mînie rămî- 
neau cam fără rezultat, neizbutind s-o impre- 
sioneze în vreun fel. În cele din urmă, «dezamă- 
git, se retrase. | 

Zăcu îndelung singură. Cit de gol își simţea 
sufletul ! Era o zi posomorită, umedă. Îngheţase 


8 — 835 113 


de frig. Voi să ceară să i se facă foc. Sună din 
clopoțel. Nu veni nimeni. Se tîrt pînă la ușă. 
Doi soldaţi îmbrăcaţi cu platoşe îi tăiară calea, 
intinzîind fără o vorbă lăncile spre ea. 

Se lăsă amurgul. Un om se strecură în odaie, 
așeză pe masă, într-o linişte stranie, două lumi-. 
nări mari, aprinse, puse alături o legătură de 
pînză şi un sul de hîrtie, apoi ieşi lunecînd tot 
atit de fără zgomot. 

Margaretei îi era mereu mai frig ; privi cli- 
pind spre lumînările aprinse. În cele din urmă 
se tîrî pînă la lumină, își încălzi la flacăra lumi- 
nărilor mîinile rebegite. Sulul de hîrtie conţinea 
capitole din B:blie. Din legătură răzbătea un mi- 
ros dulceag de descompunere. Atrasă aproape 
fără voie, smulse pinza, o desfăcu. Fire de aţa, 
fire cafenii. Nu, era păr de om. Un păr lung, 
castaniu. Sub «el, o frunte. În legătură era un cap 
de om retezat de pe trunchi. Îngrozită, se trase 
îndărăt cîţiva pași. Capul lui Chretien o privea 
țintă cu ochi sticloși. Zăcea pe-o parte, împun- 
gînd cu nasul puternic pinza ; gura şi bărbia îi 
erau încă ascunse în învelitoare. | 

Simţi cum i se usucă gîtul. Respiră cu putere, 
leoarcă de o sudoare rece, se ghemui într-un 
colț, horcăind. Holba ochii la capul pe care lu- 
mina pîlpiitoare îl schimonosea, dîndu-i o înfă- 
ţişare fantastică și caraghioasă. Închise ochii. 
Noaptea dănţuia roșie înaintea «ei. 

Se sili să privească din nou, ţintă, capul de pe 
masă. Bine-ar fi dacă lumînările ar muri îm- 

reună cu pilpiiala lor nebună. Ar trebui stinse. 
ar nu avea puterea s-o facă. Îi era frică? Nu, 

nu-i e frică. Ea este ducesa. Dacă e pîndită de-a- 
fară, prin vreo crăpătură a ușii? Se ridică, și 
ținînd capul nemișcat, îndreptat înainte, cu pi- 
cioarele ciudat de sigur proptite în podea, se 
îndreaptă păşind ţeapăn spre masă, stinge lumi- 
nările. Se prăbușește. 

Zace multă vreme înţepenită. Aproape că nu 
mai simte nimic, numai frigul și altceva nimic. 
Apoi noaptea începe iar să dănţuie şi să zvic- 
nească. Și capul retezat zvîcnește la fel încolo 
și-ncoace. Se lungește şi se îngustează fără sfiîr- 
şit. Obrajii slabi, bruni scînteiază ca o otravă, 
galben-albăstrii, iar fiecare dintre firele de păr 
murdare, negricioase se-ndreaptă spre ea, ca s-o 
înțepe. Ochii morţi se închid şi se deschid în 
noapte. Sint goi de orice expresie, ca ochii unui 
animal mort. Oh, dac-ar fi ziuă! Era mai bine 
să nu fi stins lumînările. Acum, noaptea o apasă, 
grea şi grosolană, ca o pătură aspră care-o înă- 
bușă. Zace în noaptea asta ca într-un coșciug, 
iar Chretien, mort, își închide și-și deschide ochii 
lipsiţi de orice expresie. 

E urît. Nici o uriţenie vie nu e aşa de urită 
ca una moartă. 

Nu, nu i-a mens bine, vrînd s-o înșele. Nici 
celei frumoase nu i-a mai rămas mare lucru din 
el. Cu un bărbat fără cap nu te poţi făli. 

I-a tras după el şi pe alţii. Sărmanul Albert! 
Dragul, blindul, prietenosul frate! Era atît de 
inocent şi un camarad atît de bun. Sigur că s-a 
alăturat celorlalţi ca să nu le strice cheful. Iar 
acum €e lipsit de toate și despuiat, și schilodit, şi 
azvârlit în temniţă. Și ce băiat vioi şi vesel era ! 

Cu Chretien, însă, lucrurile stăteau altfel. Faţa 
îndrazneaţă, slabă, smeadă. Nu-i va mai fi 
teamă de capul cel mort. Îl va privi îndelung, 
amănunţit, iar Chretien îi va aparţine ei, nu 
celei frumoase. De s-ar face ziuă, ca să-l poată 
vedea ; stihurile neroade ale domnului de 
Schenna cîntă mereu splendorile nopţii și spun 
că noaptea aparţine iubirii, și afurisesc ziua, 
fiindcă iubitul trebuie să rămînă departe. Prostii. 
Timpul ei este ziua. Arată-te, zi! Dăruiește-mi, 
zi, prietenul mort ce-mi aparţine ! | 

Dar cînd se ivi ziua şi lumina cenușie a zorilor 
învălui capul mort, ea căzu, cu ochii închiși, 
pradă frigurilor. 


După două luni de strașnică supraveghere, 
Margareta primi îngăduința să se ducă pentru 
cîteva zile la mănăstirea Frauenchiemsee, la 
Adelaida, sora ei bolnavă. O găsi sfioasă şi în- 
chisă în sine ca întotdeauna. 

Ducesa era cu totul stoarsă de vlagă. Minca, 
bău, se plimbă. Își îndoi genunchii în biserica 
mănăstirii la fel ca maicile, fu salutată și dădu 
la rîndul ei din cap, i se adresă cuvîntul şi răs- 
punse. Era tînără și bătrînă ca lumea. Era mult 
mai bătrînă și mai încercată decît ofilita, blinda 
stareță, ştia mult mai bine decît ea că totul e 
zădărnicie şi încercare fără rost de a prinde 
vîntul în pumni. | 

Starețul de la Viktring veni s-o vadă. Acest 
om de ispravă nu nutrise niciodată simţăminte 
prietenești faţă de luxembunghezi, de regele Ioan, 
un necredincios ce ia totul în deridere — de 

aceea îl și pedepsise Dumnezeu cu orbirea — și 
se bucura că Margareta se ridicase împotriva lui. 
Îi vorbi în felul său guraliv, îngrămădi citate, 
însă ducesa rămase zgfrcită la vorbă. 

Petrecea ore lungi cu stareţa pe malul insuli- 
ţei, își lăsa privirile să rătăcească peste faţa pa- 
lidă, sclipitoare a lacului. Apa clipocea leneș în 
stuf, se zărea un soare calm, șters, departe un 
pescar şedea în lotca lui străveche, grosolan 
cioplită. Stareţa o cerceta cu atenţie, îi mîngtia 
mîna grăsuţă, acum lipsită de giuvaeruri. 

— Tînără ducesă ! spuse cu vocea-i veștedă, 
blajină, de femeie care ştie multe. Tânără du- 
cesă |! 

— Tinără ? îi întoarse vorba Margareta, atit 
de trudită, încît vocea ei nu exprima nici măcar 
amărăciune. Tînără ? Dumneavoastră sînteţi de 
zece ori mai tînără decît mine, preacuvioasă măi- 
cuță. 

Stareţa zise : 

— Un pom nu e mort, chiar dacă în timpul 
iernii stă golaș. Apoi adăugă: Nu «e nimic mai 
dureros, dară nici mai plăcut decît atunci cînd, 
amorţit, te reîntorci la viaţa. Apoi mai spuse: Ar 
trebui să cînţi cu măicuţele, tînără ducesă. 


CÎND MARGARETA PORNI ÎNAPOI SPRE CASTE- 
lul Tirol, Ludovic de Bavaria îi dădu o escortă 
fastuoasă, împărătească, s-o însoțească pînă la 
hotarul ţării sale. În fruntea strălucitului con- 
voi mergeau călări cei dintii seniori ai curţii din 


Miinchen, steagul cu leul de Wittelsbach flu- 

tura în vînt, baronii feudali și dregătorii îi ie- 
șeau sărbătorește în cale. 

Ducesa mulţumi seniorilor în neştire, nu cu 
obișnuita ei siguranţă făloasă. Era lipsită de 
vlagă, indiferentă, prea obosită ca să mai cugete 
la temeiurile care-l îndemnaseră pe împărat să-i 
arate o cinstire atit de bătătoare la ochi. 

Da, Ludovic de Wittelsbach avea temeiurile 
lui serioase. Abia acum își reamintise cu neplă- 
cere în ce măsură stăpînirea luxemburgheză îl 
stînjenea în Tirol. Intenţia sa de a pune capăt 
conflictului cu luxemburghezii printr-o acţiune 
militară fusese zădărnicită de episcopul de Tri- 
ent, care-i interzisese rece și fără înconjur tre- 
cerea prin ţinutul său. Seniorii feudali din Tirol 
se slujiseră cu isteţime de această supărare a 
. împăratului. Burgstall, Villanders, Schenna, care 
la prima răzvrătire împotriva lui loan se ţinu- 
seră în umbră, nu renunțaseră nicidecum la pla- 
nurile lor. Insuccesul acţiunii le arătase că «e 
necesar să cîștige sprijinul unei mari puteri. Ce 
era mai la îndemînă decât: să se adreseze duş- 
manului luxemburghezilor, împăratul Ludovic 
de Wittelsbach ? În ultima întreprindere, Mar- 
gareta nu avusese o mină fericită. Nu era prea 
limpede pricina propriu-zisă pentru care revolta 
se poticnise. Dar atita se știa, totuși, că mai ales 
toana ei ciudată de a-l amesteca în complot şi 
pe Chretien de Taufers încurcase și rupsese ițele 
atît de iscusit urzite. Oricum, de data asta era 
mai înţelept să se lucreze peste capul ei și să 
fie încunoștințată abia în clipa din urmă. Așa 
cum şedeau lucrurile acum, eliberarea de ducele 

loan, pe care o dorise întotdeauna, avea să-i 
apară ca o mântuire. 

Se trimise, așadar, în taină, o solie la împărat. 
Acesta fu înștiințat că în Tirol îndirjirea împo- 
triva casei de Luxemburg se află în creștere și 
seniorii tirolezi au primit cu păreri de rău şti- 
rea că, din pricina încăpăținatei împotriviri a 
episcopului de Trient, de baștină din Boemia, 
campania împărătească din Italia a fost împie- 
dicată. Împăratul mai fu întrebat în treacăt 
dacă, oricum, ar fi de acord să-l însoare pe fiul 
său, margraful de Brandenburg, cu ducesa de 
Tirol. Ludovic de Wittelsbach, ahotnic să aca- 
pareze teritorii, fu foarte ispitit de perspectiva 
aceasta de a câștiga Tirolul, astfel ca răspunse, 
tot ca în treacăt, că va discuta planul cu fiul 
său, margraful ; cîtă vreme, însa, casa de Luxem- 
burg mai stăpînește în ţară, toate acestea nu 
sînt decit simple proiecte: 

Răspunsul acesta fu îndestulător pentru se- 
niorii tirolezi. Ei ştiau că prudentul Ludovic de 
Wittelsbach nu se va. expune într-o măsură mai 
mare. Răspunsul lui era condiţionat, dar în 
miezul lui conţinea un da lămurit. Escorta fas- 
tuoasă pe care o pusese la dispoziţia suveranei 
lor reprezenta o confirmare îndestulătoare. De- 
vastarea cetățuilor lui de Rottenburg, torturarea 
lui Albert, fiul bunului rege Henric, executarea 
domnului de Taufers risipiseră și ultima brumă 
de simpatie faţă de luxemburghezi. Baronii con- 
tinuară să comploteze, să aţiţe spiritele. Mereu 
fără a o încunoştința pe Margareta. 

Agnes de Flavon încremeni, cînd află de ae» 
reușita revoltei. Chibzui numaidecit asupra ur- 
mărilor. Așadar, sluta răspunsese printr-o lovi- 
tură de o violenţă sălbatică. Pradă groazei, fri- 
cii animalice că viaţa îi e în primejdie, se gîndi 
la fugă. 

Cînd văzu că nu se întreprinde nimic împo- 
triva ei, își reveni încet din spaimă, privi în 
juru-i. Află de măsurile aspre luate împotriva 
Margaretei și nu mai înţelese nimic. Fusese atit 
de nepricepută, încît mișcarea sfirșise prin a se 
întoarce contra ei? Sigur că nu. Era prea vi- 
cleană, ca să se întîmple așa ceva. Lucrurile 
luaseră noua întorsătură prin voinţa ei. Agnes 
nu-și mai pricepu dușmana. Ura îi crescu o dată 
cu frica. Da, cu siguranță că plănuia o lovitură 
încă și mai grozavă, ca să se bucure de nimi- 
cirea ei. 

Nu se întîmplă nimic. Nimeni n-o lua în 
seamă. Era de la sine înţeles că lumea o oco- 
lea, pe ea, soţia celui ce sfîrșise printr-o moarte 
infamantă. Dar de ce nu-i erau confiscate bu- 
nurile ? Nu putea să îndure liniştea şi nepăsa- 
rea din jurul ei. Pe deasupra o chinuia teama 
că toate acestea nu sînt decit pregătirea unei lo- 
vituri nimicitoare mai teribile. Se hotări să se 
ducă la castelul 'Tirol. 

La poarta orașului Meran văzu capul bărba- 
tului ei, Chretien de Taufers, înfipt într-o pră- 
jină. Holba ochii la ea, galben-albăstriu; pă- 
rul lui lung, neîngrijit, castaniu flutura în șuviţe 
pisloase, în adierea vîntului molcom. Se trase 
înapoi îngrozită. Apoi, legănată în pasul cai- 

lor, litiera trecu pe sub capul celui executat, 
pătrunzînd în oraşul Meran. Era aceasta o pre- 
vestire rea? N-avea vreme pentru sentimenta- 
lisme. Trebuia să se reculeagă în vederea con- 
vorbirii cu ducele Loan. Nu-i va fi uşor de data 
asta. Înveșmîntată în haine cernite mai înge- 
nunchease o dată în faţa lui. Repetările istovesc. 
lar de data aceasta lucrurile îi erau împotrivă. 

Într-adevăr, loan o primi întărîtat, batjocori- 
tor. O întrebă mînios dacă nu are arme asupra 
ci. E bine să-și ia măsuri de prevedere. Agnes 
il privi cu ochii mari, trişti, plini de reproșuri 
pentru această jignire. Vărsă multe lacrimi din 
pricină că tînărul duce mărinimos, care s-a pur- 
tat cu ea atit de binevoitor, are acum pricini să-i 
arate neîncredere. Se jură că n-a avut habar de 
uneltirile soţului ei, vinovat de înaltă trădare. 
E, bine, spuse, că nu se mai află în viaţa; căci 
cine-şi trădează cu atita perfidie principele nu 
ar sta mult pe gînduri să-și trădeze şi nevasta. 
Mărturisi cu neruşinare că nu l-a iubit nicio- 
dată pe Chretien ; s-a măritat cu el numai ca 
să-şi păstreze senioria Taufers şi să rămînă în 
preajma principelui. Ducele o ascultă cu îndo- 
ială, dar măgulit. Agnes se apropie atit de mult, 
încît loan îi simți mireasma trupului. Îi răs- 
punse mormăind că nu crede nici un cuvînt din 
tot ce-a spus, însă el nu se luptă cu femeile și 
deocamdată „poate să-şi păstreze domeniul Tau- 
fers. Apoi, în timp ce Agnâs se pleca umilă şi 
pînditoare, el o plesni cu dispreţ, grosolan şi 
pofticios peste ceafă, se întoarse cu neobrăzare 
și-l spuse într-o doară că va veni în curind la 

Taufers să vadă dacă se coace acolo vreo răz- 
vrătire ; dar singur, fiindcă lui nu-i e frică. 
Zicând acestea, rise tare și cu subînţeles, o lăsă 
și plecă la vînătoare. 


Între timp, conspirația nobilimii ajunsese în 
pragul acţiunii. Castelul Tirol urma să fie ocu-. 
pat în lipsa lui loan. Nu se mai putea amîna 
încunoştințarea Margaretei. Trebuia să se ob- 
ţină şi consimțamîntul ei pentru căsătoria cu 
tînărul Wittelsbach. Această misiune și-o asumă 
seniorul de Schenna. 

Se așeză în faţa ei, în ţinuta lui neglijentă, 
lipsită de eleganţă, îi vorbi cu vocea lui stinsă, 
întretăiată, despre fel de fel de nimicuri. Pri- 
virea ochilor săi bătrinicioși, înţelepţi alunecă 
încolo șşi-ncoace pe chipul ducesei. Cu grijă, ca 
din întîmplare, îi spuse că nu trebuie sa se 
sperie dacă în zilele următoare castelul va fi 
luat în primire de altă garnizoană, o garnizoană 
întărită. Chiar dacă vor răsuna strigăte, zgo- 
mote, zăngănit de arme, să rămînă în odaia ei, 

entru dinsa nu e nici o primejdie. Seniorul se 
întrerupse, aşteptă. Ducesa nu reacţionă în nici 
un fel. După un răstimp, o întrebă încetişor 
dacă nu vrea să ştie de ce toate acestea. Nu, 
nu vrea să știe. 

Seniorul sahimbă vorba. Îi vorbi despre Ag- 
ns. Pe asta, fiecare doliu o prinde mai bine. 
Acuma, cînd a fost la castel, toată lumea a 

utut să vadă că negrul îi vine cel mai bine. 

argareta ciuli urechile ; isteţul Schenna își 
dădu numaidecît seama: de astă dată indife- 

rența ei nu mai era decît o mască. Schimba 
iarăşi vorba, reveni. Da, acum Agnts va sosi la 
curte destul de curînd, poftită pentru mai multă 
vreme ; în privința. asta, ducele loan seamănă 
cu regele Henric. Margareta sări în sus. Sdhenna 
i s-a arătat pînă acum întotdeauna prieten. Să 
fie oare adevărat ? Ea ca prizonieră și cealaltă 
ca stăpină, aici, între aceiași pereţi, respirînd 
același aer — asta e de neînchipuit. Pentru 
Dumnezeu, să-i spună domnul de Schenna ade- 
vărul. 

Schenna răspunse cu simplitate: da, loan a 
invitat-o pe Agnes de Flavon, iar doamna asta, 
aşa cum o cunoaşte el, va primi fără indoială. 
Margareta închise ochii, faţa i se strîmbă. Un 
mijloc ar mai fi, o linişti Schenna, începînd să-i 
împărtăşească cele puse la cale. Ducesa îl con- 
cedie, nu voia să mai asculte nimic. Ceru să fie 
poftit la ea numaidecit ducele Ioan. E adevărat 
ce se vorbeşte? E adevărat că vrea să facă 
asta ? Fierbea. Vrea să transforme castelul în- 
tr-un tractir? El: da, are s-o facă. Are să-şi 
permită. Ducele îşi dădu seama că, în sfîrşit, în 
felul acesta putea s-o atingă, să-i străpungă în- 
cremenirea, să-i sfredelească sufletul, s-o ră- 
nească. O privi cu ochii lui mici de lup, plini 
de ură, grozăvindu-se. Cum îşi îngăduie să-și ia 
obrazul la purtare ? Oare îi interzice să aibă a 
face cu femei? Fa, lui? Ea, care arată cum 
arată ? Margareta înghiţi în sec, spuse stăpînin- 
du- -se : nu-l roagă să se gîndească ce se va zice 

opor. și la celelalte curţi, cînd pe ea o va ţine 
închisă, iar pe cealaltă în strălucire aici, în cas- 

telul tatălui ei, pe care de la ea îl are. Dar tre- 
buie să-i aducă aminte că bărbatul ibovnicii lui 
a fost în fruntea răzvrătirii, că femeia aceea a 
fost amestecată în complot, că a fost poate îini- 
țiatoarea lui, că ar fi de necrezut să fi uitat atît 
de repede moartea infamantă a soţului. Ducele 
să se ferească de ea ! loan rîse sarcastic : cu ase- 
menea bazaconii nu poate să-l ducă. Nu-i decît 
o giscă geloasa. Apoi adăugă umflîndu-se în 
pene : cum să stea în picioare cele spuse de ea, 
cînd Agnes a fost aceea care l-a prevenit, care 
i-a dat pe faţă intrigile ? 

— Eu te-am prevenit ! strigă ducesa. Eu! Eu! 

Pentru o clipă, ducele retrăi un simțămînt 
neplăcut : o văzu din nou ca atunci, cînd zăcea 
în faţa lui ca un șarpe sătul, se simţi umilit de 
lăudăroşenia cu care îl contrazicea. Dar își re- 
veni numaidecit. Nu era decît o minciună vă- 
dită, vicleană, nerușinată, prin care voia să-l 
zăpăcească. 

— Într-un laţ grosolan ca ăsta ai putea să-i 
prinzi pe ţărănoii tăi tirolezi, nu pe mine! zise 
el cu o răceală simulată, disprețuitoare. Și 
luîndu-şi vînt, continuă: Așadar, în sfârșit, ţi-ai 
venit în simţiri ? Te seacă la ficaţi ? Femeia asta 
frumoasă să plece din casă? Te roade că e 
aici ? Abia acum o să vină cu adevărat! Abia 
acum o să rămînă aici! Am să mă plimb că- 
lare cu ea! Am să mă duc la vinătoare cu ea! 
Am să plec cu ea la Meran, la Bozen, la Trient ! 
Ţi-arăt eu ţie, broască riioasă! Pocito! Otră- 
vito ! Scîrbo ! 

Cînd ducele ieşi, Margareta ridică din umeri, 
decisă. I-a vorbit cinstit, dornică de împăcare, 
i-a deschis încă o dată un drum larg spre dînsa. 
Dacă n-ar fi fost surd şi nemernic, ar fi tre- 
buit să audă. El însuși a hotărtt. 

A doua zi, domnul de Schenna veni din nou. 
Îi puse înainte o scurtă scrisoare către împărat, 
prin care cerea protecția acestuia, întărind în- 
ţelegerea cu baronii ei. Margareta semnă fără 
șovăială. Schenna îi dezvălui apoi pe scurt, 
cuvinte liniștite, că în ziua următoare, în timp 
ce loan se va afla la vînătoare, castelul va fi 
ocupat de trupele baronilor, iar ducelui îi va 
fi interzisă intrarea. Ea însăși ar putea să-i 
aducă la cunoștință asta, dacă, la întoarcere, 
loan ar cere s-o vadă. Pentru a nu încălca le- 
gea, se vor feri să se atingă de duce. Se vor 
mulţumi numai să-i refuze orice adăpost în cu- 
prinsul comitatului. Dacă loan va părăsi ţara, 
încheie Sohenna cu un zîmbet, nimeni nu-l va 
împiedica. În rest, adăugă el prietenește și cu 
axdlîncă supunere, de data aceasta nu s-a scăpat 
nimic 'din vedere. Chiar dacă ducele ar fi pre- 
venit, acţiunea n-ar mai da greş. Seniorul luă 
scrisoarea semnată, se înclină, ieși cu pașii săi 
greoi, inegali, înceţi. 


A doua zi, într-o vineri, loan plecă la vînă- 
toare cu o mică suită. Vremea — era la înce- 
putul lu: noiembrie — fu de dimineaţă frumoasă, 
cerul albastru, dar curînd se lăsă ceață și se 
porni un vint umed, neprielnic. Ducele era po- 

somorit ; cele spuse de Margareta despre Agnâs 
nu puteau fi mistuite ușor. Pe deasupra, şoimul 
lui preferat, un coroi norvegian frumos, cenușiu 
cu alb, se sperie de o pasăre răpitoare mai mare 
și nu se mai întoarse. Ducele se ciorovăi cu şoi- 
marul, 21 cicăli, ţipă. 

Și, astfel, puse capăt vînătorii mai devreme, 
iar spre seară se-ntoarse acasă. La castel găsi 
puntea mobilă ridicată, poarta încuiată. Se opri 
uimit, apoi se mînie, începu să ocărască. Sună 
din corn. Străjerul din turn se arătă la vedere, 
spuse că nu are poruncă să-l lase pe domnul să 
intre. Ducelui i se sui sîngele în obraz, răcni 
câteva înjurături cumplite la adresa străjerului. 
În despicătura crenelului unuia dintre turnurile 
porții apăru deodată Margareta și-i strigă cu 
vocea ei caldă, gravă că prințul de Luxemburg 
n-are decît să zbiere mai departe, dar aici nu 
mai e loc pentru el, să-și caute adăpost altun- 
deva. Poate la Taufers. loan ridică arcul. Du- 
cesa pieri mai înainte ca săgeata să ajungă la 
creasta zidului. 

Și iată-l acum stînd în fața porţii încuiate, 
spumegînd de furie, ridicol, în veșmîntul lui de 
vânătoare. Însoţitorii săi începură să şușotească. 
Sufla un vînt rece, ploua. Ciţiva dintre slujitorii 
din Boemia aflaţi la castel se apropiară de duce, 
îi povestiră în şoaptă, făra șir, că un număr ne- 
măsurat de mare de tirolezi bine înarmaţi ocu- 
paseră cetatea și-i azvîrliseră afară. 

Ducele mai rămase un răstimp în faţa punţii 
mobile ridicate, ocărîndu-şi cu vorbe murdare 

oamenii care se arătaseră atît de lași. Din ce- 
tate se auziră rîsete, stihuri batjocoritoare : 


Cine stă la poartă şi vintul îl bate? 
Cerşetor să fie? Jidov? Slugă, poale? 
Ba să-l dăm de gol — 

E doar amăritul conte de Tirol. 


Blestemînd, loan plecă în cele din urmă spre 
Zenoberg. Fu întîmpinat la fel. Se duse la 
Greifenstein. Așijderea. Se apropia miezul nop- 
ţii. Era obosit de moarte, răgușit de strigăte și 
zbierete, zdrobit. Tremurind jalnic, își petrecu 
noaptea sub cerul liber. 

Se crăpă de ziuă. Ducele sări pe cal, murdar, 
nedormit, cu mădularele îndurerate, lihnit de 
foame. Nu mai avea în juru-i decît șase dintre 
oamenii săi, ceilalţi se făcuseră tiptil nevazuţi. 

Ploua fără întrerupere. Însoţitorii îi spuseră 
că norodul e foarte bucuros de cele întîmplate, 
ride, se veselește, petrece, îl batjocorește pe cel 
alungat. La urechi îi zumzăiau, ca niște gîn- 
gănii supărătoare, acele stihuri : 


Cine stă la poartă şi vîntul îl bate? 
Cerşetor să fie ? Jidov? Slugă, poate? 


Se strecură pe drumuri lăturalnice spre cita- 
delele unor nobili, care-i erau în mod deosebit 
îndatoraţi. Domnii nu erau acasă, majordomii 
lor nu aveau nici o poruncă, porţile rămaseră 
încuiate. În jurul ducelui nu se mai aflau decît 
patru oameni. 

Rătaci fără ţel prin vii, prin păduri. Ploua, 
ploua într-una. Se crezu urmărit, încercuit. În 

luptă nu ştia ce e teama; acum, frica scîrbav- 
nică i se strecură în suflet. Nu voia să fie hăi- 
tuit ca un cîine turbat și doboriît de vreun ţăran, 
de vreun împuţit 'de tîrgoveţ. O luă în sus, spre 
munţi. În cele din urmă ajunse la fortăreaţa 
izolată a lui Tâgen de Villanders. Vicleanul, 
prudentul baron voia, dacă se poate, să se aibă 
bine şi cu luxemburghezul, așa că îl primi. Nu 
cuteză însă decît să-i dea adăpost, în cea mai 
mare taină, doar pentru un răstimp foarte scurt. 
loan stătu acolo cîteva zile, sub numele unui 
oarecare cavaler Ekkehard, nu se arătă nimă- 
nui. Și aici îi vijiiră în urechi crimpeie din cu- 
pletul acela : 


„.. Slugă, poate ? 
Ba să-l dăm de gol — 
E doar amăritul conte de Tirol. 


Porni la drum noaptea, bălăbănindu-se, ur- 
mat numai de doi slujitori. Purta tot veşmîn- 
tul de vînătoare. Murdar, năclăit de sudoare, 
duhnind, se strecură cruciș și curmeziş prin ţara 
lui, călare pe calul istovit, gata să cadă, care 
nu mai putea lua în copite drumurile lătural- 
nice mlăștinoase. Cel puţin dac-ar înceta ploaia 
asta blestemată ! Își vîndu giuvaerurile pe care 
le avea la el, armele, cornul de vînătoare, în 
cele din urmă și calul. 

Zgiîlţiit de friguri, singur de tot pătrunse în 
ținutul patriarhului de Aquileia. Ajunse la 
Friaul. În palatul patriarhului. Slugile răcniră, 
izbucniră în hohote de rîs cînd bărbatul acesta 
jegos le spuse că e ducele de Carintia, conte de 

Tirol, nepot al maiestăţii-sale romane. Pa- 
triarhul, vrăjmaş al seniorilor feudali tirolezi, 
acoperit dintotdeauna de favoruri de către casa 
de Luxemburg, îl primi cu toată cinstea, îl 
strînse în braţele sale. Anevoie, după mai multe 
zile, principele istovit, tulburat își veni în fire. 
Scrîşnind, începu să. ţeasă planuri pline de rău- 
tate, să fiarbă în sufletu-i otrăvuri, să scuipe 
blesteme și ameninţări împotriva ţării din care 
il alungase nevasta lui. 


CARTEA A DOUA 


LA MUNCHEN, ÎMPĂRATUL LUDOVIC ÎL ÎMBRĂ- 
țişase pe după umeri pe fiul său, margraful de 
Brandenburg. Se plimba cu el încolo și încoace. 
Îi vorbea prietenește acestui tînăr întunecat, po- 
somorit. Margraful, deşi nu avea decit douăzeci 
şi cinci de ani, arăta ca un bărbat matur. Mus- 
tăcioară blondă, ochii cenuşii-albaştri, cu o pri- 
vire încruntată și cam tăioasă, obraz negricios, 
slab. Moştenise de la tatăl său ceafa lată, era 
înalt, vînjos. Dar împăratul, masiv, greoi, îl 
depășea totuşi binişor în înălțime. Prin vitra- 
liile colorate pătrundea lumina slabă a zilei de 
iarnă. Așa cum păşeau încolo şi-ncoace, împă- 
ratul, cu braţul pe după umerii fiului său, părea 
că vrea să-l urnească la drum pe cel ce şovăia, 
se împotrivea. 

Nu, nu! Nu poate și nu poate! Pur și simplu 
inima nu-i dă ghes să se însoare cu Margareta. 
Are în urma lui o căsnicie de cinci ani cu Eli- 
sabeta, principesa daneză. A fost o fiinţă la lo- 
cul ci, cam sfrijită, da. Acum a murit. Dum- 
nezeu s-o odihnească. Vrea să rămînă holtei 
trei-patru ani. În Brandenburg îl zoresc trebu- 
rile de stat, e ncvoie să se îngrijească de pro- 

pășirea agriculturii şi a orașelor, venzii îl necă- 
jesc cu lupte de hărţuială. Să se însoare cu 
Margareta de Tirol, care şi-a alungat bărbatul 
într-un chip atit de nemaipomenit? Cu fiinţa 
asta îngîmfată ? Nu, mulţumesc! Tatăl lui, îm- 
paăratul, îl va găsi întotdeauna gata să-l slu- 
jească. Dar să se însoare cu Margareta, nu! 

Împăratul îşi aţinti ochii uriași, albaştri asu- 
pra fiului său. Opunerea acestuia nu-l mira, 
nu-l scotea din sărite. Nu era nici o plăcere să 
te însori cu tiroleza. Să fi fost în locul tină- 
rului, şi el s-ar fi împotrivit la fel. Dar știa că 
Ludovic este un fiu bun, un principe cu scaun 
la cap, care înţelegea că o căsătorie era cel mai 
de seamă mijloc politic de a atinge un ţel. O 
împrejurare ca asta nu se va mai ivi. Dacă 
Tirolul ar trece în mîinile casei de Wittelsbach, 
atunci hotarele imperiului ar fi desăvirșite, 
atunci casa de Wittelsbach ar domni de la Ma- 
rea Nordului pînă la Adriatica. El înţelegea 
foarte bine că lui Ludovic i-ar fi plăcut mai 
mult să răsufle, sa ramînă în văduvie cîţiva ani. 
Dar tocmai pentru asta era principe și născut 
din spița de Wittelsbach. Nu-și putea îngădui 
o asemenea tihnă. 

Margraful, îmbufnat, continuă să-și îngră- 
mădească obiecțiile înciudate. În afară de fap- 
tul că această Margareta şi tot ce se-ntimplă în 
jurul ei nu-i plăceau de loc, era sigur că papa 
nu va desface căsătoria tirolezei cu loan. Toată 
creştinătatea va urla ca un singur om, dacă cel 
s-ar însura acum cu nevasta altuia. Împăratul 
îi răspunse liniștit că el însuși a dus în spinare 

o viaţă întreagă excomunicarea și interdictul ; 
nu-l poate cruța nici pe fiul lui de așa ceva. Din 
păcate, un membru al casei de Wittelsbach nu-și 
poate face drum înainte altfel. 

Margraful se desprinse din îmbrăţişarea tată- 
lui, se rezemă de masă, în cea mai proastă dis- 
poziţie, îşi mîngîie în neștire mustața. Daneza 
Elisabeta nu fusese o Elena din Iroia, un prin- 
cipe nu poate să-și aleagă nevasta după -frumu- 
sețe, asta o știa şi el. Dar Margareta! Boiul ei 
grosolan! „Carintia !“ spuse împăratul. Botul 
acela proeminent ! „Tirolul!“ spuse împăratul. 
Obraju fleșcăiţi ! Dinţii strîmbi, scoși în afară! 
„Irientul ! Brixenul !“ spuse împăratul. 

În timpul acesta, seniorii tirolezi care duceau 
tratativele intrau călări în Munchen. Era o solie 
strălucită, avînd în frunte pe cei dintii nobili ai 
ţării : Burgstall, Villanders, Schenna, Ekkehard 
de 'Trostberg. Nu se grăbeau, erau siguri de 
reuşită, cercetau cu privirile preţăluitoare şi 
tihnite orașul luminos, policrom, care prospera 
repede sub Ludovic, noua reședința, conforta- 
bilă, pe care şi-o construia acesta. Cei din casa 
de Wittelsbach erau oameni circumspecţi, pu- 
ternici. Ca să nu o păţești cu ei, trebuia să te 
asiguri prin toate mijloacele. Așa și procedară 
tirolezii. Cerură să le fie confirmate toate împu- 
ternicirile, hrisoavele, privilegiile. Smulseră cu: 
japca, puseră mîna pe tot ce putură. Cerură 
dreptul de veto și controlul asupra măsurilor de 
guvernămînt. Înfuriat, deznădăjduit, margraful 
de Brandenburg își ieşi din fire. Ce-o să se facă: 
el cu o asemenea nobilime, care-l va strîmtora, îl 

va stringe în chingi, îi va pune piedici în toate? 
Împăratul îl privi deschis şi sincer în ochi: 

— Îmbracă tu mai întîi mantia! Dacă o fi 
prea lungă, n-ai decît să mai tai din ca. 

După întîmpinarea Domnului !, în miez de 
iarnă, sub un cer albastru, luminos, măreţul alai 
al principelui de Wittelsbach porni, în sunet de 
zurgălăi, prin munţii alb-cenușii, spre castelul 
Tirol. Armurile zuruiau, atîrnătorile, aurul și 
argintul zornăiau. Uriașul alai pestriţ — cai, 
animale de povară, litiere, oameni — înainta 
domol prin aerul umed din pricina zăpezii. Îm- 
păratul, într-o dispoziţie excelentă, fiul său Lu- 
dovic, margraful de Brandenburg, fără chef, 
încă șovăind, dar de pe acum pe jumătate fer- 
mecat de mărimea ţării şi de înfățișarea ei atît 
de felurită, fratele lui mai mic, Ștefan. Ducele 
Conrad de Teck, bogatul senior șvab, prietenul 
cel mai apropiat al margrafului de Brandenburg, 
mohoriît, fanatic, muncitor fără odihnă, devotat 
cu tot sufletul casei de Wittelsbach. Baronii ti- 
rolezi. Nobili bavarezi, şvabi, flamanzi, bran- 
denburghezi, fără număr. Episcopii de Freising; 
Regensburg, Augsburg. Cei doi mari teologi pe 
care împăratul îi atrăsese la curtea lui, Wilhelm 
de Okkam și Marsilius de Padova. 

În tot timpul călătoriei, împăratul îi ţinu în 
apropierea lui mai ales pe acești clerici. Vestea 
proiectatei căsătorii a lui Ludovic de Branden- 
burg cu Margareta scandalizase toată Europa. 


1 În ziua de 2 februarie (n. t.). 

Nu numai fiindcă ducesa era soţia altui bărbat, 
Ci şi pentru că, după bunica ei, Elisabeta, era 
rudă de gradul al treilea cu Ludovic. Papa nu 
avea de gînd s-o dezlege pe ducesă de această 
piedică în calea unei noi căsătorii; mai mult 
Chiar, ameninţase numaidecît cu excomunicarea 
și interdictul. Poporul află cu teamă și neliniște 
de această ameninţare. Împăratul însă nu avea 
de loc dhef să dea înapoi în faţa curiei papale. 
Îi opuse papii pe teologii săi. Împăratul însuși 
era lipsit de învăţătură, nu vorbea nici măcar 
latina ; dar nutrea un respect profund faţa de 
erudiție. Îi părea sincer rău că bavarezii lui erau 
atît de încuiaţi şi mărginiţi, atît de neinzestraţi 
pentru studiu. Ah, marii învăţaţi, pe care-i atră- 
sese la curtea lui, Wilhelm de Okkam și Marsi- 
lius de Padova, găseau ascultare peste tot în 
lume, numai în Bavaria lui nu. 

Era cuvios, avea o conștiință curată, îi cinstea 
din inimă pe cei doi domni înţelepţi, credea în 
ei, era convins de știința lor privitoare la cele 
ale lui Dumnezeu. Așadar, aţintindu-i cu ochii 
săi uriași, albaștri, îi întrebase pe cei doi teologi 
dacă obiecțiile papii stau în picioare. Marsilius 
și Wilhelm puseseră pe hîrtie un raport în care 
arătaseră că, din cauza incapacității soţului, că- 
sătoria Margaretei cu loan nu se desăvirşise 
de facto 1, că deci nu există, nu e valabilă. După 
aceea, rugat stăruitor de împărat, episcopul de 
Freising, Ludovic de Chamstein, se arătase gata 
să declare desfacerea căsătoriei dintre Marga- 


1 În fapt (lat. —n.t.). 


reta și loan. Din acest motiv, așadar, episcopii 
bavarezi porniseră şi ei în călătorie peste Alpi. 
Misiunea lor li se părea foarte primejdioasă, se 
închipuiau ei înșiși înţelepţi și importanţi. Aveau 
fețe, încordate, transpirau. | 

Ludovic de Brandenburg călărea alături de 
Conrad de Teck. Ţara, practica ocîrmuirii îl 
interesau mereu mai mult. Pasionat de economie 
politică, nici nu-și arunca Qchii asupra ținutului, 
asupra înfățișării deosebite a oamenilor, . vorbea 


. . ss . 


nizare, drumurile de negoţ, împărţirea în judeţe, 
metodele de vămuire. Brandenburg sau Tirol — 
pentru el ţara nu era nimic altceva decit un 
obiect al activităţii administrative. Aici, totul era 
în paragină şi în neîngrijire. Se va apuca virtos 
de treabă, cu destoinicie şi bunăvoința. 

Domnul de Sdhenna călărea alături de Wil- 
helm de Okkam. În faţa lor — drumul urca do- 
mol — se înălţau spatele masiv și ceafa lată a 
împăratului. Cei doi domni vorbeau despre 
acesta. Învăţatul şi abilul teolog lăuda, nu fără 
oarecare patimă, înclinația împăratului spre 
lumea ideilor, cinstirea pe care o arăta învăţa- 
turii, reconstruirea într-o înfăţişare mai veselă 
a iMiinchenului, întemeierea Ordinului: cavale- 
rilor de Ettal, după modelul lui Parsival creat 
de Wolfram de Esdhenbach. Domnul de Schen- 
na, minte mai ageră, nu era însă de aceeași 
părere ; el vedea în Ludovic de Wittelsbach un 
tip mult mai modern. Împăratului îi erau mult 
mai dragi orașele decît castelele, neguţătorii 

decît războinicii, tratatele mai mult decît bătă- 
liile ; punea mai mare preţ pe cele folositoare 
decît pe cele cavalerești. Fineşte, mai avea şi 
unele gusturi de visător, dar acestea erau tradi- 
ție, nu expresie a-propriului său fel de a fi. 
Regele loan, luxemburghezul, acela era, în ciuda 
caracterului său schimbăcios, mult mai conser- 
vator, era un cavaler de croială veche, un aven- 
turier. Împăratul, dimpotrivă, se asemăna mai 
curînd cu tîrgoveţii, era un om de astăzi, un om 
al calculelor. De aceea luxemburghezul va și 
pune mîna pe mai multe, dar va păstra mai pu- 
ține, așa că, în timp, cel ce va triumfa va fi 
împăratul, fiindcă acesta era un copil al epocii 
sale. Teologul asculta gînditor și împotrivindu-se 
această vorbire altminteri înţeleaptă, dreaptă, 
ca din cărţi. Vedeau în faţa lor spetele late, ma- 
sive ale lui Ludovic de Wittelsbach. Amîndoi 
se gindeau la același lucru, pe care nu-l rosteau: 
împăratul va acţiona întotdeauna numai și nu- 
mai spre folosul său, va privi întotdeauna cu 
sinceritate și cu ochii mari pe ceilalți, lumea şi 
pe sine, va pune întotdeauna, cinstit și convins, 
semnul egalităţii între dreptate, morală, voinţa 
lui Dumnezeu şi folosul lui. 

Se făcu un popas de noapte la Sterzing, iar a 
doua zi, în aerul rece, tăios, dar curat şi plăcut, 
pătrunseră în trecătoarea Jaufen. Panta munte- 
lui fusese lăsată în urmă, acum se înainta prin 
chei. Deodată, calul episcopului de Freising se 
poticni, se sperie și-și azvirli călăreţul înainte. 
Episcopul zbură prin aer şi, din nefericire, se 
izbi de o stîncă, frîngîndu-și gîtul. Acum iată-l 

cum zace, bietul omuleţ sprinten, culcat în ză- 
pada îngheţată, sub cerul vesel, senin. Scaunul 
episcopal de la Freising îl ocupase înlaturind 
candidatul papii ; de astă dată voise, din nou 
împotriva voinței papii, să desfacă o legătură 
statornicită prin sfinta taină a cununiei; şi 
iată-l zăcind în zăpadă, galben, înţepenit și 
mort. Alaiul pestriț, zaomotos, zornâitor se opri 
din mers. 

— Judecata lui Dumnezeu! murmurară unii 
dintre cei de faţă. . 

Seniorii stăteau cutremuraţi de spaimă în ju- 
rul leșului. Mortul fu înfășurat în pături şi pur- 
tat pe o targă spre Meran. Mărunţelul, impor- 
tantul senior pătrunse cu buzele mute în orașul 
unde voia să aducă la îndeplinire fapta cea 
cutezătoare și primejdioasă a vieţii sale. Epi- 
scopii de Augsburg și de Regensburg şovâiră în 
faţa rugăminţii împăratului de a desface acum 
ei întiia căsătorie a Margaretei. 

Buna dispoziţie puse din nou stăpînire pe îm- 
părat, cînd pătrunse în castelul Tirol. Avignonul 
era departe, Benedict n-avea decit să azvirle îm-. 
potriva lui anatemele sale neputincioase. Acestea 
erau vorbe ; el avea ţara. Unde mai era vreun 
principe al creștinătății atît de puternic ca el? 
Reunise cele două Bavarii, avea Brandenburgul, 
era necontestatul moștenitor prezumtiv în Olanda, 
în insulele Frisice, în Zeelanda, în Hennegau. 
De astă dată se adăuga ţara din munţi, fru- 
moasa, vechea, bogata, vestita ţară. Dincolo se 
afla Italia, sfîşiatăa, lipsita de putere. Acuma, 
cînd stăpînea înălțimile Alpilor, o avea bine în 

mînă. Frumos castel Tirolul! Bun, solid castel 
Tirolul ! 

Adunați în anticameră, seniorii îl auziră pe 
împărat cîntînd înăuntru cu voce limpede şi 
tare. 

— Intonează cîntece ca regele David în faţa 
chivotului legii! spuse episcopul de Augsburg. 

Împăratul, însă, în camera lui, singur, pri- 
vea ţara: alba, scăldata în lumină, se bătea cu 
palmele peste coapse, cînta mici cuplete vesele, 
grosolane și îndrăzneţe, așa cum se cîntau prin 
crişmele satelor sale, bavareze. 


Peste două zile, împăratul însuşi celebră că- 
sătoria margrafului Ludovic cu ducesa Marga- 
reta. Spre marea mînie a ţării și a întregii Eu- 
rope. După înca o zi, în orașul Meran, îi în- 
vesti pe tinerii căsătoriți cu Carintia şi Tirolul. 
Era înveșmîntat cu hlamida imperiala. Conrad 
de Teck ţinea spada imperiului, Arnold de 
Massenhausen, sceptrul, seniorul de Krauss, 
globul imperial. Margareta era încărcată cu po- 
doabe, veșmintele ședeau ţepene pe ea, cusute 
de sus pînă jos cu nestemate, arăta de-a dreptul 
înlemnită și lipsită de viața. 

În castelul de la. Viena, Albrecht cel Olog şi 
loan de Boemia purtau o lungă convorbire. 
Felul în care Ludovic de Wittelsbach pusese 
mîna pe Tirol îi apropiase din nou pe luxem- 
burghez și Habsburg. Împăratul, omul ăsta fără 
ruşine, furase nu numai Tirolul, ci își învestise 
fiul şi cu Carintia, pe care o stăpînea Habs- 
burgul şi pe care împaratul însuși îl ajutase pe 

acesta s-o cucerească. Cei doi principi erau mai 
puțin miraţi și furioşi din cauza obrăzniciei, cit 
mai ales din pricina unci asemenea nebunii a 
lui Ludovic de Wittelsbach. 

Albrecht luase toate măsurile trebuitoare, ca 
să-și apere Carintia. Principele cel olog înde- 
plinise în Carintia încă o dată, el însuși, tra- 
diționalele ceremonii de înscăunare, deși lui îi 
erau de două ori împovărătoare ; o făcuse, spre 
a-şi asigura popularitatea. 

loan de Luxemburg cel orb avea mai multă 
fantezie și planuri de perspectivă mai largi. 
Acest “Tirol, cel mai frumos fruct pe care-l cu- 
lesese pentru sine neobrăzatul și necioplitul Lu- 
dovic de Wittelsbach, punta în miezul lui un 
vierme. Ologul Albrecht, cu îmbrăcămintea și 
pieptănătura cam neîngrijite, se uita cu interes, 
cu 0 ușoară i silnică admiraţie la regele cel 
orb, care sta în faţa lui dirz, elegant și foarte 
îngrijit și-și dezvăluia cu înlesnire,. dar precaut 
planurile neguroase și îndrăzneţe. Nu, împă- 
ratul nu se va bucura multă vreme de noua lui 
țară. E], loan, e în fond un om împăciuitor. 
Pînă acum i s-a împotrivit lui Ludovic cînd a 
fost necesar, cînd i-au cerut-o interesele, dar 
fără ură şi patimă. De aci înainte va fi altfel. 
E plin pînă-n gât de scîrbă și mînie din pricina 
acestui ultim renghi grosolan, ordinar, a acestei 
lăcomii şi obrăznicii prostesc de arogante, faţa 
de el și de alţii. Mînia cavalerului și a aven- 
turierului se dezlănţuise împotriva micului tîr- 
goveţ. 

Noul papă, Clement al VI-lea, care nu era 
un teoretician ca răposatul Benedict, nu, ci un 
principe, și senior, şi politician strălucit, cunos- 
cător în ale lumii, se afla în strînsă prietenie 
cu «€l și cu fiul său Carol, era profesorul și con- 
fidentul cel mai apropiat al lui Carol. Căsătoria 
lui Ludovic a trezit pretutindeni indignarea 
împotriva împăratului. Dacă noul papă va po- 
runci acum să se rostească de pe toate amvoa- 
nele excomunicarea şi interdictul împotriva îm- 
păratului, o asemenea afurisenie nu va fi luată 
drept o măsură politică, ci va fi încuviințată 
din toată inima de creștinătatea întreagă. Prin- 
cipii electori, orașele, poporul se vor opune 
împăratului, asta i-au și spus-o cei din suită. 
Dacă, apoi, fiul său Carol va fi ales, cu ajutorul 
Avignonului, rege roman, el, loan, poate pune 
pe picioare o ligă de nebiruit împotriva lui 
Ludovic. 

Albrecht își freca în neștire obrazul prost 
bărbierit, asculta pe gînduri expunerea celuilalt. 
Acestea erau planuri cu temelii mai solide decit 
proiectele obișnuite ale luxemburghezului ; dar 
ele însemnau trecerea la atac, o luptă inevita- 
bilă. El, Albrecht, nu avea nici un chef să se 
amestece în treaba asta. Nu mai era tînăr, se 
cuminţise, scotea sabia numai cînd nu se putea 
altfel. 

Şi așa ședeau împreună, cei doi “puternici 
principi, care stăpineau mai mult de jumătate 
din Europa centrală ; orbul trăgea de olog, dar 
nu-l putea convinge să primească decât o alianță 
defensivă. 

Apoi, cînd întrevederea luă sfîrşit, loan se 
întinse, se ridică să plece, pipăi, orbul, de-a lun- 
gul pereţilor, dar nu găsi ușa. Albrecht ar fi pu- 
tut să-i spună unde e, dar nu şedea în puterea 
lui, a ologului, să-l ajute pe cel ce bîjbiia. Amîn- 
doi riseră atunci mult și din toată inima, pînă 
cînd cineva din suită deschise de afară uşa. 

Mari nenorociri se abătură asupra ţării din 
munţi, pedeapsa lui Dumnezeu, fiindcă ducesa 
îşi bătuse joc cu atîta grosolănie de sfînta taină 
a căsătoriei. 

— Plăgile Egiptului! strigară partizanii pa- 
pii, de-a latul întregii Europe. 

— Plăgile Egiptului ! murmură îngălbenit po- 
porul, care începu să geamă, să-și bată pieptul, 
să postească. 

Mai întîi, ca o nouă pedeapsă pentru păcatele 
oamenilor, se rupseră zăgazurile cerului, se porni 
un al doilea potop. 

— Vai vouă! Vărsătorul revarsă ploi deuca- 
lionice! ! cită abatele loan de Viktring pe un 
latin din vechime. 

Ca şi cînd toate fluviile Europei s-ar fi re- 
vărsat peste ţară, copaci, sate, livezi, oameni 
fură luaţi la vale, Innul căra cu sine poduri, 
turnuri, case, ţinutul Etschului, aflat mai jos, 
părea un lac, de la Neumankt la ogoarele de 
sub Tramin se mergea cu barca. 


1 În mitologia greacă, Deucalion și soţia lui, Pyrrha, 
au lost singurii supraviețuitori ai potopului prin care 
Zeus a vrut să nimicească neamul omenesc (n.t.). 

În acelaşi an, pîrjoluri cumplite, izbucnite unul 
după altul, nimiciră orașele Meran, Innsbruck, 
Neumarkt. Dar ceea ce fu lucrul cel mai îngro- 
zitor şi cel mai ciudat, care îi înlemni pe oa- 
menii din popor, fură uriașele stoluri de lăcuste 
ce pustiiră în aceeași vară ţara. Veniră din ră- 
sărit. 

După ce lăsară golașe Ungaria, Polonia, Boe- 
mia, Moravia, Austria, Bavaria, Lombardia, se 
năpustiră asupra înfloritorului Tirol. Zburau în 
stoluri atît de dese, că nu se mai zărea soarele. 
Zburau ziua şi noaptea, şi totuşi, ca să parcurgă 
la vale malul Etschului, avură nevoie de două- 
zeci și şapte de zile. 

Norodul îngrozit tîra în procesiuni statuile de 
sfinți, se ruga, înălța mîinile spre cer. Parohul 
de la Kaltern dădu în judecată gîngăniile, care 
fură osîndite de o curte cu juri, printr-o sen- 
tință legală, în toată forma, le anatemiză din 
amvon. Erau niște lăcuste uriașe, cu dinţi sclipi- 
cori ca pietrele preţioase, astfel ca femeile își îm- 
podobiră cu ei îmbrăcămintea. Stolurile care de- 
vastară ţinutul Innului erau de două ori ciu- 
date. Conducătorii, cu puţine alte lăcuste, so- 
seau cu o zi înainte, căutau locurile potrivite 
pentru grosul stolului. Plecau apoi în formaţii, 
cu o disciplină militară. Rodeau tufe și copaci, 
rodeau toată verdeaţa, paiele, grăunţele, meiul, 
butucii, tulpinile. Cînd în cele din urmă își luau 
zborul, pămîntul era negru și cenușiu, ca ars. 

DUCESA MARGARETA CĂLĂTOREA PRIN PASUL 
Arlberg. La Sankt Anton, printre oamenii din 
popor care căscau gura se afla o fetiță de uns- 
prezece-doisprezece ani, cu mama ei. În timp ce 
trecea alaiul, copila strigă cu însufleţire, în gura 
mare : 

— Mamă |! Mamă! Care e milostiva doamnă 
ducesă ? Aia lungă şi uscată, sau ailaltă, bo- 
toasă ? i 

Mama, o femeie tînără, vînjoasă, plăcută la 
înfăţişare, rînji, se făcu roșie, o lovi pe fată: 

— "Ţine-ţi fleanca, purcico! 

Oamenii din jur făcură haz, copila începu să 
zbiere, vorba ei 'trecu din gură în gură. Zbură 
de-a lungul și de-a latul ţării, zbura mai de- 
parte, iar în curînd toată creștinăţatea n-o mai 
numi pe ducesa cea urîtă decît Botoasa. Mar- 
gareta auzi de asta și acceptă porecla cu o anu- 
mită intenţie liniștită şi amară. Cum să-și nu- 
mească noul ei castel? Bruneck? Neugrafen- 
burg ? Îi spuse castelul Botoasa. 

iMargraful Ludovic ședea împreună cu priete- 
nul său, ducele Conrad de Teck, avînd în față 
socoteli și zapise. Tînărul, rigidul margraf con- 
frunta cu chibzuială cifrele şi realitatea ; masi- 
vul duce de Teck, ceva mai în vîrstă, cu o înfa- 
țișare milităroasă, îl asculta atent. Era în ar- 
mură, nemișcat, în timp ce margraful nu se pu- 
tea stăpîni să nu dea cu pumnul în masă, peste 
hîrtiile care foşneau. | 

Chipul său hotărit, slab, dur, cu ochi albaştri 
lipsiţi «de strălucire, cu pielea oacheșă, tăbăcită 
de vînt, cu părul blond cam rar, mai scurt decît 

cerea moda, cu mustaţa blondă, arăta supărat şi 
foarte iritat. Întotdeauna i-a socotit pe baronii 
tirolezi drept nişte jefuitori vicleni şi înșelători. 
Totuși nu se așteptase ca și sub stăpînirea lui să 
îndrăznească a săviîrși pe față asemenea rapturi 
neobrăzate, să vire în buzunarele lor, ca de la 
sine înțeles ŞI cu un aer nevinovat, nu jumătate, 
ci nouă zecimi din veniturile ce i se cuvin lui, 
iar la depunerea socotelilor nici măcar să se os- 
tenească a ascunde toate acestea. Asta-i o culme 
a lăcomiei nerușinate. Baronii au știut să fie 
prevăzători. Și-au asigurat dinainte amnistia 
pentru infracțiunile în administraţie şi nici nu 
pot fi controlați decît pe ascuns, iar cum toţi 
sînt înrudiți între ei, un asemenea control ră- 
mine doar formal. 

Masivul Conrad de Teck, cu o înfățișare mi- 
lităroasă şi cu obrazul ras, îl lăsă pe margraf să 
spună tot ce-avea pe inimă. Apoi zise: 

— Pune-le mîna-n piept! Acoduri, amnistie 
— fleacuri ! la-l pe unul de guler! Lasă-i pe 
ailalţi să reclame, sa protesteze ! Cind or vedea 
că n-ajung la nici un rezultat, or să se domesti- 
ceasca numaidecit. 

Cu un zîmbet reţinut, margraful îi întinse 
prietenului său un petic de hîrtie: ordinul de 
arestare împotriva lui Volkmar de Burgstall. 
Dar hîrtia nu era semnată. 

— Sînt sigur că tata n-ar face-o, spuse el. 
Poate să iasă al naibii de prost. N-am pe ce 
mă sprijini. 

Conrad de Teck îl privi cu ochii lui căprui- 
întunecaţi și zise scrișnind : 

— Asigură-ţi o acoperire. 

Ludovic îi. întoarse privirea, sună din clopo- 
țel, porunci : 

— Doamna ducesă. 

Pînă să vină Margareta, cei doi bărbaţi ră- 
maseră tăcuţi. Ludovic n-avea nici o taină faţă 
de prietenul său ; acesta ştia bine cum stau lu- 
crurile între el și Margareta. Stăteau aşa, că din 
neîncrederea şi antipatia de la început crescuse 
o camaraderie rece, dar binevoitoare. Marga- 
reta era deşteaptă, nu încerca să i se vire în 
suflet, nu făcea pe sentimentala și nu-i cerea 
nici lui așa ceva. O astfel de comportare se po- 
trivea foarte bine cu Ludovic ; felul său de a fi, 
rigid și sobru, era singura atitudine din partea 
unui bărbat care în anii aceştia n-o scotea din 
sărite pe Margareta. Ludovic se obişnui pe în- 
cetul cu ciudata ei amorţeală, ca şi cu uriîţenia 
ci, iar asta se întîmplă fără nici o notă de dis- 
preţ, dhiar dacă și el, ca toată lumea, o numea 
pe Margareta, de-o pildă cînd vorbea cu Con- 
rad, Botoasa. 

Trecu un răstimp, pînă să vină Margareta. 
Fiindcă nu apărea niciodată altfel decît în îm- 
brăcămintea fastuoasă de ducesă. Purta o rochie 
grea, din stofă cafenie, împodobită cu mult aur, 
obrazul ei părea o mască din pricina fardurilor 
și a pudrei, chiar şi mfinile îi erau fardate. Mar- 
graful îi puse înainte documentele, îi arătă în 
cîteva cuvinte cît e de îndestulător, mai ales 
materialul împotriva lui Volkmar de Burgstall. 
Margareta văzu aievea în faţa ochilor pe poso- 
moritul, vînjosul Volkmar, îi văzu lăcomia fă- 

țișă şi brutală înscrisă pe chip. Omul acesta 
pusese mîna lui grosolană pe ce putuse, îl îm- 
pinsese înainte, în lupta împotriva luxembur- 
ghezului, pe tînărul Rottenkburg, pe veselul și ne- 
vinovatul Albert, iar el însuși se ascunsese, laș 
şi perfid, în colţurile scîrboase, ca de pivniţă, 
ale castelului său. Sub crusta de fard, obrazul 
ducesei rămase încremenit şi fără expresie. 

— Arestaţi-l ! spuse. 

Chiar și Conrad de Teck o privi cu surprin- 
dere : 

— Siînteţi o femeie curajoasă, doamnă ducesă ! 

— De vreme ce aceasta vă e dorinţa, zise 
margraful, compatrioţii dumneavoastră vor tre- 
bui să stea liniștiți, cînd o voi îndeplini. 

O rugă să semneze şi dînsa ordinul de ares- 
tare. Margareta semnă. 

Burgravul Volkmar fu arestat, i se deschise 
un proces. Un asemenea procedeu împotriva ce- 
lui dintii nobil al ţării făcu mare vîlvă. Baronii, 
tremurînd fiecare pentru el însuși, se strînseră 
cot la cot; la miazăzi tună și fulgeră episcopul 
de Trient, la apus, episcopul de Cuera. Conrad 
de Teck, în seama căruia fusese lăsat prizonie- 
rul, nu dădu nici un pas înapoi. Învinuiri, con- 
fiscarea bunurilor, interogatorii, torturi. La pro- 
nunţarea sentinţei nu se mai ajunse. Burgravul 
muri mai înainte, în temniţă, pe neașteptate. 
Ţara murmură, vru să se revolte, dar nu în- 
drăzni, se plecă, tăcu. 

Cînd auzi vestea morții subite a lui Volkmar, 
Margareta tocmai se afla în faţa mesei de toa- 
letă. Domnișoara de Rottenburg, care-i pieptăna 

părul, începu să gifiie, să tremure, pieptenele îi 
scăpă din mîna. | 

— “Continuă ! zise Margareta, şi vocea ei 
plină, gravă era indiferentă şi neșovăielnică. 


Ducesa privea din loggia castelului Schenna 
peste ţara scăldată în soare. lacob de Schenna 
sta în faţa ei. Deasupra capetelor lor, pe pereţi, 
pășeau cavalerii în haine pestriţe. 

Era plăcut să asculte vocea ostenită, înţeleaptă 
a lui Schenna. Frazele lui limpezi, rostite fără 
nici un patetism, i se păreau o baie caldă. Mar- 
graful voise să-l atragă în serviciul său. Totuși 
domnul de Schenna lăsase demnităţile diploma- 
tice, lanţurile de aur ale onorurilor, fraţilor săi 
Petermann și Estlein ; el însuși era, firește, ori- 
cînd gata să dea un sfat, dar o slujbă nu-și lua. 

Vorbea despre margraf, ca în multe alte rîn- 
duri. 

— Nu, spuse el, arătînd spre cavalerii zugră- 
viţi pe pereţi, nu are nimic din însuşirile aces- 
tora. Cînd vede o pădure, nu se gîndeşte la 
vreun monstru care și-ar putea avea sălașul 
acolo, nici la vreo doamnă pe care o stăpînește 
vreun uriaş și pe care ar trebui s-o scape. El 
chibzuieşte cât de mare este preţul lemnelor pă- 
durii, dacă face să transporte lemnul în cel mai 
apropiat oraș, ca să dea acolo avînt construirii 
de case. Piticii, margraful nu i-a văzut nicio- 
dată ; nici nu se vor mai reîntoarce, cîtă vreme 
va domni el. Nici nu se va lupta în arenă ca 
regele loan. Nu se va lăuda niciodată că a luat 
parte la optsprezece sau la douăzeci de turnire 

victorioase într-un an, că are armura cea mai la 
modă, că a fost de cît mai multe ori la Paris. 
Dar se va îngriji ca numele să-i apară rareori 
în corespondența lui messer Artese din Florenţa, 
ca neguțătorii să-și poată face transporturile în 
siguranţă, ca în oraş să fie înscăunată o ocîr- 
muire solidă și de bună-credinţă. 

Stăruia asupra temei lui favorite. Vechile tim- 
puri s-au dus. Cavalerismul şi moravurile cava- 
lerești nu mai au preţ, ceea ce a mai rămas din 
ele astăzi e doar maimuţăreală. Nu mai poţi 
să-ţi iei pur şi simplu lumea în cap şi să te baţi 
cu unul sau cu altul; te umflă numaidectt zbirii. 
În timpurile acestea sarbede nu mai puteai să 
cîştigi avere şi onoare cu aventurile. O fi fost 
poate mai frumos pe vremuri, mai multă cu- 
loare, mai multă cinste. Dar lumea a devenit 
mai complicată. În locul castelului a apărut ora- 
şul, în locul inșilor puternici, organizaţia. Dacă 
un cavaler rătăcitor ar cere adăpost, mîncare şi 
băutură, i s-ar pretinde — Cristoase Dumne- 
zeule ! — plată. Nu acestui cavaler îi aparţine 
viitorul, ci tirgoveţului, nu armei, ci mărfii, ba- 
nului. Colinde pămîntul, cît de măreţi, domni ca 
regele loan ; ceea ce săvîrşeau ei era lipsit de 
trăinicie. Lrăinicie aveau micile, potolitele, gri- 
juliile bresle, preocupate de câştiguri, din oraşe ș 
acestea construiau încet de tot, construiau cu 
teamă, dar construiau bucăţică cu bucăţică, pu- 
neau piatră peste piatră, fără întrerupere. 

Margareta era convinsă de adevărul acestor 
spuse. Nu le trăise, adînc și îngrozitor, ea însăşi ? 
Ce era iubirea ? Ce erau aventurile ? Îl zdrobeau 

pe om, îl făceau praf și pulbere, lăsau în urma 
lor răni şi pustiu. Ginduri, pe care le gîndise și 
mai înainte, se orînduiau mai bine, deveneau 
concrete, i se amestecau în singe. Uriţenia ei era 
un dar, era îndrumarul prin care Dumnezeu îi 
arăta calea cea bună. Cavalerismul, aventurile, 
acestea erau spuma multicoloră de deasupra, 
erau aparenţa. Îndatorirea ei era să clădească 
pentru viitor. Orașe, negoţ și meşteșuguri, Şo- 
sele bune, ordine şi lege. Îndatorirea ei nu erau 
sărbătorile, călătoriile, dragostea ; îndatorirea ei 
era politica plină de chibzuială şi calmă. 

Felul de a fi al margrafului se potrivea întru 
totul cu asemenea principii. Margareta recunoş- 
tea, ştia, simţea cit era el de mărginit ŞI pedant. 
Dar fi preţuia 'destoinicia, putea să aibă încre- 
dere în el, se obișnuise cu însușirile sale cum 
te obişnuieșşti cu ceva prietenos, de care anevoie 
te-ai putea lipsi. Soții erau mult împreună, min- 
cau împreună, dormeau împreună. Lucrau îm- 
preună. Între ei domnea buna înțelegere. Gindu- 
rile lor se împleteau. Margareta era aceea. care 
lua iniţiativa, dar așa ca să nu se bage de seamă, 
astfel că nu se putea deosebi cine conducea şi 
cine era condus. Adesea, în convorbirile lui cu 
Conrad de Teck, margraful spunea, recunoscînd 
meritele soției lui : 

— Da, nevastă-mea, Botoasa. 

Totuși, Margareta rămase închisă în sine, 
crusta în care se învelise nu putea fi înlăturată, 
toate acestea, fireşte, cu păstrarea unei desăvir- 
șite și probe politeți. În al doilea an al căsniciei 
sale, ducesa rămase grea. Datorită acestei îm- 

prejurări, felul ei de a fi deveni mai deschis, 
vocea plină, gravă, suna mai cald, dar înstrâina- 
rea și rigiditatea nu o părăsiră cu totul. Rămase 
departe de orice dorinţe vii şi exaltate, cumpaă- 
tată, fără porniri de voluptate. Văzu că pruncul, 
o fetiță, nu era nici frumos, nici urit. Avea 
fruntea energică şi colţuroasă a tatălui şi — slavă 
Domnului! — gura tot a lui, nu a ei. Se în- 
griji de copil cu devotament matern, îndepli- 
nindu-şi îndatoririle în chip desăvirşit, dar fară 
afecţiune. 


Papa luă braţul margrafului Carol de Mora- 
via-Luxemburg într-al său și-l purtă pe prin- 
cipe, plin de ardoare și vorbindu-i, încolo şi 
încoace, prin încăperea confortabilă. Afară, dea- 
supra albului oraș Avignon ardea un soare lu- 
minos şi puternic. În palatul papal domnea o 
umbră plăcută și nu era prea cald. Clement 
al VI-lea, cu faţa brună, energică, foarte ară- 
toasă, ale cărei contururi erau subliniate de 
umbrele albăstrui ale bărbii rase, nutrea sen- 
timente de pingaşă şi părintească grijă faţă de 
tînărul principe, pupilul lui cel mai luminat la 
minte. Carol prevestise că dinsul va purta tiara 
papală, el că principele își va pune pe creștet 
coroana de împărat roman. 

Da, şi acum se ajunsese aici. Ludovic de Wit- 
telsbach, ursul ăsta bădăran, cu prea mare lă- 
comie și-a pus laba pe toate prăzile. Cu ultima 
halcă, “Tirolul, trebuie să se înece și să moară 
sufocat. Principii electori, oraşele din Imperiul 
roman n-au decit, să se pună la adăpost, cu și 


lol 


mai mare prudenţă şi mîrșăvie, faţă de contro- 
lul curiei papale ; duhoarea împuţită care răz- 
bate din treaba asta cu Tirolul le înțeapă tutu- 
ror nasul în. asemenea măsură, încît. nimeni n-ar 
putea rămîne alături de uzurpatorul Ludovic de 
Bavaria. Da, acum n-are decît să se umilească 
împăratul Ludovic de Wittelsbach. Smerit, scîn- 
cea în fața scaunului papal, își recunoștea lun- 
gul izvod al ticăloșiilor, era gata să-l semneze 
şi să facă act de supunere. Clement zimbi, își 
strînse mai tare învățăcelul pe după umeri. Ba- 
varezul venea prea tîrziu. El, Clement, şi pro- 
nunţase în faţa consistoriului solemn marea ex- 
comunicare bisericească, după cum apucase să 
ceară colegiului principilor electori să aleagă un 
nou rege. Dacă iubitul său elev Carol de Luxem- 
burg pleacă mîine spre Rin, la Rhense, unde are 
loc alegerea, se poate încredința ; papa a făcut 
totul, prin binecuvîntări şi afurisenii, ca profe- 
ţia în legătură cu coroana imperială să se îm- 
plinească. 

Cîteva zile mai tîrziu, majoritatea principilor 
electori își dădeau votul pentru Carol de Lu- 
xemburg. Din cei cinci principi care l-au ales, 
cel dintîi era tatăl său, al doilea era unchiul 
său, al treilea un episcop fără eparhie şi senio- 
rie, al patrulea și al cincilea oameni cumpăraţi 
cu aur greu. 

După ce preşedintele colegiului, arhiepiscopul 
Balduin de Trier, îi aduse la cunoștință rezulta- 
tul votului, Carol primi îmbrăţişarea tatălui său 
și urările de noroc ale principilor electori. Tri- 
mise apoi un curier grabnic la papă. În sfîrșit, 


152 


după aceea, singur, bărbatul înalt, -uscăţiv, în- 
tinse braţele, respiră adînc. Era rege german 
ales, în curînd împărat roman. Nu semăna cu 
tatăl său, orbul, cavalerul. Nu va căuta să stră- 
lucească și să împrăștie în vint ceea ce obținea. 
Va păstra, va stapîni ceea ce are. Nu semăna, 
însă, nici cu bavarezul, încetul, pedantul, bur- 
ghezul. În el se reuneau cetatea și orașul, asta 
era : militar și gospodar. Să smulgi doar terito- 
rii, ce măreție e în asta? E cu mult mai de 
seamă să le cultivi, să le frămînți. Să clădești 
biserici, să întemeiezi oraşe, să strîngi recolte, să 
sprijini arta, ştiinţa. Să strîngi și să cultivi to- 
tul : ţări, orașe, titluri, castele, învăţaţi, relicve, 
obiecte de artă. Era oare înfumurat? Era la- 
com ? Nu, în aceasta stau îndatoririle sale de 
principe, chibzuite şi recunoscute de toată lumea. 

ărbatul uscăţiv, vînjos, se așeză la masa de 
scris. Așternu cîteva directive, schiţă o schemă, 
un canon al guvernării sale. Notă ştiinţific vir- 
tuţile pe care voia să le pună în practică, apoi 
cerințe, planuri. Le puse în ordine: numărul 
unu, doi, trei. Lucră astfel multe ore, pînă tir- 
ziu în noapte. 

După o vreme părăsi cele scrise. Nu se as- 
cundea totuși aici nițică îngimfare? Era un om 
cucernic, îngîmfarea e păcat. Se va pocăi. În- 
cepu să adune cu patimă relicve: spini din cu- 
nuna lui Cristos, veşminte, ţeste, braţe de sfinţi. 
Din Pavia i se oferiră rămășițele sfîntului Veit. 
Sfîntul era mult prea scump. Spre pocăință, deși 
i se cerea un preţ nerușinat de mare, va cum- 
păra totuși relicvele. 

În fața Margaretei ședea un om mărunt, gras, 
zdrenţăros ; era foarte umil, vorbea gutural, 
cloncănind. Se numea Mendel Hirsch. Era evreu. 
În timpul prigoanei puse la cale de fraţii Arm- 
leder fugise din Bavaria la Regensburg, şi acolo 
fusese luat sub protecţie de oraș. Din cele o 
sută douăzeci şi șapte de comunităţi evreiești 
măcelărite atunci el era unul dintre puţinii su- 
pravieţuitori. Acum avea un salvconduct al îm- 
păratului şi, din prevedere, și unul din partea 
contraregelui Carol. 

Ducesea nu văzuse niciodată de aproape un 
evreu în carne şi oase. Îl cerceta deci cu aten- 
ție şi cam cu silă pe bărbatul gras, care, îmbră- 
cat în caftan cafeniu şi cu pălărie ascuţită, se 
zbuciuma în faţa ei, tremurind repede, hîrîind 
din git, ţopâind caraghios. Așa arată deci naţia 
asta blestemată de Dumnezeu, care-l ucisese pe 
Fiul Domnului, batjocorea sfînta împărtăşanie, 
chinuia îngrozitor copii nevinovaţi. A auzit ade- 
sea despre oamenii ăștia străini, dezgustători, și 
nu de mult, cu prilejul ultimelor măcelăriri ale 
evreilor, a stat de vorba amănunţit despre toate 
astea cu abatele Ioan de Viktring. Starețul nici 
nu aprobase, nici nu condamnase prigoanele. 
Asupra poporului lovit cădea blestemul străvechi 
pe care şi-l chemase asupră-i el însuși: „Cadă 
sîngele lui asupra noastră şi asupra copiilor noș- 
tri!“ Abatele ridicase din umeri şi citase un 
clasic din vechime : „Vai mie, nefericitul ! Mult 
mă tem, căci multe rele am făptuit !“ 

Margareta găsea încheierea asta cam simplistă. 
Firește un om care combătea astfel o prigoană 

împotriva evreilor, acţiona poate impins de ze- 
lul de a-l sluji pe Dumnezeu. Poate. Sigur era, 
însă, că el cîştiga mult din asta. Căci exista oare 
un mijloc mai bun de a se descotorosi de credi- 
torii evrei decît acela de a-i ucide ? De ce, dacă 
era folositor și potrivit ca ei să fie nimiciţi, toc- 
mai cei mai înţelepţi stăpînitori bisericești și 
lumești interveneau în favoarea lor? Legile lui 
Frederic al II-lea de Hohenstaufen, bulele lu: 
Inocenţiu al IV-lea dovedeau o cu totul altă 
concepție decît a acestui de treabă abate. lar 
Clement, care domnea acum — era dușmanul 
ei, dar al naibii de deştept — de ce îi apăra cu 
atîta hotărîre prin bule și legi strașnice ? 
Margareta se uita la omuleţul care se istovea 
în faţa ei. Mendel îi povestea despre întîmplările 
jalnice prin care trecuse. Cum oamenii de-un 
neam cu el fuseseră înghesuiți în casele lor de 
rugăciune și arși «de vii, cum alţii fuseseră vâriţi 
în saci îngreuiaţi cu pietre și înecaţi, nenorociţii, 
în Rin, cum fuseseră schilodiți, torturați, sugru- 
maţi, cum femeile au fost batjocorite în faţa băr- 
baţilor legaţi de ţăruși, cum copiii străpunși cu 
sulița erau atîrnați ca niște steaguri la ferestrele 
caselor aprinse. Povesti toate acestea pe nerăsu- 
flate, cu multe amănunte înduioșătoare, gesti- 
culînd ; cuvintele lui pline de culoare, lalăite, 
se rostogoleau unul peste altul, el zimbea dez- 
vinovăţindu-se, acuzind, resemnat, amesteca în 
povestire fraze glumeţe, invoca pe Dumnezeu, îşi 
răsucea nervos în fuioare barba spalăcită, își le- 
gâna capul. Ducesa îl asculta în tăcere ; într-un 
colț şedea, adus de spate, domnul de Schenna, 

cu ţinuta lui uriîtă, privind cu atenţie la omule- 
ţul atît de însufleţit și caraghios. 

Mendel Hirsch o rugă pe ducesă să-i îngăduie 
a se stabili la Bozen. Plecase spre coreligionarii 
săi din Livorno. Dar acum, cînd orașele și pie- 
ţele Tirolului înfloreau, i-a dat prin cap că aici 
ar fi un teren mai bun, mai nefolosit. 

— Negoţ de tranzit, preamilostivă ducesă! 
spuse el. Negoţ de tranzit! Tîrguri! Piețe! 
Pe-aici trec marile şosele dinspre Lombardia 
către Germania, dinspre ţările slave către cele 
romane. De ce să fie Irientul, Bozen, Riva, 
Hall, Innsbruck, Sterzing, Meran mai rele decit 
Augsburg, Strassburg ? 

Episcopii de Brixen și Trient s-au și arătat 
gata să acorde evreilor protecția lor „Şi privi- 
legii. Cu milostiva îngăduință princiară va face 
ca negoțul să propășească aici repede. Să intre 
în ţara bani, bani mulţi, bani grei. Dispune de 
capital îndestulător. Își oferă serviciile cu mai 
multă dărnicie decît domnii din Veneţia și Flo- 
rența. Va exporta vin, ulei, lemn; va importa 
mătase, blănuri, spade, lînă spaniolă, giuvaeruri, 
aurărie maură ; din răsăritul slav, va aduce piei 
și, înainte de toate, chiar robi. De-așa ceva nu 
e nevoie aici? Sint destui ţărani şerbi? Nu? 
Bine, nu. Dar sticlă, de așa ceva e trebuinţă, sti- 
clă siciliană, el are legături excelente. Și de 
postav vopsit e nevoie. Şi de scorţişoară, piper, 
mirodenii. Va aduce de toate. Numai să i se în- 
găduie s-o facă. 

Margareta îi spuse că va lua în considerare 
cererea lui. După ce Mendel plecă, ea chibzui 

împreună cu Schenna. Acestuia îi plăceau mult 
proiectele evreului. Desigur că trebuie să i se 
dea îngăduinţa, să se caute a-l reţine aici. Asta 
e epoca cea nouă, asta readuce viaţă în ţară. 
La turnir, domnul Mendel Hirsch n-ar face de- 
sigur o figură frumoasă ; baronii, chiar și tir- 
goveţii vor încrunta sprâncenele. Dar tocmai din 
pricina înfumurării lor trîndave, omul ăsta iute 
și vioi trebuie virit în cuibul norodului atiț de 
leneș. 

Și astfel, evreul Mendel Hirsch sosi la Bo- 
zen. Veni cu o droaie de fii, fiice, gineri, nurori, 
nepoți, cu trei sugaci și o bunică bătrină cit 
veacul, care mormăia mereu. Toată liota asta 
mișună pe străzile Bozenului, cu ochi migda- 
laţi, cu picioare sprintene, gălăgioasă, privind 
casele colorate și arătoase, zidurile, porţile, pie- 
ţele, oamenii, evaluînd, apreciind în gura mare, 
cu vorbe și gesturi repezi. 

Nu se poate spune că cetăţenii din Bozen l-au 
primit chiar cu însufleţire pe evreul Mendel 
Hirsch. Mai mult chiar, a fost mai întîi nevoie 
de somaţia severă a margrafului — care, ca și 
tatăl. sau, împăratul, îi socotea pe evrei drept 
un neam folositor statului și-i ocrotea — pen- 
tru ca să-i dea nimic mai mult decît adăpost. Și 
chiar și apoi, îl tratară cât se poate de grosolan 
şi bănuitor, își chemau copiii de pe ulițele pe 
care trecea, îşi ștergeau miînecile cînd îl atin- 
geau, îi strigau înjurături și batjocuri, aruncau 
după el cu noroi. Bărbatul gras şi vioi se făcea 
că nu aude nimic, se curăța cînd îl mînjeau, su- 
ridea, își pieptăna barba cu degetele. Dacă se 

purta cineva prea urit cu el, își legăna capul şi 
făcea : „Ei! ei!“ Rămînea mereu tot atît de 
umil, se reintorcea acolo de unde fusese alun- 
gat. Își cumpără o casă, încă una, a treia. So- 
seau pentru el mărfuri, se strîngeau în grămezi, 
mărfuri străine, frumoase, în cantităţi cum nu 
se mai văzuseră, și nu prea scumpe. Cumpăra 
ceea ce i se oferea, preţăluia repede, sigur, avea 
întotdeauna bani, plătea pe loc. Neguţătorii lo- 
calnici se uitau chioriş, ceilalți orășeni se obiș- 
nuiră cu evreul, îl mai înjurau încă, dar mai 
mult din deprindere, nu din convingere. 

Cînd Mendel Hirsch avea mărfuri noi deo- 
sebit de frumoase, postavuri, blănuri, giuvaeruri, 
le aducea mai întîi ducesei şi domnului de 
Schenna. Amîndoi ședeau de vorbă cu plăcere cu 
omul acesta umblat prin lume, care cunoștea bine 
drumurile, mărfurile, oamenii, stările de lucruri 
şi le privea dintr-un unghi de vedere cu totul 
altul, neobișnuit. Cînd într-o convorbire seri- 
oasă i se adresau vorbe umflate, făcea o mutră 
acră ; pentru cavalerism, turnire, steaguri şi alte 
lucruri asemănătoare nutrea un dispreţ blajin şi 
surîzător, de care Schenna îşi dădu seama şi se 
înveseli. Mendel spunea : „De ce să tot zăngăni 
ca să-ţi faci dreptate ? Las-o niţel mai ieftin și 
te descurci.“ În faţa lăncilor, sulițelor, armu- 
rilor devenea nervos şi sperios. Odată, cînd își 
vestise sosirea la ducesă, nu mai veni la castel, 
fiindcă pe drum se aflau mulți ostași. 

— E laș, spuse Margareta. 

— Firește, vorbi Schenna. Dacă ar purta 
spadă, s-ar tăia singur. Dar el colindă neînsoţit 


158 


şi fără arme în mijlocul unui popor care-l urăște, 
și armura lui nu-i decît salvconductul mar- 
grafului. 

Margareta află că Mendel citea seară de 
seară din jerpelitele lui cărţi ebraice, că-şi în- 
văţa copiii cele scrise acolo. Auzi despre ciuda- 
tele lui obiceiuri, despre șalul și despre filacte- 
riile lui folosite ca să se roage, despre alte feluri 
de mîncare. Îi ceru amănunte. Politicos şi hotă- 
rit, el refuză să răspundă. Asta îi plăcu ducesei. 
Mendel era urît și altfel decît ceilalţi oameni. 
Parcă ar fi fost învelit într-o crustă. Ea era 
Botoasa, el era jidovul. 

În timpul săptămânii, evreii își făceau negoţul 
din zorii zilei pînă tîrziu în noapte. Nici o afa- 
cere nu era pentru ei prea neînsemnată, aștep- 
tau ore întregi, neobosiţi, pentru orice. Se umi- 
leau cît se poate, se-ncovoiau, nu se apărau dacă 
se repezea cineva după ei, dacă erau scuipaţi. 
Dar de vineri seara se închideau în casele lor, 
și în timpul sabatului nu se mai mişcau pentru 
nimeni, fie și seniorii cei mai mari, chiar dacă 
era vorba de cel mai de seamă negoţ. Norodul 
se-ngrămădea în faţa ușilor lor încuiate, rostind 
amenințător : „Ăştia fac vrăji şi meşștereli afu- 
risite. Farmece, solomonii nelegiuite și bleste- 
mate !“ Evreii nu luau în seamă amenințările, 
ţineau ușile şi ferestrele bine închise. 

În aceste zile, Mendel Hirsch obișnuia să 
aprindă sărbătorește multe lumânări, își schimba 
caftanul cafeniu şi pălăria ascuţită cu veşminte 
frumoase din stofe vechi şi căciuli splendide, 

nevasta, fetele și nurorile lui se îmbrăcau și ele 
cu rochii scumpe. Apoi, cu vocea lui urită, gu- 
turală, Mendel cînta psalmi şi rugăciuni, iar co- 
piii cîntau cu el. Se plimba încolo şi încoace 
prin casă, şedea, mînca bine, se bucura cu copiii 
săi de bogăţia adunată. Citea cu glas tare un 
verset din Bible, îl talmăcea cu isteţime, îl po- 
trivea la întîmplările zilei. Casa strălucea de po- 
doabe, în odăi pluteau miresme scumpe. El pu- 
nea mîna pe creștetul copiilor, îi binecuvinta, 
urîndu-le să ajungă ca Manasse şi Efraim!. Se 
plimba tihnit prin casa lui, își pieptăna barba 
cu degetele, se legăna, zicea: „De sabat, toţi co- 
piii lui Izrael sînt copii de principe“. 

Margraful îi spuse Margaretei : 

— A fost bine că i-am statornicit pe evrei 
în țară. Aduc bani, mișcare, dau vînt la tre- 
buri. Însă e cu totul de înţeles că poporul nu 
poate să-i înghită. Să trăieşti ca Mendel Hirsch 
ăsta ! N-are biserică, n-are religie. E mai rău 
dedt un păgîn şi decît vitele cele necuvîntă- 
toare. 

Domnul de Teck adăugă cu vocea lui scrîş- 
nitoare : 

— Cel mai scîrbos lucru e că un om ca ăsta 
nu are nici brumă de demnitate. Cum se mai 
încovoaie ! Cum se mai tirăște pe burtă ca un 
ctine ! Ploşniţă ! Păduche ! 

Margareta rămase tăcuta. „El e jidovul, gîndi, 
eu sînt Botoasa“. 


1 Personaje biblice, doi dintre fiii lui Iosif (n.t.)- 

REGELE IOAN CEL ORB ȘEDEA ÎN ODAIA ŢAĂ- 
rănească goală, scundă, bărbierul îi pieptăna 
părul și barba. În ajun fusese o zi copleşitor de 
fierbinte, dar acum bătea un vînt proaspăt din- 
spre nord-vest. Era ceasul trei şi jumătate di- 
mineaţa, soarele încă nu răsărise, cerul era se- 
nin. În jurul regelui se aflau doi dintre ofiţerii 
săi, în armură, primul camerier și adjutant, doi 
paji. În ciuda celor şaizeci de ani ai săi şi a 
faptului că era orb, luxemburghezul ţinea foarte 
mult să poarte arme și haine fără cusur. Came- 
rierul și pajii îi frecară pielea albă, scorţoasă, 
cu parfumuri, îl îmbrăcară ceremonios cu că- 
mașa, veșmintele de dedesubt, armura de ar- 
gint. 

Regele dormise numai cîteva ore, dar era vioi 
și în cea mai bună dispoziţie. În faţa lor se afla 
o dumbravă întinsă, dincolo: de care erau en- 
glezii. Astăzi aşadar va avea loc, în sfîrșit, lupta. 
N-o să fie o hărţuială oarecare, va fi o mare și 
înverșunată bătălie. Pentru englezi e vorba de 
viaţă şi de moarte. 

Bărbatul acesta orb, elegant, aşa cum stă acum 
aici, spălat, în armură, adulmecînd dimineaţa 
de vară, a uitat toate ușoarele accese de melan- 
colie care-i tulbură uneori nopţile, în ultima 
vreme, cînd se gindește la viața lui trecută ce 
s-a topit în urmă ca un abur. Ca un animal care, 
după ce a iernat îndelung în grajd, trage pe 
nări miresmele primăverii, așa sorbea el mirosul 
bătăliei, ce plutea în aerul din juru-i. 

leşi în faţa casei, își luă prinzișorul, glumi cu 
seniorii. Adia un vînt ușor, proaspăt. Acum se 

va ivi și soarele. Tatăl său a fost împărat re- 
man, stăpînitor al întregii creştinătăţi. E], loan, 
lupta acum în solda francezilor ; de fapt n-avea 
nici un rost să se amestece în marea vrajbă din- 
tre Englitera și Franţa, a făcut-o numai de dra- 
gul luptei. Pe deasupra, a prăpădit banii pri- 
miţi din partea Franţei pentru plata oastei, iar 
acum trebuie să recurgă la stratageme cam jal- 
nice. Dacă te gindeai bine, n-avea nici un rost, 
dar nici unul, să se amestece în toate astea. 

Şi ce dacă! De-așa ceva nici nu-i mai pasă 
acum. Acum se va avînta în bătălie. lar asta-i 
umple sufletul de mulțumire. 

Il se întinseră felii de piine albă, unt, miere, 
o cupă cu mied. În jurul lui zumzăiau albine. 
Mîngiie părul moale al pajilor. 

A risipit banii de soldă. Zimbi. Ei bine, dacă 
fiul său Carol e astăzi rege german, acea soldă 
și-a adus cu folos partea. Carol nu trebuie s-o 
ştie. Poate că bănuiește ceva, dar de ştiut nu 
trebuie să știe. E-atit de cinstit. Chiar prea. Lui, 
regelui loan, îi e dragă Franţa, i-a adus multe 
și bune servicii Franței, iar acum simte că banii 
folosiţi pentru altceva vor fi din belșug înlo- 
cuiți. Se scutură, se întinse, întrebă dacă a ră- 
sărit soarele. | 

Săriră cu toţii pe cai, porniră la drum. Tre- 
cură printr-o dumbravă întinsă ; dincolo, pe o 
cîmpie largă, prăfoasă se afla dușmanul. Oa- 
menii nu-și coborîseră încă vizierele ; cîntau pă- 
sări, ramurile mîngiiau obrajii, mirosea a frunze. 
Fra frumos să trăieşti, era frumos să călărești 
în zori prin pădure, iar dincolo de copaci se 

afla duşmanul. Ah, iată, păsările au amuţit. 
Zăngănit, strigăte, bubuituri, cai care tropâie, 
bat cu copitele, trompete cu sunet ascuţit, praf, 
mult praf. Ajunseseră la sfîrşitul pădurii. Regele 
și seniorii săi struniră caii. 

— Cum merge. bătălia ? întrebă el cu aţiţarea 
jucătorului pătimaș. 

Seniorii trebuiau să-i descrie toate mișcările 
luptei. El comanda, azvîrlea trupe aici, dincolo. 
Dar strategia orbului rămînea fatal teoretică, 
ofiţerii, fără multă vorbă, îi corectau ordinele 
după bunul lor plac sau, pur şi simplu, nu le 
executau. Praful plutea în. nori deşi deasupra 
cîmpiei, se așeza, cenuşiu, gros, pe paie, ierburi, 
spice, pe cai și armuri. Bătălia se desfăcuse în 
nenumărate grupuri care se izbeau cu înver- 
șunare. Acum bătrînul rege nu mai putu fi ţinut 
pe loc. Simţea oare că ordinele sale erau vorbe-n 
vînt, primite cu supunere, apoi neluate-n seamă ? 
Deodată se înălţă în șa, bidiviul său murg se 
ridică în două picioare, necheză, regele domină 
nechezatul cu un ascuţit chiot de bucurie, se 
avîntă înainte. Ofițerii încercară să-l oprească, 
pajii se repeziră, zeloşi și înfierbîntaţi, în faţa 
lui. Deşi stînjenit astfel, ajunse în miezul înval- 
mășelii, podoabele, armura lu: scumpă atraseră 
privirile dușmanilor. Fu încercuit, scos de-ai lui 
din încercuire, iarăși înconjurat. Îndeosebi doi 
cavaleri scoțieni, băieţi tineri, oameni fără că- 
pătii, fuseseră ispitiţi de podoabele și platoșa lui 
splendidă. Bătrînul rege vorbea, striga, rîdea,. 
împungea cu spada în juru-i. Fusese despărţit 
de ofițerii săi, lîngă el nu se mai ţineau decît 

pajii. Vorbea glumind, înverșunat, înflăcărind, 
cinic, adresîndu-se bălaiului și gingașului Jehan, 
preferatul său. Băiatul fusese doborit, era mort, 
dar regele orb continua să-i vorbească. În cele 
din urmă, calul rănit îl azvirli din şa, îl făcu 
una cu pămîntul. Dușmanii se repeziră asupra 
lui, îi smulseră coiful şi viziera, îi zdrobiră 
ţeasta. Acum zăcea mut şi jalnic în ţărină, 
bărbatul și principele cel mai neastimpărat al 
vremii sale, cu barba lui elegantă zburlită și nă- 
clăită de sînge, iar cavalerii zdrenţăroşi îi smul- 
geau platoşa de argint de pe piept, încercau să-i 
scoată inelul de pe mîna chircită în praf şi, 
fiindcă inelul nu ieșea, îi tăiară degetul întreg. 
Apoi lupta urmă mai departe, şi francezii, care 
se bătuseră de dragul orbului, fără sens și fără 
ţel, fură spulberaţi și învinși. 

Regele mort zăcea părăsit. Muscoi albaștri, 
strălucitori i se așezau pe faţă. 


Carol de Luxemburg, regele german, s-a sal- 
vat din acea bătălie rănit. Regele Angliei, că- 
ruia îi plăcea să se laude mereu cu felul lui ca- 
valeresc de a purta războiul, îi trimise cadavrul 
tatălui său cu o suită de onoare. Acum, Carol 
sta înaintea rămășițelor mutilate îngrozitor. 
Nu-și iubise niciodată tatăl. Bătrînul risipitor, 
care-și făcuse călătoria pe pămînt cu ocolișuri 
dictate de bunul său plac, care se jucase atît de 
nebuneşte și ca un fanfaron cu coroanele sale, 
în loc să le apere și să le dea tărie, şi-a pus în 
mare primejdie moștenirea. Cu toate acestea, au 
fost cîştigate pretutindeni drepturi, titluri, ţări. 

El nu le va împrăștia, nu va căuta să păstreze 
totul, chiar şi ce e de prisos, numai din îngim- 
fare ; va face un singur mănunchi, va rotunji. 
Îl vor preocupa numai faptele, nu strălucirea de 
fațadă. Iată-l acum, zăcînd în faţa lui, pe acest 
rege loan, tatăl său. A fost un cavaler, cel dintii 
cavaler al creştinătăţii ; a strălucit ca nimeni al- 
tul, iar acum zace aici, o grămadă de carne sfîr- 
tecată îngrozitor, putrezită. A trăit pentru ni- 
mic, a murit pentru nimic. A rîs de biserică, de 
preoți, de sfinţi și nu a îngenuncheat lumea sub 
călcîiul lui, n-a câştigat nici cerul, nici pămîntul. 

— Dormi în pace, tată! Eu voi fi altfel decit 
tine. 

Regele Caroi puse să se scoată inima mortu- 
lui, să i se desprindă cu apă clocotită carnea de 
pe oase. Transportă osemintele în Luxemburg, 
patria celui răposat, le înhumă cu mare pompă 
alături de relicve mult venerate. Apoi, fiindcă 
Aachenul își încuiase porţile, se încoronă la 
Bonn ca rege german, la Praga ca rege al Boe- 
miei. Acum, după înfringerea francezilor, îm- 
păratul Ludovic socoti că e timpul potrivit să 
adreseze contraregelui o energică nota de pro- 
test. Îi ceru în vorbe umflate să-și lase aerele şi 
să i se supună lui, celui mai puternic. Carol îi 
răspunse în același stil, comunicîndu-i că pute- 
rea lui nu stă în oști de războinici, ci în marele 
aliat : Dumnezeu. Mai înainte, însă, îşi aruncă 
ochii împrejur după aliaţi pâămînteşti. Intră în 
tratative cu Ungaria, cu ologul Albrecht. Carol 
avea de partea lu: legalitatea, titlul, biserica, 
religia, simpatiile ; Ludovic, puterea. Țările lor 

aveau hotare comune ; amîadoi, însă, erau chib- 
zuiţi și prevăzători, așa că se feriră ca războiul 
să izbucnească aici. Carol, inventiv, iscusit, so- 
cotea dhiar că punctul slab al lui Ludovic de 
Wittelsbach se află cu totul în altă parte: în 
Tirol. 

Aici, episcopii de Trient şi Cuera, care-l urau 
pe margraful Ludovic, aţiţaseră şi urziseră ne- 
contenit. Baronii feudali, scrişnind din dinţi din 
pricina brutalităţii și a străşniciei în socoteli a 
margrafului, nu așteptau decît să-l cheme îna- 
poi pe ducele Ioan. 'Marii seniori ai orașelor din 
Lombardia, Carrara, Visconti, della Scala, Gon- 
zaga, priveau cu adîncă îngrijorare vecinătatea 
primejdioasă a împăratului Ludovic. 

Se trimise o solie la regele Carol. Curieri, 
mereu mai iuți. Irupele episcopilor îi stau la 
dispoziţie, mercenarii lombarzi,  contingentele 
baronilor, de asemenea. Carol se hotărî. O îm- 
prejurare mai prielnică decît aceasta nu s-ar 
putea ivi. Margraful Ludovic era prins într-un 
lung război sus, la miazănoapte, în Prusia. N-are 
decît să-şi câștige faimă în lupta împotriva pă- 
gînilor. Oricum, Tirolul nu mai are acum nici 
oști, nici stăpîn. 

În sufletul lui Carol se aprinse o scînteie din 
duhul aventuros al tatălui său. Porn: în taină, 
însoţit de trei oameni de credință, cu toţii tra- 
vestiți în neguțători ce călătoreau cu pașapoarte 
lombarde. Călători pe un ger năprasnic, ur- 
mând cărările de munte acoperite de zăpadă. 
Sosi pe neașteptate la Trient. Slujbă mare în 
dom. Carol, în hlamida împărătească. Fireşte, 

cu însemnele trebuitoare, globul imperial, scep- 
trul, spada, din păcate doar imitații; pe cele 
adevărate le păzea cu strășnicie Ludovic de Wi- 
ttelsbach. Clopote, fum de tămiie. Gloria în ex- 
celsis! cîntă cu vocea lui fanatică întunecatul 
episcop Nicolae, cîntară băieţii din cor. Carol 
primi defilarea: trupele episcopului Nicolae, 
ale orașelor italiene, ale episcopului de Cuera, 
ale patriarhului de Aquileia, ale multor baroni 
din "Tirolul de miazăzi, ale fratelui său loan, cel 
însetat de răzbunare. Porni în campanie cu forţe 
mari, luă Bozenul, luă Meranul. Își așeză ta- 
bără puternică aproape de tot în faţa castelului 
Tirol. 

Aici, Margareta se afla singură, fiind nevoită 
să hotărască de capul ei. Margraful şi Conrad 
de Teck erau departe, în Prusia. Comandanții 
inferiori şovăiau, făceau obiecţii, iar dacă. erau 
întrebaţi : poate fi apărată cetatea? Dumne- 
zeule, hotărîrea trebuia iarăși s-o ia Marga- 
reta. Cercul asediatorilor se închidea mereu mai 
aproape și mai strîns. 

Margareta se plimba stăpînită de o liniște 
plină de groază. Soţul ei loan, puiul asta vi- 
clean de lup, a stat cîndva în fața porţilor în- 
cuiate, iar ea nu i-a îngăduit să intre. Acum 
venea să-şi deschidă calea cu războinici înar- 
maţi, și cu oști, și cu toată pohfala războiului. 
De bine de rău, ea se ridicase din dezastru, adu- 
nase laolaltă sfărtmăturile, își construise o nouă 
căsnicie, își pusese oarecum în ordine și-și înj- 


1 Mărire întru cei de sus (lat. — ntt.). 

ghebase ţara şi viaţa. Nu era în toate astea ni- 
mic mare, frumos, luminos. Era o bucăţică de 
viaţă mizerabilă şi istovită, o cîrpeală ici, o în- 
năditură acolo, dincolo știrbitură şi renunțare. 
Dar «ra totuşi un cîştig frîntura aceasta salvată 
din. noroi şi din nimicnicie, îngrădită, pusă în 
siguranţă. lar acum voiau să i-o răpească tică- 
loșiile ce veneau asupră-i pentru a doua oară! 
Oh, o să le arate ea acestui umil și perfid Carol 
și acestui loan, lup crud, tupilat la pîndă. 

Margareta ştia că totul e să poată rezista pri- 
mele zile. Nu avea trupe numeroase, însă erau 
de încredere. Organiză ea însăși apărarea. Nu 
era lașă, nu se gîndi nici o clipă că se expune 
— și toți văzură asta. Voința, energia ei pildui- 
toare și plină de prevedere se transmiseră asupra 
garnizoanei. Cele dintii asalturi fură respinse 
prompt și fără mari pierderi ; printre trupele 
castelului domnea o anumită voioșie înverşu- 
nată ; ostaşii o priveau pe Margareta cu încre- 
dere și admiraţie. „Botoasa noastra!“ spu- 
neau el, 

Printre ofiţeri se găsea un bavarez, un bărbat 
tînăr, urît, un albinos, Conrad de Frauenberg. 
Ceilalţi îl ocoleau, din pricina felului său de a 
fi ; era nesociabil, obraznic, ursuz. Margaretei îi 
plăcu tocmai de aceea. Îi transmise comanda 
apărării, se înţelegea bine cu el. „Ceea ce altora 
li se părea doar aroganță ursuză, €i îi apărea 
ca decizie şi vigoare în vorbă şi deprinderi. La 
rîndul său, Conrad de Frauenberg îi lăuda ener- 
gia și dispoziţiile, în cuvinte insolente, zgîrcite, 
orăcâile. 

Asediatorii deveniră de la o zi la alta mai 
descurajaţi. Era limpede : ţara putea fi cucerită 
„doar în zbor, sau de loc. Acum zăceau acolo, în 
fața unei piedici neașteptate, asediau o femeie, 
pe urita, dispreţuita ducesă, Botoasa, nu se mai 
putea înainta un pas. Carol înghiţea în sec din 
pricina obstacolului neprevăzut, își mușca bu- 
zele, se înăbușea. Fra de neînțeles ca oastea lui 
strașnic înarmată să se dea bătută în faţa aces- 
tor ziduri. De unde își lua puterea femeia 
aceasta, Botoasa asta în fond caraghioasă ? Ca- 
rol era adînc neliniștit, se ruga, își cerceta con- 
ştiinţa. La Irient i se arătase un deget al sfin- 
tului Nicolaus. Voise să cumpere relicva cea 
scumpă — o mină a sfîntului o avea mai de 
mult — dar degetul nu-i fu dat. Nu putuse re- 
zista ispitei, îşi scosese repede și hotărît cuțitul 
şi tăiase o bucată din deget, luind-o cu sine. 
Poate prin asta îl supărase pe sfint, poate că 
sfintul îndepărtase norocul de steagurile sale și-l 
trecuse de partea dușmancei. Carol trimise îna- 
poi fărîma de os, cu o lungă scrisoare prolixă 
prin care își cerea iertare. 

Numai că asta n-a fost de nici un folos, po- 
căința lui a venit prea tîrziu. Margraful era 
aproape. Dacă s-ar fi primit lupta, se ivea ma- 
rea primejdie ca drumul de întoarcere spre Ita- 
lia să le fie tăiat. Carol ridică asediul castelului 
Tirol. Se retrase către sud, amărit şi furios. loan 
chelălăia, baronii italieni făceau spume la gură. 
Drumul lui Carol fu jaf, pîrjol, pustiire. În ce- 
nușă Meranul, în cenușă Bozenul, pretutindeni 

în ţinutul Etschului ogoarele fură pustiite, viile 
retezate, casele distruse. 

În timpul acesta, margraful pătrunse cu zor- 
năit de armuri în castelul Tirol. O îmbrăţişă pe 
Margareta furtunos, din inimă. Niciodată nu o 
privise cu atita drag. Ea, ea singură salvase 

irolul. 

— Botoasa noastră! spuse margraful către 
Conrad de Teck, bătînd-o pe ducesă pe umăr. 
Botoasa noastră ! 


Conrad de Teck folosi prilejul ca să umilească 
nobilimea băștinașă, smulgîndu-i ultima fărîmă 
de putere. Margareta simţi toată grozăvia cum- 
plită a măsurilor sale. Totuși îi îngădui să ac- 
ţioneze, nu făcu niciodată vreo obiecție. De cînd 
salvase Tirolul pentru Ludovic de Wittelsbach 
se simţea legată afectuos și profund de el. Se 
simţea una cu ţara, propria ei bunăstare fizică 
cerea ca ţara să fie administrată după principiile 
margrafului : nobilimea îngenuncheată, oraşele 
şi tîrgoveţii în plină prosperitate. Încet își ridică 
fruntea, laolaltă cu ţara eliberată de apăsarea 
baronilor. 

Locuia în castelul ei, Botoasa. Îşi deschidea 
inima, dragostea ei se revărsa asupra ţării. Avea 
acum trei copii, două fete şi un băiat, pe Mein- 
hard. Le purta de grijă cu devotament, dar nu 
avea cu ei nimic comun. Carnea și sîngele său 
era ţara. Rîurile, văile, orașele, castelele ţării 
erau trup din trupul ei. Vîntul din munţii ei 
îi erau respiraţia, rîurile arterele. 

Odată, pe la prînz, plecă să se plimbe sin- 
gură pe malul rîulu; Passer, se așeză sub stînci, 
să se odihnească, aţipi. Deodată, o trezi o voce 
subţire, venită ca din adîncuri : 

— Lăudat fie Domnul, doamnă ducesă ! 

Tresări, văzu o arătare mărunţică, mică de tot, 
cu păr şi barbă lungă, stînd într-o crăpătură de 
stincă, doar numai o clipă, deoarece numaidecit 
se retrase, ploconindu-se de mai multe ori, cu 
mişcări repezi, încrezătoare, caraghioase. Un pi- 
tic! Piticii se reîntorseseră în ţară ! Piticii, care 
veneau numai atunci cînd se simțeau în sigu- 
ranță, care se arătau numai adevăratului suve- 
ran, au putut fi văzuţi de ea. Acum era într-a- 
devăr stăpîna ţării din munţi. 


CURIND DUPĂ RIDICAREA ASEDIULUI DIN FAȚA 
castelului Tirol, regele Carol părăsi ţara din 
munţi. Cu cîteva relicve, dar altminteri cu pu- 
ţin cîştig. Pe drumul de întoarcere nu pierdu pri- 
lejul să aţiţe împotriva brandenburghezului în- 
deosebi pe conții de Gorz ; de asemenea, urmind 
exemplul tatălui său, nu uită să acorde unor 
principi şi seniori numeroase orașe și jurisdicții 
tiroleze, care nu-i aparțineau, pentru ca astfel 
să răscolească mereu noi dușmani împotriva lui 
Ludovic de Wittelsbach. 

Întors în Germania, fu despăgubit repede şi 
cu prisosinţă pentru insuccesul din Tirol printr-o 
răsturnare neașteptată în lupta pentru imperiu. 
Cînd nu se gîndea nimeni la aşa ceva, împăratul 
Ludovic de Wittelsbach muri la o goană de urși, 

în apropierea capitalei sale Miinchen. Un atac 
de apoplexie îl doborî pe sanguinul bărbat de 
pe cal, o ţărancă bătrînă îi închise ochii uriaşi şi 
candizi, călugării îi luară trupul în taină, ca 
să-l astruce cu binecuvîntare bisericească, în 
ciuda excomunicării și interdictului. 

Carol de Boemia află așadar că dușmanul 
său, cel care stăpinea ţări întinse şi de care de- 
pindeau orașele, murise. Sfinţii îi veniseră în 
ajutor. EI, Carol, era acum, la cumpăna veacu- 
lui, regele german necontestat şi fără concurent. 

Era trudit de-atitea lupte cu cei din casa de 
Wittelsbach, iar aceștia de luptele” cu dinsul. 
Ologul Albrecht făcu pe mijlocitorul. Carol, ca 
și fratele său loan, renunţă la Tirol și Carintia, 
îl învesti pe margraf cu aceste ţări, îi făgădui 
că va interveni pe lîngă curia papală pentru îm- 
păcare. La rîndu-le, membrii familiei de Wittel- 
sbach îl recunoscură drept rege german, îi fă- 
cură jurămînt de credinţă, îi predară odoarele 
imperiale. | 

Odoarele imperiale ! Carol dorise cu înflăcă- 
rare să fie ale lui. Avea multe și scumpe moaște, 
nu însă și aceste preţioase însemne ale puterii 
care-i aparținea. Cită vreme nu le avusese şi 
trebuise să se mulţumească doar cu imitații, 
demnitatea imperială şi chiar propria lui fiinţă 
1 se păruseră goale și lipsite de conţinut. Acum, 
conduse cu mare pompă aceste dragi și nepre- 
ţuite obiecte la Praga, în trezoreria sa. Acolo 
se mai aflau sfînta lance, un cui de la crucifi- 
care, ca şi un braţ al sfintei Ana. Nimic nu în- 
trecea însă în valoare, pentru el, sceptrul stră- 

vechi, globul imperial, din aur curat, galben, co- 
roana colțurată, spada care-i fusese trimisă lui 
Carol cel Mare printr-un înger în lupta împo- 
triva păgînilor. Regele puse ca odoarele să fie 
sfințite în domul din Praga. Apoi le purtă el 
însuși în încăperea boltită a trezoreriei. De-acum 
înainte rămîneau acolo, între oasele albe ale 
martirilor, între  giuvaeruri, cărţi şi icoane 
scumpe, acte și tratate, sfînta lance, spini din cu- 
nuna Mîntuitorului, aşchii din crucea lui Cristos. 
Regele cel uscățiv şedea acum în faţa acestor 
comori, zîmbea cu buzele subțiri, mîngîia cu mina 
slabă, osoasă colţurile coroanei, ciudatele dungi 
ale globului imperial, de-o formă neregulată, de 
loc rotundă, spada boantă, ruginită a marelui 
Carol, cel dintii cu numele său. 


Agnes de Taufers-Flavon venea rareori la do- 
meniile ei din Tirol. Între timp se măritase şi 
sora mezină, cu un senior de Castelbarco ;. acesta 
pendula politicește într-un chip ambiguu între 
episcopul de Trient, anumiţi conducători italieni 
de oraşe şi curtea tiroleză, dar în rest poseda 
protectorate și privilegii excepţional de bogate. 
Agnes călătorea mult, trăgea adeseori la sora 
ei mai mare în Bavaria, la cea mică în Italia. 
După izgonirea ducelui loan, fu lăsată în pace ; 
în toate problemele, din pricina cărora s-ar fi 
putut ajunge la ciocniri între ea şi ocîrmuirea 
margrafului, slujbaşii săi, la indicaţiile-i înţe- 
lepte, cedaseră, mai înainte de a se ajunge la 
vreun conflict. Nu se ducea la curte mai des 

decit e cereau convenienţele, evita cu toată grija 
să stingherească pe cineva. 

Era acum de o frumuseţe provocatoare, con- 
ştientă, aproape înspăimâîntătoare. În Italia i se 
puneau la picioare oraşe și principate, bărbaţii 
se omorau pentru ea. Chiar și greoii bavarezi 
pocneau din limbă, se loveau cu miinile peste 
coapse, zicînd : „Ah, pentru asta eşti gata să te 
dărimi, zău aşa, să te-apuci de blestemăţii.“ Ea 
pășea grațios, cu un zimbet doar schiţat, eahi- 
voc, printre omagii, lupte, sinucideri. 

Dacă apărea rar la curtea tiroleză, arăta în 
schimb, oriunde se afla, cel mai fierbinte interes 
pentru cele ce priveau Tirolul. Asculta nesă- 
ţioasă, cu buzele întredeschise, discuţii despre ac- 
tivitatea Margaretei. Cerea să i se aducă la cu- 
noştință, să i se povestească iar și iară despre 
măsurile ei împotriva nobilimii, în sprijinul ora- 
șelor, al .evreilor, despre luptele de apărare îm- 
potriva lui loan, voia să ştie şi cel mai neînsem- 
nat amănunt din viața ducesei. Nimeni însă nu 
o putea prinde cu vreo vorbă, sau cu vreo faptă. 
Dacă cineva îi cerea părerea, se înclina, spunea 
ceva fără însemnătate, suridea. 

Cu mare plăcere se arăta în mijlocul norodu- 
lui. Era mândră, nu răspundea la nici un salut. 
Nu dăruia nici o para pentru aşezămintele de 
binefacere din sate şi oraşe, dhiar şi ţăranii de 
pe pământurile ei erau rău trataţi. Totuși poporul 
ținea la ea. Cînd trecea, lumea se îngrămădea 
pe marginea drumului, se minuna, o ovaţiona, 
îi arăta că-i e dragă. Primea adesea vizita lui 
messer Artese din Florenţa. Agnes trăia în cea 

mai mare risipă, avea necontenit nevoie de: aju- 
torul umilului bancher florentin, care se ploco- 
nea mereu și care se și afla înarmat cu drepturi 
ipotecare asupra tuturor bunurilor ei. Messer 
Artese îi povestea multe despre curtea tiroleză. 
Nu era bine să vorbeşti despre margraf şi des- 
pre Botoasa. Desigur, Ludovic ducea mereu lipsă 
de bani, deoarece războaiele sale înghiţeau sume 
uriaşe. Dar el se împrumuta de la seniorii săi 
bavarezi și șvabi, ocolea cu teamă ajutorul bu- 
nului 7nesser Artese, gata oricînd să slujească ; 
da, margraful scosese din mîinile acestuia şi ulti- 
mile ipoteci, făcînd chiar sacrificii pentru asta. 
Liniştitului, curtenitorului florentin nu-i plăcea 
de loc felul brutal în care locţiitorul margrafu- 
lui, Conrad de Teck, obişnuia să pună mîna pe 
bani și bunuri, nu-i erau nicidecum pe plac aceste 
confiscări şi execuţii. Să cîştigi bani, desigur; 
banul, cînd nu «e furat, vine de la Dumnezeu. 
Să nu păsuiești datornicii zăbavnici, să iei în 
posesie bunurile ipotecate după ce-a expirat ter- 
menul, fireşte. Dar totul manierat, politicos, cu 
respectarea tuturor formelor. Închisoare, descă- 
păținări — ruşine, asta nu se face, asta nu se 
cade. 

Cel mai mult îl amăra însă pe messer Artese 
preferința arătată evreului Mendel Hirsch. Cum ? 
Lui, bărbat liniștit, modest, instruit în lătinie și 
bun creștin să-i fie pus înainte un jidov împu- 
țit, zdrenţăros, gîjîit, lipsit de obraz, înfigăreţ, 
sortit iadului ? Nu era destul că această semin- 
ţie, care l-a chinuit şi răstignit pe Mîntuitorul, 
a năpădit vrașele germane şi italiene ? Era ne- 

voie oare ca Botoasa asta nefericită să-i mai dea 
în seamă şi țara din munţi, pentru ca jidovii să 
se vire în ea ? lată-le, erau aici, gîngăniile scîr- 
boase, le găseai pretutindeni, își ofereau oricui 
banii, fără să li se ceară, şi, adunătură murdară 
de haimanale, îndrăzneau să ceară dobinzi mai 
mici decît el, cetățean florentin cinstit, onorabil, 
primit bine la curţile tuturor principilor și se- 
niorilor ! Chipul bărbatului de obicei calm, cu- 
viincios, stăpinit, se schimonosea, exprimind o 
ură nemăsurată. 

Agnes îl asculta în tăcere. Asculta toate cele 
ce le spunea, le scria în memoria ei, le pastra 
acolo, era deosebit de binevoitoare faţă de me- 
sser Artese. Acesta se reculegea, își cerea de mai 
multe ori iertare, pierea lunecînd în întuneric. 


După înţelegerea cu regele Carol, nimeni nu 
mai tăgădui Margaretei și margrafului stăpini- 
rea Tirolului. La moartea tatălui său, Ludovic 
intrase în complicate şi grele conflicte de moş- 
tenire cu fraţii săi. În cele din urmă, convenise 
să păstreze din această moștenire Bavaria Su- 
perioară, ca posesiune reală, iar din margrăfia- 
tul Brandenburgului numai titlul și demnitatea 
electiva. Eliberat de grijile Brandenburgului, 
domnea acum peste Tirolul aflat în siguranţă ; 
stăpînirea lui se întindea de la Gorz pînă în Bur- 
gundia, de la hotarele Lombardiei pînă la Du- 
năre. Purta numele de margraf de Brandenburg 
și de Lausitz, primcamerier al Sfîntului imperiu 
roman, conte palatin de Rin, duce al Bavariei și 
al Carintiei, conte de Tirol și Gorz, guvernator 

al caselor Domnului Agley, Trient şi Brixen. 

Margareta îi arăta o înțelegere cordială, 
aproape maternă. În conștiința ei se înstăpînise 
ideea că Dumnezeu i-a luat toate farmecele fe- 
meieşti pentru ca să-şi poată topi întreaga femi- 
nitate în activitatea de guvernămînt. Acest gînd 
o mulțumise. Era liniștită ca faţa unei ape nea- 
tinse de vînt. În hotărîrile ei se cristaliza ceva 
de la sine înţeles, mare și sincer. Femeia şi su- 
verana erau una. Sfatul ei, fapta ei nu erau ni- 
ciodată învăluite, piezișe. Erau expresia unei 
porniri materne sincere, mature, care adeseori 
nu corespundea regulilor în litera lor, dar în- 
totdeauna își avea sensul intim binefăcător. 

Activitatea de guvernămînt pe care trebuia 
s-o desfăşoare era grea, anevoioasă. Ţara se afla 
mereu în război, cu luxemburghezul, cu episco- 
pii, cu orașele lombarde, cu baronii rebeli. Ceea 
ce se reconstruise cu grijă era iarăși dărimat, 
pustiit. Pe deasupra, cutremure, inundaţii, in- 
cendii, molime, plaga lăcustelor. Finanţele rău 
zdruncinate prin neîntreruptele cheltuieli mili- 
tare. Nu era uşor să faci viața să înflonească în 
aceste împrejurări vitrege. Dar feminitatea «ei, 
care emana şi insufla încredere, se revărsa în 
ţară, o ridica din nevoie, îi dădea mereu avînt 
și sevă. Iscodea compensaţii, scutea de biruri 
oraşe care pătimiseră din cauza războiului și a 
pîrjolului, îi silea pe baroni, chiar dacă bombă- 
neau, să plătească cel puţin o parte din dări. 
Toate acestea se întimplau ca de la sine înțeles 
şi firesc, fără zgomot și violenţă. 

Dacă avea de rezolvat probleme financiare 
grele, atunci îl chema pe Mendel Hirsch, să-i 
ceară sfatul. Acesta apărea îndată, vioi, în caf- 
tanul lui cafeniu, gras, smucit, dibaci, o asculta 
pe Margareta, își Îegăna capul, zîmbea, spunea 
că e foarte simplu, gîjiia în cuvinte ocolite o 
soluţie surprinzătoare. Bărbatul mărunt, hăituit, 
pribeag pe faţa pămîntului, era foarte recunos- 
cător ducesei pentru bunăvoința cu care îi dă- 
duse un adăpost oarecum sigur şi un acoperiș 
deasupra capului. |i era dragă, se simţea legat 
de dinsa, își încorda toată ingeniozitatea pen- 
tru «a. 

Căci era greu s-o scoţi la capăt în confuzia 
economică din administraţia Tirolului. E ade- 
vărat, bunul plac al seniorilor feudali băștinași 
fusese zăgăzuit, fusese înlăturat și sinistrul me- 
sser Artese. Dar margraful nu sta pe gînduri să 
împrumute de la seniorii săi șvabi și bavarezi 
sumele mari de care avea nevoie. Seniorii îi ce- 
reau ca răsplată ipoteci şi polițe cu dobînzi ne- 
rușinate, îi smulgeau cu japca mereu mai multe 
profituri, în așa fel încât în cele din urmă nu se 
alegea cu nimic. Dimpotrivă ; dacă mai înainte 
cei ce sugeau ţara erau cel puţin localnici, acum 
puneau osînză pe ei străinii, bavarezi și șvabi. Se 
instalaseră în toate slujbele importante ale ţării, 
brutalul Conrad de Teck pusese mîna pe pose- 
siuni uriașe, Hadmar de Dirrenberg își însușise 
veniturile ocnei de sare de la Hall, cîţiva mun- 
chenezi, Jakob Freimann, Grimoald Drexler și 
alți orășeni minele din jurisdicţia Landeck. Și 
celelalte vămi şi venituri însemnate fuseseră 

arendate unor bavarezi, șvabi, austrieci. Margra- 
Iul nu voia să ţină seama de nici un sfat în pri- 
vinţa asta. Avea încredere în bavarezii și şvabii 
săi, iar aceștia ştiau să tragă toate foloasele. 
Totuşi, Mendel Hirsch, care se ţinea cu pru- 
denţă în umbră, acoperit de Margareta, reușea 
să strecoare în contractele cu seniorii clauze 
care îl apărau întrucîtva pe principe de bunul 
lor plac. 

Margareta rămase foarte reţinută faţă de prie- 
tenii bavarezi ai soțului ei. Unuia singur îi arăta 
mai multă prietenie, anume acelui ofițer cu aju- 
torul căruia castelul Tirol rezistase lui Ludovic, 
voinicul albinos cu ochi roşii, Conrad de Frau- 
enberg. Era atît de slut, atît de urît de ceilalţi, 
atît de singur ! Ducesa se simţea înrudită cu el, 
îi vorbea cu mai multă familiaritate decît altora, 
îi acorda favoruri. Bărbatul morocănos, al cărui 
fel de a vorbi semăna cu un orăcăit, se ridică 
repede, obţinu slujbe și seniorii. Prin stăruința 
ducesei fu numit majordom al curții. 

Conrad de Frauenberg obținu și altceva : în- 
sărcinarea de a face rînduială în ţară. Fură sta- 
bilite tarife. Bunul plac și jurisdicţiile seniori- 
lor feudali fură restrînse și mai mult, puterea 
centrală întărită, orășenii, negoțul, meșteșugurile 
sprijinite. Orașele pestriţe, pline de culoare în- 
floriră, se întinseră, deveniră mari, îmbelşugate. 
Soarta ţării nu mai era ihotărîtă de castelele ba- 
ronilor ; hotăririle le luau magiștrii, mîndrele 
tirguri din oraşe. Se ridicară chiar și cele mici: 
Bruneck, Glurns, Klausen, Arco, Ala, Rattea- 
berg, Kitzbuhel, Lienz. Din fața marilor burse 

și piețe din Trient, Bozen, Riva, Brixen porneau 
drumuri de negoţ spre toate părţile lumii. Ceea 
ce semânase Mendel Hirsch creștea cu spor şi 
înflorea. 

Ducesei îi erau dragi oraşele pestriţe, larmui- 
toare ; frumoasele așezări pline de viaţa erau 
cu adevărat opera ei. Ce bărbaţi! Ce iubire! 
Se putea oare trăi mai din plin, puteai să te 
reverși, să înflorești, să vlăstărești mai mult 
decit așa ? Nu era acest du-te-vino, acest puhoi 
viu, fără ţintă o parte din ea însăşi? Se dărui 
cu totul, își topi fiinţa în fiinţa ţării. Putea 
țara să nu simtă asta, să nu răspundă la atita 
iubire, să n-o primească în inima ei? Da! Da! 
Da ! Casele din orașe o priveau cu ochi vii, în- 
ţelegători, străzile răsunau altfel, mai familiar, 
sub copitele cailor ei. Crusta i se topi, Marga- 
reta se dărui cu totul, se revărsă în ceilalți, era 
mulţumită, fericită. 


În: seara călduță, domnii de Schenna şi Ber- 
chthold de Gufidaun călăreau în tihnă pe dru- 
meagul îngrijit spre cetatea Schenna. Veneau de 
la Meran, unde ducesa, în cadrul unei ceremonii 
fastuoase, orînduise alături de marele sfat un 
sfat inferior, lărgind efectiv drepturile burghe- 
ziei. Era un dar de mare preţ, legat pentru du- 
cesă de mari sacrificii în bani și influenţă. Po- 
porul îi mulțumise cum se cuvine, ovaţionind-o 
și spunînd cu recunoștință: „Botoasa noastră !“ 

Seniorii fură nevoiţi să descalece, pentru a 
face loc unui mic și elegant alai. Salutară cu 

multă curtenie. În litieră se afla Agnes de Fla- 
von. Norodul se-nghesuia strigind : 

— Cit îi de frumoasă! Un înger din ceruri! 

Se striga în gura mare, suna cu totul altfel 
decit la cealaltă ceremonie, era entuziasm, în- 
sufleţire. 

Domnul de Schenna fluiera un cîntec italie- 
nesc. Berchthold de Gufidaun privea ţintă îna- 
inte, gînditor ; ochii albaștri, pe chipul cuteză- 
tor, smead, erau încruntaţi de încordare. Senio- 
rul avea gîndirea înceată. 

Pe drumul lor, puţin înainte de intrarea în 
oraș, un grup de saltimbanci dădea o reprezen- 
taţie în faţa unei miîini de poporeni. Un boscar 
cu obrajii ca focul arăta o maimuţă mare. Mai- 
muța se ciucea melancolică şi grotescă, sărea 
după un măr. Apoi se produse o fetiţă, dansă, 
jonglă cu nişte mingi. Reveni maimuța. Acum 
fusese îmbrăcată în mătase, albastră, i se puse- 
seră zorzoane de aur pe creștet. Ședea acolo, cu 
braţele lungi, grosolană, tare urită, rea, rinjea, 
arătîndu-și dinţii galbeni în botul proeminent. 
Poporul rămase o clipă cu ochii holbaţi. Apoi 
oamenii izbucniră deodată, din toate părţile, chi- 
cotind, fringîndu-se din șale, lovindu-se peste 
coapse : 

— Botoasa ! Da, asta-i ducesa ! Botoasa! 

Seniorii călăriră mai departe. Berchthold, tare 
necăjit, respira adînc, lăsînd aerul să-i șuiere 
printre dinţi. Fetiţa unui podgorean le ieși îna- 
inte, cu picioarele goale, arsă de soare, drăgă- 
laşă. Le dădu bineţe zîmbind smerită. Bercht- 
hold nici n-o văzu, Schenna îi adresă fetei cîteva 

cuvinte glumeţe. Dar voioșia lui suna cam fals. 
În curînd se posomori și el; tăcut ca și Bercht- 
hold, își continua drumul, ghemuit, în ţinuta lui 
neglijentă, pe cal, cu faţa alungită, veştedă, 
schimonosită de o meditaţie cam amară. 


LA ALA, ÎN TIMP CE BARONII AZZO ȘI MAR- 


cabrun de Lizzana tratau cu un cleric de la epis- 
copia Trientului, fratele mai mare, domnul Azzo, 
șovăi la mijlocul unei fraze ; faţa i se făcu gal- 
benă, vînătă, căzu la podea. La subsuori, pe 
pîntece, pe coapse îi apărură umflături negre, 
purulente, mari cît oul. Horcăia, nu-și mai veni 
în fire, muri după cîteva ore. Canonicul din Tri- 
ent, îngrozit, se întoarse în goana calului acasă. 
Așadar iat-o, era aici, ciuma. Pătrunsese şi în 
țara din munţi. Nu fusese o minciună că la Ve- 
rona patru-cinci se şi prăbușiseră morţi. lar 
acum moartea neagră se afla deci în munți. 
De-aci înainte îndură-se Domnul de noi! 
Ciuma venise încoace din Răsărit. Făcu ra- 
vagii mai întîi pe malurile lacului, apoi pa- 
trunse înăuntrul țarii. Ucidea în citeva zile, ade- 
sea în ore. La Neapole, la Montpellier muriră 
două treimi din populaţie. La Marsilia se pră- 
pădiră episcopul cu tot capitulul canonicilor, toți 
monahii predicatori și minoriţi. Ţinuturi întinse 
fură pustiite. (Corăbii mari, cu trei rînduri de 
visle rătăceau rămase la voia întîmplarii pe 
mare, încărcate cu mărfuri, fiindcă tot echipa- 
jul murise. Îngrozitor î îşi revărsă ciuma furia în 
Avignon. Căzură la pămînt cardinalii, cu veș- 

mintele fastuoase mînjite de puroiul umflături- 
lor sparte. Papa se închise în încăperea cea mai 
îndepărtată a palatului, nu îngăduia nimănui 
să intre la el, întreținea ziua întreagă un foc 
mare, în care ardea plante aromatice şi miro- 
denii ce curăţau aerul. La Praga, în trezoreria 
boltită din castelul său, între obiecte de aur, ciu- 
dăţenii, relicve, sta ghemuit Carol, regele ger- 
man, postea, se ruga. 

Înfiorător izbucni ciuma în văile Tirolului. 
Dintre locuitorii orașului Wipptal rămase în 
viață doar o treime, dintre călugării mănăstirii 
foarte populate de la Marienberg, supravieţuiră 
numai Wyso, stareţul, preotul Rudolf, un frate 
mirean şi fratele Goswin, cronicarul. Erau văi 
în care din şase oameni unul singur scăpă cu 
viață. Fiindcă răsuflarea și aburul respirației, 
hainele și uneltele transmiteau boala, oamenii 
fugeau cu duşmănie și bănuială unul de altul, 
prietenul își părăsea prietenul, logodnica pe cel 
drag, copiii pe părinţi. Bolnavii își dădeau su- 
fletul horcăind fără să primească sfintele taine, 
prin oraşe multe case rămăseseră goale, cu toate 
lucrurile înăuntru, dar nimeni nu cuteza să pă- 
trundă în ele ; nu se mai citeau slujbe, nu mai 
aveau loc procese. Doctorii îngăimau fel de fel 
de păreri, dar nu putură în cele din urmă să 
ajungă la alta decit aceea că așa era voia lui 
Dumnezeu. O mînă de ajutor nu erau în stare 
să dea. Oamenii, nebuni de spaimă, își chinuiau 
trupul ajunînd, biciuindu-se, femeile se grupau 
în ligi de surori, se puneau la cale procesiuni de 
flagelaţi, apăreau exaltaţi și profeţi. Alţii se pur- 

tau ca nebunii, se dădeau pradă lăcomiei, des- 
friului, exceselor. Fraţii flagelaţi, cu trupurile 
scheletice, însîngerate, întilneau bălțate convoaie 
de nebuni de carnaval beţi. 

Dintre cei trei copii ai Margaretei rămase în 
viață doar fiul, Meinhard, fetiţele muriră. Le- 
șurile micuţelor zăceau umflate îngrozitor, cu 
enorme buboaie negre. Margareta gîndea : „Acum 
sînt și ele urîte, ca mine“. 

N-avea timp să cugete mai mult la asta. Lu- 
cra, umbla de colo-colo, fără teamă, cu capul 
limpede, liniştită. În zăpăceala nemaipomenită 
puţine dintre poruncile ei erau urmate, dar și 
astea prost ; totuși, ţinea ţara în mai multă orîn- 
duială și ascultare decît puteau s-o facă în di- 
soluţia generală alte stăpiniri. Cînd apoi ciuma 
se domoli, ducesa strînse numaidecit frîul, potri- 
vi administraţia ţării la noile împrejurări, care, 
datorită depopulării, îngăduiau o mișcare mai 
largă şi mai liberă. Preîntîimpină risipirea nu- 
meroaselor bunuri rămase fără stăpîn şi, cu acest 
prilej, știu să pună mîna, ieftin, dar nu într-un 
mod necuviincios pe multe moșii și posesiuni. 

Messer Artese era foarte ocupat, venise un 
timp prielnic pentru el. Pretutindeni în lume, 
case şi alte bunuri imobiliare, drepturi şi privi- 
legii reveniseră unor moștenitori care nu știau 
ce să facă cu ele. Messer Artese cumpăra, lua 
cu japca. În Tirol, însă, se lovi de rezistenţă. 
Legi care-i legau mîinile, dreptul de preemp- 
țiune rezervat curţii şi autorităților, clauze rigu- 
roase. Se duse la castelul Taufers și, în faţa 
doamnei Agnes, izbucni spumegind de furie. 

Șmecherul ăsta de Mendel era vinovat de toate! 
Ăsta îl împiedica în afaceri pe dînsul, bunul 
bancher creștin. Ăsta îi punea beţe-n roate, el 
scornise toate clauzele și piedicele nerușinate, 
diavolesc de viclene. 

Agnes îl lăsă pe florentin să-şi verse nădu- 
ful, îl ascultă în tăcere, privindu-l ţintă cu ochii 
ei albaștri adînci. Apoi începu să povestească ea, 
cu vocea-i indiferentă și provocatoare. Călăto- 
rise pe Rin. În numeroase orașe de-acolo evreii 
fuseseră prinși şi arși de vii. Fiindcă ei dezlăn- 
ţuiseră ciuma, ei azvirliseră otravă în fîntîni. 
Ştia asta precis. La Zofingen se și găsise otravă. 
La Basel 'a fost de faţa cînd evreii fuseseră 
duşi pe o insulă din mijlocul Rinului, zăvoriîţi 
într-o casă de lemn și arși acolo. Zbierau îngro- 
zitor, iar duhoarea a plutit în aer încă multă 
vreme. Bine le-a făcut. Fiindcă ei, blestemaţii, 
erau cu adevărat vinovaţi de ciumă. Ologul Al- 
brecht al Austriei, episcopul din Mainz și Bo- 
toasa își protejau, firește, jidovii. Agnts rosti 
încet, cu nepăsare, cu ochii aţintiţi mereu asupra 
florentinului : 

— Ocîrmuirile vor fi avind desigur temeiu- 
rile lor. 

Messer Artese o ascultă, nu răspunse nimic. Se 
întoarse, cu treburile neduse la capăt, în Flo- 
renţa lui. 

Peste scurtă vreme, din Italia se prelinse în 
văile Tirolului, ca o mizgă otrăvită, mai întîi 
bănuiala, apoi convingerea sigură că evreii aduc 
ciuma. Ciuma nu piere atita vreme cît aceştia 

ver fi îngăduiţi în ţară. Începură să se adune 
grupuri de oameni. Aţîţări, ameninţări. 

În timpul acesta, evreii băteau drumurile, își 
vedeau de treburi. Erau multe afaceri, afaceri 
mari, aveau strașnic de lucru. Scundul Mendel 
Hirsch alerga, se agita, gîjîia, numeroșii lui copii 
alergau și ei, cu ochii lor migdalaţi, dîndu-și im- 
portanță, ba chiar și bunica tare bătrînă, care 
mormăia într-una, reveni la viaţă, întreba vor- 
bind cu greu și lălăind: „Cum merg afacerile ?* 
Mergeau minunat, slavă Domnului. Ciuma era 
în scădere, har Domnului. Era multă treabă, să 
faci negoţ, să cumperi, să mijloceşti, să închei 
contracte. Peste numai cîteva săptămîni, dac-o 
vrea Dumnezeu, se va putea ţine din nou la Bo- 
zen primul tîrg mare. Milostiva doamnă ducesă 
— Domnul s-o ocrotească — avea nevoie de 
Mendel pretutindeni. 

Între timp, aţiţarea se lăţea mereu mai mult, 
primejdioasă, arătîndu-și colții, absurdă, de la 
o zi la alta mai neagră. Evreii știau ce va să zică 
asta. Așa se petrecuseră lucrurile și cu doispre- 
zece ani înainte, cînd izbucniseră măcelurile puse 
la cale de frații Armleder. Acum venea dinspre 
miazăzi-apus. În zadar se împotrivi, cu pro- 
pria-i persoană și cu bulele, papa, înțeleptul, 
bunul Clement, cunoscător în ale lumii, în zadar 
atrase atenţia. că evreii fuseseră atinși de ciumă 
la fel ca toţi ceilalţi: atunci cum ar fi putut-o 
pricinui €i ? Ceea ce i-a dus la pieire n-au fost 
fîntînile otrăvite, ci bunurile lor și poliţele da- 
tornicilor. Evreii fură uciși și jefuiţi în Burgun- 
dia, pe Rin, în Olanda, în Lombardia, în Po- 

lonia. În douăsprezece, douăzeci, p sută, două 
sute de comunităţi. Evreii din Tirol aşteptau. 
Posteau, se rugau. Aici nu era nevoie să se 
aducă plocoane grase autorităţilor. Se ştia că du- 
cesa îi va apăra atit cît îi va sta în putinţă. 
De asemenea, că margraful le era binevoitor ca 
și părintele lui, împăratul, care sprijinise orașele 
şi negoțul, care ţinuse mereu mîna asupra lor. 
Dar se mai văzuse că împotriva norodului scos 
din fire, stîrnit de pofta de sînge și aur, nici un 
împărat şi nici un papă nu avea vreo putere. 
Evreilor nu le rămînea altceva decit să aștepte, 
să se roage, să-şi vadă de afaceri. 

Şi-apoi, deodată şi în aceeaşi zi, răbufni. La 
Riva, la Rovereto, la Trient, la Bozen. La Riva, 
evreii fură înecaţi în lac, la Rovereto îi azvîr- 
liră cu mare veselie și larmă de pe o stîncă, la 
Trient fură arşi de vii. La Bozen, oamenii se 
îngrijiră mai mult de prădăciuni, iar uciderile 
fură puse la cale în neorînduială. S-a lucrat 
fără metodă, așa că bunica bătrîna care mor- 
măia necontenit, una dintre nurori şi unul dintre 
copiii mici rămaseră în viaţă. 

Margraful nu putu să-şi apere evreii din Miin- 
chen ; la Hall şi Innsbruck se puse cu energie 
între ei și mulţimea pornită pe violenţe. El era 
de partea dreptăţii şi a justiţiei. Cînd ajungea 
prea tirziu şi nu găsea decît morţi, avea cel pu- 
țin grijă să-i alunge pe făptaşi și să le smulgă 
prăzile. Ucigaşii trăgeau puţine foloase. În nu- 
mele celor uciși, seniorii bavarezi şi șvabi cereau 
înapoierea datoriilor pe seama margrafului, cu 
mult mai multă strășnicie decît ar fi putut-o 

face evreii înșiși. Se amestecă şi regele Carol. El 
ceru de la orașele ai cărei evrei fuseseră ucişi, 
şi chiar de la margraf, o parte din moştenirea 
celor omorîţi. Începu o tocmeală aprigă. 
Îndată ce auzi de prigoane, Margareta alergă 
la Bozen înspăimintată, în toată graba. Sosi în 
timpul nopţii. La lumina piîlpiitoare a torţelor 
văzu casa devastată ca de o haită de fiare, văzu 
încăperile mici, pe care le știa pline de fel de 
fel de nimicuri plăcute, goale, pustiite, murdă- 
rite. Vazu leșurile fiicelor, fiilor, ginerilor, nu- 
rorile, liota de copii cu ochi vioi, migdalaţi, 
unele sfirtecate şi ciumpăvite îngrozitor, altele 
chiar fără răni vădite. Toţi oamenii aceştia ză- 
ceau acolo foarte liniștiți, şi foarte liniştit zăcea 
şi Mendel Hirsch. Purta un șal de rugăciune şi 
filacteriile la braţ și pe frunte; pe corpul lui 
nu se zărea nici o rană, în lumina faclelor părea 
că zîmbeşte, umil, dar își pastra înfățișarea de 
om serios, vrednic, blajin, deștept. Margareta se 
gindea că îndată îl va vedea clatinindu-și capul 
și-l va auzi spunînd cu vocea lui gîjiită că totul 
nu-i chiar așa de rău cum pare, că totul e foarte 
simplu, oamenii nu sînt răi, au fost doar aţiţaţi, 
pe deasupra sînt şi niţel cam grei de cap; ar 
trebui numai să li se vorbească domol, cu blin- 
deţe. Dar Mendel Hirsch nu spuse nimic, nu 
se zbuciumă ca de obicei și rămase foarte liniș- 
tit. A avut cele mai bune intenţii, desigur față 
de el mai ales, dar și faţă de ea și de ţară, și 
a fost deștept și de ispravă şi a adus mari fo- 
loase ţării, dragilor ei orașe. Acum l-au ucis, cu 
grosolănie, făra nici un rost, bestial. La urma 

urmelor de ce? Rosti întrebarea, răstindu-se la 
unul din cei de faţă. 

— Păi doar a adus ciuma! spuse omul sfios, 
prosieşte, cu un aer de încăpăţinare. 

Încet, într-un colţ, orăcăia copilașul salvat; 
femeia, foarte gătită, încercă să-l adoarmă cîn- 
tîndu-i cu voce uriîtă, spartă; bunica mormăia 
în felul ei. Margareta se apropie, ridică mîna să 
mîngîie pruncul. Se simţi trudită, nenorocită. În 
lumina torței își văzu mîna ; era mare, informă, 
cu pielea pămîntie, gălbuie ; uitase să se far- 
deze. 

La Munchen, într-una din vastele încăperi ale 
noii reședințe, pe care tatal său o începuse iar 
el o construise cu rîvnă mai departe, margraful 
Ludovic o privea cu ochi reci pe baroana de 
Taufers, Agnes de Flavon, așezată în faţa lui. 
Baroana îi cerea învoirea să vîndă anumite părţi 
din senioria ei. Cumpărător era un localnic. Dar 
în umbră pîndea 7nesser Artese. Margraful n-o 
putea suferi pe Agnes ; auzise multe lucruri ne- 
plăcute despre neorînduiala din gospodăria ei; 
chipul lui slab, smead, cu mustaţa scurtă, blondă, 
rămase ferecat, ochii cenușii, sfredelitori, pri- 
veau cu neîncredere. 

Agnes îi simţea foarte bine atitudinea ostilă, 
dar nu făcu de loc pe jignita. Unduia în faţa 
lui, îl privea cu ochii adînci, intens albaștri, zim- 
bea cu buzele subţiri, foarte roșii pe chipu-i alb, 
era feminină, veselă, amabilă fără exagerare. 
Cu prudenţă, folosindu-și experienţa, îl ispitea, 
făcînd niţel haz de ursuzenia lui. 

Margraful e privea. Cu adevărat, oamenii au 
nedreptăţit-o mult.: Prietenii lui cereau fiecărei 
femei să stea virită pînă-n gît în treburile gos- 
podăriei, să se ţină de coada slugilor, să vadă 
de bucătărie şi rufărie. Agnes era însă, neîndo- 
ielnic, o femeiușcă gingașă. Fiecare fibră a ei 
era delicată și graţioasă, și totuși vînjoasă şi 
plină de putere. Se despărți de ea cu mai multă 
curtenie decit îi arătase la venire. O pofti la el 
pentru o a doua oară. 

Se uită lung în urma ei. Se gîndea la Marga- 
reta. Ducesa rămăsese din nou grea. Da, fru- 
moasă nu era. Dacă o aveai pe cealaltă alături, 
iar apoi ţi se ducea gindul la dînsa — putea să 
te-apuce groaza. Dar avea cap, Botoasa noastră. 
Oamenii o stimau. Însă nu le era dragă. Pe 
cealaltă, cînd se arăta, o primeau cu urale. 

Acum muriseră cele două fetițe. În popor se 
zicea : „Pedeapsa lui Dumnezeu.“ Vina era a 
lui, fireşte ! Fiindcă papa ar fi vrut mai bine să 
vadă Tirolul în mîna preferatului său Carol, 
căsătoria lui Ludovic nu fusese recunoscută de 
biserică, pruncii săi rămîneau niște bastarzi. Clo- 
potele nu puteau să bată, iar de foc, inundaţii, 
lăcuste, molime el era vinovat. 

Ce nebuni ! Ce măgari! Ce timpiţi! Era oare 
atît de plăcut să fii soțul Margaretei? Multă 
vreme nici nu mai băgase de seamă cum arată. 
Acum, deodată, îl izbi iar urîţenia ei. Cu o fe- 
meie atît de slută, ajunsese batjocura Europei. 
Fra un mare principe şi senior, cel mai puternic 
bărbat al Germaniei. Orașe și ţinuturi rodnice 
înfloreau acolo unde mîngtia mîna lui ; se pră- 

bușeau în ruină cînd își revărsa asupra lor fu- 
ria. Nu i-a fost ușor să ajungă aici. A muncit, zi 
și noapte, cu conștiința cea mai curată. N-a cu- 
noscut altă teamă, decât pe aceea de Dumnezeu. 
Și-a făcut datoria, cu trudă, greu, zi de zi. Și 
cu ce se alegea din toate astea? Era batjocura 
Europei. 

Jos, Agnes se suia în litieră. În juru-i se adu- 
nase poporul, cu capetele goale, minunîndu-se. 
Dacă ar fi ea în locul Botoasei, oamenii n-ar 
mai spune: pedeapsa lui Dumnezeu, nici la la- 
custe, nici la molimă. 

Oare Agnes nu se uita în sus? Margraful se 
întoarse repede, ca un școlar vinovat prins asupra 
faptului. 

Citeva săptămîni mai tirziu, Margareta născu 
un copil mort. Margraful se întunecă, deveni 
mai rece faţă de ea. Nu, căsătoria lui nu era 
binecuvintată. Acum își punea toate speranţele 
în singuru-i fiu, Meinhard, un băiat indolent, 
gras, neînzestrat, bolnăvicios, care nu părea să 
semene de loc cu bunicul Ludovic, ci mai curînd 
cu bunicul dinspre mamă, bunul rege Henric. 

Margareta se întoarse la treburile ei după 
numai o săptămînă. Lucra cu aceeași sîrguinţă 
și conștiinciozitate. Totuşi bucuria pe care i-o 
dăduse pînă atunci munca pierise, orașele nu-i 
mai erau dragi. Evreul cel mărunțel şi de is- 
pravă, care adusese aici viață de pretutindeni, 
fusese ucis, copiii născuţi de ea erau morți. Ori- 
unde punea mîna, totul se prăbuşea. Nimic nu 
se înjgheba, nimic nu înflorea. Margraful ? Un 
senior care-şi făcea datoria, dar cu sufletul sterp. 

Fiul ei ? Un băiat de duzină, dolofan, prostănac. 
Ce-i mai rămînea ? 

În vremea asta se simţi mereu mai apropiată 
de Conrad de Frauenberg. Bărbatul acesta urit, 
cu ochii roșii, părul blond aproape alb, era al 
cincilea din cei șase fii ai seniorului de Frauen- 
berg, un cavaler bavarez nu prea fălos, care 
însă își cîștigase merite într-o luptă, mai de de- 
mult, în slujba împăratului Ludovic. În felul 
acesta, Conrad ajunsese pe cînd era încă un 
băieţaş camerier la curtea bavareză, apoi făcuse 
parte din suita margrafului la venirea lui în 
Tirol, unde rămăsese multă vreme în umbră ca 
ofiţer subaltern. Uriţenia și felul său de a fi, 
aspru, morocăânos, acru îl însinguraseră; nu 
avea altă perspectivă decît de a rămîne un ostaș 
sub comanda altora, pînă cînd brava și curajoasa 
lui comportare în timpul asedierii castelului Ti- 
rol îl scoase la lumină. 

Margareta îl împodobi pe uritul și asprul 
Frauenberg cu tot ceea ce mai dăinuia în su- 
fletul ei ca fantezie, sete de culoare, pitoresc, 
aventură, cu toate resturile „frumoaselor vre- 
muri de odinioară“, cum le numea seniorul de 
Schenna. Albinosul cu bot lătăreţ de broască și 
voce scîrțiitoare, cu miîini scurte şi grosolane, îi 
apărea ca un fel de prinț din poveste. Era ai- 
doma cu ea; cu siguranţă că exteriorul lui ne- 
cioplit ascundea un suflet gingaș, simţitor. Vârit 
într-un astfel de înveliș, nu puteai decit să devii 
grosolan și brutal. Sărmanul, singuraticul, ne- 
înțelesul ! Ducesa se purtă cu el deosebit de prie- 
tenește și matern. 

Umilit de toţi în tinereţe, Frauenberg se de- 
prinsese cu o izolare rece şi aspră. Ştia cît e de 
slut ; socotea firesc ca toți să-l împungă. Dacă 
ar ajunge pe o treaptă mai înaltă, i-ar călca şi 
el pe ceilalţi în picioare. Nu credea în nimic pe 
lumea asta. Bani, putere, avere, plăcere, acestea 
erau țelul tuturor oamenilor, setea de bani, setea 
de avere, desfriul erau impulsurile ce-i mînau. 
Nu exista nici răsplată, nici pedeapsă, nici drep- 
tate, nici virtute. Toată viața n-avea nici un 
sens. Erau dibaci sau nătîngi, în rest noroc sau 
nenoroc. După părerea lui, adevărul era rostit 
de cîntecul acela care preamărea, realist și cu 
convingere, şapte lucruri ce meritau a fi dorite 
și slăvite. Să mănînci zdravăn era primul, să 
bei vîrtos, al doilea, să te uşurezi de ce-ai mîn- 
cat, al treilea, de ce-ai băut, al patrulea, să te 
culci cu o femeie, al cincilea, să te scalzi, al şa- 
selea, dar al șaptelea şi cel mai frumos era să 
dormi. 

Cînd ducesa îi arătă deschis interesul ei, Cone 
rad de Frauenberg nu se îndoi nici o clipă că 
interesul acesta ar fi altceva decît: poftă tru- 
pească. De altfel, nici nu era de mirare ca sluta 
să-l aleagă tocmai pe el, uriîtul. Se hotărî; era 
calculat şi realist. Îşi spusese de mult că, fiind 
al cincilea fiu şi avînd un astfel de chip, îi va 
fi cu neputinţă să ajungă departe. Însă nu în- 
cetase niciodată, viclean, dur şi gata de salt, 
să stea la pîndă cu ochii în patru. Acum i se 
ivea o răsplată magnifică. Era un noroc nemai- 
pomenit că zgripţuroaicei ăsteia pocite i se aprin- 
seseră călcîiele după el. Va trage toate foloasele. 

Îşi dădu drumul la gură în fața ordonanţei, 
îşi arătă fără rușine bucuria, lăudînd-o cu vorbe 
dezmățate pe Botoasa și poftele ei. Cît era de 
zgirie-brînză, îl cinsti pe flăcău cu o cană de vin 
bun. La lumina unei lumînări, numai el şi ordo- 
nanța, chefui toată noaptea. Își răcni cîntecul 
despre cele șapte lucruri vrednice de dorit. Oră- 
căi că va şti el să se folosească de Botoasa asta. 
Apoi se întinse cu voluptate, să doarmă. Da, 
ăsta era lucrul cel mai frumos de pe lume. Își 
simțea mădularele îndurerate de trudă. Își trosni 
încheieturile. Deschise botul lătăreţ. Se răsuci pe 
partea cealaltă, căscă de plăcere. Adormi. 

Cu viclenie și prudenţă, dar fără a sta pe gîn- 
duri, porni pe drumul hotărît. Margraful, asta 
o simţea el, nu-l înghițea. Nici nu încerca să-i 
cîştige simpatia. În totul nu se pripi de loc. Era 
însă întotdeauna prezent şi în clipele potrivite, 
cind Margareta se găsea singură, intervenea cu 
o familiaritate neobrăzată. În felul acesta puse 
mina pe castele, seniorii, protectorate, jurisdicții, 
deveni în cele din urmă majordom al curții. Ni- 
meni, nici chiar el însuși nu și-ar fi prevăzut o 
asemenea ascensiune. Înghiţea totul, cu imperti- 
nenţă și lăcomie, riînjind. Ca majordom al curţii 
rămase ceea ce fusese și ca ofiţer inferior. Nu 
respecta pe nimeni și nimic, nu credea în nimic 
altceva decît în putere, bani, plăceri. 

Margareta își anina de el, ca şi mai înainte, 
toate visurile. Înfăţişarea hidoasă îl făcea omul 
ales, îl înrudea cu ea. Trebuia, trebuia neapărat 
ca în acest bulgăre de carne turtit şi scîrbos să 
se ascundă un șufleț. De la el la ea nu răzbătea 

însă nici 0 vibraţie ; singura legătură dintre ei 
se reducea cel mult la un rînjet scîrbavnic, cu 
gura pînă la urechi, de o familiaritate greţoasă. 
Margareta nu-și dădea seama de acest pustiu 
sufletesc, sauîl tilcuia prin resemnarea lui 
amară, prin muţenia voită, care ascundea și tăi- 
nuia cu sfioşenie ceea ce era delicat şi nobil 
în el. 

Seniorul de Schenna vedea cum, fără vreun 
motiv mai adînc, mai mult din nepăsare, Mar- 
gareta se-ndepărta tot mai mult de margraf și 
era împinsă, pe jumătate fără să vrea, spre Frau- 
enberg, care lui îi era profund nesuferit. Îl jig- 
nea faptul că Margareta, atit de pretențioasă 
cînd era vorba de oameni, îl alesese tocmai pe 
acesta ca să şi-l facă, alături de el, al doilea con- 
fident. Ce avea el, Schenna, comun cu Frauen- 
berg ? Era cu putință ca ducesa să pună în 
aceeași oală scepticismul lui rafinat, cultivat, cu 
goliciunea sufletească grosolană, ordinară şi lipsa 
de orice credinţă a bavarezului? Vanitatea îi 
era rănită de faptul că Margareta îi făcuse din 
Frauenberg un tovarăş în încrederea ei. 

Altminteri, domnului de Schenna îi mergea 
acum foarte bine. Molima îl ocolise. Îi reveni- 
seră unele moșteniri şi folosise timpul de după 
ciumă ca să-și desăvirşeașcă şi să-și rotunjească 
splendidele-i domenii. Ducea, la castelele lui, o 
viaţă tihnită de om subțire, între zugrăveli, cărţi, 
obiecte de artă şi păuni, refuza ca şi mai îna- 
inte orice fel de slujbă, își plimba, voios și me- 
ditativ, privirile peste întinsele lui livezi, ogoare, 
podgorii, devenea de la o zi la alta mai blajin, 

mai înţelept, se lăsa în voia unei depline odihne 
interioare, ca un fruct de soi, copt. Abatele Ioan 
de Viktring, care era acum secretarul ducelui 
Albrecht. și care ajunsese încetul cu încetul un 
bătrîn nesigur pe picioare, ar fi putut să citeze, 
în privinţa lui, pe Horaţiu în întregime. 

Smulgîndu-se din liniştea şi mulţumirea lui, 
ar fi ajutat-o cu plăcere pe Margareta. Încercă 
mai întîi să reînnoiască legătura dintre ea şi 
margraf. Pentru a înlesni aceste încercări trebuia 
slăbită apăsarea ce împovăra căsnicia Marga- 
retei din pricina afuriseniei bisericești. 

Ducele loan, luxemburghezul, se plictisise de 
mult să fie socotit de biserică un bărbat însurat, 
în timp ce în realitate era holtei. Prin politica 
iscusită a fratelui său, poziția îi se îmbunătăţise 
mult ; se gîndea să şi-o întărească deplin prin- 
tr-o nouă căsătorie abilă. Mai întîi însă trebuia 
să se despartă legal şi în toată forma de Mar- 
gareta. Îi ceru o întrevedere. Voia să găsească 
împreună o formulă care, convenabilă amîndu- 
rora, să nu-l jignească nici pe el, nici pe ea. In- 
teresele lor erau aceleași. Asta era vădit, și Mar- 
gareta se arătă gata să-l primească. 

Astfel apăru loan ca oaspete la castelul Tirol. 
De astă dată, porţile se deschiseră în faţa lui. 
Tobe, trimbiţe, dovezi de cinstire. Faţa prelungă 
a lui loan încă arăta ca a unui băietan. O privi 
pe Margareta cu ochii lui mici, scufundaţi 
orbite, fără nici o sfială. Nimeri un ton de ștren- 
gărie ostentativă, o anume camaraderie ironică, 
pe gustul Margaretei. Se așezară faţă în faţă, 
căutară împreună motivări, se bălăbăniră încolo 

şi-ncoace, chibzuiră, născociră soluţii. Spre mul- 
țumirea  amindurora, ajunseră la înțelegere. 
loan — vor spune — se căsătorise cu Marga- 
reta, deși erau rude de gradul al patrulea, fără 
să știe de această înrudire. Oricîte osteneli de 
bună-credinţă şi-au dat amindoi să desăvîrşească 
această căsătorie, n-au izbutit, fără îndoială din 
pricină că loan fusese legat prin vrăji. Întrucît 
acum loan ar dori foarte mult să încheie o căs- 
nicie cu altă femeie și să-și perpetueze prealu- 
minata spiţă, îl roagă pe papa să anuleze că- 
sătoria cu Margareta. E neîndoielnic că papa, 
prieten al casei Luxemburg, va-primi favorabil 
această cerere. 

O dată hotărîrea luată, loan mai fu poftit de 
Margareta la o gustare. Amîndoi erau bine dis- 
puși. 

— N-ai îmbatrinit de loc, pui de lup, spuse 
ducesa. 

— Și tu — Cristoase, Dumnezeule! — eşti, 
în ciuda tuturor întîmplărilor, un om de stat, 
ducesa Botoasa. 

Fiecare se simţea, potrivit împrejurărilor, mai 
tare decît celălalt ; lucrurile se încheiaseră cu 
bine ; pe temelia aceasta, găseau relațiile lor 
de-a dreptul plăcute. Se despărţiră prieteni, cu 
o familiaritate reţinută, plină de înţelegere. 


PRIN MOARTEA CELOR DOI COPII Al MARGA- 
retei, problema moștenirii în țara din munţi 
arăta la fel ca pe vremea bunului rege Henric. 
Singurul moştenitor al tronului era băiatul Mein- 


197 


hard, a cărui sănătate rămiînea gingaşă și ale că- 
rui surori muriseră amîndouă de mici. Din nou, 
aşadar, puternicii suverani germani își îndrep- 
tară privirile spre Tirol, întinseră într-acolo 
miini lacotne. Casa de Luxemburg își rotunjea 
posesiunile la Rin și la Vltava, se retrăsese din 
lupta pentru ţara din miazăzi. Totuși Wittels- 
bach și Habsburg așteptau prilejul potrivit să 
ridice pretenţii întemeiate, stăteau cu ochii aţin- 
tiți, pîndeau. 

Habsburgul mai ales, ologul Albrecht, pregă- 
tea un plan de durată, bine înjghebat. El însuși 
avea nădejde puţină să-l vadă realizat. Dar olo- 
gul, devenit prin lîncezeală mai plin de răutate 
și mai înţelept, nu mai lucra de mult pentru un 
succes imediat, ci de perspectivă îndepărtată. 
După părerea lui, ori punea mîna pe Tirol, ca- 
lea către apus, puntea spre posesiunile şvabe, ori 
renunţa la visul oricărui mare imperiu. 

Mai întîi căută să-i cîştige pe seniorii din te- 
ritoriile episcopale. Trientul și Cuera trăiseră 
experienţe triste cu casa de Wittelsbach ; erau 
foarte înclinate să treacă de partea Habsburgu- 
lui, care le făcea hatîruri. Și altminteri Albrecht 
avea ochi dulci și mîna deschisă pentru toți se- 
niorii cu influenţă din Tirol. Îi dărui pe 
Sahenna, pe guvernatorii din Matsch, pe Frau- 
enberg cu titluri, demnități, slujbe, care cereau 
puțină osteneală și aduceau mulţi bani. 

Încercă în toate chipurile să cîştige chiar în- 
crederea şi prietenia margrafului. Cu prilejul 
atacului întreprins de Carol de Luxemburg, nu-i 
căzuse în coastă, ba chiar mijlocise între el și 

acesta. În curînd se ajunse atît de departe, încît 
ologul Albrecht putu să-și cunune una dintre 
fete cu micul, dolofanul, indolentul, moliul 
Meinhard, moștenitorul Tirolului. Pe deasupra, 
Albrecht, de felul lui foarte strîns la pungă, se 
arătă întotdeauna darnic cu margraful aflat ne- 
contenit în lipsă de bani și, astfel, îl aduse într-o 
dependenţă mereu mai mare. 

Apoi, pe neașteptate, cînd Ludovic avu odată 
din nou nevoie de o sumă considerabilă, consi- 
lierii financiari ai austriacului declarară că, din 
păcate, nu mai le e cu putinţă să-l ajute. Vis- 
tieria lor e secătuită ; ba chiar, spre cea mai 
mare părere de rău, trebuiau să-i ceară în curînd 
înapoierea sumelor împrumutate mai înainte. 
Margraful, adînc surprins, aflat într-o strîmto- 
rare ce-l scotea din fire, voi să-i fulgere cu pri- 
virea și să le azvirle cuvinte grele. Se stapini 
însă, își mușcă buzele, plecă fără o vorbă. 

Se gîndi să i se adreseze personal lui Albrecht. 
Mîndria îl împiedică s-o facă. La o a doua întil- 
nire, consilierii financiari habsburgici declarară 
cu nevinovăție consilierilor săi că ar fi găsit un 
excelent compromis foarte echitabil. Ca ipotecă 
pentru suma împrumutată mai demult și pentru 
aceea cerută acum, margraful să cedeze timp de 
cîțiva ani Austriei administrația Bavariei de 
Sus. Prin economiile rezultate din administrarea 
în comun, mai Chibzuită, Albrecht își va scoate 
cu siguranță în curînd suma ce i se datora. 

Cînd sfetnicii săi îi aduseră la cunoștină pro- 
punerea austriecilor, margrafului îi pieri singele 
din obraz. Îi cercetă cu privirea aspră, ascuţită, 

albastră. Nu, nu zîmbeau. Aveau înfăţişarea unor 
slujbași de bună-credinţă, serioşi. Înghiţi în sec, 
spuse că va reflecta ; se înclină, îi concedie. 

Rămase singur, simțindu-se greu lovit. Îşi ri- 
dică grumazul masiv. Pretenţia era o nerușinare. 
Dar Albrecht avea minte ageră, îi arăta priete- 
nie, sigur că nu avusese de gînd să-l jignească. 
Așadar era vădit că în alt chip nu puteau fi 
scoşi banii. Urma să-i cedeze veniturile ; veni- 
turile nu erau ţara. Totuşi, dacă şeful casei de 
Wittelsbach trecea unui Habsburg ocîrmuirea 
ţării sale de baștină, asta egala, în ciuda tuturor 
asigurărilor, cu o pagubă mare, aproape de ne- 
îndurat. 

Cînd aduse chestiunea în faţa sfatului său, 
se arătă nepăsător, liniștit, înfăţișă totul ca şi 
cînd n-ar fi avut cine ştie ce însemnătate. Cer- 
cetă cu bănuială chipurile seniorilor, să vadă 
dacă vor cuteza să-și dezvăluie rînjetul -lăuntric. 
Ah, dacă ar mai trăi prietenul său, Conrad de 
Teck ! Faţă de el, această neîncredere n-ar fi 
avut nici un rost. Totul ar fi fost mai ușor de 
îndurat ! Nici un sentimentalism ! Spuse în două 
cuvinte despre ce era vorba. Nu făcu nici o 
apreciere. Le ceru părerea. 

Cel dintîi care luă cuvântul fu Frauenberg. Ca 
toți ceilalți, și el îşi dădea seama că austriecii 
îi strîngeau cu ușa prin propunerea lor. Puțin îi 
păsa de Ludovic și de Albrecht, de Bavaria și 
de Tirol sau de Austria. Habsburgul era cel mai 
bogat şi cel mai isteţ ; aşadar probabil că drep- 
tatea se afla de partea lui. Întrucît pe el, pe 
Frauenberg, l-a cumpărat cu slujbe onorifice şi 

cu sume uriaşe, trebuie să bage de seamă ca 
Ludovic să primească pro unerea. Dacă însă ar 
stărui pentru aceasta, OVIC, care şi aşa nu-l 
putea suferi, ar deveni bănuitor, Pe de altă parte, 
le că era sfătuit să primească sau să respingă 
propunerea, margrafului nu-i răminea altceva de 
făcut decît să semneze, scrîşnind, înțelegerea 
umilitoare. El, Conrad de Frauenberg, îşi poate 
așadar îngădui, fără ca Habsburgul să bage de 
seamă, gestul hazliu de-a face pe patriotul ba- 
varez, sfătuindu-l pe principe să respingă umi- 
litoarele pretenţii austriece. 

Margareta primi cu cea mai mare insuflețire 
propunerile habsburgice. Vor avea foarte mulţi 

ani, vor putea, în sfîrșit, să achite împovără- 
toarele datorii rămase încă de pe vremea bunu- 
lui rege Henric. O dată ce va fi înlăturată po- 
vara aceasta, cum vor mai răsufla ușurate iubi- 
tele ei orașe! Dintotdeauna, Bavaria n- -a fost 
pentru ea altceva decît o oarecare anexă. Re- 
nunța cu plăcere la ea de dragul banilor. Învă- 
ţase de la Schenna și de la Mendel Hirsch ce 
preţ au banii. Ce foloase poate aduce un trup 
mare cu prea puţin sînge? Acum țara va avea 
destul sînge, acum se va însănătoși. Buna ei 
ţară ! Dragile ei oraşe înfloritoare ! 

Margraful o ascultă cu chipul întunecat. Acum 
ieșea foarte bine la iveală cît de puţin îl înţe- 
lesese ea dintotdeauna. El era bavarez, un Wittel- 
sbach, fiu de împărat, obișnuit cu stăpînirea lu- 
mii, obișnuit să cuprindă în gindul lui ţări 
întregi. Margareta era tiroleză ; acolo unde se 
terminau munţii ei, acolo i se închideau și gîn- 

durile. Giîndurile îi se întindeau doar pină la 
cîmpie, nu mai departe. Era fiica unui mic conte 
tirolez, cu vederi. înguste, socotit pînă la para, 
meschin. El era întîiul născut al împăratului ro- 
man, avea suflet de stăpîn, cu perspective largi 
cît lumea, răspunzător numai faţa de Dumnezeu 
şi faţă de sine. Nu, între el și Margareta rami- 
nea doar sluţenia cei. 

Luă cuvîntul distinsul senior de Schenna. În 
clhpa aceea puţin îi păsa de Ludovic. El era, 
firește, de partea Margaretei, fiind tirolez, nu 
bavarez. Să înzdrăvenească finanţele ambelor 
țări nu era, din păcate, cu putinţă. Se ivea un 
prilej nimerit, ca nobilul bidiviu bavarez să fie 
pus, pentru scurtă vreme, la îngrășat, în grajdul 
aliatului Habsburg. În felul acesta se căpăta, în 
sfîrșit, ovăzul trebuitor pentru bunul cal tirolez. 
Ce altă ieșire ar mai fi ? 

Da, ce altă ieșire să mai existe? Asta era. 
N-avea nici un rost să se mai pună în lumină, 
fie cît de limpede, contraargumente. Propunerea 
Habsburgului trebuia înghițită. Margraful își lăsă 
în jos capul, încovoind grumazul gros, amenin- 
țător. Mulţumi consilierilor, morocânos, în pu- 
ține cuvinte. Spuse că va reflecta asupra pâre- 
rilor lor. Cu toţii ştiau ce hotărîre va lua. 


În cea mai proastă dispoziţie, Ludovic părăsi 
castelul Tirol, călare, însoţit de o mică suită, şi 
se îndreptă către miazănoapte, spre Munchen, ca 
să pună la punct ultimele amănunte, neesenţiale, 
mai înainte de a trece ţara în seama ocîrmuirii 
habsburgice. O zi tristă de octombrie. Ploaie mă- 

fi dacă s-ar abate, de-o pildă, pe la Taufers, 
ca să vadă cu ochii lui cum stau lucrurile pe- 
acolo ? N-ar pierde prea mult timp ; şi-apoi, cu 
cît va ajunge la Munchen mai tîrziu, cu atît va 
fi mai bine. 

La 'Taufers, Agnes nu fu de loc atît de mirată 
cum se așteptase el. Da, cînd straja de la poartă 
o vestise că vine margraful cu cîţiva seniori, ră- 
suflase ușurată, întinsese. braţele și un suris de 
satisfacţie îi apăruse pe buzele foarte roșii. Dar 
pe principe îl primi cu o curtenie calmă, nici- 
decum cu semne de mare cinste. Chiar și masa, 
pe care porunci să i-o pregătească, deși alcă- 
tuită din feluri într-adevăr gustoase și alese, era 
departe de acel lux strălucitor despre care vor- 
beau biîrfitorii şi cu care ospătase într-adevăr 
seniori mai puţini puternici, ca de pildă mărunții 
baroni italieni. 

Ludovic o privea. Ardeau lumiînări, în cămin 
pilpiia un foc mic, plutea mireasma plantelor. 
aromatice azvirlite pe cărbuni. Slugile serveau 
fruote și dulciuri. Drăgălaşă fiinţă, sfinte Dum- 
nezeule ! Nici o mirare că se pălăvrăgea atita 
pe seama sa. Dar prea la îndemină nu te sim- 
țeai în faţa ei. Conversaţia pe care o întreținea 
era domoală, niţel ironică, nu deschidea portiţa 
vreunei apropieri. Margraful, bărbat serios şi 
neîndemiînatic, făcu două-trei încercări stîngace 
să-i spună ceva galant. Agnes îl privi liniștită, 
arătîndu-se că nu înţelege. Nu, femeia asta era 
de-a dreptul de gheaţă. 

Cu atît mai pe neașteptate pică a doua zi 
rugămintea ei, rostită cu nepăsare, de a-i îngă- 

dui să se alăture alaiului cu care margraful că- 
lătorea spre Miinchen. Voia să-și viziteze sora, 
și mai avea şi alte treburi în Bavaria. 

Margraful, încurcat, șovăi, tăcu. Rugămintea 
asta nu i se părea nimerită. O să iasă vorbe. 
Era un om serios, ştăpîn pe el, pe deasupra nici 
nu mai avea anii potriviți pentru asemenea is- 
torii ; nu-i convenea să dea apă la moară birfi- 
torilor. Dar nici nu-i putea refuza doamnei — 
căci totuşi era o doamnă — căreia el îi ceruse 
găzduire, mica favoare ce i-o solicita. Cam mor- 
măind, cu inima grea și destul de nepoliticos, îi 
răspunse că se bucură să-i dea îngăduinţa. 

n timpul călătoriei, Agnes, foarte la locul ei, 
reţinută, făcu totul ca prezenţa sa în alai să nu 
bată la ochi. Mai toată vremea rămase în litiera 
ei, cu perdeluţele trase. Singură, înapoia perde- 
lelor, își rumega triumful. Cealaltă, dușmanca, 
şedea la castelul Tirol. Își avea bărbatul de 
care era legată trainic prin căsătorie. Îi născuse 
copii. Își împletise viaţa cu a lui. Dar acum, 
aceea care călătorea prin ţara strămoșşească a 
dușmancei era ea, Agnes de Flavon. 

La Munchen, Ludovic își duse la capăt trebu- 
rile-i supărătoare, stînjenit, dar cu trufie. Îndată 
ce sosiseră, Agnes își luase rămas bun, mulţu- 
mindu-i cu amabilitate, dar fără exagerare. 
Acum, margraful și-ar fi înseninat bucuros cu 
prezența ei serile posomorite. Cînd o invită în- 
tîia oară, Agnes îl refuză, a doua oară veni. Lu- 
dovic se obişnui s-o aibă aproape. Contesa se 
duse la ţară, să-și vadă sora. Margraful își 
amînă plecarea, pînă cînd Agnes putu să-l înso- 

trivă, cealaltă, Botoasa, era însemnată cu pe- 
cetea sluţeniei. O însemnase mînia cerului. Tot 
ce făcea, purta povara blestemului. Copiii îi mu- 
reau. Acolo unde punea ea mina, se năpusteau 
molimele, pîrjolul, apa, lăcustele. Tot ceea ce 
plănuia, tot ceea ce făcea era blestemat. N-a 
pus ea la cale unirea cu Bavaria, sămînţa rui- 
nei ? Nu i-a chemat ea aici pe seniorii bavarezi 
grosolani, lacomi, care au supt ţara? Nu s-a 
agăţat ea de Frauenberg, lepădătura asta-:4560 
cită? Nu l-a făcut ea. măjărdoimlilati cărţii 

crescînd. Săminţa ei, opera ei. 1 se răpise totul, 
era goală şi săracă. Ceea ce se îngăduia oricui, 
ei i se refuza. Dar, cel puțin, își dusese opera 
pînă la capăt. Asta, cel puţin, îi rămînea, sin- 
gurul ei bun. 

Cu atît mai limpede vedea lucrurile Schenna. 
Vedea cum poporul trecea în seama frumoasei 
tot ceea ce săvirșise urîta. Voia s-o cruţe de re- 
cunoașterea faptului acestuia, de dureroasa tre- 
zire la realitate. Mai vedea cum Ludovic cade 
mereu mai mult în mrejele frumoasei Agnts de 
Taufers. Bărbatul greoi şi neajutorat, care tre- 
cea pentru întîia oara printr-o asemenea tulbu- 
rare, se mai apăra încă, mirat şi suflînd din 
greu. Toată povestea rămînea încă o aventură, 
trecătoare, fără urmări. Dar în curînd, poate 
chiar în cîteva săptămîni, va fi prea tîrziu, în 
curînd va fi legat de ea cu buna lui voie și 
pentru totdeauna. 

Schenna voia să-l redea pe margraf Marga- 
retei. Voia să-i redea Margaretei poporul. No- 
rodul era nătîng. N-avea nici o însemnătate 
ceea ce gîndea. Dar nu trebuia ca Margareta să 
se vadă părăsită şi de acest.ultim reazem. 

Ceea ce trebuia să obţină mai întîi era înlă- 
turarea, în sfîrşit, a acestei anateme bisericeşti 
care o împovăra. Excomunicarea era o pată 
care îndepărta de ea poporul, îl îndepărta pe 
soț. Căci, deși căsătoria cu loan fusese desfa- 
cută în toată forma, astfel încît Margareta nu 
mai apărea în faţa bisericii ca adulteră, con- 
vieţuirea cu Ludovic nu fusese încă nicidecum 
sancţionată de papa. Biserica privea căsnicia ei 

ca pe un concubinaj, iar pe fiul ei, principele de 
coroană Meinhard, ca pe un bastard. Şi acum, 
ca mai înainte, ea și soțul ei erau consideraţi 
excomunicați, iar ţara lor pusă sub interdicție. 
Desigur, margraful trimisese soli la Avignon, 
ca să declare că e gata să dea orice satisfacţie 
ar cere sfîntul părinte, dar papa, aţițat de îm- 
păratul Carol, se codea. | 

Acum, Clement răposase, iar urmașul său, 
Inocenţiu al VI-lea, se afla cu totul sub influ- 
ența casei de Habsburg. Ologul Albrecht ar tre- 
bui să aibă el însuși tot interesul ca fiica lui 
să fie cununată nu cu un bastard, ci cu moște- 
nitorul recunoscut de biserică al Tirolului. 
Schenna acţionă cu o promptitudine neobișnuită 
pentru el. Se așternu la drum de la Ludovic la 
Albrecht, de la Albrecht la Margareta. De la 
Munchen la Viena, de la Viena la Tirol. 

„Albrecht puse condiţii. Azvîrlea sămînţă pen- 
tru viitor. Prin căsătoria cu Meinhard, fiica 
lui va avea drepturi asupra ţării din munţi. 
Dar tînărul Meinhard era un Wittelsbach. Iar 
casa de Wittelsbach va formula și ea, în anu- 
mite împrejurări, pretenţii. S-a mai văzut și 
altă dată că ţara asta care dă de furcă rămîne, 
în cele din urmă, mereu în stăpînirea aceluia 
pe care poporul îl socotește domnitor legiuit. 
Botoasa nu era îndrăgită, dar poporul vedea 
în ea, ca un fapt de la sine înţeles şi privit cu 
supunere religioasă, pe stăpîna de drept a ţă- 
rii, fiindcă era: singura moștenitoare legitimă 
a bătrînului conte de Tirol. În privinţa aceasta, 
ea era aceea care trebuia să :hotărască ; popo- 

rul va fi de partea aceluia, căruia ea îi va tran- 
smite puterea. Albrecht nu ceru nimic de la 
Ludovic ; în schimb, pretinse un testament prin 
care să-și ia obligaţii Margareta. În cazul în 
care soţul ei Ludovic, fiul ei Meinhard ar muri 
fără moştenitori direcţi, ţara să treacă în stapi- 
nirea ducilor de Austria. O chestie formală. O 
chestie pur formală, accentuă Albrecht în faţa 
seniorului de Schenna. Pe deasupra, era vorba 
de un caz cu totul și cu totul improbabil și de 
nedorit. În schimb, el se pune chezaș să obţină 
de la papa ridicarea excomunicării și a inter- 
dictului pentru Ludovic și Margareta: sii cz 

Agnes e foarte frumoasă. De ce să nu-și facă 
cheful cu ea ? 

Se ridică din jilț, gemînd ușor. Reciti încă o 
dată diata. Era lungă şi amănunţită. „Noi, Mar- 
areta, din mila lui Dumnezeu margrafă de 
randenburg, ducesă de Bavaria și contesă de 
Tirol, dăm în veci, oricărui creştin ce va vedea 
epistola aceasta, o va citi sau o va auzi, acum 
și mai tîrziu, salutul Nostru şi încunoștințarea 
celor mai jos scrise. De se va întîmpla, Dum- 
nezeu în milostenia Sa păzească-Ne, ca Noi şi 
_prealuminatul principe, soţul Nostru multiubit, 
margraful Ludovic de Brandenburg, să ne să- 
virșim din viaţă — fără de clironomi în linie 
dreaptă, pe care împreună să-i fi zămislit, şi 
dacă și iubitul Nostru fiu, ducele Meinhard, 
ar răposa, Dumnezeu ferească- ], fără clironomi 
drepți, atunci mai sus-numitele Noastre princi- 
pate şi comitate, țari şi stăpîniri, cu castelul Ti- 
rol împreună și cu toate celelalte castele, sihăs- 
trii, citadele, orașe, tîrguri, sate, oameni și ju- 
risdicţii să cadă pe de-a-ntregul şi spre dreaptă 
moștenire și clironomie mai sus-numiţilor Noș- 
tri unchi preaiubiţi, ducii Austriei...“ 

Tulburată, lăsă să-i scape din mînă hrisovul, 
iar pergamentul se strînse sul, foşnind, pe 
masă. Părăsi încăperea. Cu paşi grei, tîrștiți 
își făcu rondul, așa cum obișnuia în fiecare 
noapte mai înainte de a se duce la culcare. Fe- 
meia slută își tîrî pașii singură, în veșmintele 
ei splendide, care atîrnau pe ea 'ţepene, prece- 
dată de umbra grosolană proiectata de lumi- 
nări, prin săli, odăi, coridoare. 

Ajunse la încăperea războaielor de ţesut. Ușa 
din lemn negeluit se deschise fără mult zgo- 
mot. :Slugile își terminaseră lucrul, mai erau 
acolo cîţiva argaţi. Cu toţii se-nghesuiau gră- 
madă în jurul unei slujnicuţe tinere, bondoace, 
care ședea stingherită, rînjind totuși amuzată. 
În jurul ei, gălăgie, hohote de rîs. Cum? Cu 
adevărat nu înţelegea ? Ea era singură din tot 
Tirolul care nu pricepea. Așadar, încă o dată. 
Zina nenorocului era o momiie slută ; pe unde 
se arăta, totul se veștejea, se zbîrcea. Zîna no- 
rocului strălucea dumnezeieşte de frumoasă. Tot 
ce atingea, înflorea, sub pașii ei răsărea aur 
zornăitor. Cine era așadar zîna norocului ?... 
A... Ag... În sfîrșit, chipul slujnicei se destinse, 
luminat de înţelegere. Agnes de Flavon! Dar 
fireşte ! Iar zîna nenorocului ? Ah! Ia te uită! 
Şi slujnicuţa începu și ea acum să rîdă, de salta 
carnea pe dinsa. 

Din pricina strigătelor și a larmei, ducesa nu 
fusese observată. Rămăsese tăcută, cu lumînă- 
rile ei, în umbra uşii întredeschise. Acum, în- 
cetişor, închise uşa la loc. Își tîrî mai departe 
paşii pe coridoare. Înapoi, la document. Desfăcu 
diata în faţa ei. „Noi, Margareta, din mila lui 
Dumnezeu...“ Pergamentul foşșnea. Viri cu un 
gest solemn pana în cerneală, semnă. 


Ologul Albrecht şedea în castelul său de la 
Viena, în veşmînt de noapte și înfășurat în 
pături. Alături pe o masă, printre alte docu- 
mente, se afla și diata Margaretei. Fiul lui, Ru- 
dolf, se găsea de faţă, ca şi episcopul de Gurk 

Respira liniștit, palma miîinii sănătoase 'Î? s€ 
deschidea, se închidea, iar se deschidea. A trăit 
o viaţă plăcută, atit cît poate fi de plăcută o 
viață de om. A cunoscut truda şi munca. S-al 
bucurat de succese. A prosperat el însuși, și! 
i-au prosperat ţările. Era în pace cu sine, erz& 
în pace cu oamenii, era în pace cu Dumnezeu! 

Fiului său Rudolf îi rămînea o moştenire 
bună. Era frumos, şi un dar al lui Dumnezeu, 
că apucase să mai vadă documentul care îi asi- 
gura acestuia Tirolul. Acum, cercul întreg era 
închis, de la Suabia la Ungaria, cercul ţării 
habsburgice. A domnit cu vrednicie și crești- 
nește, în orînduială și cu dreptate. Fiii săi erau 
bărbaţi deștepţi, zdraveni. Ştia el de ce nu-i 
tulbura cu moartea lui. 

Aşadar pleacă şi el acum, ultimul dintre cei 
trei. Luxemburghezul, loan, a murit de-o 
moarte neroadă, o moarte cavalerească, nătingă, 
pe un cimp de bătălie unde n-avea ce să caute. 
Bavarezul, Ludovic, a murit de-o moarte ne- 
pregatită, ușuratică, la vînătoare, lăsîndu-şi tre- 
burile tulburi, în neorînduială, o moarte venită 
pe neașteptate, fără vreo linie directoare şi fără 
chip, o moarte tot atît de meschină și pros- 
tească și care nu spune nimic, cum i-a fost în- 
treaga viaţă. El, Albrecht, nu s-a numit nicio- 
dată împărat roman, n-a rîvnit niciodata co- 
roana romană, n-a avut-o niciodată și nici n-a 
vrut-o. Dar dacă ai fi cîntărit bine lucrurile — 
în clipa aceea, pe faţa lui apăru un zîmbet 
blajin şi viclean — cel mai puternic dintre cei 
trei a fost el, adevăratul arbitru al creștină- 
tăţii, și întotdeauna s-a întîmplat după voia lui. 

Acum se simţea îngrozitor de trudit. Îl 
strigă — era răgușit — pe Rudolf. Acesta se 
întoarse repede spre el. Ologul pipăi cu mina 
sănătoasă după aceea a feciorului său. Mîna 
îi căzu, mai înainte de a o fi găsit pe cea a fiu- 
lui. Capul i se înclină pe piept. 

Rudolf rămase concentrat, semeț. Acum el 
era capul familiei Habsburg, cel mai puternic 
bărbat dintre germani. Episcopul de Gurk se 
ruga. Foarte bătrînul abate loan de Viktring 
netezi cu mîna uscată, cafenie pergamentul 
Margaretei. 

— Am durat un monument mai trainic decit 
arama, cită el pe un clasic antic. Apoi își tîrști 

picioarele spre Albrecht. Văzu că era mort. Se 
încovoie, își îndreptă spatele, se clătină, își re- 
găsi echilibrul. Cu cîtă putere mai avea în glas, 
începu de mai multe ori, apoi rosti pînă la 
capăt : Defunctus est Albertus de Habsburg, im- 
perator romanus. 

Episcopul şi prinţul se uitară unul la altul; 
niciodată mortul nu avusese această demnitate, 
niciodată nu o rivnise. Moşneagul repetă ane- 
voie, cu voce șovăitoare, dar solemnă: 

— A murit Albrecht de Habsburg, împăratul 
roman. 

Apoi se-ncovoie, se întoarse bijbfind la masă, 
se închină, mormăind. 


Micuța capelă cu hramul sfintei Margareta, 
de la castelul ducal din Munchen, este plină 
ochi de demnitari în haine de gală. Afară e o 
toamnă luminoasă, arămie. Înăuntru se freacă 
între ele armurile seniorilor, odăjdiile fastuoase 
ale clericilor ; stau cu toţii înghesuiți unul în- 
tr-altul. Ducii Austriei, Rudolf, Leopold, Fre- 
deric, cancelarii şi mareșalii lor, loan de Plat- 
zheim, Pilgrim Strein, seniorii bavarezi și tirolez, 
mareșalii, burgravii, marii maeștri de vînă- 
toare, majordomii curții margrafului, Schen- 
na, Frauenberg, Conrad Kummersbrucker, Di- 
pold Hâl. Odăjdiile principilor bisericii sînt v1o- 
lete și trandafirii-gălbui. Sînt de faţă episcopii 
de Salzburg, Regensburg, Wiirzburg, decani, 
egumeni, parohi ai domului. Parohii din Tirol, 
Treisendorf, Pyber. Steaguri. papale, laice. Mi- 

reasmă de tămiie. Afară norodul ţinut în loc 
de ostași. La toate ferestrele, în copacii cu veș- 
mînt de toamnă scăldat în soare, pe toate zi- 
durile, pe toate ieşindurile pereţilor, popor. 

Înăuntru, Ludovic şi Margareta ședeau în 
genunchi în faţa trimişilor papali, episcopul 
Paul de Freising și abatele Petru de Lamprecht. 
leri, căsătoria lor a fost desfăcută în mod for- 
mal și li s-a dat îngăduinţa să trăiască despar- 
țiţi. Astăzi, episcopul citea solemn decretul pa- 
pal de purificare : după ce Ludovic de Bavaria, 
întiiul născut al răposatului Ludovic de Bava- 
ria, care a fost împărat roman, a îndeplinit tot 
ceea ce i-a cerut papa, după ce și-a recunoscut 
personal delictul împotriva Bisericii, el și aba- 
tele Petru, ca trimiși papali, îi dau numitului 
principe și principesei Margareta dispensă în 
ceea ce priveşte înrudirea prea apropiată şi le 
îngăduie să se cunune din nou, iar pe născutul 
lor principe Meinhard îl declară copil legitim. 
Îi purifică pe Ludovic și Margareta de orice 
pată şi infamie, îi declara apți să posede privi- 
legii, vasalităţi, bunuri, drepturi. Îi reprimesc 
pe amîndoi în sînul Bisericii. Înlătură de pe 
ţările lor interdictul. 

Îndată după această solemnitate, în Bavaria 
și Tirol se redeschiseră uşile bisericilor care 
stătuseră încuiate multe decenii. Clopotele, ră- 
mase mute atîta vreme, începură să se legene, 
să sune. Poporul, însetat de înălţare sufletească, 
se revărsă în biserici. Bărbaţi și femei, ajunși 
la virsta matură fără a fi luat parte la o slujbă 


217 


bisericească şi fără a fi auzit bătaia clopotelor, 
ascultau pentru întîia oară o liturghie, erau ui- 
miţi și fericiţi auzind valurile cucernice ale sla- 
vei lărmuitoare, orbitoare, pline de pompă ce 
se aducea Sfintei treimi. 


— NU MAI FAC NICI O AFACERE CU HABSBUR- 


gii! strigă tare, cu vocea lui aspră de ofiţer 
ducele Ştefan al Bavariei de Jos, şi-și aruncă 
mănuşa de metal, care căzu zornăind pe masă. 
Se ridică, începu să se plimbe de colo-colo. Din 
țeasta colţuroasă, ochii bănuitori, reci priveau 
cu răutate și mînie spre fratele său margraful, 
care rămăsese pe scaun, ţinîndu-şi de oboseală 
capul plecat pe masă, în așa fel încît grumazul 
i se umfla încă mai masiv. Marea sala din cas- 
telul ducal de la Miinchen nu se încălzise ca 
lumea, cu toate că focul ardea necontenit. Afară 
cădea o lapoviţă ce-ţi făcea silă. 

— Așadar, nu... spuse margraful, cu vocea 
trudită și deprimată. Atunci, domnule frate, las 
în seama dumitale să închei celălalt document, 
așa cum am vorbit. 

Ducele Ștefan strînse buzele sub mustaţa sol- 
dăţească, groasă, brună. Se apropie, explicînd 
de ce era furios: 

— Ne-am descurcat binişor î în multele și ne- 
plăcutele probleme legate de moștenire. Nu 
ne-am tras pe sfoară unul pe altul. Fiecare şi-a 
apărat pe faţă şi cu simţ practic interesele, fără 
multe vorbe şi mofturi, și n-am stăruit să ne 
impunem părerea unul altuia. Fiecăruia din noi 


218 


șase inima i-a dat ghes să îmbucătăţim şi sa 
împărţim ţările, ca să facem din casa de Wittel- 
sbach o nimica toată. De altminteri, alta cale 
și altă ieşire nu era, şi noi nu ne-am răcit gura 
cu vorbe mari. Dar, domnule frate — aici du- 
cele ridică vocea şi se răsti acuzator — faptul 
că dumneata ai dat testamentul privitor la moş- 
tenirea Tirolului în mîna Habsburgului, dum- 
neata, șeful familiei Wittelsbach, asta mă îm- 
piedică să mai tac. E o treabă care priveşte nu- 
mai şi numai Lirolul, ştiu, şi nu mă intere- 
sează ; nu m-am amestecat niciodată în trebu- 
rile dumitale. Dar asta mă doare prea tare, 
îmi otrăvește sîngele, și trebuie să ţi-o spun. 

Margraful nu răspunse. Ochii lui duri, pă- 
trunzători, albaștri priveau în gol, cu nepăsare ; 
Ludovic părea mult mai bătrîn decît fratele său 
doar ceva mai mic decît dînsul. Fiindcă el, care 
altminteri era cel ce repezea pe alţii și nu ră- 
mînea niciodată dator cu răspunsul, continua 
să tacă, deprimat și apatic, ducele zise ceva mai 
îmblînzit : 

— Poţi să spui că era o treabă care o privea 
pe soţia dumitale, nu pe dumneata ; poţi spune 
că scoaterea de sub excomunicare şi interdict a 
fost o bună piată pentru peticul ăsta de hîrtie 
îndoielnic, și ai dreptate. Dar, să fi fost în lo- 
cul dumitale, nici eu, nici vreunul dintre cei- 
lalţi fraţi şi nici tata, dacă ar fi trăit, n-am fi 
fost de acord cu aşa ceva. 

Margraful dădu din umeri obosit, ciudat de 
fără vlagă. Pe fratele său îl impresionă neplăcut 
prăbușirea bărbatului acestuia altminteri vîrtos 

și zdravăân. Vorbi din nou, aproape ca şi cum 
și-ar fi cerut iertare: 

— Cred și eu că nu-i ușor să ai de nevastă 
pe Botoasa, şi de majordom al curţii pe Frau- 
enberg. | 

Cînd rămase singur, margraful se simţi nă- 
pădit de o furie mută, paralizantă, neputin- 
cioasă, cum nu mai simţise niciodată. Ce-a fost 
asta ? Se afla în palatul lui, iar fratele său mai 
MIC, Ștefan, insul ăsta de nimic, un oarecare, o 
secătură, cu amărita-i de Bavarie de Jos, s-a 
proţăpit în fața lui și l-a muștruluit ca pe un 
golan. lar el — cum de a fost cu putinţă așa 
ceva ?... El a stat şi-a înghiţit. Ajunsese atît 
de departe ? Se prostise aşa de rău? 

Ştefan avea dreptate, asta era. Habsburgii 
domneau împreună, lăsaseră conducerea în mîi- 
nile isteţului Rudolf. Acesta era căpetenia lor, 
cu toţii împreună formau un tot, întregul grup 
atît de mare al ţărilor lor era cîrmuit laolaltă. 
Casa de Wittelsbach se fărîmiţase şi se împăr- 
țise, ţara era sfişiată în șase petice. El, cel mai 
vîrstnic, îngăduise asta. Și nu numai atît. Mai 
dăduse și apă la moara Habsburgilor. Totul a 
început cu măcelărirea evreilor. Dacă şi-ar fi 
apărat evreii, cum a făcut-o ologul Albrecht, 
niciodată punga lui n-ar fi ajuns atît de goală 
și de găurită. Niciodată n-ar fi trebuit să cedeze 
Bavaria lui sfetniciloş financiari austrieci. Acum 
ședeau acolo, mulţi și grași, controlau, porun- 
ceau după bunul lor plac. Pretutindeni, jos, ală- 
turi, deasupra a tot ceea ce aparţine casei de 
Wittelsbach, rînjește leul roșu al Habsburgului. 

Margraful simţea aţintiţi asupra lui ochii uriași 
ai tatălui său. Oftă. Fratele său avea dreptate. 

N-are de ce să-și mai bată capul cu asta. 
Greşeala' s-a săvirşit. Evreii erau morţi ; cei ră- 
mași în viață nu se mai lăsau ispitiţi prin nici 
o promisiune să se întoarcă. Țara era golaşă și 
fără bani, iar cel ce o administra era Habs- 
burgul. 

Prostii ! Dar nu despre asta e vorba. Nimeni 
nu i-a reproșat așa ceva. Despre testament e 
vorba. Despre testamentul pe care și l-a făcut 
nevasta lui, sluta, Botoasa. De asta trebuie să 
se agaţe, să se ţină. Era bucuros să azvirle vina 
în cîrca ei. Cum a spus frate-său? Nu-i ușor 
s-o ai de nevastă pe Botoasa. Nu, Cristoase- 
Dumnezeule, nu-i de loc ușor! Se lăsă năpădit 
de o mînie surdă împotriva femeii. Ea era vi- 
novată de toate, chiar și de trecerea Bavariei 
sub ocîrmuire austriacă. O revede cum sta 
atunci, printre sfetnici, ea, sluta, Botoasa, cu 
caraghiosul ei de ibovnic, Frauenberg, lepădă- 
tura orăcăitoare. Ședeau acolo și făceau fărime 
Bavaria lui. Batjocura Europei. Oh, cîtă drep- 
tate a avut atunci, în ziua aceea, cînd tatăl său 
îl tîra de colo-colo, iar el se codea să se însoare 
cu muierea asta... Acum sta singur, privind în 
gol. Oftă, mormăi ceva, gemu. 

Se duse la Agnes. O găsi tolănită pe o ca- 
napea. În fața ei sta șoimarul. Agnâs îşi pu- 
sese mănușa și se juca cu o pasăre ce-i fusese 
adusă de curînd. Își dădu seama numaidecît că 
margraful arde de dorinţă să stea de vorbă cu 
ca. Dar îl lăsă să aştepte. Se ocupa de șoim, i-l 

arătă, părea că nici n-are de gînd să-l înapoieze 
șoimarului. 

Ludovic izbucni, spunînd că astăzi n-are chef 
de vînătoare cu şoimi şi de distracţie. Oh, dom- 
nul margraf e prost dispus? A avut vreo su- 
părare ? Îi pare rău. Cu ducele Ştefan? Ia te 
uită ! Domnul duce e un domn foarte drăguţ. 
A vorbit despre testamentul ducesei Marga- 
reta ? Și despre contractul cu Habsburgii pri- 
vitor la administrația Bavariei ? Despre asta 
nu ? Fi, totuşi, firește, numai așa, în treacăt. 

De l-ar trimite odată la plimbare pe insul 
ăsta cu șoimul! Dar nici nu se gîndea la așa 
ceva. Așadar, pentru ea n-avea nici o însem- 
nătate că Ștefan cutezase să-l supere? Şi fap- 
tul că de la frate-său venea de-a dreptul la ea 
era ceva lipsit de importanţă ? Pasărea își des- 
chise aripile, şi le strînse, Agnes o mîngiia, îi 
dădea nume dezmierdătoare. În sufletul ei clo- 
cotea un mare triumf tainic. Se ajunsese, în 
sfîrșit, acolo ? Lucrurile luau în sfîrșit întorsă- 
tura visată ? Gasa duşmancei, construită cu atîta 
trudă, se prăbuşea, în sfîrșit ? 

Aşadar, ducele Ştefan i-a pomenit despre con- 
tractul cu Habsburgii privitor la Bavaria? 
Fi, ea habar n-are de politică. Dar, serios vor- 
bind, s-a minunat întotdeauna. Un principe atît 
de mare și de înțelept — și să lase ocîrmuirea 
țarii sale în mîinile altuia ! Rosti aceste vorbe 
ca în treacăt, scoţind scufia şoimului, punîn- 
du-i-o iar. Apoi începu să discute cu șoimarul 
cam cît timp ar trebui lăsat șoimul să flămîn- 
zească. În sufletul ci jubila: trebuia stoarsă 


222 


toată seva din Tirol, îndrumată altundeva, spre 
Bavaria, oriunde. Să nimicească opera duş- 
mancei. 

Ludovic şedea obidit, cuprins de o mare amă- 
răciune. A fost nebun. Chiar și copiii vedeau 
mai limpede decît el unde avea să se ajungă. 
Niciodată nu ar fi trebuit să cedeze administra- 
ţia Bavariei. Mai bine şi-ar fi ipotecat toate 
orașele și veniturile pe seama lui messer Artese. 
Cu testamentul Margaretei, nu mai era nimic 
de făcut. Dar cât privește contractul cu Habsbur- 
gii, acesta avea să ajungă la scadenţa în citeva 
luni : îl va rezilia. Fie ce-o fi! 

Agnes continua să stea tolănită pe canapea, 
aproape că nu-l mai lua în seamă. Șoimarul încă 
nu plecase. Dacă. ar fi fost singuri, s-ar fi arun- 
cat asupra ei, ar fi zgilțiit-o: „Ascultă, nu ride 
de mine! Desfac contractul! Îi azvîrl-afauăl pei 
slujbaşii habsburgi ! Nu ride de mineri !&: 
Și ar fi strins-o de i-ar fi pierit risul i:cpîhcui! 
la șoimi. Dar şoimarul era acolo, cu Chipul Ea 
nerod, plin de respect, iar Agnes nici: fujus€; 
uita la duce. net 

Be 9iBeţe 

Conrad de Frauenberg purta tratative caorbnz: 
silierii episcopului de Brixen. Episcopattilreă-: 
zuse într-o stare de dependenţă totală fațăizde 
margraf, iar Conrad îi făcea pe domnii “aoeștiai 
s-o simtă din plin. Albinosul orăcăitor îicperb 
vea, cu ochii lui roșii, pe seniorii ce asudauhfi: 
sîcîia vîrtos şi cu plăcere. În cele din urimăy cu: 
o jovialitate disprețuitoare şi grosolană le 'azvieli: 
bieților amăriţi cîteva fărimituri. Secretarul Său, 

lege 


223 


un cleric cu înfăţişare umilă, redactă pretoco- 
lul în tăcere, cu deosebită scrupulozitate. 

După ce domnii plecară, Frauenberg îi dădu 
secretarului îndrumări în legătură cu cîteva scri- 
sori pe care avea de gînd să le trimită slujba- 
șilor de pe posesiunile sale personale. Să nu mai 
fie — lua-i-ar toţi dracii! — atît de molii. Să 
nu-i mai păsuiască atita pe birnici. Să nu mai 
tot amine termenele pentru clacă și robotă. Şi 
mila asta neroadă cînd e vorba să hotărască pe- 
depsele ! Auzi, să pedepsească un hoţ numai cu 
expunerea la stîlpul infamiei și cu închisoarea, 
fiindcă pușlamaua a fost împinsă de nevoie. 
Prostii ! Toţi sînt împinși de nevoie. Ticălosului 
să i se taie mîna, cum s-a făcut pînă acum. Să 
cruți un braconier, fiindcă are familie ! Şi vîna- 
tul lui are familie; a cruţat-o tilharul? Insul 
să fie hăituit pînă cade mort. Asta-i vechiul și 
bunul obicei. Cu omenia asta modernă o să i se 
ducă de rîpă toată averea. Frauenberg orăcăia, 
tăcutul secretar scria. 

Rămas singur, bărbatul cel slut își netezi pe 
spate părul albicios, se întinse, se lăsă pe pernă, 
își trosni încheieturile mădularelor, căscă, alene 
și mulțumit. Lumea era în bună rînduială, iar 
el ştia să se descurce. A ajuns departe, sfinta 
pătimire a lui Cristos! Margraful e mai tot- 
deauna plecat, la Agnâs a lui, şi mai cine știe 
unde. Și de ce nu? De ce să n-o prefere Botoa- 
sei pe frumoasa Agnes? E], Frauenberg, are fi- 
reşte mult de lucru, cînd margraful lipsește din 
țară : Botoasa și Tirolul. Muncă multă, muncă 
neplăcută. Dar plină de foloase, nu se poate tă- 

gădui. De altminteri, Ludovic nici nu i-ar pu- 
tea-o înlesni, nici nu s-ar putea înțelege cu el. 
Așa, principele îl scutea de oboseala de a se mai 
ciondâni cu dînsul. 

Își privi mîinile groase, roșii, cărnoase. E lim- 
pede că pînă acum şi-a subestimat bărbăţia. Tre- 
buie mai întîi să crezi tu însuţi că placi femeilor, 
pe urmă cred și ele. Astăzi, îi vine oricăreia de 
hac, numaideciît. Conrad se-ntinde, fluieră, rîn- 
jește. Se ridică alene. Își pregătește tuș, pensulă, 
pergament. Pierdere de vreme, în orele li- 
bere, cînd nu doarme. Astăzi are chef, da. Schen- 
na îl socotește un prost. Crede că n-are ochi 
pentru ceea ce e frumos. Sohenna nu-i un dobi- 
toc ; dar dacă îşi închipuie că numai el singur e 
stăpîn pe simţirea pentru ceea ce e plăcut, ro- 
tund, neted și voluptos, se înșală înfumuratul, 
țafandachele. Își potrivește pergamentul. Aşa ! 
Știe şi el foarte bine ce-i aia frumusețea. Rîn- 
jeşte, îşi fluieră cîntecul preferat, despre cele 
şapte bucurii ale vieţii, începe să lucreze. Botul 
lătăreţ i se cască, de plăcere, pină la urechi, 
plesneşte din limbă, pleoscăie, gîjiie, orăcăie, râ- 
gîie. Trage linii, dă cu pensula. Zugrăveşte cu 
grijă, punînd multe culori. Rochii, piepţi, un chip 
de femeie. Se adînceşte în lucru. 

Ridică privirea. Margareta se află în spatele 
lui. Faţa ei slută e schimonosită de un zîmbet 
ciudat. Probabil că a văzut totul ; de altfel, n-are 
nici un rost să ascundă, să nege. O priveşte fără 
ruşine, își strîimbă botul lătăreţ, orăcăie cu ne- 
păsare : 

— O amuletă. 

— O amuletă ? Asta? Imaginea asta reușită 
și drăguță a ăleia? 

EI, naiv, insolent: Da, fireşte. Are cu ea con- 
fliote de hotărnicie, doar o știe prea bine. Pe 
deasupra, influenţa ei politică nefastă asupra 
_ margrafului. 

Margareta îl privește încruntată, cu ochii ei 
pătrunzători. Frauenberg o înfruntă, rece, ne- 
păsător. Să-i dea ei chipul desenat, spune în 
cele din urmă ducesa. 

— De ce nu? orăcăie el. 

Nu «e. o amuletă tocmai cucernică. Poţi să 
faci cu ea farmece, ca să-ţi îndeplinești voinţa 
și dorințele. Ceea ce-i dorește ducesa aceleia este 
probabil tot atît de neplăcut ca şi ceea ce-i do- 
reşte el. Rinjeşte, îi întinde zugrăveala cu o în- 
chinăciune adincă, exagerată. 

Singură, Mangareta privește îndelurg imagi- 
nea, o cercetează. Părul ei auriu, ochii zgîiţi, 
două pete albastre, neroade ; toată zugraveala 
e stingace. Cu degetele-i sulemenite, Margareta 
își scoate acul din păr. Încet, ţintind cu grijă, 
îl înfige în pletcle albastre. Pergamentul e tare, 
ea înţeapă, înțeapă cu mai multă putere, acul 
pătrunde încet pînă dincolo. Pergamentul scîrţiie. 
Pînă la urmă, în locul ochilor sînt două mici 
găuri zdrenţuite. 


Margraful se ridică ; convorbirea nu durase 
decît zece minute. Se discutaseră numai treburi 
oficiale. Întrebările și răspunsurile fuseseră ros- 
tite pe un ton foarte rece. 

— Mai rămîne problema Taufersului, spuse 
Margareta. 

— Altă dată, raspunse Ludovic, cu un gest 
de refuz. 

— S-a împlimt aproape un an de cînd se tot 
amină treaba asta, stărui Margareta. Irebuie 
în sfîrşit rezolvată. 

— Şi ce vrei ? se răsti margraful. 

Problema Taufersului consta în procesele de 
hotărnicie dintre Agnâs de Taufers și Frauen- 
berg. Agnâs se pitea în spatele: episcopatului de 
Brixen, care o învestise pe ea,:nu pe Frauen- 
berg. Formal, dreptatea era de partea «i, în 
fapt, de partea lui. Margraful numai să fi vrut, 
că Brixenul și-ar fi retras pe dată obiecțiile, ast- 
fel că Agnes pierdea bunurile. Consilierii epis- 
copului presupuneau că margraful nu dorește 
asta ; de aceea cutezau să se opună cu îndirjire 
lui Frauenberg. 

Margareta, împinsă de porniri dușmănoase, 
înşiră argumentele care pledau împotriva epis- 
copatului. Margraful, tot atît de prost dispus şi 
încăpăţinat ca și ea, înșiră motivele politice pen- 
tru care nu voia să-l supere acum pe episcop. 
Se măsurară, întunecaţi, bhotărîţi. Niciodată nu 
s-ar fi înfruntat cu atîta îndîrjire, dacă ar fi 
fost vorba de propriile lor posesiuni. 

Pînă acum, în ciuda înstrătnării mereu mai 
mari, nu ajunseseră la o ceartă serioasă. Nici 
măcar cu 0 vorbă, margraful nu i-a reproșat 
Margaretei testamentul, nici cu o vorbă relaţiile 
cu Frauenberg. N-a pronunţat niciodată în pre- 
zența ei numele frumoasei Agnes. Acum se în- 

fierbîntară, se certară, rostind ameninţări, încă- 
păţînaţi, cu mult mai multă înverșunare decît 
se cuvenea într-o chestiune altminteri fără prea 
mare însemnătate. Şedeau unul în fața altuia 
clocotind de mînie. Chipul liniștit, bărbătesc al 
margrafului se schimonosise, luînd o înfăţişare 
sălbatică. Ea, impunîndu-și să-și păstreze cal- 
mul, îi răspundea înțepător, ironic. 

În cele din urmă, Ludovic nu se mai putu 
stăpîni și-i azvîrli cu o mînie făţişă, batjoco- 
ritoare : 

— Toate astea numai pentru maimuţoiul tău, 
Frauenberg. 

Chipul ducesei deveni pămiîntiu ; trase cu pu- 
tere aer în piept, îl privi plină de ură. În cele 
din urmă îi spuse cu vocea răguşită: 

— Da, da, da! Nu pot tolera ca dreptatea să 
fie călcată în picioare de dragul curvei tale. 

Margraful își încleștă pumnul, ca să n-o lo- 

vească. Nu-i stătea în obicei să înjure. Acum se 
năpusti asupra ei cu vorbe murdare: 
— Zgripţuroaico ! Pocitanio ! Împuţito ! Stai 
bot în bot cu maimuţoiul tău și trăncănești de- 
alde astea ? Nu mă apasă destulă rușine că tre- 
buie să am o muiere pe care a însemnat-o Dum- 
nezeu ca pe tine? Vrei să-mi faci de ris şi 
numele ? ']i s-au aprins călcîiele după bărbaţi 
care-ţi seamănă leit ? Se şi potriveşte, Botoasa 
cu maimuţoiul ! Scos din fire, margraful se re- 
pezi la ea, cu vinele umflate și cu o înfățișare 
atît de sălbatică, încît ducesa se trase dincolo 
de masă. Asta n-am s-o îngădui! răcni el. Îl 
ucid ! N-am să las să fiu făcut de rîs! 

ÎN VREMEA ACEASTA, FRAUENBERG SE AFLA LA 
castelul Taufers, clipind din ochii lui roșii spre 
Agnâs, 

— O să ne înțelegem, orăcăia el. Dumneata 
eşti bogată, eu nu sînt sărac. Îţi place chiar așa 
de mult viaţa la curte ? Mie, nu. Pentru mine 
e doar un pretext, ca să te pot vedea. 

Cu laba lui roșie și butucănoasă îi mîngiia 
mîna albă cu degete lungi. Agnes zîmbea. Ăsta 
era om odată, avea putere, voinţă, mergea drept 
la ţintă. 

— Lumea «e proastă, orăcăi el mai departe. 
Mai proastă decît ţi-ar trece prin cap. 

Ședea acolo, cu fața lui roşie, parcă jupuita 
de piele, căscînd botul mare, lătăreţ, zdravăn, 
obraznic, urit. 

— Aș zice că, dintre toți, noi singuri sîntem 
cu scaun la cap. 

Degetele lu: puternice, 'scurte, lacome se ur- 
cau pe brațul ei în sus. 

Nici nu-i trecea prin minte s-o întrebe cât de 
cît și pe ea ce părere are despre propunerea lui. 


Buzele frumoasei Agnes schiţau necontenit un 
surîs de voioșie. Parcă-și degusta triumful asu- 
pra Margaretei, parcă-l sorbea ca pe o băutură 
minunată. Îl robi din ce în ce mai mult pe mar- 
graf, cu nepăsare şi fără să se bage de seamă. 
Se cuibări în sufletul lui, îl luă în stăpînire. 

Ludovic era un suveran econom, cumpănit, 
de loc înclinat să facă risipă. Agnâs îi cerea așa, 
ca în treacăt, vorbindu-i peste umăr, să facă 
unele cheltuieli la care, altminteri, prinţul ar 

fi chibzuit ani întregi. Dacă schiţa obiecţia cea 
mai mică, ca nu insista, se lăsa păgubașă. Dar 
ştia să renunţe cu un aer de uimire batjocori- 
toare și disprețuitoare, abia vizibilă, care-l îm- 
boldea mai mult decît ar fi putut-o face lacri- 
mile, rugăminţile, ocările. În felul acesta reuși 
treptat să-l sdhimbe cu desăvirșire pe bărbatul 
reținut și calculat, să-l deprindă cu luxul și ri- 
sipa, subminînd și primejduind ceea ce Marga- 
reta realizase printr-o muncă de zeci de ani. 

Și astfel, într-o bună zi, 7nesser Artese rea- 
păru și el. Era pretutindeni, în zece locuri o 
dată, cu cei trei fraţi care-i semănau leit, umil, 
exagerat de curtenitor. Mai înainte de a se băga 
de seamă, bancherul și pusese din nou mina pe 
vămi, privilegii asupra sării și minelor. Dispre- 
ţului rece pe care i-l arăta Margareta îi răspun- 
dea cu nenumărate ploconeli. Cu o bunăvoință 
excesivă se grăbi să-l elibereze pe margraf 
de ipotecile faţă de administraţia habsburgică. 
Acum, dacă voia, Ludovic putea să desfacă acel. 
contract. Firește, plata acordată florentinului fu 
de trei ori mai mare decit ceea ce pretindeau 
austriecii. Apoi, fantomatic, așa cum venise 7ne- 
sser Artese dispăru din nou. 

Își făcu apariţia la castelul Taufers. Cine, 
văzindu-l pe omuleţul acesta politicos, şi-ar fi 
putut închipui că e în stare să.se dezlănţuie așa 
cum s-a întîmplat atunci în salonul frumoasei 
Agnes ? Şedeau faţă în faţă, el și Agnes. Cas- 
telana îi zîmbea, cu un surîs slab, complice. Ei, 
da, frumoasă ţară, bogată, binecuvîntată ţară. 
Vin, poame, grine. Orașe înfloritoare, cu bună 


230 


rînduială, harnice. El voia să smulgă, ea să îm- 
pungă. Împunsăturile ei erau îndreptate împo- 
triva ducesei, a slutei. Pe florentin îl interesa 
mai puţin ciștigul cu care îl momea dinsa: îl 
ațița să sape şi să submineze opera dușmancei, 
să nimicească pe deplin opera evreului răpus, 
spulberat. Ea o împungea pe sluta, el smulgea 
de la vrăjmașul mort. 

Plesnind de grăsime, Conrad Frauenberg con- 
tinua să pună osînză pe el, obrazul lui, parcă 
julit, cu bot lătăreţ, strălucea trandafiriu. Şedea 
tolănit pe perne în micul salon elegant de la 
Taufers ; Agnes sta în faţa lui. Prin ferestre 
pătrundea soarele, Conrad clipea, se întindea 
alene, căsca, își trosnea încheieturile mădula- 
relor. Agnes îl ruga, îl lingușea, îl amenința, 
cerîndu-i s-o însoţească în călătoria la Trient. 
El spunea că nici nu se gîndeşte la așa ceva. 
N-are decit s-o facă margraful pe paiaţa ei. 
Agnts renunță cu acel dispreţ ușor și mirat, cu 
care obținea de la margraf orice. Conrad izbucni 
într-un hohot de ris răsunător, arătîndu-și cu 
bădărănie satisfacția. Se întoarse pe partea cea- 
laltă. Fiindcă ea continua să tacă, începu să 
caște. Se întinse pocnindu-şi încheieturile, adormi 
mulţumit, în tihnă şi începu să sforăie cumplit. 
După o oră se trezi ; amurgea, Agnăâs şedea încă 
în colţul opus, jignită. Conrad se ridică, încă 
moleșit de somn, se întinse spre ea, o înhaţă cu 
o grosolănie jovială, o trase lingă el pe perne. 
Agnes nu schiță nici un gest de împotrivire. 

Se purtă cu ea după cum îi era cheful. O făcu 
să se gudure ca un cîine după ce l-ai dezmier- 

dat. O alintă cu promisiuni, pe care le rosti 
rizind, ca de la sine înţelese. Să-l alunge? Nu 
putea. Ar fi izbucnit în rîs. Și chiar că ar fi 
fost caraghios. Cine mai era aşa de slut? Așa 
de neobrăzat ? Cu gheare atît de tari? Un al 
doilea nici nu mai exista. 

Se întinse sub dezmierdările lui grosolane, se 
uită la el pieziș. Îi vedea faţa sătulă, vicleană, 
fălcoasă, schimonosită de un rînjet. Pocit mai 
era ! Cît de viguros și de josnic! O făcuse cu- 
rioasă. Nu s-ar putea ca mutra asta obraznică, 
sigură de sine, să devină umilă și plină de 
spaimă ? 

Agnes începu să-l aţiţe pe margraf. Cu totul 
pe neobservate, cu vorbe glumețe. Sămința ei 
găsi un teren prielnic, pregătit de multă vreme. 
ncolți, dădu muguri, crescu. Cum spusese du- 
cele Ștefan ? Că nu-i ușor pe lîngă femeia asta 
să-l mai ai și pe Frauenberg majordom al curţii. 
O să pună capăt acestei situații. E sătul pînă-n 
git. Batjocura Europei. O să-i pună capăt. La 

iinchen. Va șterge pata ce-l murdăreşte. Mai 
întîi va încheia cu porcăria habsburgică. Apoi, 
cu Frauenberg, insul ăsta infam, lepădătura. 


— Uită-te bine la mine, se adresă Frauenberg 
Margaretei și se proțăpi umfliîndu-se grotesc în 
pene. Uită-te bine la mine. Se pare că n-o să 
mai ai multă vreme prilejul. Cum Margareta 
ridică ochii la el mirată, orăcăi mai departe: 
Nu c-aş fi un bărbat frumos, asta o ştiu și eu, 
da ca mine altul nu-i. Cine mă preţuieşte n-ar 
strica să caște ochii la mutra mea, ca să-și 

amintească de mine. N-o să mai mă vadă multă 
vreme. Se coace ceva împotriva mea. Margnaful 
mi-aruncă nişte priviri ascuţite ca lăncile. Dm 
păcate, dincolo de privirile astea se află prea 
destule lănci adevărate. Mi-a dat ordin să-l 
însoțesc la Miinchen. Acolo o să-i fie mai uşor. 
Gufidaun, băiatul ăsta bun şi cinstit, și Kum- 
mersbrucker nu și-au putut ţine gura. Uită-te 
bine la mine, Margareto. După ce-oi pleca, bea 
vîrtos, ca să dormi și să mă visezi ! Slujbe n-ai 
nevoie să pui să mi se citească. Eşti o muiere 
faină, ducesă Botoasa, rise şi el și-o bătu pe 
spate. 

Începu să-și fluiere cîntecelul despre cele 
șapte bucurii și plecă cu picioarele lui cră- 
cănate. 

Margareta nu rostise nici un cuvînt. Acum 
şedea singură, în faţa mesei masive, îmbrăcată 
somptues în damasc verde pal, cu faţa rigidă 
din pricina fardurilor. În faţa ei se aflau mor- 
mane de acte și documente. Încăperea era apă- 
sătoare şi mohorită, în urechi îi stăruia cînte- 
cul fluierat de Frauenberg. Da, avea dreptate. 
Ce mai exista oare pe lume în afara celor 
șapte plăceri ? 

Nu cedase. Fusese doborită și nimicită o 
dată, dar nu cedase. Din noroi și nimic ridica 
o construcţie nouă, țara, orașele, orașele ei pes- 
trițe, pline de larmă şi de oameni, opera «ei. 
lar acum, sîngele pe care i-l sporise cu trudă 
trebuia tras din ele, îndreptat aiurea, spre Ba- 
varia, oriunde, prăpădit fară rost pentru tîrfa 
aceea. Margraful nu-i spusese nimic; dar o 

aflase din multe guri. Contractul de ipotecare 
cu Habsburgii avea să fie desfăcut. Orașele cei, 
Tirolul ei aveau să fie despuiate, golite, supte, 
azvirlite de-o parte. 

Şi atita nu era de ajuns. Mai era şi restul. 
Frauenberg. Slutul, singuraticul. Care-i apar- 
ținea ei. Pe care-l adusese ea. Poate că era rău, 
josnic, o haimana. Dar îi aparţinea ei. Dintre 
toți oamenii, el. lar Ludovic voia să i-l ia și pe 
acesta. Oh, nu uitase, cînd se certaseră, cum îi 
strigase : „Îl ucid! Nu îngădui să fiu făcut 
caraghios !“ Parcă-i auzea din nou glasul, ră- 
gușit de ură, parcă-i revedea ochii. Da, presim- 
țirea lui Conrad era întemeiată, mirosea a 
crimă. Dacă se va duce la Miinchen, nu se va 
mai întoarce. 

În sală intră bătrîna și ofilita domnişoară de 
Rottenburg care tuși ca să-şi dreagă glasul. A 
venit neguțătorul velș, din Palermo, cemat de 
dînsa. Margaretei îi păru bine că e abătută de 
la gîndurile ce-o chinuiau, porunci să fie lăsat 
să intre. Omul se opri în faţa ei, gras, cu 
obrazul măsliniu, cu ochi căprui, iuți. Avea fel 
de fel de mărfuri. Păsări pestriţe, năframe și 
țesături fine, lucioase, pietre preţioase, esențe 
rare, dulciuri exotice. Cu mișcări repezi și mlă- 
dioase, ajutat de însoțitori, își întinse lucrurile 
în fața ei. Margareta se uită la una, la alta. 
Ceru lămuriri, gîndul îi era aiurea, vorbea cu 
mai multă însuflețire ca de obicei. Dar asta 
ce-i ? O gărăfioară, un mic vas din piatră se- 
mipreţioasă de o culoare ștearsă, de o formă 
frumoasă, bine închis și pecetluit. Ce e? O, 

doamna ducesă e o cunoscătoare, doamna du- 
cesă are gustul cel mai sigur. E într-adevăr un 
lucru de mare preţ. Dintr-o singură bucată, şi 
cît de artistic lucrat, rotunjit! E opera unui 
mare meșter, da. Și să aibă dînsa bunăvoința 
să observe chipurile cioplite. Aici e împăratul 
de Hohenstaufen, al doilea Frederic, iar aici re- 
gele iudeu Solomon, iar aici regina din Saba, 
și pe a patra lature, sultanul Boabdil, un prin- 
cipe puternic, îngrozitor al barbarilor. Dar şi 
conținutul gărăfioarei e o mare raritate: un 
suc delicat, fără miros, fără culoare, fără gust; 
cine bea măcar şi numai o picătură, într-un 
ceas s-a şi stins, ca un opaiţ fără oloi. Pre- 
ţioasă și de soi gărăfioară. 

Împotriva obiceiului, ducesa cumpără mult, 
fără alegere, fără tocmeală. Năframe, rădăcini 
aromatice, numeroase giuvaeruri, două dintre 
păsările pestriţe, pe deasupra și gărăfioara. 

Apoi se așeză la masă. Mîncă. Mîncă singură 
de tot, gătită în veşminte superbe. Masa era de 
asemenea orînduită cu mare lux. În încăperea 
de alături cînta muzica. Slujitorii, camerierii, 
cei ce tăiau bucatele se mișcau cu toată graba. 
Mînca vîrtos. Frauenberg avea dreptate. Era 
una dintre cele şapte bucurii ale vieţii. În jurul 
ei stăteau îngrămădite lucrurile pe care le cum- 
părase, podoabe, năframe și gărăfioara. Ducea 
mîncărurile la gură cu mîinile sulemenite : supă, 
pește, friptură, dulciuri din cele scumpe, exo- 
tice, pe care le cumpărase astăzi. Înfuleca, dă- 
dea de dușcă vinul. Se lăsă amurgul, fură 

aprinse lumînări grele,. uriașe. Ea şedea sin- 
gură, greoaie, ţeapănă, făloasă. Mînca. 


Deci aşa stăteau lucrurile. Nu îndrăznise să 
1-0 aducă el însuși. O trimisese printr-un aprod. 
Era o scrisoare scurtă, politicoasă, în care o 
ruga să-și depună semnătura. 

ucesa trimise numaidecit după Schenna. 
În faţa lui nu se mai stăpîni, îşi dădu drumul. 
Într-adevăr, contractul cu Habsburgul a fost 
desfăcut. A fost tăiat și sfărîimat minunatul, 
strașnicul canal prin care trimitea sevă și bel- 
şug în oraşele ci. lar pe deasupra, mai trebuie 
să-și depună semnătura ! Sub picioarele ei, pă- 
mintul se fărîmiţează, ca nisipul. Opera vieţii 
ci se duce, lunecind, curgînd ca apa, nu poate 
fi ținută pe loc. Se risipește totul, prosteşte, 
fără rost. 

Schenna ascultă în liniște, cu chipul lui pre- 
lung, ofilit, mai încrețit de îngîndurare ca ni- 
ciodată ; deznădejdea şi prăbușirea ei îl atin- 
seseră mai adinc decît voia s-o recunoască. 
Biată femeie ! Biată ducesă Botoasa ! Dacă gura 
ți-ar fi fost cu un deget mai mică, muşchii obra- 
zului puţin mai tari, ai fi trăit mulţumită, feri- 
cită, iar Tirolul şi Imperiul roman ar arăta 
altfel. Se dojeni singur. Seantimentalism nerod ! 

Cînd, în sfîrșit, îi răspunse, era din nou stă- 
pîn pe el. Cu vocea lui ascuţită, obosită, între- 
tăiată zise că n-ar fi nimic de cîștigat dacă 
n-ar semna ; formal, semnătura ei nu era obli- 
gatorie, margraful i-o cerea numai din motive 

de prestigiu. Dacă semnează însă, va fi obligat 
cel puţin să-i ceară părerea la lichidarea con- 
tractului. 

Cum însă ea tăcea, ghemuită acolo, groasă, 
greoaie, pierdută şi prăbuşită, Schenna fu din 
nou mișcat. Spuse că vrea s-o ajute atît cît îi 
stă în putere. E tirolez ; îl doare ca Tirolul vo- 
10s, ager la minte, cultivat să fie dat pe seama 
Bavariei somnolente, stupide, brutale. Împinse 
lucrurile mai departe zicînd că e o hotărtre 
gravă, că ar trebui într-adevăr să se proce- 
deze cu energie. Ajungînd aici, se ridică şi 
spuse, în timp ce în rostirea lui solemnă își şi 
făcuse apariţia un pic de ironie: așadar, dacă 
dînsa ar mai dori-o, el e gata, pentru a salva 
ce se mai poate, să preia căpitânia în munţi, 
burgraviatul. Ducesa îşi aşeză mîna groasă, far- 
dată pe mîna lui cu degete lungi, uscată, osoasă 
dar fără vlagă. 

Apoi veni la ea Frauenberg, să-şi ia rămas 
bun. Se opri cu un zornăit, în învelișul stralu- 
citor de fier chipul lui botos, trandafiriu, neted, 
parcă jupuit, obraznic, rînjea. Nu-i rămîne 
altceva, spuse el, decît să se scufunde în întu- 
neric, într-o slujbă măruntă, unde margraful 
n-ar mai putea da de el; căci să moară n-are 
nicidecum de gînd. Așadar, pe drum o să dis- 
pară îndată ce se va ivi un prilej nimerit. 
Cine-i bărbat nu se pierde cu firea, nici cînd 
scrîinciobul îl aruncă-n slăvi, nici cînd îl co- 
boară. Cât o priveşte pe ea, e o muiere faină, 
i-a plăcut mai mult decît oricare botişor de 

păpușă. În orice caz, mai interesantă a fost. Şi 
cu asta, facă-se voia Domnului. 

Ducesa îi spuse că el i-a dat cîndva o amu- 
letă, cu gînduri rele faţă de o anume fiinţă. 
Acum vrea să-și ia revanşa. Îi întinse gărăfi- 
oara de o culoare ştearsă. Sucul e fără miros, 
fără gust ; cine ia o picătură din el, ajunge în 
același ceas în iad sau în rai. Mai înainte de 
a se scufunda din nou în întuneric, să se gîn- 
dească la asta. 

Conrad apucă gărăfioara, rînji, zicînd că e 
o muiere a naibii. Sucul n-are miros, n-are 
gust ; într-adevăr e ceva la care trebuie gîndit. 

Ducesa, repede: ea n-a spus nimic. Așa a 
pus-o să jure sicilianul. Și fiindcă Frauenberg 
însuși crede că n-o să-l mai vadă, să-i fagăadu- 
iască asta. Să ia totul asupra lui, ea n-a spus 
NIMIC. 

Frauenberg, uriaș, în armură, orăcăi din gră- 
mada de fiare că îi mulţumeşte din toată inima. 
Cum a mai spus-o, e o muiere a naibii. Ridică 
anevoie brațul de fier, o lovi pe spate, oră- 
căind : 

— Botoasa noastră ! 

Se retrase, greoi, țeapăn, în armura de fier, 
zornăind, rînjind cu botu-i de broască. Îşi flu- 
iera cîntecul. 

De jos răsunară goarnele și trompetele ala- 
iului care se urnea la drum. Margraful nu-și 
luase rămas bun de la ea. Să se arate la fe- 
reastră ? Picioarele nu-i dădură ascultare. Se 

sprijini de masă, palidă, cenușie, o moartă su- 
lemenită. 


Margraful și seniorii lui înaintau la trap prin 
ruginiul septembrie. O postață călăriră de-a 
lungul întinsului lac Chiem, cu faţa apei plum- 
burie. Aerul era tare, munţii rămîneau în urmă, 
într-un cenușiu-albastru intens. 

Ludovic era cît se poate de bine dispus. Purta: 
o platoșă ușoară, de culoare închisă, coiful îl 
dăduse unui băiat, vintul adia plăcut mîngiin- 
du-i creștetul cu păr tăiat scurt. Se simţea foarte 
tînăr, ochii duri, albaștri priveau cu mai multă 
vioiciune ca oricînd, strălucind pe chipu-i 
smead, bărbatesc. Fusese bună hotărîrea de a-i 
azvîrli afară pe austrieci. Acum călărea în ţara 
lui ca un stăpinitor adevărat. Afară cu neru- 
șinatul leu roşu al Habsburgului din cîmpul al- 
bastru al Wittelsbachilor ! Se bucura la gîndul 
că-și va instala proprii-i slujbaşi, că va face 
curăţenie. 

Da, va face curăţenie. A pus bine la cale și 
treaba cu Frauenberg. Chiar în noaptea asta o 
să-l înhaţe, să termine cu el, cavalereşte, cu 
arma. În ceea ce priveşte sfîrșitul luptei, n-avea 
nici o îndoială. Pe urmă o să aibă aer, să poată 
respira. Margareta aproape că n-o să-l mai 
vadă. Nu are decît să șadă în castelul său Ti- 
rol ; el îşi va lua reședința la Munchen, Inns- 
bruck, Bozen, va guverna după cum va socoti 
că e nimerit. Dacă ducesa va fi de acord, bine; 
dacă nu, tot bine. Agnes nu va mai găsi nici 

un motiv să-i întoarcă spatele, în acel fel neru- 
șinat, ușuratic, care-l tulbură atît. 

Giîndul că lăsase în urmă atmosfera apăsă- 
toare, că știa exact ce-i stătea înainte îl ungea 
la inimă, îl făcea să se simtă mai liber și mai 
vesel decit fusese de ani de zile. Glumea cu 
Berchthold de Gufidaun, cu devotatul său Kum- 
mersbrucker. Ba chiar se uita cu o anumită bu- 
năvoinţă înverșunată la Frauenberg. Acesta că- 
lărea lăbărţat, clipea șmecher și tihnit cu ochii 
lui roşii spre lumea însorită, plină de desfă- 
tare — și totuși era ca și mort. Margraful îl 
chemă la el, călăriră alături. Frauenberg po- 
vestea glume deșucheate, făcea aluzii lipsite de 
ruşine. Ludovic ridea în hohote, îşi însușea 
tonul lui, dădură frîu liber unei discuţii soldă- 
țești, ordinare, se întreţinură minunat. 

Apoi se opriră, foarte devreme, să prînzească. 
Mîncară în aer liber, din belşug, bâură, se în- 
tinseră niţel să se odihnească. Apoi mai băură 
o dată, se urcară în șa. Ludovic își pusese acum 
și coiful, aşa voia să călărească pînă la Miin- 
chen. Frauenberg se ţinu în apropierea margra- 
fului, care tocmai se uita după el. Porniră la 
drum. Se aflau acum la şes, munţii piereau în 
ceaţă în spatele lor, cîmpia se deschidea largă, 
monotonă, cînd și cînd strălucea în soare cîte 
o mică reşedinţă cavalerească modestă, o curte, 
un sat cam sărăcăcios. Caii goneau odihniţi, încă 
înainte de căderea serii vor fi la Munchen. 

Convorbirea dintre margraf și Frauenbern 
deveni mai anevoioasă, lîncezea. Ludovic se 
simțea copleșit de o oboseală ciudată, respira 
greu, armura ușoară, îl apăsa. Băuse prea mult ? 

În dreapta drumului se ivi un sat, casele erau 
curios de rotunde, mohorite din pricina mur- 
dăriei, în ciuda soarelui luminos, se îngrămă- 
deau caraghios una peste alta. Cineva spuse: 

— Satului ăstuia îi zice Obidiţii. 

Fusese vocea lui Gufidaun sau a lui Kummer- 
sbrucker ? 

Deodată smuci cureaua coifului, a armurii, 
apoi se prăbuşi înainte pe cal, alunecînd pe-o 
parte, coiful pe jumătate desfăcut îi dezgoli 
creştetul. Kummersbrucker își repezi calul spre 
el și, împreună cu un băiat, îl prinseră. Coiful 
se rostogoli în pulbere, obrazul îi era palid, 
dar nu desfigurat altminteri, falca de jos îi 
atîrna. Grumazul masiv al mortului nu mai 
părea ameninţător, ci doar înţepenit şi groso- 
lan. Îl fricţionară, rostiră rugăciuni. În zăpă- 
ceala care-i cuprinsese pe seniori, scînci deo- 
dată vocea limpede, tărăgănată, ordinară a lui 
Frauenberg : 

— Ce-ntimplare ciudată! În cîmp deschis, 
aproape de Minchen. Întocmai ca tată-său. 

Berchthold de Gufidaun îl privi de sus pînă 
jos, întunecat, ameninţător. Frauenberg clipi cu 
obrăznicie, îi făcu față, orăcăi: 

— Ce doreşte domnul ? 

Gufidaun se întoarse încet, nu-i răspunse. 

Cadavrul fu așezat în capela sfînta Marga- 
reta de la curtea din Miinchen. Ardeau multe 
lumînări. Ulrich de Abensberg, Hippolt de Stein 
și cinci alți baroni ședeau de priveghi. Printre 
ei se afla și Frauenberg. Acesta însă începu 
curînd să caște, se retrase. Se întinse pe patul 
lui, își fluieră cîntecul, își trosni mădularele, 
rîgîi, pocni din limbă, adormi împăcat. 


GARTEA A TREIA 


LA LANDSHUT, LA CURTEA LUI, DUCELE ȘIE- 
fan tocmai dăduse de veste că seniorii săi vor 
trebui să-l însoţească la Munchen. Voia să-și 
salute fratele mai mare, pe margraf, care luase 
fericita hotărîre de a-i alunga din ţara lui pe 
Habsburgi. Ducele Ștefan se bucura cu mîndrie 
că de fapt el provocase această hotărîre. Își 
săltă capul cu mustață scurtă, groasă, de cu- 
loarea nucii ; e neîndoielnic că vorbele lui aprige 
l-au făcut atunci pe Ludovic să-și îndrepte spi- 
narea. lar acum se va duce la Munchen, să 
vadă dacă nu cumva e cu putință să pună la 
cale o înţelegere mai strînsă între cei din casa 
de Wittelsbach. De ce — pe toţi dracii! — dacă 
Ludovic şi el ar vrea cu tot dinadinsul — n-ar 
izbuti să se aducă sub același acoperiș casa de 
Wittelsbach, aşa cum sînt strînși laolaltă Habs- 
burgii ? Desigur, ăia se-ncaieră ca niște cocoși, 
atunci cînd stau la sfat fără martori: dar cînd 
se arată în faţa lumii, stau cot la cot ca un 
singur om, şi de la unul la altul curge miere. 
Era bine că Ludovic se hotărise, în sfîrșit. El, 
Ștefan, nu se va lăsa acum pînă cînd nu va 

cîrpi la loc steagul casei de Wittelsbach sfișiat 
în petice. 

I se dădu armura, începu să se echipeze de 
drum. Atunci sosi un curier care-i aduse vestea 
morții margrafului. Ducele Ștefan încremeni, 
cu gura pe jumătate căscată, cu degetele rășchi- 
rate într-un chip curios. Apoi, cu o comandă 
puternică, scrîșnită își concedie oamenii şi, pe 
jumătate îmbrăcat, se plimbă cu paşi repezi de 
cola-colo, făcînd gesturi bruşte și poruncitoare. 
Faţa lui exprima 'zbuciumul interior, se boţea 
ameninţător, se netezea, mustaţa scurtă, groasă 
sălta o dată cu zvîcnirea buzelor. 

Cele mai felurite posibilităţi îi fulgerau prin 
minte. Îi surîdeau de colo, de dincolo. Tînărul 
Meinhard era un băiețandru, slab, prostănac, 
indolent ; de altfel, îl iubeşte cu o ardoare fa- 
natica pe fiul lui, al lui Ştefan, Frederic. 

Da, soarta casei de Wittelsbach se afla acum 
în mîinile lui Ștefan. Să unească amîndouă Ba- 
variile. Să-i silească să se adune laolaltă pe 
fraţii lui despărțiți, pe cel din Olanda, pe cel 
din Brandenburg, pe cei din Palatinat. Tre- 
buiau să înțeleagă și ei că e nevoie să-și dea 
mîna. În definitiv ce erau acești Ludovic Al- 
brecht, Wilhelm, Ruprecht? Nu erau nimic; 
dar casa de Wittelsbach însemna mult, era to- 
tul. Le va insufla simţămîntul puterii, credința 
lui, voința lui cinstită, cuvioasă, curată se va 
revărsa în sufletele lor, se vor lăsa convinși. 
__ Ştefan se așeză greoi în jilţ, chipul său îşi 
pierdu înfăţişarea ostășească aspră, nefirească, 
umerii îi căzură. Ah, nimic din toate astea nu 

se va întimpla. Se agăţase de o speranţă minci- 
noasă. Nu era el omul care să ducă la capăt 
așa ceva. Firește, împrejurarea era prielnică; 
dar povara apăsa prea greu pe umerii lui. Chiar 
și tatăl său, împăratul, bărbat mai vînjos, fu- 
sese un șovăielnic, trebuise să-şi lase opera pe 
jumătate neterminată. Cum voia el, care era 
mai slab, să reunească ceea ce fusese fărimiţat, 
ciuntit ? 

Fratele său murise pe drum. Un semn rău. 
Nu ţinuse cine ştie ce la Ludovic, nu schimba- 
seră între ei nici o vorbă despre preocupările 
lor intime. "Toţi cei şase fraţi nu fuseseră nicio- 
dată legaţi mai strîns între ei, fiecare se uitase 
cu bănuială la degetele celuilalt, pentru ca nu 
cumva acela să pună gheara pe o halcă mai 
mare din moștenire. Dar Ludovic fusese un om 
de treabă, nu avusese o viaţă uşoară, se însu- 
rase cu Botoasa, făcuse un mare sacrificiu în 
folosul casei de Wittelsbach. Acum era mort, 
murise în floarea vîrstei bărbătești. Casa de 
Wittelsbach pălea, îşi pierdea strălucirea. 

Ștefan îşi reaminti cum ascultase bula papală 
care vestea excomunicarea tatălui său: „Pe fiii 
săi să-i ajungă blestemul acesta: izgoniți din 
reședințele lor, să cadă pradă dușmanilor şi ni- 
micirii.“ Pe-atunci era un băiețaș, nu înţelesese 
cine ştie ce din cuvintele mari, amenințătoare, 
patetice, dar îl umpluseră de groază şi nu-i mai 
ieşiseră din minte. De-atunci nu le-a mers bine 
celor din familia Wittelsbach. Ţările lor se pră- 
bușeau. Fraţii își scoteau ghearele unul la altul. 
Maica lor, împărăteasa, a domnit în nord- 

vest, în provinciile flandre, împreună cu Wil- 
helm, cel mai dăruit dintre frați. Au ajuns la 
un conflict, Wilhelm și-a învins mama în acea 
sălbatică şi sîngeroasă bătălie navală de la gura 
Maasului, ea fugise la cumnatul său, regele 
Angliei. Fusese o doamnă mîndră, copleșită de 
o tristețe fără leac, străină de copiii ei ; da, tre- 
buia: să cauţi să te stăpîneşti ; întotdeauna, în 
prezenţa ei te simţeai deprimat. Acum era 
moartă, murise istovită de măreție, suferință și 
griji, iar Wilhelm, cel mai luminat, cel mai dă- 
ruit, cel mai prietenos dintre fraţi căzuse pradă 
delirului și nebuniei, îmbolnăvit din pricina 
certei cu mama lui, îmbolnăvit de ţara cea 
străină. Nu, le mergea prost celor din familia 
Wittelsbach ; blestemul își afla o amară împli- 
nire, dacă nu în cuvintele, în înţelesul său. 
Ştefan privea în gol. Moartea lui Ludovic îi 
dădea putinţa și îl obliga să înjghebe mai solid 
ţara din munți, să menţină margrafiatul din 
miazăzi. Îşi privi mîinile ; zăceau greoaie, moi, 
fără putere. Cu miinile astea cum să... ? Prostii. 
Băuse prea mult vin greu dres cu mirodenii la 
gustarea de dimineaţă, asta era tot. Asta în- 
groașă sîngele, tulbură mintea cu gînduri triste. 
Oare perspectivele nu crau excelente ? Băiatul 
Meinhard era moliu, lesne de condus. Pe puș- 
tiul asta — maica ta Cristoase ! — o să-l poată 
face dependent de el. Își încordă pieptul ; rnus- 
taţa scurtă, groasă, de culoarea nucii, care 
aproape că-i acoperea buza de sus, strînsă, i se 
zbîrli. Va reface unitatea casei de Wittelsbach 
şi-i va da măreție în lume. 

Porunci să i se termine echiparea. Acum avea 
două motive care-l determinau să se ducă la 
Minchen. Vocea îi redeveni cea veche, soldă- 
ţească, aspră. Îl chemă la dînsul pe fiul său, 
Frederic. 

Prinţul Frederic aflase de moartea margra- 
fului. Aproape că-i plesnea capul de planuri, 
de energie. Meinhard nutrea față de el o ad- 
miraţie pătimașă. Acum, datorită lui Meinhard, 
era mai tare decît tatăl său. Tînărul principe, 
zvelt şi cu înfăţişare aleasă, cu părul negru lă- 
sat în jos pe fruntea lată, colţuroasă, voluntară 
obișnuia încă de mic să privească lumea din Jur 
cu dispreţ. El singur era un adevărat nepot de 
împărat. Scriîșnind din dinţi văzuse cum casa 
de Wittelsbach se fărimiţase în frînturi mereu 
mai mici. Cu mîndrie se răzvrătise împotriva. 
spuselor și faptelor tatălui său, care nu avea 
nici pumnul, nici pulpele destul de tari ca să 
țină în frîu acest armăsar de Wittelsbach, no- 
bil, sensibil și nesupus. O, el, prinţul Frederic, 
avea și puterea, și simțirea pentru așa ceva, va 
ști sa-și impună voința. 

Aşa apăru în fața tatălui său, zvelt, mîndru, 
ostil, plin de un dispreţ tăinuit. Ducele Ştefan 
îl socotea pe acest principe al său mai cu har 
şi mai înzestrat decît era el însuși, vedea în el 
împlinirea propriei lui personalităţi, îi plăceau 
chiar și pripeala lui, irascibilitatea şi trufia. Nu 
se putea stăpîni însă cînd tînărul se semeţea 
cu obrăznicie împotriva lui ; mereu se ajungea 
la ciocniri între ei. 

Ștefan îi aduse la cunoștință principelui, în 
cuvinte scurte, soldățeşti, răstite că margraful 
Ludovic a murit pe neaşteptate şi că el va pleca 
acum la înmormântare, la Munchen, unde crede 
că va rămîne opt pînă la zece zile. În timpul 
acesta, Frederic să se îngrijească la Landshut 
de peceţi și treburi, iar cînd va avea de rezol- 
vat probleme mai importante să trimită olăcari 
la Munchen. Frederic ședea pe gînduri. Nicio- 
dată nu-i încredințase tatăl său atîta răspun- 
dere ; ce se ascundea înapoia acestui fapt? Îl 
măsură cu bănuială. Al, ducele se temea de 
influența lui pe lîngă Meinhard, voia să plece 
singur la Munchen, să-l îndepărteze pe Mein- 
hard de el, să-l înlăture din calea lui. Azvirli 
capul pe spate, ochii castanii alunecară iute pe 
faţa tatălui, apoi spuse cu trufie că nici nu-i 
trece prin cap ca în ceasuri atît de grele să ră- 
mînă departe de prietenul său Meinhard și că 
va merge şi el fără-ndoială la Minchen. În în- 
căpere se mai aflau doi sau trei seniori, pre- 
com şi un băiat, un camerier. Ducele Ștefan, 
sufocat de mînie, îl întrebă cu vocea răgușită 
dacă nu cumva a înnebunit. Cei de față căs- 
cară ochii mari, într-o așteptare încordată. Fre- 
deric răspunse că e, desigur, în toate minţile; 
orice principe şi senior cu scaun la cap ar tre- 
bui să-l înţeleagă, să fie de acord cu el. Ducele, 
zăngănindu-și armura, se repezi amenințător la 
fiul său. Tînărul stătu o clhpă pe loc, apoi se 
întoarse şi o șterse afară. Se azviîrli pe cal — 
Nimeni nu cuteză să-i stea împotrivă — și porni 
în goană spre miazăzi, către Miinchen. 

Ducele izbucni în rîs, mai întîi mînios, apoi 
cu plăcere. Seniorii săi, bucuroşi că totul se 
sfîrşea astfel, rîseră cu el. 

— E dat naibii flăcăul ăsta, Frederic ! spuse 
ducele. 

— E un flăcău dat naibii, prealuminatul 
prinţ ! repetară seniorii. 

Apoi însă, treptat-treptat, Ștefan se întu- 
necă din nou. Nu-l poate ţine în frîu nici măcar 
pe propriu-i fiu. Cum să poată frînge cerbicea 
întregii familii răzvrătite a Wittelsbachilor ? 

Încălecă. Însoţit de mare alai se urni greoi 
pe drumul pe care principele Frederic i-o [e 
înainte în goana calului. 


Tinărului Meinhard, vestea morţii tatălui său 
i-o aduse marele maestru de vînătoare, domnul 
de Kummersbruck. Seniorul încercă să-l aEije 
cu prudenţă, pe ocolite. Osteneală zadarnică. 
Tînărul de optsprezece ani nu pricepu nimic, 
aşa că domnul de Kummersbruck trebui să-i 
spună simplu şi de-a dreptul: margraful a 
murit. 

Meinhard se uită la el năucit, cu ochii lui 
rotunzi, naivi, suci și răsuci vestea în capul lui 
mărginit și blajin, începu să năduşească. Nu-i 
trecu prin minte ce urmări putea să aibă această 
întîmplare, ce trebuia să facă el. Acum era duce. 
Asta era probabil ceva istovitor, aducea cu sine 
muncă, necazuri. Ca mic baron de ţară s-ar fi 
simţit mult mai bine. De fapt, era fearte trist 
pentru ţară şi pentru toţi că tatăl său murise. 
Fiindcă tatăl său fusese un om de ispravă și 

energic, în timp ce mamă-sa, după cum îl lămu- 
rise prietenul lui, prinţul Frederic, era o des- 
frinată respingătoare. Doamne Dumnezeule ! În 
fond, nici tată-său, nici mamă-sa habar n-au 
avut de el. Moartea asta îi era indiferentă, nu-i 
aducea decît necazuri, îi cerea osteneală şi-l 
silea să gîndească. 

Scoase din buzunar mica rozătoare pe care 
obișnuia s-o poarte întotdeauna asupră-i, micul 
hîrciog cu codiță scurtă, pe care-l dresase cu 
multă răbdare, astfel că-l obișnuise să răspundă 
la numele de Petre, iar la fluieratul lui venea să 
mănînce și să doarmă cu el. Privi animalul, cu 
OChii săi mari, mobhoriţi, nefericiţi, îl mângiie. 

Încet de tot se lepădă de sfiala prostească și 
de stînjeneală, cînd băgă de seamă că cei din 
jurul său îi arătau mult ma: mult respect decât 
înainte. De la generali și cei mai înalţi dregători 
pînă jos de tot, la lachei, feţele deveniseră mai 
supuse, mai atente, mai slugarnice. Cînd, ane- 
voie, pricepu asta, îi făcu plăcere să verifice şi 
să accentueze atitudinea de supunere a oameni- 
lor. Începu să dea ordine, fel de fel, alandala, 
contradictorii, privea amuzat cum erau îndepli- 
nite cu tot zelul, își punea oamenii să alerge şi 
se desfăta văzind cum mutrele lor rămîneau 
mereu pline de supunere și gata de ascultare. 

Numai unul singur, în chip fățiș, nu se arătă 
impresionat de noua lui demnitate — Frauen- 
berg. Dintotdeauna, ori de cîte ori îl vedea pe 
bărbatul acesta care plesnea de grăsime, Mein- 
hard era încercat de un simţămînt neplăcut; 
chipul gras, parcă jupuit, cu bot de broască, cu 

păr albicios, cu ochii roșii i se părea primejdios 
şi Chiar felul jovial de a fi al seniorului îl în- 
fricoșa. Acum, Frauenberg veni la el, clipi, oră- 
căi cu un aer protector, părintește : 

— Ei, tinere duce! Uşor nu e. Însă totul e 
să nu-ţi pierzi capul! O să ieşim noi la vopsea. 

Luă cu mîna lui cărnoasă, primejdioasă, mina 
dolofană şi blindă a tînărului, îl privi clipind 
din ochi, fără pic de respect și supunere, mai 
curînd cu o superioritate glumeaţă, batjocori- 
toare, se răsuci pe călciie și ieși, fluierindu-și 
cîntecelul. ' 

Chiar atunci sosi furtunos, asudat, plin de în- 
sufleţire prinţul Frederic. Năvăli îndată la ti- 
nărul duce. Verii se îmbrăţișară. În prezenţa 
prietenului său, Meinhard se simţi izbăvit. Fre- 
deric îi povesti istoria cu taică-său, Meinhard fu 
entuziasmat. Prinţul subţirel și negricios, dol- 
dora de dorul faptelor, de mîndrie, de tinercţe 
se revărsa ca un fluviu, smulgîndu-l cu «el la 
vale pe bălaiul, dolofanul, molîul Meinhard, care 
se uita la el fermecat cu ochii lui albaștri, mo- 
dești, rotunzi și se socotea fericit că are un prie- 
ten atît de minunat. Își deschise cu totul sufle- 
tul, îi povesti şi despre neplăcutul și îngîmfatul 
fel de a fi al lui Frauenberg. Frederic fu cu- 
prins de minie, bătu din picior. Declară că va 
pune lucrurile la punct pe loc. Trimise după 
Frauenberg. Îndată ce acesta se înfățișă, îi spuse 
peste umăr, cu trufie, că ducele nu are nevoie de 
prezența lui la Munchen și că-l însărcinează 
s-o însoţească încoace pe ducesa văduvă, care 
fără-ndoială se şi afla pe drum spre Bavaria. 

Frauenberg se uită la cei doi tineri principi, 
alene, zîmbind cu obrăznicie şi cu un aer nepă- 
sător-ironic, apoi declară că ar fi dorit din toată 
inima să dea o mînă de ajutor la organizarea 
juneraliilor margrafului trecut în nemurire și 
care i-a arătat atîta bunăvoință, dar că se simte 
foarte onorat să se alăture suitei principesei, tot 
atit de binevoitoare faţă de dînsul. Apoi, cu o 
îngrijorare părintească, adăugă că speră ca ti- 
nerii domni să se descurce cu bine aici la Mun- 
chen, fără el. Își plimbă privirea, clipind, de 
la unul la altul şi ieși. Frederic venise cu un 
program politic ferm și se strădui să obţină asen- 
timentul vărului său, mai înainte ca între ei să 
intervină ceilalţi, tatăl său, Botoasa, Habsburgul. 
În primul rînd, el nu era de loc de acord cu 
metodele de guvernămînt tradiţionale ale casei 
de Wittelsbach, care favorizau pe tîrgoveţi îm- 
potriva nobilimii, orașele în paguba castelelor. 
Politica asta şovăielnică, prudentă, de neguță- 
tori și coropcari, care-l socotea pe cel ce nu 
era cavaler drept un om deplin şi respectabil, 
îi umplea sufletul de silă. Lumea — asta era 
ceva de la sine înţeles — se sprijinea pe umerii 
cavalerului creştin, ai principelui, care nu cu- 
noştea alte îngrădiri decit legile liber alese ale 
cavalerismului. Dar. principii din vremea lor 
și-au pierdut mîndria, făceau concesii aici, com- 
-promisuri dincolo, își împuţinau, în loc să-și 
sporească puterea. A întări nobilimea, a-i în- 
covoia pe cei de jos, în așa fel încît să priceapă 
că nu sînt altceva decit un reazem al principi- 
lor — asta era totul. Ce bani! Ce negoţ! Ce 

oraşe | E nevoie să se curețe de rugină vechile, 
strălucitele legi ale cavalerismului și să se așeze 
ţara și imperiul pe temelia lor. 

Tînărul Meinhard asculta cu înflăcărare ex- 
punerea exaltată a ceiuilalt. Frederic veni acum 
cu. propuneri practice. Meinhard trebuie să în- 
făptuiască aceste principii în ţările lui. Mai sînt 
încă în Bavaria baroni de modă veche, care i-au 
privit o viaţă întreaga cu disprețul cuvenit pe 
lepădăturile astea de tirgoveţi. Cu el şi cu aceşti 
aristocrați, Meinhard să întemeieze o ligă de 
vînătoare şi turnire pe temeiul severelor statute 
ale vechilor grupări cavalerești, cum au fost cer- 
cul lui Artus și alte asemenea grupări ale marii 
nobilimi. Dar liga aceasta să nu slujească de 
loc numai jocurilor sportive, ci să ctitorească o 
înnoire a întregii națiuni. Înainte de toate, să 
preia conducerea propriu-zisă a statului, înlă- 
turînd ocîrmuirea de popi şi slujbași bătrîni şi 
închistați. 

Meinhard era din toată inima de acord. În- 
datorirea de a guverna îl înspăimîntase ; acum 
însă se simţea el:berat şi fericit că lucrurile luau 
o întorsătură atît de plăcută, că putea să scape 
de această îndatorire în tovăzăşia unor cavaleri 
și prieteni de sport, sub conducerea genialului și 
prietenosului Frederic. 

Se aşezară alături și alcătuiră lista baronilor 
care urmau să fie primiţi în ligă. Ulrich de 
Abensberg, Ulrich de Laber, Hippolt de Stein, 
mai întîi. Apoi Hohenrain, Freiberg, Pinzenau, 
omul de încredere de la Frauenhoffen, Hanns 
de Gumppenberg, Otto de Maxlrain. Cite un 

hume li se părca îndoielnic, trebuiau să-l cân- 
tărească îndelung și pe îndelete. Tînărul duce 
îşi scoase din buzunar micuța rozătoare, care sta 
pe masă mișocindu-și codiţa încolo și-ncoace și 
căsca ochii, ițindu-și capul rotofei la cei ce 
scriau. Tinerii lucrară pînă cînd simţiră că le 
fierb creierii. 

Pe seară, cînd sosi ducele Ștefan, guvernarea 
Bavariei era ca și pierdută pentru el. Frederic 
își sfătuise stăruitor vărul să fie cît se poate de 

revăzător faţă de unckiul său. Așa că ducele 

Stefan își găsi nepotul reținut și îndărătnic. Voi 
să obţină de la el semnături pentru unele pro- 
bleme de principiu privind hotarele, vămile. 
Meinhard îl refuză, spunîndu-i, la sfatul lui 
Frederic, că vrea să mai aștepte pînă cînd tru- 
pul tatălui său va fi redat pămîntului. Ducele 
Ştefan pricepu fireşte că înapoia acestei rezis- 
tențe se ascunde Frederic. Îl cuprinse furia, dar 
se și bucură. 

Apoi sosi Margareta și, în aceeaşi zi, cu mare 
pompă, ducele Rudolf de Austria. Margratul fu 
înmormîntat cu un fast uriaș. Din nou putu 
Agnts de Flavon să vadă că negrul îi venea cel 
mai bine. În loc să privească la catafalcul mor- 
tului, la văduva margralului, la conții palatini 
ai Rinului, la ducii celor două Bavarii şi al Aus- 
triei, toţi ochii se îndreptau mereu spre ea. 

În jurul lui Meinhard se îmbulziră, gata să 
se ia de păr, Margareta de Tirol, ducele Ştefan 
al Bavariei de Jos, ducele Rudolf al Austriei, 
cerîndu-i orînduieli, tratate, confirmări, semna- 
turi. Sub influenţa lui Frederic, blajinul tinăr, 

atit de lesne de condus, rămase tare pe poziţie. 
A treia zi după înhumarea margrafului, fu înte- 
meiată liga Artus a cavalerilor bavarezi. Maeştri 
erau Meinhard şi Frederic, superiori, seniorii de 
Abensberg, de Laber, de Stein. Membri, cinci- 
zeci și doi de baroni din Bavaria de Sus şi de 
Jos. Mamei sale, ducesei, care-i da ghes, Mein- 
hard îi răspunse că este legat prin jurămîntul 
său de cavaler să nu spună și să nu făptuiască 
nimic fără a-și consulta prietenii și confidenţii 
din liga Artus. Ștefan, Margareta, Rudolf ră- 
maseră buimăciţi. Ce era această gașcă de nobili 
care pusese mîna pe tînăr ? Se adulmecau bănui- 
tori unul pe altul. Numai ducele Ștefan înțelese 
de la început. „Al naibii flăcău!“ își zise el 
cu mînie, dar şi cu satisfacţie. 

Ulrich de Abensberg era însurat cu sora mai 
mare a frumoasei Agnes de Flavon-Taufers. Prin 
mijlocirea lui, Frederic o cunoscu pe Agnes. Fu 
încântat. La rîndu-i, lui Agnes îi plăcu prinţul 
cel zvelt şi nemanierat. Ea preluă patronatul 
ligii Artus. Fu de faţă cînd se sfinți steagul ligii, 
care-i purta culoarea. Îi spuse lui Frederic : 

— Politica dumneavoastră, principe Frederic, 
o poţi urma din toată inima. | 

Cînd steagul fu înclinat în faţa ei, prinţul 
rosti din adîncul sufletului formula : 

— Pour toi mon dme, pour toi ma vie. 

Agnes se plimba de colo-colo printre seniorii 
în armuri zornăitoare, avînd cuvinte amabile, 
potrivite, pentru fiecare. Ochii ei albaștri, co- 
daţi stăruiau adesea şi cu complicitate asupra 

zveltului şi oachesului Frederic, buzele-i subţiri 
și îndrăzneţe îi surîdeau lui Abensberg, cu mii- 
nile albe, cu degete lungi mîngiia micuța roză- 
toare a ducelui Meinhard. Toţi erau însufleţiți 
și feniciţi. 


— VĂ POT ÎNFĂȚIȘA, ÎNĂLȚIMEA-VOASTRĂ, | 
se adresă Frauenberg Margaretei, cum a murit 
margraful ? 

Margareta se îngrășase din cale-afară. De la 
botul umflat ca de maimuţă, pielea îi atîrna 
moale, în cute încîlcite ; partea de sus a obrazu- 
lui îi era plină de zbiîrcituri și negi pe care suli- 
manurile nu mai reușeau să-i acopere. 

— Da, continuă Frauenberg și rise prostește, 
margaful era neobişnuit de bine dispus cînd 
am pornit la drum. Băusem, el şi eu. Mă ţineam 
mereu lîngă dinsul. A căzut de pe cal într-o 
rînă. Nu era prea desfigurat. Ciudat că atacul 
l-a lovit în apropiere de Miinchen. Ca și pe 
tăticu lui. 

Margareta nu-i răspunse. Ochii ei, de obicei 
atit de grăitori, priveau ţintă, fără nici o ex- 
preşie. 

— Da, da, ducesă Botoasa, orăcăi Conrad, o 
s-o scoatem destul de lesne la capăt cu Mein- 
hard. E cam sfios, dar încolo băiat de treabă. 
Bavarezul îl tot aţiţă, zic de Frederic, tuciuriu, 
prostovanu. Nici o grabă! Și să nu ne pierdem 
cu firea. O sărutare mi se cuvine, rînji el. 

Dar cînd răsuflarea gurii lui lăbărţate se 
apropie, ducesa se trase înapoi, înfiorată. 

— Ei, atunci nu, spuse el fără supărare. 

'Cu ducele Rudolf al Austriei venise la Miun- 
chen şi foarte bătrînul abate loan de Viktring. - 
Se clătina mereu, avea obrajii scofilciţi, tre- 
mura, ţinea rai tot timpul ochii închiși, mor- 
măia cînd și cînd ceva de neînțeles. O mingiie 
pe Margareta, pielea lui era încă mai uscată 
decît a ei, îi spuse: „Buna mea fetiţă“. 

Ceva mai tîrziu, ducesa trimise să-l roage să 
vină la dînsa. Îi povesti despre gărăfioară, des- 
pre discuţia cu Frauenberg. Cuvint cu cuvint. 
Nu era o spovedanie și totuși mai mult decît o 
spovedanie. Bătrînul sta ghemuit în fața ei, zbir- 
cit, stins, nici nu știa dacă înțelege ce-i spune. 
De altfel, asta n-avea nici o însemnătate, impor- 
tant era numai să vorbească unor urechi ome- 
nești. Totuşi, cînd ajunse la sfîrșit, abatele cită 
un clasic din vechime :: „Multe lucruri de spaima 
sînt într-această lume, dară nimica mai de 
spaimă decît inima omenească“. 

Agnes încercă să-l ocolească pe Frauenberg, 
se arătă rece cu el, batjocoritoare. Acesta îi spuse 
fără supărare : 

— Sinteţi prost dispusă, contesă ? Nu vă mai 
place mutra mea ? Apoi o bătu pe umeri, rînji, 
orăcăi : Da proastă gîsculiţă mai ești, Agnâs! 
Te-ai lipit de tinereii ăia, niște bezmetici. Crezi 
că bătrîna corabie a luat apă. Ce proastă giscu-: 
liţă mai eşti tu, Agnes! 

O mingiie, o pipăi. Cum însă ea se trase de-o 
parte, Frauenberg rîse fără să se necăjească, 

se-ntinse pe perne, se întoarse cu spatele și căscă 
zgomotos. 

Ducele Rudolf, Habsburgul, apucă avid do- 
cumentele pe care i le întindea cu semnificativă 
solemnitate cancelarul său, vicleanul episcop de 
Gurk. Se adinci în lectura lor, le reciti de citeva 
ori. Bărbatul altminteri liniștit, stăpînit, se 
aprinse ca în febra. Mîngiie pergamentele. As- 
cultă lămuririle pe care i le dădu cancelarul. 
Episcopul, priceput ca nimeni altul în treburi 
juridice, îi arătă ce uriașe consecinţe are desco- 
perirea acestor documente din punctul de vedere 
al dreptului statal. Rudolf le citi încă o dată. 
Sărută cu solemnitate și evlavie pergamentele, 
ingenunche, începu să se roage. Apoi mulţumi 
emoționat şi strînse cu putere mîinile episcopu- 
lui, care sta recules şi nu-și îngăduia nici cel 
mai mic zimbet. 

Rudolf moştenise de la tatăl său simţul solid 
al faptelor, privirea limpede asupra realităţilor 
şi posibilităţilor. El ştia că un Habsburg nu era 
încă destul de puternic ca să poarte pe umeri 
îndatoririle demnităţii de împărat, fără a se is- 
tovi sufletește. Apărarea prestigiului imperial 
obliga la un neîntrerupt zbucium interior, îţi 
sugea măduva. Wittelsbach și Luxemburg tre- 
buie să fi simţit asta. Nu avea de ales: va re- 
nunța deocamdată cu înţelepciune la această 
mare strălucire exterioară, dar se va întări în 
așa fel sufletește, încît coroana împărătească să-i 
revină pînă la urmă lui, Habsburgului, ca fiind 
cel mai puternic. Aceasta era politica pe care a 
făcut-o înaintea lui cu atita. succes Albrecht. 

Rudolf vedea limpede şi cu chibzuială că altă 
cale pentru el nu exista. Își impuse cu o hota- 
rîre de fier să procedeze în consecinţă. Numai 
că el nu era înzestrat cu calmul tatălui său, 
ologul, mulțumit să se păstreze între limitele 
puterii sale reale de care era conștient. Pe el 
îl durea că deasupra lui se afla altul, care-i 
era suzeran și care, pe drept cuvint, se numea 
împărat roman. Dar cine era Carol, miîţa blîndă, 
insul deşirat, cu obrajii scobiţi, cu barba lui 
creaţă, murdară ? Şi el, Rudolf, stăpînea o ţară 
ca şi acela, ctitorise ca şi acela universităţi, ca- 
tedrale, palate, Universitatea din Viena, do- 
mul cel mare. Acela folosise la timp o împreju- 
rare fericită, ca să-și asigure coroana ; acum ar 
fi o nebunie să-ţi irosești forţa și puterea de 
dragul unui astfel de semn exterior. Dar toate 
consideraţiile înțelepte nu-l împiedicau pe Ru- 
dolf să sufere, să fie ros de ciudă, să se.simtă 
ars şi rănit, fiindcă îl știa pe altul mai presus 
de el. 

Era prea mîndru ca să-i îngăduie cancelarului 
său să-și dea seama de gîndurile ce-l stăpîneau. 
Dar agerul episcop i le ghici, se frămîntă și 
cumpăni în sinea lui cum să găsească balsamul 
cu care să-și răcorească suveranul. 

Deodată, într-o seară, în mintea lui se făcu 
lumină. Abatele loan de Viktring, cu care îi 
plăcea să stea de vorbă, tocmai îi urase noapte 
bună. Starețul se înohisese iar în odaia lui, ca 
în fiecare seară, ca să lucreze la cronica lumii, 
la care scria de-o veșnicie. Bătrînul era nemai- 
pomenit de minuţios, ţinea manuscrisul sub cheie, 

în taină. În vremea din urmă, nemaiputind să 
sarie, adusese un frate de la mănăstirea lui. Mo- 
nahul trebuise să se lege printr-un jurămînt că 
nu va trăda nici măcar o buche. Ori de câte ori 
se ivea vreo divergență de păreri, era întrebat 
abatele. Ceea ce fusese consemnat în cronica ui 
prețuia ca adevărul adevărat, trecea drept li- 
teră de evanghelie. | 

După ce abatele se retrăsese, cancelarul își 
spuse : „Ceea :ce scrie stareţul este socotit istorie, 
e chiar istorie. Și nu-i totuși decît hîrtie. Tot 
ceea ce s-a făptuit, drepturi, privilegii sînt hîrtie. 
lar dacă au fost recunoscute, se poate construi 
pe temelia lor. Dacă iei lucrurile îndeaproape, 
lumea e durată pe hîrtie. Carol de Boemia are 
teologi luminaţi la minte și învăţaţi, care au ri- 
dicat în jurul coroanei lui un meterez de privi- 
legii din hîrtie. Oare noi, cei din Viena, să fim 
mai puţin deştepţi şi învăţaţi decît cei din 
Praga ?“ 

Stătu de vorbă cu starețul. Îi aminti de moar- 
tea ducelui Albreaht şi cum, atunci, abatele dă- 
duse de veste: Defunctus est Albertus de Habs- 
burg, imperator romanus. Cuvîntul ăsta, spuse 
cancelarul, arde mai departe în ducele Rudolf ; 
arde zi și noapte, ca veșnica lumină din biserici. 
Moșneagul ascultă cu ochii stinși. Cancelarul 
continuă să vorbească aluziv, în jumătăţi de cu- 
vinte, bătrînul mormăia. - 

Deodată apărură acele documente. Dăduse de 
ele învățatul abate în cursul cercetărilor sale în 
arhiva curţii. Preţioasele documente zăcuseră 

acoperite de. praf, uitate într-un colţ. De neîn- 
ţeles. 

Totuși, așa cum îl lămurea acum cancelarul 
pe duce, erau mult mai mult decît niște fleacuri 
istorice. Aveau o însemnătate vie, uriașă, fiind 
în măsură să-l așeze pe Habsburg pe un nou 
soclu, înalt, magnific, în nemijlocita apropiere 
a împăratului roman. | 

Rudolf cercetă documentele tremurind de emo- 
ție, cuprins parcă de friguri. Erau șase hrisoave. 
Fuseseră scrise din porunca împăraţilor romani, 
de Frederic I-ul, de Henric al IV-lea şi mer- 
geau Înapoi pină la Cezar și Nero. Stabileau că 
numita casă de Habsburg trebuie ridicată dea- 
supra celorlalte familii princiare germane, .. o 
eliberau de îndatoriri împovărătoare, o dăruiau 
cu drepturi speciale, făceau din Habsburgi cei 
dintii principi ai imperiului, cei mai de sus și 
cei mai devotați. 

Rudolf se uita la ele dus pe ginduri, îl privea 
pe cancelar. Acesta, la rîndu-i, îl învăluia într-o 
privire serioasă, de bună-credinţă. Atunci Rudolf 
ridică documentele de pe masă, le strînse la 
piept şi declară cu tărie că e gata să ia asupră-şi 
demnităţile şi răspunderile pe care i le încre- 
dinţa Dumnezeu prin aceste pergamente. 

În cuvinte pline de avânt, el vesti toată creș- 
tinătatea de aflarea privilegiilor ce-i confereau 
însușirea unei căpetenii. Solii mari fură trimise 
la papa, la împărat, la toate curţile. Se slujiră 
liturghii solemne în toate bisericile ţării habs- 
burgice. Rudolf, cuprins de o îngîmfare fără 
margini, porunci ca odaia unde se născuse el, 

şeful familiei Habsburg, pe care Dumnezeu îl 
hărăzise să readucă la lumină aceste hrisoave, 
să fie transformată într-o capelă. 

În cancelariile principilor germani, demnitarii 
făcură mutre buimăcite. Juriştii lui Carol de 
Boemia, ai principelui de Brandenburg, ai celui 
din Palatinat, îşi scriseră unul altuia, se adunară 
în persoană, se sfătuiră, adresîndu-și frînturi de 
fraze prudente, se priviră. Tuturor le stătea pe 
buze un cuvînt, dar nici unul nu cuțeza să-l ros- 
tească. În cele din urmă, cuvîntul veni din lIta- 
lia, rostit clar și precis de către cronicarul 
Villani, care îl pecetluise cu avizul cerut lui Pe- 
trarca : privilegiile casei austriece sînt niște coţ- 
cării, falsificări fără valoare. Cu toții se feriră 
însă să se folosească de avizul velșului. 

Împăratul Carol privea cu nemulţumire stră- 
daniile Habsburgului. Aproape că-i era ciudă 
pe relicvele lui la gindul că rivalul avea şi el 
asemenea documente. Se îndoia foarte de au- 
tenticitatea lor, mai ales hrisoavele lui Cezar și 
Nero îi apăreau îndoielnice, în ciuda limbii la- 
tine fără greșeală în care erau scrise. Dar, în 
aceeaşi măsură, chiar după avizul lui Petrarca, 
șovăia şi nu îndrăznea, nici față de el însuși, să 
socotească pergamentele drept nişte simple fal- 
Sur. 

Ducele Rudolf şedea plecat deasupra preţioa- 
selor documente, le recitea mereu şi mereu, se 
adîncea în studiul lor, își întipărea în inimă 
fiecare înfloritură caligrafică, fiecare fibră a 
pergamentelor. Cancelarul, abatele Ioan își 'aţin- 

teau privirile asupra lui. Plini de înţelegere, sa- 
tisfăcuţi, vedeau cum ducele îşi înscrie mereu. 
mai adinc privilegiile în crezul său. 


Reintoarsă la Tirol, Margareta rămase sub 
stăpînirea înoremenirii ce-i golea sufletul şi o 
înstrăina de lume. Treburile de guvernămiînt o 
lăsau indiferentă. Decretele trebuiau să fie tri- 
mise prin curieri tînărului duce la Muinchen, spre 
semnare ; zăceau săptămîni și luni întregi, fără 
ca ea să se ocupe de ele. Sfetnicii guvernau pe 
seama lor, şovăielnici, cu jumătăţi de masură, 
deoarece nu se mai ştia cine va smulge pentru 
sine domnia: Wittelsbach, Habsburg, Botoasa, 
sau liga Artus ? Cele mai importante lucruri erau 
aminate fără a se lua o hotăriîre. 

Margareta era stoarsă de ultima picătură de 
vlagă. Cu o nemaipomenită încredere se ridi- 
case cîndva sus de tot, fusese apoi zvîrlită în 
noroi, se smulsese şi se înălțase din nou. Totul 
se arătase a fi numai vorbe de clacă, totul era 
prostesc, înșelător, nerușinat ; puritatea, virtu- 
tea, puterea, ordinea, isensul și scopul erau cu- 
vinte tot atit de neroade ca şi suveranitatea și 
cavalerismul.' Frauenberg avea dreptate: pe 
lume «existau numai cele șapte bucurii pe care 
le înșira rînjind cîntecul lui deșucheat, încolo 
nimic altceva. Cu o lăcomie aproape pedantă, 
femeia slută, care începuse să îmbaătrînească, își 
oriîndui viaţa după cuvintele cintecului. Masa i 
se încovoia sub mulţimea bunătăţilor; ducesa 
îşi prelungea prînzurile ore întregi. În bucătă- 
riile ei se luau la întrecere bucătari din Bur- 


263 


Bundia, din Sicilia, din Boemia. Bea din cupe 
mari vinuri grele, cu o mare cîtime de alcool. 
Ţinea să aibă de toate, trebuia să guste din 
toate. Peşti, păsări, vînat, scoici, toate de soiuri 
rare, pregătite mereu altfel, fierte, prăjite, ru- 
menite la cuptor, cu sosuri din lapte de migdale 
și vin aromat. Cetea să i se aducă mereu altceva, 
nesătulă, pofticioasă, stăpînită de teama că s-ar 
putea să-i scape ceva din vedere, să piandă ceva. 
Se vira în pat devreme, se scula tîrziu, dormea 
şi multe ore în timpul zilei. Căci somnul era 
lucrul cel mai bun. Se deprinsese, după pilda 
lu: Frauenberg, să se întindă, să caște cu zgo- 
mot, să-și trosnească încheieturile. Și astfel, fe- 
meia grasă, îmbătrinită, îngrozitor de slută, zăcea 
mult în patul ei, sforăind. Părul arămiu, aspru 
îi atirna în șuviţe cîlțoase. Pe faţă purta o mască 
din aluat făcut cu lapte de măgăriță și făină 
din rădăcini de ciclame, fiindcă asta îi păstra 
pielea mai tînără. 

Frauenberg era mulţumit de schimbarea sufle- 
tească a ducesei. Da, Botoasa era o femeie cu 
scaun la cap, se convinsese, recunoscuse că pă- 
rerea lui despre viaţă era cea dreaptă. O bătea 
pe umăr aprobator. Preluă asupra lui organiza- 
rea plăcerilor ducesei. 

În orașul Meran și prin valea Passeier se şop- 
teau zvonuri ciudate. Anume se spunea că, pen- 
tru a se înlesni în timpul nopții intrarea în cas- 
telul Tirol, coșul de fier de la fereastra don- 
jonului fusese în așa fel meșterit, încît să poată 
fi coborit în curte ; vizitatorul se suia în el și 
era tras sus. Se mai spunea că în închisoarea din 

turnul castelului putrezeau de vii favoriţii care 
deveniseră supărători pentru ducesă. Se strimba 
din nas vorbindu-se despre privilegiile acordate 
văii Passeier, despre scutirea de biruri, despre 
ingăduinţa de a vina şi a lua lemne din pădure. 

Ducesa cobori mai către sud. Micuţul ei pa- 
vilion era în întregime de un alb strălucitor; 
jos, lacul foarte întins, civit, scotea aburi sub 
soarele amiezii. Grămezi din piatră sfărimată 
duceau la vale, printre tufe de rodie. Făloasă, 
într-o luntre mare, zugrăvită în culori vii şi îm- 
podobită, sluta aluneca pe faţa albastră-negrie 
a apei, la proră săreau peşti sclipitori, vislașii 
trăgeau ritmic la rame. În timp ce ea şedea to- 
lămtă pe punte, din pîntecele 'luntrei răsuna 
muzică. . 

Inima ducesei bătea pentru micul Aldrigeto 
de Caldonazzo. Tinărul furtunos, violent, cu faţa 
fildeșie și pătimașă, cu nasul scurt sub ochii iuți, 
mari, Întunecaţi, în vârstă de șaptesprezece ani, 
o văzuse la Verona, apoi la Vicenza, unde Can 
Grande cel Tinăr, cel mai puternic senior al 
Lombardiei, îi făcuse o primire sărbătorească. 
După crîncenele și sîngeroasele lupte cu familia 
de Castelbarco, micul baron Aldrigeto rămăsese 
singurul purtător al mîndrului şi bogatului său 
nume. El însuşi se bătuse ca un' nebun în nume- 
roase încăierări. Acum, cele mai multe dintre 
fortărețele şi bunurile. sale se găseau în mîna 
dușmanului ; se refugiase la curtea marelui ve- 
ronez, cerind aproape amenințător ajutoare și 
noi lupte. Era cel din urmă descendent al fami- 
liei sale străvechi. Îi stătea în sînge deprinderea 


265 


de a duce orice patimă pînă la ultima limită. 
Femeilor le plăcea chipul lui de băieţandru, as- 
pru şi fildeşiu. 

„O văzu pe Margareta. O văzu alături de ma- 
rele della Scala urcînd treptele palatului aces- 
tuia, între seniori împodobiţi, plini de respect, 
între steaguri înclinate și bătăi de clopote, su- 
lemenită ca o mască, îmbrăcată în veșminte mag- 
nifice, grele de nestemate şi aur, nemaipomenit 
de slută. În acea împrejurare, tînărul simţi pri- 
virea ei ciudat de lipsită de viaţă stăruind asu- 
pră-i. Ca toată lumea, auzise și el, firește, le- 
gendele deșucheate, rostite în șoaptă, ţesute în 
jurul ei, auzise că femeia asta, nesătulă, își 
alungase întîiul bărbat, îl otrăvise pe al doilea, 
apoi, stăpînita de pofte fără margini, făcuse să 
dispară nenumărați ibovnici. În Italia 1 se 
spunea Messalina nemţoaică. Dar se simţise mă- 
gulit că dînsa îi aruncase o privire. Îl vrăjea 
puterea ei, prin mijlocirea căreia va reuși, poate, 
să-şi doboare dușmanii. Îl vrăjea primejdia des- 
pre care se şoptea că îi pindeşte pe cei ce se 
apropiau de ea. Era tînăr, vlăstarul tirziu al 
unui neam străvechi. Îl vrăjea sluţenia ei. 

Două luni de vară şi le petrecu ducesa pe ma- 
lul marelui lac, împreună cu băiețandrul Aldri- 
geto. Era cumplit de cald; cei doi rămineau 
afară și nopţile. Margareta pusese să se ridice 
corturi pe o mică peninsulă de pe malul sud- 
estic, sub ruinele unor vile romane, între măslini 
bătrîni de cînd lumea. Ședeau tolăniţi în ha- 
mace, sub plase împotriva ţinţarilor. Lacul se 
întindea încremenit, albastru-negriu, ca de fier. 

Se întimplă în timpul acesta ceva ciudat, 
anume, băieţandrul cel sălbatic, cu obrazul fil- 
deșiu începu s-o iubească pe slută. El era fru- 
mos, tras ca prin inel, ivoriu ca statuile sfări- 
mate care zaceau ici și colo printre măslini. Ea 
era aidoma unui chip de idol mare, robust, ţea- 
pân, plin de vrajă, slut. Ce mai însemnau pen- 
tru el copilele subţiri în boi, fierbinţi, care ră- 
suflau greu cînd se afla în preajma lor? Acelea 
erau nişte gisculițe, seci la minte și proaste 
și neroade, una la fel ca cealaltă. Ducesa era 
ceva cu totul 'deosebit, unic, doldora de ştiinţă 
străveche, stăpînitoare a ţării din munţi, fere- 
cată în ciudăţenia ei singuratică, tainică, puter- 
nică. Aldrigeto își anină de fiinţa ei toate visu- 
rile. Ceea ce îl lega de dinsa nu mai era de 
mult ambiția, interesul egoist, curiozitatea. În 
timp ce-i vorbea cu exaltare despre marele im- 
periu pe care voia să-l dureze între Pad şi Du- 
năre, iar ea își întorcea încet spre el fața tristă, 
împietrită, nespus de slută, se întîmpla să se în- 
trerupă la mijlocul unui cuvînt, să se simtă pier- 
dut. Ceva în acest chip îl făcea să fie cuprins 
de panică, îl înlănţuia tainic, de nedesfăcut. Așa 
se aflau ei împreună sub arșița amiezilor, un 
animal fabulos mare, trist, bătrîn, din vremi 
apuse, acoperit de urmele rănilor a nenumărate 
bătălii, trîndav din pricina a cîte trăise, și el, 
băieţandrul subţire ca trestia şi mlădiu, ultimul 
strănepot, venit tirziu, al unor cuceritori necio- 
pliţi, cu odhii lui fierbinţi și întunecaţi privind 
de pe chipul alb spre un viitor, care pentru ea 
era trecut. 

Ducesa deslăcea o rodie. Sucul roşu ca sîn- 
gele îi picura printre degetele sulemenite. Viri 
în gura-i lăbărțată şi urită miezul sticlos care 
împroșcă zeamă printre dinţii ei piezişi, mari. 
„Ce curios ! gîndi ea. Băiatul ăsta mă priveşte şi 
nu-i e scirbă. Aproape s-ar părea că ţine la 
mine fără nici un interes. Sînt bătrină, cu sufle- 
tul gol, uscat, și-acum vine unul și mă iubeşte.“ 
Cu gindul la Chrctien de Laferte mingiie cu 
mina €i grosolană părul negru, lucios al lui 
Aldrigeto. Băieţandrul, smucindu-și capul cu o 
mișcare bruscă, o mușcă de mînă. Apoi rîse, fără 
răutate. Măslinii încremeniţi păreau de argint, 
malurile laculu:, aburind sub soarele amiezii, 
scînteiau tăcute, trîndave, învăluite în pace. 

În timp ce ducesa se afla în Italia, în Tirol 
birfeala pe seama ei sporea şi se învenina mereu 
mai mult. E o vrăjitoare, se zicea, care suge 
noaptea sîngele bărbaţilor şi poate fi în două 
locuri o dată; pe cînd se găsea cu trupul la 
Verona, cei din Iramin văzuseră o femeie călare 
pe un cal murg zburind prin aer. Mereu mai 
des ocirmuitorii se vedeau nevoiţi să poruncească 
biciuirea unor oameni care o vorbisecră de rău 
pe ducesă. 

Margareta tăndălea somnolentă pe malurile 
lacului. Pentru ea, ora, ziua, luna încremeniseră. 
Cînd luntrea aluneca pe sub copaci, lacul mu- 
rea deodată, în amurgul cald. se trezeau neli- 
niștitoare umbre îngheţate. Așadar, bă:eţandrul 
Aldrigeto o iubea. Era zvelt, frumos, privirile 
femeilor se umezeau de dorință cînd îl întilneau, 
iar €l o îndrăgise pe dinsa; dar ei prea îi era 

sufletul secătuit şi gol ca să se bucure de asta. 
Se gîndea de departe la Frauenberg: a dormi e 
lucrul cel mai bun. O stăpînea o singură dorinţă 
surdă : să- rămînă mereu așa, să plutească în 
amurgul aceșta ciudat ce se isca în vara fier- 
binte, toropită, învăluită: în aburii liniștei ca 
apa bătută de soare. 


Între timp, gruparea nobilimii miincheneze, 
liga Artus din e aria, se constituise. Se des- 
făşurară cu mare ceremonie festivitatea inaugu- 
rală, primirea și învestirea cavalerească a fie- 
cărui membiu în parte, sfinţirea steagurilor, 
încoronarea frumoasei Agnăs de Flavon ca re- 
gină a ligii. Urmară un mare turnir, ospeţe fes- 
tive, prelungite goana vînătorești. 

Tinerilor și zvăpăiaţilor seniori le plăceau gro- 
zav principiile lui Frederic. Erau împreună, erau 
tineri, a lor era lumea. Erau plini de fumuri, 
stăpîniți de nevoia poruncitoare de a se bate, 
de a striga, de a zbiera, de a face la nesfîrșit o 
larmă veselă. Voiau să umple lumea cu tinereţea 
lor fără ideal, să făptuiască ceva, să dea un ţel 
puterii lor, altminteri zadarnice și lipsite de 
ţintă, setei lor de acţiune. Acum, prinţul Fredc- 
ric dăruise un nume frumos, răsunător acestui 
impuls violent, ceva ce aducea a sens, idee, ideal. 
Tinerii baroni zburdalnici şi bătăioși se simţiră 
dintr-o dată învestiți cu o misiune, aveau de 
partea lor pe Dumnezeu, dreptatea, puterea, erau 
ericiți. 

Unde se bea şi se înfuleca mai vârtos decît la 
curtea mincheneză ? Unde se puneau la cale 

vînători mai mari? Unde mai cădeau atîţia 
morți la turnire, unde răsuna mai multă larmă 
sărbătorească ? Fărtmiturile azvîrlite nebunilor 
şi piticilor ce se foiau printre picioarele oaspeţi- 
lor erau mai îmbelșugate decît mesele unora 
dintre principii mărunţei. Tinerii baroni erau 
atit de porniţi pe harţă, încît se repezeau la cîte 
un străin venit de cine ştie unde şi îl întrebau: 
„Se mai află pe lume vreo femeie mai nobilă 
decit Agnes de Flavon ?“ iar dacă cel întrebat 
răspundea că n-o cunoaşte pe doamna, îl uci- 
deau în duel. După vînători, dădeau foc la 
case ţărăneşti și la păduri întregi, ca să-și lu- 
mineze sărbătorește masurile de noapte sub ce- 
rul liber. 

Dansurile de curte erau prea gingașe şi plic- 
ticoase pentru ei. De aceea, le plăcea ca în locul 
flautului să orăcăie cimpoiul, în locul harpei, să 
mormăie muzicuţele. Dănţuiau hore țărănești 
grosolane, bătute, ţopăieli și alte jocuri necio- 
plite, răcnind strigături în stihuri deșucheate, 
plesnindu-se peste șolduri. Umblau de colo-colo 
ca nişte urși, săltau femeile în aer, încît fustele 
le zburau peste cap, le puneau jos cu nerușinare, 
hohotind cît îi ţinea gura. Jucau zaruri, pros- 
teşte, înfierbîntaţi, cîteodată își ucideau parte- 
nerii. Între timp, beau pînă cînd se clătinau pe 
picioare și nu mai puteau ţine vinul în ei. Cîn- 
tau cîntece grosolane, murdare, umblau noap- 
tea strimbîndu-se de rîs pe ulițele Munchenului, 
răcnind în cor cintecul lui Frauenberg despre 
cele şapte bucurii. 

Tînărul duce Meinhard, gras, blajin, prostănac 
și mulţumit, se lăsa prins în vijiiala zgomotoasă, 
simțindu-se mindru că se află în centrul acestui 
tărăboi sărbătoresc și vestit, ctitorit în numele 
său. Zîmbea fiecăruia cu bunăvoință și spunea 
că şi în acea zi totul fusese dus la capăt deo- 
sebit de bine. Pe suplul și oacheșul prinţ Fre- 
deric îl privea cu aceeaşi admiraţie pătimașă. În 
chpele de răgaz îl mîngiia pe Petre, hirciogul, 
povestea micului animal, care-l privea cu aten- 
ție, că se simte grozav, că domnia «e o treabă 
ușoară și simplă, mult mai plăcută decit se aş- 
teptase. 

Agnes se lăsa cu plăcere în voia exaltării şi 
adoraţiei acestor tineri. Încet, încet, începu să 
bage de seamă că ici şi colo pielea i s-a asprit, 
că, dimpotrivă, buzele au început să i se moaie, 
că i-a apărut cîte o cutişoară micuță, uscată la 
gură și la ochi, că i-a răsărit un fir de păr 
alb ; simţea că mișcările i-au devenit niţeluș 
mai anevoioase, mai încete, mai greoaie. Avea 
nevoie de adoraţia tumultoasă a acestor nume- 
roşi bărbaţi tineri, ca o confirmare. a înriuririi | 
pe care mai putea s-o aibă, avea nevoie de ve- 
nerația lor gălăgioasă, înota în ea, se lăsa co- 
pleșiţă de cultul pătimâș pe care i-l purta prin- 
cipele Frederic. 

În toată învălmășeala, prinţul de Bavaria- 
Landshut nu-și uita planurile politice. El nu 
vedea hărmălaie și grosolănie, el vedea putere ; 
nu vedea necumpătare și chiolhanuri, ci noblețe 
şi strălucire. Împreună cu șefii ligii Artus, Abens- 

berg, Laber, Hippolt de Stein puse mîna pe con- 
ducerea tuturor treburilor. Tînărul duce le încre- 
dința orice voiau: ocînmuirea, consiliile, slujbe, 
peceţi. Treburile statului se hotărau în timpul 
mesei, la vînătoare. Cu trufie, între două cupe 
de vin, se anulau privilegiile unor oraşe, se ho- 
tărau pentru ţărani robote de o asprime absurdă. 
Vechea prescripţie care nu îngăduia ca vinatul 
şi peştele să apară pe masa ţăranului, fiind re- 
zervate numai seniorului, fu reînnoită cu străș- 
nicie. Cheltuielile de întreţinere a curții lui 
Meinhard, zaiafeturile mesei rotunde erau ne- 
maipomenit de costişitoare. Se risipiră -domeniile, 
vămile, veniturile, banii orașelor, totul fu smuls 
nevoilor publice și prăpădit pentru scopurile ligii 
Artus. Birurile fură mărite. Braconajul luă pro- 
porţii nemăsurate, dar ţăranul care încerca să 
iasă singur din impas era hăituit îngrozitor pînă 
cînd cădea mort. Unii dintre seniorii ce făceau 
parte din liga Artus mergeau pină acolo, încît 
atacau caravanele neguţătorilor, mai intii în 
glumă, apoi ca să pună mîna pe bogății. Din 
pricina nesiguranţei drumurilor, negoţul şi meş- 
teșugurile lincezeau. 

Orașele murmurau, ţăranii gemeau. Seniorii 
tiroleai pindeau la hoatre, ducele Ștefan Habs- 
burgul, încă în așteptare, încruntau ameninţător 
sprincenele. Cînd și cînd, Frauenberg apărea și 
el printre cei din liga Artus, ca oaspete; ca 
membru nu fusese primit. Cu toate acestea nu 
se simțea de loc jignit, făcea glume, azvirlea 
înțepături ; nu se putea nega, știa să-i învese- 

lească pe seniori. Ducele Ștefan trimise printr-o 
solie o înştiinţare severă fiului său că, dacă nu 
se întoarce la Landshut, își va pierde dreptul de 
moştenire asupra Bavariei de Jos. Prinţul Fre- 
deric nu răspunse și-i azvirli pe emisari în lan- 
țuri. 

Deşi sondă cu mai multă isteţime și în taină, 
Habsburgul nu izbuti nici el mare lucru la Mun- 
chen. Ducele Rudolf încheiase o alianţă cu regele 
Ungariei împotriva împăratului Carol. Printr-o 
scrisoare confidențială îi ceru lui Meinhard să 
se alăture acestei alianţe, considerindu-l pe îm- 
părat drept dușmanul firesc al casei de Wittels- 
bach. Numai că prinţul Frederic, urmind o ne- 
măsurat de înfumurată politică de prestigiu, i 
dispreţuia pe toţi principii imperiului ȘI-] socotea 
numai pe împăratul roman tot atit de nobil, prin 
naştere, ca familia de Wittelsbach, aşa ca re- 
fuză să se alieze cu un oarecare senior de ţară 
şi chiar cu arogantul Habsburg. Chiar dacă ple- 
dau împotrivă temeiuri politice şi economice, 
casa de Wittelsbach răminea, din motive ideale, 
mîndră și nobilă, alaturi de singurul german 
egal cu ea prin naștere, împăratul roman. 

La masă, un nebun de la curte, cocoşat, im- 
brăcat în haine balţate își înfipse măciuca în 
scrisoarea confidențială a Habsburgului, cel din- 
tîi, cel mai de sus, cel mai devotat principe al 
imperiului. Piticul înveşmîntat în petice alergă 
de la un oaspete la altul, cu multe şi adinci plo- 
coneli, arătînd în vîrful măciucii lui epistola tai- 
nică a austriacului, răuvoitoare și defăimătoare 

pentru împărat. După aceea, Frederic, din în- 
sărcinarea lui Meinhard, trimise scrisoarea, gău- 
rită şi mînjită, împăratului, la Praga, însoţind-o 
cu citeva rînduri pompoase ca de la egal la egal. 


CU O BARCĂ, FOARTE BĂTRINUL IOAN DE VIK- 
tring sosi pe peninsula din sud-estul lacului. Era 
însoţit de doi fraji monahi și aducea cu sine, 
ferecată într-un sipet, cronica lui, Cartea des- 
bre anume istorii, pe care o încheiase deplin. 

Moșneagul era acum uscat de tot şi foarte 
înțelept. Văzuse atit de multe, potrivise tuturor 
oamenilor și evenimentelor stihuri frumoase, cîn- 
tărise tcate lucrurile și le trecuse pe răboj în 
cartea lui. Ceea ce avea să se mai întîmple nu 
putea fi altceva decît niște variante la cele pe 
care le descrisese. Pe deasupra, mai aflase că 
un italian, un anume Giovanni Villani din Flo- 
renţa, lucra la o cronică proiectată tot atit de 
cuprinzător şi temeinic ca și a lui. Oricît se afla 
el acum mai presus de zadarnicele clocote şi 
zbuciumări sufleteşti, se simţise totuși mîhpit 
cînd oameni înţelepţi şi pricepuţi lăudaseră opera 
italianului. Ambiţiosul literat velş nu se înhă- 
mase la o treabă grea ca a lui; aşternea des- 
crieri împodobite cu amănunte senzaţionale, ca 
să obțină efecte tari, în timp ce el, învățatul cu 
un viu sentiment al răspunderii, şlefuia, rotun- 
jea, bizuindu-se temeinic pe date şi fapte, avînd 
mereu în ochi întregul. Acum, așadar, se hotă- 
rise să pună punct. Dictă fratelui secretar: „Eu 
însă las pe seama celor ce vor veni să poves- 

tească întîmplările viitoare mai bine decit mine 
şi sfirşesc aici însemnările mele pe carele, cum 
însumi cel puţin mi-e drag să cred, le-am scris 
cu peana într-un chip nimerit şi vrednic de is- 
torie.“ Mormăi ceva, chicoti, puse mîna uscată 
pe umărul fratelui secretar și-i dictă mai de- 
parte cea din urmă frază, plin de o falsă şi si- 
mulată smerenie : „lară dacă vor fi mai puţin 
nimerite, să mi se ierte, ca unuia ce m-am tru- 
dit spre slava sfintei şi nedespărțitei treimi, care 
cinstită, lăudată, slăvită și preamărită fie în veci. 
Amin.“ 

Acum, deci, bătrînul împovărat de ani şedea 
sub măslini și ruine milenare şi-i înmîna duce- 
sei opera, nădăjduind să afle înțelegere la sîr- 
guincioasa lui școlăriță de altădată. Margareta 
sta tolănită în hamac și-și clătea gura mare cu 
suc de năramze răcit la gheaţa ; lenevos, zvelt, 
alb, băieţandrul Aldrigeto se întindea, privind 
cu un aer batjocoritor la moșneagul cel știrb. 

Cînd se lăsă înserarea și se făcu mai răcoare, 
ducesa îi ceru fratelui secretar să-i citească din 
cronică. Vocea deprinsă cu așa ceva, surdă, 
egală a monahului recită închinarea și predos- 
lovia stareţului. Sprijinindu-se pe multe citate, 
acesta spunea cum viaţa și realitatea se pres- 
chimbă în istorie, cum din viaţa şi făptuna omu- 
lui nu mai rămîne altceva decit istorie, istoria 
fiind ţinta supremă a tuturor faptelor și cea mai 
bună temelie a lor. Ce mai rămîne de pe urma 
marilor bărbaţi decît amintirea, așa cum mi- 
reasma corăbiilor încărcate cu mere stăruie pe 
malul nostru, multă vreme încă după ce coră- 

biile au și ajuns la celălalt țărm? În acest în- 
țeles începea el să desfășoare tabloul ultimilor 
o sută douăzeci de ani, un tablou despre scurti- 
mea vieții omenești, despre grăbita trecere a 
tuturor celor din natură, despre nestatornicia no- 
rocului, despre repedea și fugara schimbare a 
slavei omenești. 

Margareta gîndea : „Toate astea le știu, şi nu 
mă mai ating. Programul meu a rămas undevă, 
departe, în urmă.” Dar treptat, pe măsură ce 
vocea surdă, egală a monahului pătrundea mai 
departe în hăţișul evenimentelor, pe măsură ce 
istorisirile multicolore, naive, isteţe, nerușinate, 
blinde, mari și mici luau locul una alteia, toate 
eliberate de orice patimă, bine aduse din pană, 
fiecare scoasă la iveală şi apoi părăsită ca şi cea 
dinainte, ca și cea următoare, treptat se simţi 
scufundată și smulsă de fluviul acesta al timpu- 
lui zugrăvit. Meinhard, marele conte de Tirol, 
puternicul, vicleanul, hotărîtul : era o parte din 
el. Aceste ținuturi, care fuseseră atîta vreme 
despărțite : ca făcuse totul, pentru a le reuni 
în chipul cel mai drept. Aceste oraşe, care în- 
cepuseră ca niște mici aşezări vrednice de ris: 
ea făcuse totul, pentru ca să crească și să devină 
înfloritoare. 

lar acum era despărțită, desfăcută de fluviul 
ce curgea, se asemăna unui braţ de apă sălcie, 
încremenită, moartă. Dintr-o dată viața pe care 
o ducea pe mica peninsulă îi apăru ca ceva pros- 
tesc. Măslinii, vechile ruine, livada de portocali, 
ce erau toate acestea altceva decit un decor mes- 

chin, stupid, fudul? Cum era cu putinţă să te 
ascunzi în vara aceasta moartă, fierbinte, însin- 
gurată, în timp ce afară, în țara ei, se petreceau 
lucruri furtunoase, năprasnice, nimicitoare, în 
timp ce principii germani se încăierau pentru 
bietul, caraghiosul, prostănacul ei fiu ? Ce avea 
ea în locul tuturor acestora ? Îl avea pe băie- 
ţandrul Aldrigeto, un tinerel drăguţ. 

Toată ziua următoare citi din Cartea despre 
anume istorii. Moșneagul strălucea de bucurie, 
bău împotriva obiceiului vin, vărsînd mai mult 
de jumătate din pricina tremurului miinii şi clă- 
tinindu-şi fără întrerupere capul. Apoi ducesa 
trimise un olăcar la Vicenza, la Can Grande, ca 
să-i dea de veste că are a-i vorbi ceva grabnic. 

Își luă rămas bun, cu un surîs cald, ca şi cînd 
nu s-ar fi întîmplat nimic, de la Aldrigeto, îi 
netezi părul negru lucios, îi mîngiie chipul păti- 
maş, ivoriu. Spuse că în trei zile va fi înapoi. 
Bâieţandrul îi primi gingășiile alintîndu-se, apoi, 
deodată, îi prinse în glumă încheietura, strîn- 
gînd-o dureros cu degete puternice și, zimbind, 
o lăsă să plece. 

La Vicenza, ducesa avu o scurtă convorbire 
cu domnul della Scala. Înțeleptul și 'energicul 
senior ţinea la ea, fiindcă era o femeie cu care 
se putea discuta pe șleau şi fără risipă de vorbe. 
Ducesa îi spuse că episodul cu micul Aldrigeto 
s-a încheiat ; va păstra băiatului o bună şi prie= 
tenoasă amintire. Însă, pentru că vrea să-i păs- 
treze o astfel de amintire, domnul della Scala 
să-i arate bunăvoința, îngrijindu-se ca acela să 

dispară. Can Grande o privi atent și plin de 
înțelegere cu ochii săi holbaţi, căprui, pe faţa 
mare și cărnoasă, apoi se înclină curtenitor. 


Smulgindu-se din arşiţa verii în care se scu- 
fundase, Margareta ieşi la iveală în aerul mai 
proaspăt din munţii natali. Fu întîmpinată făra 
entuziasm. Țara pătimea. Domnia mincheneză 
a cavalerilor lui Artus, împinsă încolo și-ncoace, 
într-un chip aventuros, de toanele frumoasei 
Agnes, își exercita, spre încercare, puterea opre- 
soare ici şi colo în Tirol, îmbolnăvea ţara. Ora- 
şele decădeau, ţăranul adus la sapă de lemn, 
miriia. „Botoasa ne duce la nimicire, se spunea. 
Ne suge sîngele. Acum, cînd margraful a răpo- 
sat, se vede limpede că tot binele de la el ne 
venea, de la ea tot răul.“ Margareta apucă hă- 
țurile cu mînă viguroasă. Înlătură neajunsurile 
cele mai rele. Îndulci aplicarea hotărtrilor venite 
de la Munchen. Poporul începu să răsufle: „Ah, 
în sfîrşit, s-a așternut la treabă Agnes de Fla- 
von ! Frumoasa, binecuvîntata Agnes! Îngerul 
nostru, mîntuitoarea noastră.“ 

Margareta şedea în loggia castelului Schenna, 
împreună cu castelanul. Pe pereţi păşeau în veş- 
minte pestriţe cavalerii, Garel din Valea înflo- 
rită, cavalerul cu leul. 

— Ce bine că v-aţi trezit la viaţă ! spuse: dom- 
nul de Schenna. 

Munţii se înălțau luminoși și prietenoși, prop- 
tindu-se unul în altul, ca nişte valuri. Adia un 
vînt proaspăt. Poamele și ciorchinii de struguri 
dădeau în pirg, bătute de soare. 

— De ce nu m-aţi trezit mai devreme ? spuse 
Margareta. 

— Trebuia să treceţi prin vara asta singură, 
ducesă Margareta, răspunse Schenna. 

Frauenberg orăcăi : 

— Păcat c-ai pus capăt poveștii ăleia, du- 
cesă Botoasa! Era un flăcău frumos cu pielea 
gălbuie, cum sînt ăștia de la miazăzi. Și ţi se 
robise cu totul. Așa ceva nu se iveşte în fiecare 
i. Şi-aici ce ai? Muncă, gunoi, rahat. Lasă-i 
pe golanii aia de la Minchen să-și petreaca 
pînă la sfîrşit carnavalul. O să crape singuri, de 
propria lor nebunie. 

În ianuarie, ducesa întreprinse o călătorie, 
anevoioasă din pricina zăpezilor mari, pînă la 
Minchen, ca să vadă la faţa locului cum arată 
această zurlie ligă bavareză Artus. În capitală 
fu primită cu bănuială, reţinere şi curtenie rece. 
Cînd îl strînse cu ușa, încercînd să afle de la el 
lucruri mai clare, Meinhard dădu din colţ în 
colţ, zimbind prostește, îi spuse că el conduce 
țara împreună cu camarazii săi cavaleri, biîlbii 
ceva despre guvernarea muierească, se bătu în 
cele din urmă în piept, declamind cîteva cuvinte 
ale prinţului Frederic despre principiile aristo- 
cratice, care trebuie impuse în locul politicii mo- 
derne ce se sprijinea pe gloată și boccegii. Du- 
cesa avu o convorbire și cu prințul din Landshut. 
Acesta îi declară cu un surîs subțire, politicos, 
însă trufaş că, după ştiinţa lui, ducele Meinhard 
e major. E treaba lui cui vrea să-și încredințez 
sigiliul. Sfatul ei de mamă va fi. întotdeauna 
ascultat. Mai departe, ducesa nu ajunse. 

Pretutindeni dădu de Agnes. Culorile ei, de- 
prinderile ei, toanele, modele, gusturile ei își 
puneau pecetea asupra curţii, hotărau cum să 
fie guvernată țara. 

Agnts făcu ducesei vizita cerută de etichetă. 
Mlădie, modestă, se află faţă-n faţă cu sluta, 
greoaia, sulemenita, făloasa Margareta. Ochii 
adinci, albaștri surideau curtenitor, pironiți, cu 
sentimentul unui triumi de la sine înţeles, în 
ochii celeilalte, care răspundeau cu o privire as- 
cuțită şi amenințătoare. În cămin duduia un foc 
strașnic, mireasma lemnului de santal ars în 
cățuie umplea marea încăpere întunecată. 

— Locuiţi acum tot timpul în Bavaria, con- 
tesă Agnes ? întrebă Margareta. 

— Nicidecum, doamnă ducesă, răspunse Ag- 
n€s, iar vocea ei cam ascuţită sună strident în 
comparaţie cu glasul cald și catiielat al Mar- 
garetei. Am de gind ca săptămînile viitoare să 
mă duc la Taufers. Firește, prezenţa mea acolo 
nu e Chiar necesară; am slujbaşi vrednici, pe 
deasupra, domnul de Frauenberg a avut bună- 
voinţa să ia asupra sa administraţia averii mele. 

Ducesa o contemplă pe Agn&s cu calm și aten- 
ție. Găsi că se împlinise doar puţin; pielea îi 
era însă netedă de tot. Rămăsese subțire şi sprin- 
tenă ; din rochia de culoare închisă gâtul i se 
arăta delicat și fără nici o cută. Adoraţia tutu- 
Tor acestor tineri era, pare-se, pentru dînsa un 
izvor de tinereţe, mai bun decît băile și sulima- 
nurile. Era atit de sigură de sine și conștientă 
de victorie, încît din jurul buzelor îi pierise 
aproape orice urmă de ironie. 

— Vă ocupați în ultima vreme foarte mult cu 
politica ? întrebă Margareta. 

— O, nu, milostivă doamnă, spuse Agnts, 
care devenise foarte atentă şi sta la pîndă. Dom- 
nul duce şi prinţul Frederic îmi cer când și cînd 
părerea. Nu-i pot refuza ; și de ce aș face-o? 
Dar e părerea unei femei proaste şi n-are rost 
să le-o mai spun. 

Vorbea pe un ton neasemuit de indatoritor. 

— Părerea dumneavoastră nu mi se pare în- 
totdeauna bună, contesă Agnes, spuse Margareta. 
Ba, cinstit vorbind, sînt chiar convinsă că uneori 
e de-a dreptul păgubitoare pentru ţară. Aş vrea 
să vă propun ceva, adăuză ea pe un ton vesel, 
aproape glumeţ. Ce-ar fi dacă v- aţi mărgini pă- 
rerile numai asupra Bavariei ? 

Agnes răspunse cu multă vioiciune şi cu aceeaşi 
ușoară şi prietenoasă voie bună ca și Marga- 
reta : 

— Sînteţi suverana mea, milostivă doamnă. 
Dar ducele Meinhard nu e şi dînsul suveranul 
meu ? Dacă vrea să-mi știe părerea asupra unor 
treburi privitoare la Tirol? Oricît de bucuroasă 
aș fi să îndeplinesc toate cerinţele alteţei-voas- 
tre, pot cu să-mi ferec gura, cînd principele 
mi-ar cere părerea, o părere fără îndoială ne- 
roadă ? lar dumneavoastră, dintr-o singură su- 
flare, puteţi spulbera cît colo neroada mea pă- 
rere. 

Cele două doamne se uitară una la alta, 
amîndouă zîmbiră. Poate că biruința se arătă 
oleacă mai vădit în jurul buzelvr și în ochii fru- 
moasei. Apoi vorbiră despre altele. Despre trans- 

formările aduse clădiri: castelului de reședință 
de la Miinchen, despre plasele de păr, care apă- 
ruseră din nou, aduse de la Praga. Peste părul 
aspru, uscat, vopsit în arămiu, Margareta purta 
o împletitură grea de aur. Agnes își aruncă ochii 
cu nepăsare la părul ţepos și strălucitor ; ducesa 
n-avea de ce să se bucure de moda cea nouă. 


Împăratul Carol se stabilise cu mult fast la 
Nurnberg. Punea la cale ospeţe de gală, tur- 
nire. Primea în audienţă pe domnii din sfatul 
orașului, artiști și învăţaţi străini. Avea cu ei 
lungi, plăcute și interesante convorbiri. Se odih- 
nea departe de capitala lui și de afacerile de 
stat. Luă parte la marile serbări ale carnavalu- 
lui, organizate de bogatul oraș în cinstea maies- 
taţii-sale romane. 

Barba împăratului, de forma unei pene boante 
de despicat lemne, începuse să încărunțească, 
pielea obrazului uscăţiv îi devenise cenușie și 
se boţise. Dar ochii iuți priveau cu viclenie și 
foarte treji pe deasupra nasului cam turtit, tru- 
pul lung îi rămăsese vioi și sigur în mișcări. 

Împăratul era mulțumit. Așteptase pînă cînd 
se proptise vîrtos în șaua puterii. Abia atunci 
'se hotărîse să aibă un copil. Dumnezeu îi bine- 
cuvîntase chibzuita prevedere : era un fiu, un 
băiat voinic, sănătos, care putea moșteni impe- 
riul. Fericitul tată trimisese greutatea copilului 
în aur curat la Aachen, ca danie; apoi înge- 
nunchease între relicvele sale şi vestise sfintele 
mădulare : „Eu, Carol al IV-lea, împărat roman, 
am un fiu și moștenitor. Dragi și cinstiţi sfinţi, 

prealuminați martiri ! Rugaţi-vă pentru Wenzel, 
fiul meu !“ 

Acum, voios, şedea la Niurnberg, se bucura 
impreună cu poeții și arhitecţii săi, ocolea tre- 
burile politice, discuta liber și fără să-și bată 
capul cu cancelarul său, încercatul și umblatul 
teolog, despre fel de fel de lucruri lumești și 
bisericești, își mărea colecția de relicve și alte 
obiecte de preţ, se veselea plimbindu-se cu sania, 
punind la cale mascarade Şi turnire. 

Cu totul pe neaşteptate, în aceste zile de des- 
tindere, apăru ducesa Botoasa. Împăratul şi se- 
niorii fură foarte miraţi. După ce Carol o ase- 
diase în castelul Tirol, Margareta întreţinuse cu 
el relaţii reci, formale. Sosirea «ei la Nurnberg, 
îi scrise cancelarul prietenului său, arhiepiscopul 
de Magdeburg, va fi fiind unul dintre cele cinci- 
sprezece semne uluitoare ce vestesc sfîrșitul 
lumii. Cancelarul glumea straşnic pe seama aces- 
tei Messaline germane, a acestei Kriemhilde mo- 
derne, care.a venit la curte, după ce o viaţă 
întreagă şi-a scufundat ţara și poporul în ne- 
cazuri şi mizerie dr pricina egoismului și a urii 
sale. O descria cum sta în lojă, la turnir, alături 
de frumoasa principesă Hohenlohe, femeia asta 
grosolană, umflată ca o broască rîioasă, groasă 
ca un berar. 

Împăratul, bine dispus, o primi pe fosta lui 
cumnată cu bunăvoință şi ironie. Ei da, fuseseră 
cîndva amîndoi tineri. Pe vremea aceea, cînd 
pusese capăt aventurii din Italia a tatălui său, 
avusese cu ea cîteva convorbiri pline de miez. 
Margareta era pe atunci o principesă deşteaptă, 

dar totuși nu prea cumpănită. Nesătulă, voise să 
aibă din toate, așa că pînă la urmă prăpădise 
totul. În ceea ce-l privește, își înfrînase cu înţe- 
lepciune pornirile, era împărat roman şi avea 
un fiu, căruia putea să-i lase moștenire o dom- 
nie solid înjghebată. Ea rătăcea de colo-colo prin 
lume, iar ducele Meinhard, un tînăr slab la 
minte, nereușit, minge de joacă în mîna oricui 
știa cum să-l ia, îi prăpădea ţările. Lui loan 
Margareta îi trintise în chip batjocoritor şi ru- 
şinos ușa în nas, izgonindu-l din Tirol, apoi 
fusese nevoită să sucească în așa fel lucrurile la 
curia papală, încît să reiasă că din căsătoria cu 
acest principe nu se putea naște un adevărat 
moștenitor. Împăratul nu rezistă ispitei de a-i 
prezenta pe fiul lui Ioan, un băiat chipeș și îru- 
mușel. Cine avea un moștenitor adevărat, ea sau 
loan ? 

Povești vechi. Poveşti vechi. Margareta primi 
ironia şi umilinţa cu calm, cu liniştea omului de 
afaceri, pe care o deprinsese poate de la evreul 
Mendel Hirsch, cu o impasibilitate care o ajuta 
să suporte fără supărare formulele introductive, 
pentru a ajunge apoi la ţel. După aceea începu 
să se plingă. Se plinse de violențele nebunești 
ale. cavalerilor din liga Artus, care ruinau ţara. 
Împăratul o ascultă ; în sufletul lui se aprinse 
ca în tinereţe o bucurie răutăcioasă, pe limbă îi 
ședeau cuvinte pline de maliţie. O asigură de 
interesul său personal, dar accentuă că, după atît 
de mulţi ani de guvernare încordată, își îngă- 
duia să se odihnească vreo cîteva săptămîni. La 
urma urmelor, cele despre care-i vorbea erau 

treburi ale casei de Wittelsbach. Cu toate aces- 
tea, după ce se va întoarce la Praga, le va lua 
în considerare cu toată bunăvoința. Nici la o a 
doua încercare stăruitoare, Margareta nu obţinu 
nimic mai mult; se umilise fără folos. După 
cum se părea, Carol era hotărît să privească 
slăbiciunile casei de Wittelsbach de pe o poziţie 
de neutralitate, zimbind pe sub mustață. 

În rest, împăratul, care începuse și el să îm- 
bătrinească, se purtă faţă de ea cu o galanterie 
amuzată, aproape parodistică, atitudine care al- 
tădată ar fi scos-o din fire pe Margareta. Îi fă- 
cea plăcere că veselia dezlănțuită a acestor zile 
de vacanţă și de carnaval, fericirea și succesele 
lui erau poleite prin prezența acestei ambiţioase” 
care, în fond, eșuase în viaţă. Cu cancelarul său 
glumea aproape cu bunăvoință pe seama Bo- 
toasei. Aceasta se arăta fără nici o sfială, în 
plină lumină, alături de împărat, încărcată de 
podoabe ca o statuie de idol. Poporul căsca la 
ea ochii mari. Fi nu-i păsa de nimic altceva 
decît de țelul pe care-l urmărea: Tirolul, ora- 
şele. S-o alunge pe Agnes, să smulgă ţara din 
mîinile ei. Era atît de plină de aceste ginduri, 
încît nici nu băgă de seamă cât de cît ce repre- 
zenta dînsa pentru curte şi oraș: cra încununa- 
rea grotescă a acestui carnaval. 


4 

Agnes era foarte tulburată de convorbirea cu 
Margareta. Ducesa îi propusese un compromis, 
declarase că nu va înceta lupta. Pe ocolite, o 
înștiințase că o va nimici. 

Agnes ştia că liga Antus singură nu va putea 
stăpini multă vreme ţara. Orașele, toată nobili- 
mea cită nu făcea parte din ligă se răzvrăteau. 
La hotare pîndea Habsburgul, ameninţa Wittels- 
bach. Dacă se mai adăuga acum şi presiunea 
dinspre miazăzi a Botoasei, atunci ar fi fost 
într-adevăr o nebunie să mai vrei să ţii ţara 
fără a încheia alianțe. 

Prințul Frederic nu împărtăși această părere. 
Zvelt, oacheș, încăpăţinat, rămase pe poziţia lui, 
declamînd cu convingere cuvinte trufaşe despre 
spada și dreptul lui. Grozav îi mai plăcea fru- 
moasei Agnes prinţul. Dar îi venise în minte 
Frauenberg, care, fără o vorbă, numai cu surîsul 
lui jovial și prevestitor de primejdii, spulbera 
ca un nimic toată exaltarea aceasta băieţească. 
Scoase un suspin, un suspin ușor și alintat, îl 
miîngiie pe prinţ pe părul „negru şi începu, cu 
toată grija, să-i sugereze o împăcare cu tatăl lui, 
ducele Ştefan, pentru ca familia de Wittelsbach 
să se afle unită în faţa Habsburgului și a Bo- 
toasei. Ca înţepat cu un bold, prinţul sări în 
sus, şi, adînc jignit, îi adresă cuvinte de dojană 
că i-a trecut prin cap să-i ceară așa ceva. Agnes 
tăcu, surise cu buzele ei îndrăznețe şi continuă 
să-l mîngfie pe păr. 

Peste numai cîteva săptămîni, Ștelan al Ba- 
variei de Jos și conții palatini Ruprecht bătrînul 
și tînărul încheiară la Rin, cu sfatul și orășenii 
din Miinchen, cu alte unsprezece orașe bavareze, 
precum şi cu douăzeci și doi de baroni bavarezi 
o alianţă îndreptată împotriva acelora care se 
numeau cavaleri ai lui Artus şi îl înstrăinau pe 

Meinhard de ţările şi poporenii lui. Revocară re- 
cunoașterea miniștrilor care îl lipsiseră pe Mein- 
hard de autoritatea lui de suveran, de dreptul 
de a-și rosti cuvîntul în sfat și a-şi ocîrmui ţara, 
declarară sigiliul statal aflat în posesia ligii Ar- 
tus ca nevalabil, iar legile și dispoziţiile emise 
de ligă ca neavenite. Totodată, îşi asumară obli- 
gaţia de a-l smulge pe tînărul duce din starea 
ruşinoasă în care îl aduseseră năbădăioşii cava- 
leri „ŞI a face î în aşa fel, încît Meinhard să dis- 
pună și să se lolosească mai bine de puterea lui 
princiară. 

Cavalerii din liga Artus răspunseră cu vorbe 
mari şi zbierete, azvirliră la gros cîţiva cetăţeni 
din Minchen, luaţi ca ostatici, și declarară că 
vor pune ca răzvrătiți să fie spînzuraţi de pi- 
cioare, ca nişte cîini riioşi. În timpul acesta, în 
cîteva orașe din ţara de sus trupe ale ligii Artus 
fură dezarmate și luate prizoniere, iar slujbașii 
veniți să adune biruri, bătuţi măr. Cavalerii me- 
sei rotunde se răzbunară pe ostatici, îi schin- 
giuiră, le porunciră să spele podeaua cu limba, 
pe doi din ei îi batjocoriră spînzurindu-i cu ca- 

ul în jos. Asta nu împiedică însă ca trupele 
baronilor să scadă de la o zi la alta, în timp ce 
la miazănoapte ducele Ștefan aduna o oaste nu- 
meroasă. Seniorilor îndărătnici nici nu le trecea 
prin cap să-şi autodizolve de bunăvoie liga. Dim- 
potrivă, se adunară în marea sală a Curţii din 
Miinchen și, încrucișîndu-și spadele, jurară so- 
lemn să rămînă uniţi și să lupte pînă la cea din 
urmă suflare. Ducele Meinhazd lua parte la acest 
act, răpit cu totul, entuziasmat, nerod şi inutil; 

în taină îl mîngtia pe Petre, hîrciogul, apoi, în 
cor cu ceilalţi, răcni jurămîntul că nu se vor su- 
pune niciodată, niciodată, niciodată | 

Începu acum pentru duce o sălbatică viaţă de 
pribegie, al cărei înţeles nu-l pricepea decit în 
foarte mică măsură. Fu cărat pe la castelele ca- 
valerilor din liga Artus, mereu de la unul la 
altul. Trecu. pe la castelul Laber, Pinzenau, Maxl- 
rain, Abensberg. Pretutindeni se puseră la. cale 
vinători, beţii. Ici şi colo se lua cu asalt caste- 
lul vreunui baron rebsl. Cuceriră castelul Worth, 
două citadele ale marelui maestru de vînătoare 
de Kummersbruck, omul de încredere al Mar- 
garetei. Măsurile pe care le semna ducele erau 
din ce în ce mai. sălbatice şi mai absurde. Un 
iarmaroc, a cărui dare pe venituri fusese mai 
mică decît aceea așteptată, lu făcut una cu pă- 
mintul, Kummersbruck, care se declarase neutru, 
fu decapitat fără judecată. Această execuţie îm- 
pinse toată nobilimea neutră în tabăra dușma- 
nului. | 

Mceinhard, nu prea robust, abia putu face față 
aventuroasei pribegii fără odihnă. În timp ce se- 
niorii ceilalți beau vîrtos la zaiafeturi, el ședea 
trist și apatic, câteodată chiar adormea în jilţ. 
Călătoriile lui semănau din ce în ce mai mult 
cu 0 fugă. În tot sudul, cavalerii ligii Artus nu 
mai stăpineau nici un oraș, nici un castel. Erau 
împinși mereu mai mult spre Dunăre, acolo 
unde se' aflau castelele lor cele imai puternice. 
Totuși continuau să emită edicte trufașe şi să-i 
amenințe pe răzvrătiți cu cele mai îngrozitoare 
pedepse. Fugiră la Neubung, apoi în ţinutul epis- 

copului de Fichstătt, care le era supus. Trupele 
ducelui Ştefan ocupară întreagă Bavarie de Sus, 
iar în cele din urmă îl asediară pe Meinhard și 
pe ultimii săi partizani în castelul Feuchtwangen 
din Altmubhltal. Episcopul de Fichstăâtt încercă 
să străbată cercul asediatorilor, împreună cu du- 
cele Meinhard, travestiţi. Cu acest prilej, tînărul 
duce se arătă foarte încîntat ; îi plăcea grozav 
să se costumeze și habar n-avea despre ce era 
vorba. Dar chiar la marginea cetăţii fură recu- 
noscuţi de niște ţărani, prinși și trimiși ducelui 
Ștefan la Ingolstadt. 

Feuchtwangen căzu în luptă. Prinţul Frederic 
și cei din urmă cavaleri din liga Artus fură 
luaţi prizonieri. 

În palatul princiar din Ingolstadt, ducele și 
prinţul Frederic se aflau faţă în faţă. Era acolo 
și Agnes de Flavon. Ducele, în armură, spu- 
mega de furie. Fuseseră nimicite oraşe şi sate, 
ucişi oameni, risipiţi bani. Totul din pricina 
acestui tinăr dobitoc. Pe sub mustaţa lui groasă 
şi de sub obrăzarul de fier, Ștefan tuna și ful- 
gera în graiul lui soldaţesc. Tînărul stătea în 
picioare, zvelt, palid, cu ochii întunecaţi, sălbă- 
ticiţi, rănit la un braţ, pe care-l avea legat în 
eșarfă. 

— Ai să-ți ceri iertare, în biserică, în faţa 
întregului popor, ai să cazi în genunchi! po- 
runci tatăl. | 

Tînărul nu făcu altceva decît să ridă batjo- 
coritor. | 

— Am să te las să putrezeşti în cea mai îm- 
puţită dintre temniţele mele ! tună ducele. 

Agnes aluneca de la unul la altul. 

— Trebuie sahimbat pansamentul, spuse ea 
îngrijorată, apoi pipăi braţul în jurul rănii. 

— Doctorii ăștia tîmpiţi ! înjură ducele. Nişte 
cirpaci sadea. Alergă el însuși după medic și 
pansamente, bombănind : Un tînăr dat naibii! 

Încet, încet, tîrguindu-se cu violenţă, în care 
timp Agnes făcu pe mijlocitoarea, căzură la în- 
țelegere. În jurul fiecărui cavaler din liga Artus, 
pentru graţierea lui sau pentru stabilirea pe- 
depsei, se dădură bătălii aprinse, cu izbucniri și 
spumegări de mînie. De două ori porunci du- 
cele Ștefan călăului să fie gata. În cele din urmă 
ajunseră de bine de rău la pace. Meinhard își 
va avea reşedinţa la Munchen ; prinţul Frede- 
ric va rămîne mai departe purtător al sigiliului, 
totuşi dispoziţiile sale vor trebui să aibă con- 
trasemnătura unui consilier din Bavaria de Jos 
sau din Palatinat. Între Minchen şi Landshut- 
Ingolstadt, mijlocitoare rămase pînă la capăt 
Agnes de Flavon. 

Ducele Meinhard zimbi dulce și cu recunoș- 
tință. Era bucuros că, după atîtea săptămîni fără 
astîmpăr, putea să se odihnească. Își mîngîia mi- 
cuţa rozătoare. 


MARGARETA ȚINEA SFAT CU MINIȘTRII EI. ERAU 
de faţă guvernatorul Ulrich de Matsch, parohul 
Henric de Tirol, contele Egon de Tubingen, mai- 
marele ordinului Cavalerilor teutoni în Boemia, 
Iacob de Schenna, Berchthold de Gufidaun, Con- 
rad de Frauenberg. 

Ce era de făcut, după ce ducele Ștefan pusese 
mîna pe putere şi influență în Bavaria de Sus? 

Se puteau duce tratative cu ducele de Wittels- 
bach. Se putea conveni cu el ca nu Bavaria să 
fie guvernată din Tirol, ci Tirolul din Bavaria. 
Se putea stabili ca adevăratul domnitor, ducele 
Ștefan, să stea nu la Munchen ci la Ingolstadt 
sau la Landshut, întrucît reședința lui nefiind 
atît de aproape de Tirol, iar centralizarea şi uni- 
ficarea administrativă fiind astfel îngreunată, 
țara din munți și-ar fi putut păstra o anumită 
autonomie. 

Dar se putea face apel şi la Habsburg împo- 
triva ducelui Ștefan. Acela abia aștepta. De- 
pendenţa într-o formă oarecare nu putea fi evi- 
tată, fireşte, nici în cazul acesta. Se obținea, însă, 
o protecţie puternică și statornică. 

Argumentele se bălăbâneau încolo și-ncoace, 
cu încăpăţinare, dar fără a se ajunge la o hotă- 
rire. Margareta asculta, pradă unei proaste dis- 
poziţii surde. Așadar nimănui nu-i trecea prin 
minte soluţia cea mai la îndemînă. Se arătase ea 
oare atît de nepricepută ? Își îndreptă privirile 
spre Schenna, spre Gufidaun. Cu fețele trudite 
și inexpresive, aceştia se uitau în gol. 

Ciudat, cel care propuse planul așteptat de 
dînsa fu Frauenberg. Rînjind cu toată gura și 
voios, acesta începu să-l expună: dacă tînărul 
duce este într-adevar atit de nesigur pe propriile 
lui picioare și are nevoie să fie condus, de ce 
să nu se încredințeze această conducere tutoarei 
fireşti, maică-sa, ducesa, care o scosese la capăt 
în împrejurări mult mai grele? De ce să se 

încheie mai întîi un acord cu YVittelsbach? 
Meinhard să fie adus la Tirol. Dacă seniorii ba- 
varezi l-au putut tîri cu ei prin vizuinile lor pe 
unde şi-a dus mutul iapa, e limpede că va putea 
fi adus, cu voia lui Dumnezeu sau a diavolului, 
și la lirol, unde îi e de altminteri locul. După 
ce îl vor avea în ţară, vor putea conduce de 
aici Bavaria. Ducele Ștefan va trebui să se gin- 
dească bine, mai înainte de a cuteza să se aven- 
tureze, pornind de la Dunăre, într-un război 
împotriva ţării din munţi. Şi chiar şi atunci, Ti- 
rolul va avea un reazem în Habsburse, ca aliat fi- 
resc. În cel mai rău caz, se va renunţa formal la 
Bavaria de Sus, în schimbul unor despagubiri, 
limitindu-se la un Tirol, mare şi autonom. 

Da, un Lirol autonom. Acesta era și planul 
Margaretei. Bavaria să rămină o simplă anexă, 
sau, la nevoie, să se renunţe la ea. Dar Tirolul 
să fie al tirolezilor. 

Se încercă mai întîi ca Meinhard să fie scos 
de sub influența ducelui Ștefan, fiind adus de 
la Minchen la “Tirol. După înscăunare, tînărul 
duce nu mai fusese în ţara din munţi. Poporul 
avea dreptate să ceară să-l vadă, în sfîrșit. 

Prin strădaniile lui Schenna şi Gufidaun se 
organiză la Bozen o mare adunare. Veniră băr- 
baţi blonzi, robuşti, cu nasul mic Și lătâreţ, cu 
priviri leneșe și viclene, bărbaţi uscăţivi, cu bărbi 
negre, oacheși, cu nasul coroiat, îndrăzneț, cu 
priviri iuți şi pătrunzătoare. Veniră cei trei pîr- 
călabi, cel de la Tirol, cel de la Etsch şi cel de 
la Inn, veniră majordomii Curţii, guvernatorii 
Şi burgravii. Veniră baronii, cei mari și cei mici, 

reprezentanţii orașelor, protectoratelor şi juris- 
dicţiilor. Erau o sută cincizeci și trei de seniori 
şi bărbaţi. [inură adunare două zile, două zile 
albastre strălucitoare de vară tîrzie, în multico- 
lora și vesela piaţă a tîrgului din Bozen. Chib- 
zuiră, se sfătuiră pe îndelete, anevoie, cu preve- 
dere, în graiul lor aspru, gutural. Se priveau 
unul pe altul în ochi, cu sinceritate, dar cerce- 
tător ; mișcările lor erau ceremonioase, colţu- 
roase, naive, își ştergeau sudoarea de pe faţă 
cu pulpanele groase ale hainelor. Munţii se înăl- 
au roșii-cafenii şi violeţi, cu crestele albe. 

Se luă hotărîrea să se trimită tinărului duce 
o scrisoare. În numele tuturor, scrisoarea fu sem- 
nată de şapte baroni, cei mai în vîrstă: Ulrich 
de Matsch, Schenna, Trostburger, Henric de 
Kalter-Rottenburg, Gufidaun, Frauenberg, Botsch 
de Bozen, iar patru orașe își puseră sigiliul: 
Bozen, Meran, Hall, Innsbruck. 

Scrisoarea suna așa: „Scumpul și milostivul 
nostru stăpin! Dăm de ştire Domniei-Voastre 
că ne-am adunat laolaltă la Bozen și ne-am în- 
voit să Vă rugăm ca, spre cinstea și folosul Dom- 
niei- Voastre și al ţării, să veniţi la noi, carii de 
multă vreme vroiam să Va vedem, cum și drept 
este, Domnia-Voastră fiind doară iubitul şi le- 
giuitul nostru Domn. Și aici la noi, Vă veţi găsi 
locul ce vi se cuvine şi Vă veţi bucura de mai 
multă cinstire şi veţi fi mai bine apărat de pri- 
medii decit s-a întîmplat, după cum ni se spune, 
în Bavaria, iară ţara și oamenii ei se vor stră- 
dui să Vă mîntuie de strîmtorările în care Vă 
aflați acolo. La noi aici în munţi, totul se află, 

din mila Domnului, întru dreptate şi bună înțe- 
legere, tot așa cum au fost în fericitele vremuri 
ale tatălui Vostru ; şi pacea domnește în țară și 
la hotăre; Milostive stăpîne ! Vă rugăm să ne 
daţi toată crezarea, ca unora ce Vă vrem binele. 
Bizuiţi-Vă pe noi, carii sîntem gata a ne jertfi 
bunurile şi sîngele, şi nu Vă mai încredeţi în 
nimeni altcineva.“ 

Frauenberg duse epistola la Munchen. Sosi 
acolo cu o suită impunătoare şi înmînă docu- 
mentul într-o audienţă solemnă. Nimeni nu se 
aștepta însă nici la cea mai mică reuşită, ci se 
știa că vor trebui folosite alte mijloace. 

La masă, prințul Frederic povesti că iubitul 
său duce și vâr Meinhard a primit din provincia 
lui, Tirol, un document foarte curios, pe care 
nu vrea să-l tăinuiască nobililor domni. Atunci 
se dădu citire scrisorii. Mai întîi, cei de faţă zim- 
biră pe sub mustață, apoi izbucniră. Cu toţii în- 
cepură să rîdă, în cascade, mereu mai furtu- 
noase. Agnes suridea, doamnele rideau, seniorii 
se tăvăleau hohotind, lacheii pufneau de rîs cu 
mîna la gură, hîrciogul Petre chițăia, camerierii 
guițau. 

_— Măi să fie, tirolezii ăştia! exclamau ba- 
varezii, sufocaţi de cît se zbuciumaseră rîzind. 

— Da, tirolezii noștri! zise Frauenberg, tih- 
nit, trandafiriu, gras, și clipi din ochii lui roșii. 


— Şi domnia-voastră, domnule duce, găsiţi tot 


atit de caraghioasă scrisoarea ţării voastre din 
munţi ? întrebă Frauenberg. 

Deși îndatorirea de a înmina scrisoarea se în- 
cheiase, rămăsese la Munchen şi se ţinea mult 
în apropierea lui Meinhard. 

Dintotdeauna, tînărul duce se simţise copleșit 
de un simțămînt neplăcut ori de câte ori se afla 
în preajma lui bărbatul acesta cu bot de broască 
și obraz trandafiriu, parcă jupuit ; felul jovial 
de a fi al lui Frauenberg îi inspira teamă. Dar 
nu putea pur şi simplu să dispară, cînd venea 
el ; omul masiv, pornit pe rîs și cu voce orăcăi- 
toare îi impunea ; vorbea cu totul altfel decit 
ceilalţi, fără nici un respect, firesc, spunînd lu- 
crurile pe şleau. În faţa lui, se simţea, într-un 
chip supărător, neajutorat, dominat. Blindul, do- 
lofanul, prostănacul duce se tot învîrtea în jurul 
albinosului, plin de o curiozitate mereu nouă, 
amestecată cu înfiorare. 

Lui Meinhard, scrisoarea tirolezilor săi nu i 
se păruse de loc caraghioasă, dimpotrivă, îi ră- 
sunase plăcut și drag în auz. Se văzuse nevoit 
să ridă și el, numai pentru că ceilalţi bhoihotiseră 
atit de teribil şi găsiseră că scrisoarea ar fi ne- 
roadă și arogantă. Faptul că Frauenberg, bărba- 
tul acesta solid și deștept, părea să ia atît de 
mult în serios înştiinţarea tirolezilor era ceva 
mîngiietor și plăcut pentru principele hăituit și 
ținut din scurt. Din scrisoarea prietenoasă ce i 
se adusese respira ceva simplu și liniştitor ; pen- 
tru cîteva clipe, parcă nu mai existase pentru el 
nici un fel de Miinchen, nici un fel de ceremo- 
niale cavalerești obositoare, nici un fel de ligă 
Artus şi nici un fel de Wittelsbach. Trebuie să 
fie frumos să stai tolănit într-o poiană de munte, 

între vaci mari, să nu auzi altceva decit vintul 
uşor, zgomotul blînd şi răsuflarea vitelor care 
rod iarba. 

Frauenberg sta în faţa lui, clipind. Meinhard 
trebui să se apropie de dînsul. 

— Cit mă bucur, spuse el, privindu-l cu ochu 
lui limpezi, rotunzi, că nu găsiți prostească scri- 
soarea tirolezilor mei ! 

— Cum să fie prostească ! orăcăi zelos Frau- 
enberg. Fiecare cuvint e la locul lui! Fiecare 
buche e bine nimerită ! Proşti sînt ăia care au 
rîs de ea! Că dacă ar fi fost altminteri, n-aş fi 
semnat-o şi eu. Azi și oricînd sînt gata s-o sem- 
nez din nou, cu amîndouă miinile ! 

Parcă pipăind podeaua, Meinhard se mai 
apropie cu un pas de bărbatul cel îndesat. 

— Sînt aşa de trudit şi de hărțuit, se jelui el. 
Frederic nu mă mai privește cu atita prietenie 
ca mai înainte. La început, m-am gîndit că e 
ușor să guvernezi. Acum trage unul hăis și altul 
cea, iar cu toţii mă smucesc pe mine. 

Albinosul îi puse pe umăr mîna cărnoasă, 
amenințătoare, orăcăind : 

— Băieţaș ! Nu mai îngădui ăstora să te umi- 
lească, bâieţaș ! 

Meinhard tremura sub mîna rotofeiului băr- 
bat, voi să se tragă de-o parte, dar se plecă sub 
apăsarea el. 

— Aveţi prieteni adevăraţi, tinere duce, oră- 
căi Frauenberg clipind spre el cu sinceritate, rîn- 
jind ca un om vrednic de încredere. 


296 


A doua zi îi spuse: 

— La urma urmelor, de ce să rămîneţi aici, 
tinere duce ? Dacă aveţi încredere în scrisoarea 
tirolezilor dumneavoastră, de ce nu-i daţi ur- 
mare ? 

leşiseră să se plimbe călare, era în zori de zi, 
devale, Isarul curgea vijiind, verde și proaspăt, 
printre numeroase insule de prundiş, o plută 
mare înainta cu băgare de seamă în strigătele şi 
larma plutaşilor. Pasul calului se încetini, Mein- 
hard sta ghemuit, moale, gras, pradă confuziei, 
pe șargul lui. 

— Asta nu se poate, spuse el. Asta nu pot 
s-o fac. | 

— De ce nu puteţi? stărui Frauenberg. Își 
împinse calul foarte aproape de el, îi ridică 
bărbia, ca unui copil. Cine «e aici stăpîn, adăugă 
el, ducele Ștefan sau domnia-voastră ? 

— Da, murmură Meinhard, cine e aici stăpîn ? 

Dar cuvintele lui nu răsunară de loc energic, 
ci melancolic şi visător. Încrederea în albinos îi 
pierise cu totul, era trist, întocmai ca Isarul ce-și 
deschidea drum la vale, se sfia de Frauenberg și 
mai că se gîndea ca după-amiază să-l roage pe 
prințul Frederic să-i facă vînt acestuia. 

În dimineaţa următoare, albinosul nu mai su- 
flă un cuvînt despre planul de a părăsi Bavaria. 
Şedea tolănit împreună cu Meinhard în iarbă, 
sub pomi încărcați cu fructe pîrguite. Își cîntă 
cîntecul despre cele șapte bucurii, îl comentă 
pe un ton părintesc, binevoitor şi savuros. Tînă- 
rului principe, această concepție asupra lumii îi 
fu foarte pe plac, își mîngiie hirciogul, era mul- 

țumit. Frauenberg se întinse, îşi trosni mădula- 
rele, se-ntoarse pe-o parte, căscă şi adormi sfo- 
răind din fundul bojocilor. Da, a dormi era lu- 
crul cel mai bun. Cu simpatie, dar încă întunecat 
şi sfios, Meinhard îl contemplă pe nepăsătorul 
şi trupeşul bărbat care sforăla. 

Agnes i se adresă albinosului : 

— Siînteţi de mult în Miinchen, domnule 
Frauenberg. Doar aveţi funcţii importante, acolo, 
în Tirol. Nu vi se duce lipsa ? 

Frauenberg rînji, o pipăi cu privirea ochilor 
săi roșii, încît o făcu să respire greu, orăcăi: 

— Am rămas aici, firește, numai de dragul 
mătăluță, contesă Agnes. 

Se întilniră, Frauenberg se tolăni pe pernele 
ez, era o vară apăsătoare, în încăpere aerul era 
înăbuşitor şi teribil de fierbinte. Agnes îi mîn- 
gîia pielea trandafirie, netedă din pricina gră- 
Simi. 

— Fi, zîmbi, am ales oare greşit ? Mi se pare 
că m-am asigurat bine. 

El rînji: 

— O să vedem, puicuțo, o să vedem! 

„Asta înseamnă pentru ea că s-a asigurat 
bine !“ gîndi Frauenberg. Bine asigurat era el. 
Dacă va putea să-l ia acum pe bâieţaş în Tirol, 
o va avea în buzunar pe mamă prin mijlocirea 
fiului, pe fiu prin mijlocirea mamei. Adevăratul 
domnitor al Tirolului era dînsul. Ei, da, chiar 
dacă cineva ar fi fost încă mai slut, tot ar 
scoate-o bine la capăt cu niţică înțelepciune, 
spirit realist şi noroc. 

În felul său voios, calm şi dezlinat, Frauenberg 
continuă să-l aţîţe pe tînăr, Îl momi, îl împunse, 
îi dădu ghes. Îl prindea vîrtos cu mîinile lui 
boante, roşii. Spre Tirol! Meinhard trebuia să 
meargă în Tirol, să se arate țării sale. 

— Așadar, să fug? întrebă Meinhard, cu 
sfială. 

Ei, asta-i! Dar cine se gîndea la fugă? 
Numai că nu era nevoie să se facă mare tăm- 
bălău în jurul acestei călătorii. S-o pornească la 
drum doar Meinhard, «el, doi-trei slujitori. Fără 
multe vorbe. S-au risipit prea multe vorbe în Ba- 
varia şi Lirol; asta complică pînă și lucrurile 
cele mai simple. La sfîrșitul săptămînii, prinţul 
Frederic va pleca la Ingolstadt, la tatăl său. 
Atunci o vor lua şi ei din loc. În sens opus, către 
sud, spre Tirol. Hiîrciogul trebuie să-și revadă 
munţii. | 


— Fiul meu vine, Schenna ! spuse Margareta 
și ochii întunecaţi îi străluceau plini de viaţă. 
Printr-un curier, primise de la Frauenberg în- 
știinţarea că îl va aduce pe Meinhard. 

— Cum vă mai bucurați, doamnă ducesă! 
zise seniorul cel înalt, se înclină, o privi cu 
bunătate, cu ochii lui cenușii, foarte bătrîni. Nu 
mai nădăjduiam că v-aţi putea încă bucura 
astfel. 

Margareta nu-l auzi. 

— Ştiu, spuse ea, că nu e un tînăr înzestrat. 
De-a lungul şi de-a latul ţării sînt mii mai în- 
zestraţi decât el. Dar «e fiul meu. E născut din 

pămîntul ţării ăsteia, din aerul, din munţii ei. 
Credeţi-mă, Schenna, el va vedea piticii. 

Da, Margareta ridicase din nou, sus de tat, 
steagul ciuruit al speranţelor, pe care-l cobo- 
rise de mult. Toată voinţa, toată viaţa îi se con- 
centra în așteptarea fiului. Cu miinile-i groase, 
sulemenite mîngiia portretul tînărului blind, 
gras, prostănac. 


Cu un slujitor înainte și altul în urmă, Mein- 
hard și Frauenberg călăreau în trap iute spre 
miazăzi. Ploua, drumul rău trecea adesea prin 
păduri dese, pierea cu totul de-a dreptul în 
noroi. Nu era ușor să ţii calea bună, în noaptea 
întunecoasă și umedă ; de facle nici nu putea 
fi vorba din pricina ploii. 

Cei doi seniori nu purtau armuri. Asudau gro- 
zav în hainele ude, din pieptarele și glugile de 
piele se ridica un iz greu. Călăreau în tăcere; 
uneori, cînd treceau prin vreo așezare învăluită 
în întuneric, cîte un cîine hămăia după el. 

În satul Lenggries făcură popas. După cîteva 
ore, Frauenberg fu de părere să-și continue dru- 
mul. Dar Meinhard se simţea istovit și bolnav, 
mai mult din pricina emoţiei decit a lungului 
drum parcurs călare. Partea cea mai grea a câlă- 
toriei abia urma ; era cuminte ca, ocolindu-se 
locurile populate, să se pătrundă în Tirol prin 
pustietăţile sălbatice. După dorinţa lui Mein- 
hard, grupul își căută adăpost la hanul din sa- 
tul Lenggries. 

Frauenberg și Meinhard se trintiră pe sacii 
umpluţi cu paie din încăperea întunecată. Odaia 

era joasă, focul scotea fum, dar nu dădea căl- 
dură, aerul era sufocant. Prin crăpăturile feres- 
trelor pătrundeau ploaia şi vintul. Frauenberg 
începu să sforăie zgomotos ; într-un colț ronţăia 
un şoarece. Meinhard ședea întins pe spate, mă- 
dularele îl dureau din pricina oboselii, dar nu 
putea să doarmă, pielea îl mînca, ochii îl ustu- 
rau. Se simţea strimtorat, nefericit şi dintr-o 
dată nu mai știu ce căuta în Tirol; i-ar fi plă- 
cut mai mult să rămînă la Miinchen. Se temea 
de întilnirea cu mama lui, care era atit de 
grasă, de slută şi violentă. Trase cu ochiul spre 
albinos, care zăcea alături, masiv, liniștit, sfo- 
răia, dormea. Îi era teamă de el, dar Frauenberg 
era totuși singurul om care-l putea ajuta. Trase 
fără chef o înghiţitură de bere searbădă din 
cana grosolană pe care o avea lingă el, privi un 
muscoi care umbla pe obrazul lui Frauenberg ; 
acesta nu părea să-l simtă. În cele din urmă 
spuse încet : 

— Domnule de Frauenberg ! 

Majordomul se trezi pe loc şi orăcăi cu vocea 
lui aspră : 

— Ce s-a-ntimplat ? 

— Nu s-a întîmplat nimic, zise cu un aer de 
căință tînărul. Numai că aici e așa de neplăcut. 
Nu pot să dorm. 

— Atunci s-o pornim mai departe, hotări 
Frauenberg şi sări în picioare. 

— Nu, nu, se rugă Meinhard. N-aș vrea decit 
să vorbesc niţel cu domnia-ta. După aia sigur 
că o să mă liniștesc. 

— Băieţaș prostuț, bombăni Frauenberg. 

— Tata, îl întrebă Meinhard, a ţinut mai 
mult la Tirol, sau la Bavaria ? 

Frauenberg clipi din ochi : 

— Mai mult la Tirol, pe urmă la Bavaria. 

— Şi pe urmă a murit ? întrebă tînărul duce. 

— Da, răspunse Frauenberg, pe urmă a murit. 

Cînd se trezi după cîteva ore de somn zbu- 
ciumat, Meinhard nu-l mai găsi pe Petre, hiîr- 
ciogul. Tînărul duce și slujitorii îl căutară, Frau- 
enberg bombănea că întîrzie. În sfîrșit, micul 
animal fu găsit mort în paiele pe care dormise 
Frauenberg. Probabil că plecase de la stăpinul 
său, iar bărbatul cel gras îl strivise în timpul 
somnului. Meinhard rămase cu ochii pironiți în 
gol, aiurit. Îl copleșise o tristeţe -grea, care-l pa- 
raliza. Cu o înfiorare surdă şi incapabil să se 
opună, văzu cum albinosul îi ia din mînă micu- 
țul animal atît de caraghios, care-i fusese drag, 
și cum, cu o lovitură de picior, îl aruncă fluie- 
rînd într-un colț. 

— Şi-acu pe cai! orăcăi Frauenberg. 

Călăniră mai departe, pe riu în sus. Valea 
deveni mai strîmtă, cu multe cotituri; drumul 
îngust și mizerabil urma cu nesfîrșite întorto- 
Cheri riul grăbit, de un verde albicios. Pădure 
deasă, copaci din care picura apa de pleaie. Jos, 
spumegînd, verde ca sticla, despicată de nume- 
roase insule de grohotiș, apa zgomotoasă și iute, 
printre vârfurile brazilor, sus un cer trist, ce- 
nușiu-murdar. Pereţii de stîncă se apropiau ade- 
sea atit de mult, încît caii erau cuprinși de 

spaimă şi nu puteau fi minați mai departe decit 
anevole. 

Apoi drumul se desfăcu în: mai multe ramuri ; 
pătrunseră într-o pădure bătrînă, deasă, fără 
sfîrşit. Continuară să călărească de-a lungul rîu- 
lui zgomotos, tot mai îngust, care-și făcea drum 

rin pădurea întunecoasă, limpede și zglobiu. 
mprejurimile erau tăcute şi pustii de tot. Ploaia 
continua să cadă, uniform, exasperant, chiar şi 
fluieratul lui Frauenberg își pierdu vioiciunea, 
se stinse, în tristeţea înconjurătoare, cenușie şi 
umedă. | 

În cele din urmă un masiv muntos închise va- 
lea riului de-a lungul căreia merseseră pînă 
acum. Ajunseseră într-un fel de arenă de circ 
semicirculară, formată din pereţi de stincă uriași, 
înspăimîntător de goi, albi-cafenii. Dincolo de 
masivul acesta se afla Tirolul. Făcură popas de 
noapte în valea aceasta aflată la mare înălțime. 
Frauenberg și slujitorii se culcară în aer liber, 
cuibărindu-se cum putură mai bine. O colibă 
minusculă, părăginită, care se găsea acolo, fu 
lăsată ducelui, să-l adăpostească de ploaie. 

În coliba aceasta, pe jumătate cinchit, pe ju- 
mătate culcat, se viri deci băiețandrul Meinhard, 
duce de Bavaria, margraf de Brandenburg, conte 
palatin de Rin, conte de Tirol. Trase cu urechea, 
îşi ascuți privirea, ca să-și dea seama dacă cei- 
lalţi îl pot zări, dacă au și adormit. Cind se 
crezu Singur, nu se mai putu stăpîni. Îi era 
teamă, se simțea prăpădit, nespus de nefericit. 
Lacrimi mari începură să-i curgă din ochii ino- 
cenți și. rotunzi, alunecîndu-i încet pe obrajii 

grași, ncrozi. Plingea pentru că Frauenberg i-l 
strivise pe Petre, hîrciogul, plingea pentru că 
pereţii de stincă, pe care trebuia să-i urce a 
doua zi, erau atit de înalţi. 


Agnes rămase uimită de felul atît de simplu, 
dar meşșteșugit, în care Frauenberg îl luase cu 
sine, de-a dreptul îl răpise cu nerușinare pe 
duce. Fapta aceasta îi impunea, albinosul nu era 
un fitecine, asta nu se putea contesta. Fără chef, 
fără grabă şi fără vreo speranţă de succes, trecu 
la contramăsuri. l-ar fi plăcut mai mult să lase 
totul pe seama prinţului Frederic, dar acesta era 
la Ingolstadt. Așadar trebui să organizeze sin- 
gură urmărirea. 

Trimise curieri la hotare, mici patrule de oa- 
meni înarmaţi. Trebuia ca totul să se desfășoare 
în taină, nu era îngăduit să se facă vilvă. Nu 
putea fi vorba ca prințul să fie împiedicat fățiș 
cu forţa de a vizita comitatul său Tirol. 

După ce lăsă în urmă micuța colibă de vînă- 
toare din Karwendel, Frauenberg se şi crezu scă- 
pat de primejdie. Dar numai cu cîteva ceasuri 
înainte de a atinge pasul ușor de la Achensee, 
se întîlniră cu chervanul unui neguțător de 
lemne, care lucrase prin aceste meleaguri și care, 
odată, mai de, mult, fusese biciuit din porunca 
albinosului, fiindcă refuzase să încheie cu sila 
anumite tranzacţii. Mai întîi Frauenberg se gîndi 
să-l atace pe neguţător şi să-l azvirle de-o parte ; 
îşi spuse însă că vreunul dintre cei șase sluji- 
tori ce însoțeau chervanul și-ar putea totuși des- 
chide drum, şi-atunci ducele s-ar afla într-o 

primejdie şi mai mare. Așadar, Frauenberg se 
hotări sa-l lase pe neguţător să-şi vadă de drum 
și, în ciuda îndoielii slujitorilor săi care cunoș- 
teau bine locurile, să încerce trecerea nu prin 
pasul Plumser, mai lesnicios, ci pe drumul mai 
greu și mai neobişnuit peste Lamsenjoch, către 
Schwaz sau Freundsberg. 

Smuciră friiele cailor şi cotiră scurt în fața 
peretelui de stîncă spre o vale lăturalnică. Pîrîul 
care ttăiase această vale urma un povîrniș dulce, 
adesea pierea cu totul, curgea pe sub pămînt. 
Slujitorul care cunoștea drumul călărea în frunte. 
Dadură de crînguri de sălcii și de terenuri mlăș- 
tinoase. Ploaia tot nu contenise. Apoi, pe neaş- 
teptate, valea se lărgi. Spre mirarea lor, în cale 
îi întîmpină un arțar. Mai mulţi. O întreagă 
pădurice. Copacii bătrîni ședeau nemișcați şi 
vînjoși în. ploaie. Prin perdelele de ploaie abia 
se întrezăreau, tulburi, pereţii uriași, albicioşi, 
de piatră, care închideau complet, de jur împre- 
jur valea, pînă departe și erau așa de înalți, 
încît vîrfurile nici nu li se vedeau printre co- 
paci. Nu adia pic de vînt, se auzea doar murmu- 
rul liniştit şi uniform al ploii căzînd de pe fiun- 
zele copacilor bătrîni și îngălbeniţi. 

Meinhard nu mai putu să continue drumul. 
Se opriră sub ploaia care bura fără întrerupere, 
prînziră din miîncarea luată cu ei. Lui Mein- 
hard îi fu cu neputinţă să guste ceva. Îl înspăi- 
mînta faptul că virfurile pereţilor de stîncă nici 
nu se zăreau. Nu va ajunge niciodată acolo sus, 
și niciodată nu va răzbate dincolo ; erau ferecați 

în valea aceasta, sub cuparii stranii, pancă morți, 
ca la capătul pămîntului. 

Începură suișul. La început nu fu greu. Ur- 
cară domol, cu ocolişuri mici, de-a lungul unui 
torent. Slujitorii mergeau înainte, căutînd poteca 
cea mai lesnicioasă. Meinhard mai făcuse dru- 
muri grele ; dar acum parcă ologise. Picioarele 
îi erau ca nişte buşteni, asuda sleit de puteri, 
răsufla anevoie. Aluneca pe stînca udă, Frau- 
enberg îl sprijinea, simţindu-l cum zvicnește 
la fiecare atingere. Cu cît răzbăteau mai sus, cu 
atit peretele de stincă i se părea mai înalt, mai 
batjocoritor, mai de neînvins. Rododendroni în- 
floriţi, tufe tirîtoare de jnepeni, zăpadă. Sluji- 
torii tropăiau cu pași uniformi înainte. Alune- 
cînd cu picioarele-i nesigure, gifîind, ducele îi 
urma poticnindu-se. Deodată, unul dintre sluji- 
tori se opri, ascultînd și aruncînd o privire spre 
Frauenberg. Acesta auzise și el, 'dar își înfrînă 
orice tresărire a obrazului. Așadar, negustorul 
de lemne dăduse totuși alarma. 

— Oameni, sau vite scoase la păscut, spuse 
albinosul cu nepăsare. 

Porni mai departe. Slujitorii grăbiră şi ei 
pasul. 

Meinhard nădăjduise că vor face popas. Îl 
exaspera. că nimeni nu se gindea la asta. Apoi 
căzu într-un fel de letargie tulbure, se lăsă tîrît 
mai departe, somnolent, de bărbatul cel gras. 
Cînd se oprea o clipă, îl pişca frigul aspru. Ză- 
pada deveni mai groasă, tînărul duce se poticnea 
greoi la fiecare pas. 

Frauenberg cîntări lucrurile cu capul limpede. 
Dacă n-ar fi fost zăpadă, ar fi reușit sa-l care 
dincolo. Așa însă era cu neputinţă să ajungă 
de partea cealaită a stincilor cu zdreanţa asta 
jalnică. Pe deasupra, Meinhard devenise parcă 
îndărătnic. Se lăsa mereu mai greu, refuzînd să 
mai facă vreun efont. 

Slujitorii o luaseră cu o postaţă bună înainte. 
Frauenberg se opri : 

— Ei, tinere duce? orăcăi el. Obosit? 

Meinhard se prăbuși vlăguit în zăpadă, respi- 
rînd precipitat. Frauenberg începea să-și fluiere 
cîntecelul. Își frămînta mintea. Va să zică lucru- 
rile ieşiseră prost. Se și hotărîse. Cum să o scoată 
la capăt ? Sa-l lase pe Meinhard să cadă iar în 
mîinile prinților Wittelsbach ? După această în- 
cercare nereușită de fugă, ar fi pus și mai vir- 
tos gheara pe el. Bine-ar fi fost dacă-i izbutea 
planul. Să-l fi putut folosi pe Meinhard împo- 
triva Botoasei. Dar n-a mers. Atunci mai bine 
cu Botoasa singură și înlăturind o dată pentru 
totdeauna pretextul datorită căruia casa de 
Wittelsbach își exercita împovărătorul control. 

Frauenberg continua să fluiere. Trase o dușcă 
de vin din plosca lui. Îi întinse şi lui Meinhard 
să bea. 

— Trebuie s-o pornim mai departe, tinere 
duce, zise el. 

Îi dădu mîna ca să-l ajute să se ridice. 

— Nu mai pot, se văită Meinhard, după ce 
se sculă anevoie în picioare. Şi nici nu mai 
vreau, adăugă el cu îndărătnicie. 


307 


— Aşa?! rinji Frauenberg. Bine, fie, băieţaș, 
spuse el. 

Orăcăise fără supărare, ca-ntotdeauna, totuşi 
ceva din vocea lui îl sili pe Meinhard să-şi în- 
toarcă privirea spre el. Albinosul nu mai clipea, 
căta dur, concentrat, se uită mai întîi după slu- 
jitorii care se aflau departe înainte, apoi la ti- 
nărul duce. Ochii inocenți, rotunzi ai lui Mein- 
hard se holbară de groază, din gitlej nu-i ieşi 
decît un sunet scurt, răgușit. Se agăţă cu mâinile 
scurte, grăsuțe, copilăreşști, de ramurile unui ro- 
dodendron, își înfipse picioarele în zăpadă. Frau- 
enberg rînji calm, spuse: 

— Ei hai, tinere duce! 

Apoi, desfăcu încet, cu miinile-i roșii și căr- 
noase, degetele ţepene ale tinărului ce-ncerca să 
se agaţe de stîncă, îl săltă în aer, îl ţinu o clipă 
deasupra prăpastiei, orăcăi: „Adio, băieţaş!“ 
și-i dădu drumul. 

Trupul se izbi de cîteva ori de stîncă, nu căzu 
prea departe, rămase nemișcat. 

Cu un fluierat puternic și strident, Frauen- 
berg îi chemă înapoi pe slujitori şi le arătă, fără 
o vorbă, în jos. Slujitorii cobortră, leșul era 
zdrobit rău, căpăţina grasă, moale plesnise în 
două locuri. Așteptară pe urmăritori. Erau doi 
ofiţeri şi mai mulţi slujitori. Frauenberg spuse 
că ieșise cu tînărul duce să prindă ihîrciogi, iar 
aici ducele alunecase în prăpastie. Trupeș, sta 
acolo, în pieptarul lu: de piele, ud leoarcă, urât 
mirositor, și clipea din ochii roşii. Pe corpul 
neînsuflețit al lui Meinhard cădea, nepăsătoare 

și rece, lapoviţa. Se pornise un vînt ușor, înghe- 
ţat. Îşi scoseseră cu toții glugile şi şedeau tăcuți, 
cu picioarele scufundate în zăpadă, în jurul 
mortului cu trupul zdrobit. 


PRIN SĂLILE ȘI CORIDOARELE CASTELULUI TI- 
rol, rătăcea clătinindu-se o femeie, lălăia, urla, 
se prăbuşea, se ridica iar, pornea mai departe, 
bălabănindu-se. Falca, nemăsurat de mare, di- 
formă, îi atîrna, părul îi cădea în laţe, parte 
vopsit într-un arămiu fără luciu și urit, pante 
decolorat, alb-gălbui. Pe trupul bondoc, umflat, 
peste sînii mari şi căzuţi atirna, tîrîndu-se în 
urmă pe podele, un halat, un fel de veşmînt de 
noapte. Mai întîi slugile o luară pe muierea asta 
care urla, se clătina și lălăia, drept o bețivă, 
apoi însă o recunoscură pe ducesă. 

Curierul ce adusese vestea morții lui Meinhard 
sosise în zorii zilei, Margareta primise înştiința- 
rea în pat. Atunci se dăduse jos, nu prea re- 
pede, urlînd, trecuse pe lîngă cameristele și fetele 
în casă care o priveau încremenite și sfioase, 
ţeapănă, oarbă, tirîndu- -Şi după ea halatul. 

Schenna o aduse înapoi. Acum sta. ghemuită 
in iatac, privind în gol, în timp ce prin minte 
îi treceau crimpeie de ginduri. 

Calea ei era presărată cu morți. Capul lui 
Chretien de Lafente, sucul fără gust, fără miros, 
care-l ucisese pe margraf, cele două fetițe ale 
ei, cu buboaiele mari de ciumă, negre, sparte, 
evreul Mendel Hirsch, cu veșmîntul de rugă- 
ciune, zimbind, bâiețandrul Aldrigeto, Meinhard. 

Toate acestea, pentru că ea era atît de slută; 
aici era pricina pentru care moartea îi dădea 
tîrcoale şi din toate colţurile își holbau la ea 
găvanele hirci goale, fildeșii. 

Sta ghemuită şi nu se mai ridică. Veni amiaza. 
Veni seara. Domnișoara ei de onoare, veșteda 
de Rottenburg o întrebă dacă nu vrea să mă- 
nince, să se îmbrace. Nici nu se mişcă. Drumul 
ei, presărat cu morţi. Fiindcă era așa de slută. 

În timpul acesta, Frauenberg însoțea cadavrul 
lui Meinhard, prin Mittenwald, spre Tirol: Rîn- 
jea : lui îi revenea mereu îndatorirea să-și înso- 
ţească, unul după altul, suveranii morţi. 

Ţara din munţi îşi primi principele buimăcită. 
Îl rugase, într-o adunare solemnă, să vină. lar 
acum venea, așa. La trecerea convoiului, oamenii 
stăteau la marginea drumului, în ploaie şi ză- 
padă. Clopotele băteau, clericii în odăjdii, baro- 
nii feudali, judecătorii, protectorii, cu capul des- 
coperit. Sicriul era purtat prin faţa lor, pe 
muntele Zirler, în sus, în jos, prin Innsbruck, 
în sus prin pasul Brenner, în jos, prin Jaufen, 
Passeier. În timp ce-și făcea cruce, privind în 
urma convoiului, poporul începea să fie cuprins, 
încet, de gînduri grele, îngrijorătoare. Acesta era 
cel din urmă conte de Tirol. N-au mers bine lu- 
crurile cu Botoasa. Pe cel dintii bărbat îl alun- 
gase, al doilea murise într-un chip atît de ciu- 
dat, fiul ei se stinsese din viaţă mai înainte de 
a-şi vedea ţara. Pe deasupra, războaie, răzvrătiri, 
revărsări de ape, pîrjoluri, molime. Nu, Tirolul 
n-a trăit o epocă fericită sub domnia Botoasei. 

Încremenită ca o stană de piairă, ducesa aș- 
tepta convoiul mertuar la poarta castelului. Su- 
limanul alb făcea un contrast izbitor cu veşmin- 
tele cemite. Prin curţile castelului păşi alături 
de mnăsălie, singură. Ningea. În urma năsăliei 
venea cu paşi grei, masiv, în armură, Frau- 
enberg. 


La Munchen, știrea morţii lui Meinhard iscă 
mare emoție. Nimeni nu credea aici într-un 
accident, cel mult se întrebau dacă Frauenberg 
acționase din proprie iniţiativă, sau la dorinţa 
Botoasei. Totuși, nimeni nu cuteza să rostească 
făţiş această convingere. Numai florentinul Gio- 
vanni Villani, cronicarul ahtiat de senzaţional, 
care tocmai se găsea atunci la Miinchen, pentru 
unele cercetări de arhivă, concurentul bravului 
loan de Viktring, susţinea că înlăturarea prin 
violență a tînărului duce era 6 faptă mai presus 
de orice îndoială. Înșiră cu grijă şi aprinzîn- 
du-se toate temeiurile ce putuseră și trebuiseră 
să ducă la această faptă. O relată și într-un 
capitol elegant și convingător din cronica lui, 
pe care-l citea oricui voia .să-l asculte. 

Ştefan, Frederic, Agnes erau copleșiți de con- 
sternare și furie. La un deznodăhînt atît de 
barbar şi cinic nu se gindise nimeni.' Pentru 
întîia oară de cînd se cunoșteau, Agnes şi Fre- 
derit se repeziră cu reproșuri. unul: la altul. 
Prinţiul, zicea ea, trebuia să-l fi luat la goană 
pe Frauenberg şi să nu fi plecat din Miinchen 
cîtă vreme.acela se mai Băsea aici. Agnes, spu- 
nea Frederic, trebuia să-l supravegheze mai bine 

pe Meinhard ; cum lipseşte el o zi, totul se dă 
peste cap ; nu poate avea încredere în nimeni. 
Ducele Ştefan şedea destul de nefericit între cei 
doi. Știuse el că soarta nu-i e prielnică, nu vrea 
să redea casei de Wittelsbach măreţia în lumea 
creștină. După ce se certara pină obosiră, se 
înţeleseră ca, deocamdată, să-și îndrepte toată 
atenţia în direcţia păstrării Bavariei ; ca să în- 
calce hotarele și să atace Tirolul nu se simțeau 
destul de tari în oști. Dimpotrivă, Agnes fu de 
părere să se ducă la Tirol, să vadă cum stau 
lucrurile acolo. 

Ajunse la castelul Tirol cu o foarte mică 
suită. Încă în aceeași zi fu primită de Marga- 
reta. Trandafirie, cu pielea netedă, tinără, 
blondă, într-o rochie foarte simplă neagră, o 
găsi pe ducesă sulemenită cu farduri de un alb 
bătător la ochi, cu mîinile și gîtul otova, grele 
de pietre sclipitoare, înveșmîntată pompos în 
atlas și brocart. Cu voce afectată şi ceremoni- 
oasă, ducesa îi spuse că e foarte drăguţ din par- 
tea ei că nu s-a dat înapoi de la această călăto- 
rie grea în timp de iarnă și a venit să-l conducă 
pe fiul său pe cel din urmă drum. Netulburată 
și privind-o dulce, Agnes îi răspunse că aceasta 
era o firească datorie faţă de casa de Tirol, de 
la care se alesese cu atita bine. Pe de altă parte, 
se aflase deosebit de aproape de răposat. Nici 
nu-i poate descrie ducesei ce lovitură îngrozi- 
toare a fost pentru dinsa teribila veste. Marga- 
reta ţinea întoarsă spre ea, nemișcată, faţa cei 
albă, lată, mare, sulemenită ca o mască; o în- 
trebă dacă vrea să-l vadă pe duce. Agnes, şo- 

văind puţin, fiindcă nu-i plăcea să vadă morţi, 
răspunse afirmativ. Cele două femei pășiră spre 
capelă ; cea îmbrăcată în brocart, tirîndu-se 
greoaie, cealaltă, călcînd uşor şi zvelt. Tînărul 
duce zăcea pe un catafalc maznific, în juru-i 
pluteau nori groși de tămiie, nobili cu platoșe de 
argint țineau priveghiul. Ducesa făcu un semn, 
capacul greu al sicriului fu ridicat, și iată-l pe 
tinărul principe, zdrobit îngrozitor și fără su- 
flare, arătîndu-şi din armură chipul gras ŞI prie- 
tenos. Leșul intrase în descompunere şi, în ciuda 
balsamurilor și a aromelor, dinăuntrul armurei 
strălucitoare răzbătea un miros greu. Agnes se 
clătină, păli. Ducesa o conduse afară. 

Cînd cele două doamne se aşezară din nou în 
faţa căminului, Margareta spuse într-o doară: 

— Acuma, ultima noastră convorbire a rămas 
fără obiect, contesă Agnes. Fiul meu se află ia- 
răşi la mine, nu la Miinchen. 

Agnes, neștiind încotro vrea s-ajungă, nesi- 
gură din pricina tonului ușor, nu răspunse, căscă 
ochii, rămase în așteptare. 

Ducesa, mereu pe același ton înspăimântător 
de simplu, ca într-o conversaţie convenţională, 
continuă : 

— V-aţi 'căsătorit cu Chrâtien de Laferte, iar 
el a murit. Mi-aţi făcut iubitele mele oraşe de- 
pendente de Bavaria, și-acum aproape că s-au 
ruinat de tot. Aţi sucit capul soţului meu, iar 
el a murit. Aţi devenit confidenta fiului meu, 
iar acum e mort și el. Dupa toate, n-a fost o 
cutezanță cam mare să veniţi la mine la Tirol? 

Rosti toate acestea ca şi cînd nu le-ar fi dat 
nici o însemnătate, surise cu gura ei urită, proe- 
minentă, ca de maimuţă, chipul sulemenit și 
cadaveric i se schimonosi ca să exprime o pre- 
făcută amabilitate, ba chiar se înclină înainte 
și, ceea ce nu mai făcuse niciodată, își puse mîna, 
cu o familiaritate ce da fiori, pe braţul celei- 
lalte. Aceasta rămase încremenită, palidă. 

— Nu știu ce vreţi, se bilbii ea. 

— E drăguţ din partea dumneavoastră, con- 
tinuă Margareta, că aţi venit de bunăvoie. Alt- 
minteri, ar fi trebuit să vă poftesc aici ; crede- 
ţi-mă, v-aș fi poftit în așa fel, încît aţi fi venit. 

— Dar nu înţeleg de loc, spuse, cu buzele 
albe, Agnes. 

— Da, izbucni deodată Margareta și se ridică, 
rămîneţi așadar- oaspetele meu, pînă cînd ducele 
va fi înhumat. Va mai dura niţel, pregătirile 
sînt complicate. 

— Mă gîndeam, de fapt, ca între timp să stau 
la Taufers, spuse Agnes. 

Devenise mică, înspăimîntată, vocea îi era 
nesigură. 

— Nu acolo, nu acolo! spuse repede ducesa. 
Rămiîneţi aici. Na-ţi fost dumneavoastră și ai 
dumneavoastră de-atitea ori oaspeţi la Tirol? 
Nici să nu vă treacă prin gînd să plecaţi, în- 
cheie dînsa în timp ce-o conducea pe Agnes spre 
ușă. Călătoria ar fi foarte neplăcută. 

Un servitor o conduse pe Agnâs, care se clă- 
tina, în odaia ei. În faţa uşii se găseau ostași 
înarmați, care-i prezentară lăncile cînd trecu 
pragul. 

Margareta, singură, se plimbă încolo și-ncoace. 
Mersul îi era parcă înaripat, un dans grotesc. 

Ce păcat că aia i se dăduse în mînă atit de 
ușor. Ar fi fost mai bine și plin de farmec întîi 
s-o momească încoace anevoie, să frămînte alua- 
tul, înainte de-a minca plăcinta. Dar așa erau 
pâpușşile astea. Frumoase şi proaste. 

Margareta ieși în aer liber, singură. Pe terasa 
acoperită cu viţă de vie tropăi, se cățără pe 
troienele de nea. Se lăsă în zăpadă. Îşi vîri mîna 
în puful moale, rece, făcu un bulgăre, îi dădu 
drumul, ! frământă altul. 

S-o îngenunche, s-o distrugă, s-o facă pulbere, 
s-0 nimicească, s-o strivească, încît să nu mai 
rămină din ea decit un boţ de carne putredă. 
Să-şi răcorească sufletul cu spaima ei, cu zbu- 
ciumul ei fără scăpare, cu jalea ei, pînă cînd 
va vedea frumuseţea asta zăcîndu-i la picioare, 
duhnind ca fiul său, colo în capelă. 

Cind, după un timp, uscata domnişoară de 
Rottenburg veni s-o caute, auzi ceea ce nu mai 
auzise de mulţi ani. Ducesa cînta. Cînta cu vocea 
ei gravă, caldă, plină, cînta în gura mare, răsu- 
nător, lăsînd să-i vibreze coardele vocale cum 
n-o mai făcuse de-atita vreme. 


Mai întîi, îl chemă la dînsa pe Schenna. îi 
spuse : de accidentul care dusese la moartea lui 
Meinhard era vinovată, fără îndoială, contesa de 
Flavon-Taufers. Ea, ducesa, n-avea de gînd să 
treacă această crimă cu vederea. Mai mult 
chiar, era hotărită să aplice o pedeapsă exem- 
plară. Schenna, adînc neliniștit, îi răspunse în- 

dată că el o sfătuiește să n-o facă. Poporul ţine 
la Agnes, pe cît de mult, pe atît de fără temei. 
Ar fi primejdios să se ia vreo măsură împotriva 
ei. Mai bine ar fi să i se ştirbească ceva din 
avere, din putere și influenţă ; raţiunea politică 
interzice să se meargă mai departe. 

Margareta, aţiţată și nervoasă, răspunse că ştie 
cit e de nepopulară ea însăși. Mai rău nici n-ar 
putea fi. Nu risca, așadar, nimic. 

— Totuși ! răspunse cu o neobișnuită asprime 
Schenna. Riscaţi totul. 

Seniorul îi arătă că riscă să se iște o răscoală, 
binevenită pentru casa de Wittelsbach. Ducesa 
nu se mai putu stăpîni, izbucni. Orice s-ar în- 
timpla, nu mai poate tolera în continuare să-și 
impartă domnia cu fiinţa asta. Mai curînd ab- 
dică. Își pironea ochii în gol, înfierbîntată, fe- 
recată faţă de orice sfat menit s-o liniștească. 
Schenna se agita de colo-colo, cu paşii lui mari, 
-săltăreţi. Dacă totuși stăruie în hotărtrea ei, spuse 
seniorul după o vreme, cu chipul întunecat și cu 
o grimasă ciudată, atunci, pentru numele lui 
Dumnezeu, să instituie o curte de judecată. Pen- 
tru nimic în lume să nu întreprindă ceva împo- 
triva contesei fără o sentinţă și o condamnare 
judecătorească. 

Ducesa îl convocă pe Frauenberg, apoi, cite 
unul, pe seniorii feudali cei mai influenţi. În 
cele .din urmă își dădu seama cît se poate de 
lhmpede : toţi erau împotriva ei, toţi erau de 
partea celeilalte. Dar, cu puţine excepții, se ară- 
tau gata să-și schimbe părerea, contra plată. 
Considerau pornirea Margaretei împotriva con- 

tesei Agnts drept o toană. Bine, erau gata să-i 
îngăduie toana asta, dar găseau că se cuvine ca 
ducesa să le cumpere scump bunăvoința. 

Toţi cereau, toți formulau pretenţii. Marga- 
reta își simţea inima grea, scrișnea din dinţi. 
Seniorii ședeau în faţa ei, supuși, loiali, plini de 
sentimente patriotice. Dincolo de toate acestea, 
rinjea batjocura : de nu ne dai, nu-ţi dăm nimic. 

Baronii se înţeleseră între ei, îşi puseră -de 
acord pretenţiile. Frauenberg îi prezentă duce- 
sei cererile lor comune. Erau făţișe, nerușinate. 
Margareta trebuia să formeze un cabinet cu nouă 
miniştri. Erau propuşi: Frauenberg, Schenna, 
Berchthold de Gufidaun, cei doi seniori de Mat- 
sch, pîrcălabul și guvernatorul, căpetenia cava- 
lerilor teutoni Egon de Tiibingen, Henric de 
Kaltern-Rottenburg,  Diepold Hal, Hans de 
Freundsberg. Acești seniori, care urmau să înde- 
plinească și funcția de judecători în procesul 
contesei de Flavon, trebuiau să constituie autori- 
tatea judecătorească şi administrativă supremă a 
ţării. Margareta trebuia să :se oblige ca, fără 
consimţămîntul lor, să nu întreprindă nici un 
act de guvernămînt, să -nu încredinţeze și să nu 
retragă nimănui vreo funcţie, să nu ducă trata- 
tive cu nici un principe străin, să nu încheie nici 
o alianţă, nici un tratat. De asemenea, nu-i era 
îngăduit să înlocuiască un ministru ; dacă vreu- 
nul dintre «ei își lăsa locul liber prin deces sau 
altcumva, nu principesa, ci cabinetul urma să-i 
hotărască urmașul. 

Margareta sta aplecată deasupra documentu- 
lui, singură. Își încreţise fruntea atît de tare, 

incit masca de suliman îi crăpase fărtme. A-și 
pune semnătura pe acest document însemna : a 
ceda orașele, a azvirli ţara în ghearele neobrăza- 
ților baroni, gata să-și înfigă dinţii lacomi în 
ea, ca să rupă fiecare cîte o bucată. A-și pune 
semnătura pe acest document însemna: a lăsa 
Tirolul să decadă fărimiţîndu-se într-un șir de 
mici ţinuturi aflate sub suveranitatea cîte unui 
nobil, a nimici într-un chip rușinos opera pentru 
care strămoșii ei şi ea își măcinaseră sute de ani 
avutul, nervii, viaţa. 

În gîndurile ei apăru deodată ființa aceea 
bărboasă pe care o zărise cîndva între stîncile 
din preajma castelului „Botoasa“. Piticul se plo- 
coni de mai multe ori, o privi cu ochii lui gravi, 
străvechi, deschise gura. 

Cu un gest violent îl izgoni. La naiba, ţara! 
La naiba, orașele! Pleacă-te, grumaz! Supu- 
ne-te în faţa trufiei vasalilor! Trebuie să se 
hotărască o dată, între ea și aceea. Ar fi ab- 
surd să respingă acum cererile baronilor și s-o 
cruţe pe contesă. Agnes ar sfredeli, ar.-submina 
mai departe opera Margaretei, ar nimici-o. Fru- 
moasa era cariul ţării, tot răul venea de la fru- 
museţea ei desfrinată, plină de voluptate. Tre- 
buie să piară, să dispară, să fie ștearsă de sub 
soare și de pe fața pămîntului. Ţara din munți 
nu va avea pace, cită vreme aceea va mai fi 
în viaţă. 

Cind se va afla în fața Domnului, va putea să 
spună : n-a fost oră, zi, săptămînă, în care s-o 
fi stăpînit vre-un gînd, cît de fugar, plin de 
vanitate, ci numai voința curată şi limpede de a 

se pleca, de a-și îndeplini îndatoririle ce i se 
hărăziseră. Și, necontenit, iar și iar, vanitoasa, 
seaca aceea, ca în joacă, sfărimase tot ceea ce 
săvîrşise ea cu trudă, umilinţă şi jertfire de 
sine, fără să fie în stare, aceea, să înţeleagă o 
fărîmă din chinul și suferinţa ei. Drept era asta ? 
Drept era ca acel cap sec, proasta, reaua aceea, 
ființa aceea ordinară, numai pentru că era o 
gînganie frumoasă, să o acopere pe ea, să nu 
mai lase loc celei ce-și făcea datoria și pătimea 
fiindcă era înzestrată cu înţelepciune ? Nu, Dum- 
nezeu nu putea voi așa ceva. Lupta trebuia dusă 
pînă la capăt. Margareta, sfîşiată de gheara du- 
rerii, simțea cît era de înlănțuită de femeia 
aceasta frumoasă, cît era de hotărttă să termine 
o dată. Nu mai era cu putință nici o aminare, 
nici un compromis, nu mai putea să se dea de-o 
parte, să-şi pună o mască, să șovăie în faţa 
ţelului înalt. Trebuia să ia în spate şi povara 
asta. 

Frauenberg veni să-i afle răspunsul. Mina du- 
cesei zăcea, grosolană, deasupra documentului 
cu cererile baronilor. Margareta își înalţă ochii, 
îl privi pe Frauenberg, spuse liniștită, făra a 
ridica vocea : | 

— Golani! Tilhari ! 

Frauenberg îi replică, jovial și nepăsător : 

— Da, doamnă ducesă, ieftini nu sîntem. 

Margareta își puse semnătura. 


Cînd rămase singură, Agnes se prăbuși, pără- 


sită de puteri. Pentru numele lui Dumnezeu, ce 
fusese în stare să facă? Se dăduse ea însăși, 

zimbind prietenește, în mîna dușmancei. Unde-i 
fusese capul ? Moartea lui Meinhard era desigur 
o pierdere şi o lovitură pentru Botoasa, dar era 
o lovitură şi mai grea pentru ea însăși. Prin în- 
lăturarea lui Meinhard și prin renunţarea în- 
țeleaptă și neașteptată la Bavaria, Botoasa ieşise 
victorioasă. În această situație, Agnâs nu înţe- 
legea cum de putuse veni în casa dușmancei, 
pentru a-i încununa triumful. 

Se afla singură de tot şi pierdută. Odaia era 
rău încălzită, îngheţa. Asta însemna să îngheţi ? 
Un simţămînt pe care nu-l cunoscuse în toată 
viaţa ei i se cuibărea în suflet, o dobora, o su- 
gruma. Fusese întotdeauna plină de îndrăzneală, 
fusese mereu stăpină pe situaţie, îi mînase pe 
bărbaţi încolo și-ncoace după cum avusese chef. 
Acum era neputincioasă, dușmanca putea face 
cu ea orice ar fi vrut. O copleşeau teama şi fri- 
gul. Ochii adinci, albaștri nu mai erau de loc 
cutezători, ci goi și stinși, trupul sprinten i se 
încovoiase, miinile-i albe se acoperiseră de în- 
crețituri, obrazul neted îi era răvășit de cute 
MICI, aspre, uscate. 

Stătu aşa pină se lăsă amurgul. Atunci îi se 
aduse lumină, se aţiţă focul, i se „puse pe masă 
mîncare. Îşi adună puterile, mîncă, se simţi în- 
viorată. Ei, ce! Asta și era scopul celeilalte, s-o 
vadă umilită, scîncind, părăsită de curaj. Cu SI- 
guranța că nu va îndrăzni să întreprindă Împo- 
triva ei nimic serios. Nu-i stă oare toată ţara 
alături ? Fiindcă «e slută, ducesa vrea s-o vadă 
pe ea, Agnes, dovedindu-se lașa. Nici nu-i trece 
prin gînd să-i facă voia. Își îndreptă spinarea, 

în ochi i se reaprinse privirea nepăsătoare, în- 
drăzneaţă, de totdeauna. Miîncă bine, cu poftă, 
mai ceru o porţie, „lumi cu servitorii. Dormi 
zdravăn, liniştit, pînă tîrziu. 

Cînd, a doua zi, Frauenberg veni s-o vadă, o 
gasi mulţumită, sugînd bomboane și zdrăngă- 
nind cu lăuta un cuplet frivol. Îşi îngădui ob- 
servaţii ironice cu privire la aranjamentul de 
modă veche al odăii. Frauenberg rînji și zise că, 
firește, casa Botoasei nu era pusă la punct atit 
de modern și confortabil ca a ei. O mîngiie cu 
mîna-i cărnoasă. Clipi la ea și-i spuse, pe un 
ton părintesc, că o prevenise la timp să nu se 
înhăiteze cu zăbăucii ăia, fiindcă o să iasă prost. 
Agnes îl întrebă într-o doară dacă se află acolo 
din însăncinarea Botoasei. N-are nici un rost s-o 
înspăiminte. Să-i spună ce au de gînd. Cit de 
mult o să lungească. gluma asta. Albinosul ora- 
căi că va fi adusă în faţa unei Curți supreme. 
FEa-i răspunse că asta ar trebui să se întîmple 
mai repede, fiindcă la castelul Tirol e foarte 
plictisitor. Adăugă că ar vrea să i se trimită 
camerista și croitoreasa, ca să poată apărea în 
faţa judecății într-o rochie cuviincioasă. Frauen- 
berg zise că n-are decit să poruncească şi i se 
va împlini voia. Rămasă singură, continuă să 
sugă bomboane și să zdrăngăne din lăută. 


DUCESA CERU CA ÎNALTUL TRIBUNAL CE AVEA 
s-o judece cu ușile închise pe Agnes să fie in- 
stituit cu mare pompă. Trei încăperi de jur îm- 
prejur fură străjuite de oameni înarmaţi, pentru 
u-— A 321 

a se păstra secretul judecății. Cei nouă seniori 
se așezară tăcuţi și întunecați în jilţuri ; printre 
ei, trona greoaie Margareta însăși, cu însem- 
nele domniei. 

Agnes purta o rochie simplă, de-un roșu stins, 
potrivită pentru o recepţie sau o mică festivitate. 
Ţinuta ei vădea nepăsare, încredere. Era con- 
vinsă că Botoasa nu va îndrăzni să se atingă de 
ea, că pomposul și complicatul ceremonial al 
judecății era menit doar s-o bage în sperieți. 
Toate acestea se întimplau numai pentru ca ea, 
frumoasa, să :se umilească în faţa slutei. Nu, 
nu era de loc dispusă să-i facă Botoasei cheful. 

Parohul de Tirol, care îndeplinea funcţia de 
grefier, dădu citire actului de acuzare. Con- 
tesa de Flavon-Taufers s-a străduit dintotdeauna 
să-și exercite influenţa nefastă asupra lui Mein- 
hard şi asupra ţării Tirolului. Cînd tînărul prin- 
cipe era pe cale să se întoarcă în Iirol, pentru 
a se smulge de sub înriurirea ei, şi cînd înţele- 
gerea principelui cu credincioşii şi bine inten- 
ționaţii săi supuşi ameninţa să-i strice planurile, 
ea a încercat să intervină cu forța; în urma 
acestei încercări, ducele și-a pierdut viaţa. 

Agnes spuse că se miră cum niște domni atit 
de înţelepţi și puternici pot răstălmăci așa de 
rău o stare de lucruri simplă şi clară. Da, a 
fost în cele mai bune şi prietenești relaţii cu 
tînărul principe, la fel cum şi tatăl acestuia a 
onorat-o cu prietenia și încrederea sa. Cînd și 
cînd, după slaba ei minte de femeie, a dat un 
sfat sau altul, cu conştiinţa curată şi ca bună 
supusă și creștină, spre folosul și ridicarea prin- 

cipelui și a ţărilor lui. Atunci cînd prinţul a 
plecat spre Tirol, ducele Ștefan tocmai şi-a ves- 
tit neîntîrziata sosire la Munchen, astfel că ea 
a trimis curieri călări după cel plecat, cu o scri- 
soare, prin care îi spunea că, în aceste împre- 
jurări, întoarcerea sa la Munchen ar fi neaparat 
de dorit. Din nefericire, curierii nu l-au putut 
găsi pe duce decît mort. Toate acestea sînt lu- 
cruri ioarte limpezi și nu pot fi răstălmăcite. În 
încheiere, spuse zimbind că e cu adevărat o mare 
păcătoasă, dar că, în relaţiile sale cu ducele 
Meinhard, nu s-a rostit şi nu s-a făptuit nimic 
care, după umila ei părere femeiască, să nu poată 
fi mărturisit fără sfială în faţa lui Dumnezeu 
și a oamenilor. 

Toată această declaraţie o făcu șezînd, liniş- 
tită, cu vocea ei răspicată și clară. În faţa jude- 
cătorilor solemni şi sumbri, era tînără, frumoasă, 
senină şi plină de încredere, în rochia ei mo- 
destă de un roşu șters. 

Margareta declară că, la Munchen, îi ceruse 
contesei de Flavon să nu se amestece în trebu- 
rile Tirolului ; contesa refuzase. Agnes răspunse 
că doamna ducesă o înţelesese greșit. Parohul de 
Tirol dădu citire unei declaraţii luate sub jură- 
mînt, prin care călăreții contesei mărturiseau că 
ea însăși le dăduse însărcinarea de a-l aduce pe 
principe înapoi la Miinchen cu forţa. Cu toţii 
își întoarseră privirile spre Frauenberg, singurul 
căruia i se putea datora această mărturisire. El 
însă se uita, străin de toate, în gol. Agnes spuse 
că această declaraţie a călăreţilor, dacă nu cumva 

e un fals, este o pură defăimare. Frauenberg 
rînji. 

Ducesa şedea în jilțul ei, țeapănă, revărsată, 
rochia neagră de brocart era înfoiată în juru-i, 
însemnele de aur ale puterii străluceau. Pe neaș- 
teptate, într-o clipă de tăcere, fără s-o privească 
pe Agnes sau pe altcineva, deschise gura, începu 
să vorbească. Cu o voce monotonă spuse totul, 
în cuvinte simple şi fără emfază. Pretutindeni 
unde acţionase ea în această ţară din munţi, la 
Etsch şi la Inn, de la lacurile velşe pînă la sar, 
pretutindeni această contesă de Flavon se ară- 
tase şi pusese piedici şi lucrase împotrivă. Du- 
cesa vorbea încet și nu ridica vocea. Vorbi des- 
pre orașe şi despre măsurile ei și cum această 
contesă de Flavon li se opusese. Vorbi despre 
orînduielile ei în ceea ce priveşte finanţele şi 
cum această contesă de Flavon îl rechemase în 
munţi pe bancherul velş, messer Artese, alungat 
de ea. Vorbi despre autonomia tiroleză și: cum 
această contesă de Flavon dăduse mereu ţara 
pradă Bavariei, lipitoare lacomă de sînge. Vorbi 
despre liga Artus, despre Ingolstadt şi Landshut. 
Încet, din gura «i urîtă şi mare, cuvintele ieșeau 
limpezi şi precise. (Cădeau ritmic, monoton ; pi- 
curau ca niște grăunțe grele de nisip, fără 
oprire, îngropind-o pe gingaşa, strălucitoarea 
Agnes, încît aceasta deveni mereu mai palidă, 
mai jalnică şi mai încremenită. Cînd ducesa 
ajunse la sfirșit, se lăsă o linişte apăsătoare, în 
cămin trosneau butucii, seniorii şedeau trişti şi 
cenușii și încovolaţi. 

Agnes spuse că n-a căutat niciodată să in- 
fluenţeze pe cineva. A vorbit numai cînd a fost 
întrebată, iar atunci numai cu ezitări, şi n-a în- 
cercat să impună cuiva vreo părere de-a ei. 
Frumoasa femeie băgă de seamă că vorbele sale 
zburau în vînt, nu convingeau pe nimeni. Atunci 
se ridică, rămase în picioare, voioasă, netulbu- 
rată, senină, mîndră, îi privi pe seniori, unul 
după altul, şi spuse : Dacă a săvirșit vreun păcat, 
acela se află doar în faptul că există pe lume. 
Aşa a creat-o Dumnezeu. Cită vreme va fi în 
viaţă, nu va putea împiedica pe nimeni să în- 
toarcă după ea capul, sau să o placă. 

O priviră cu toţii, chiar și pana grăbită a pa- 
rohului de Tirol încetă să mai scîrţiie. Sahenna 
o măsură de sus pînă jos cu ochii lui obosiţi și 
cenușii, uscăţivul, cinstitul Egon de Tibingen o 
privi concentrat în ochii adinci, albaștri, inte- 
grul, blajinul Benchthold de Gufidaun gifiia, 
suspina, Frauenberg clipea din ochii lui roşii. 
Agnes își dădu seama că vorbele ei din urmă 
nu mai pieriseră în vînt. Scosese la iveală o parte 
din fiinţa ei, o înălțase sus de tot cu amîndouă 
mîinile, o arătase bărbaţilor, mîndră, în fața 
dușmancei : lată! Priviţi! Aceasta sînt eu! 
Acum savură efectul acelor vorbe, respiră. 

Deodată observă că și Botoasa o privea. Ochii 
albaștri ai frumoasei se scufundară adînc în cei 
căprui ai urîtei. lar Agnes văzu că Margareta 
zîmbea. Da, un zîmbet slab tăia o cută pe masca 
de suliman izbitor de alb a ducesei, și nu era 
un zîmbet prefăcut, ci adevărat. Abia atunci 
înțelese Agnes că Margareta se îngrijise de toate 

dinainte, că ducesa se așteptase la acest triumf 
ce-o otrăvea şi că era pierdută. Începu brusc să 
tremure, se ofili într-o clipă, picioarele i se mu- 
iară, trebui să se așeze. 


În încăperea celor osîndiţi, apăru neanunțată, 
surprinzător, ducesa. Agnes ascultase sentinţa cu 
sînge rece, senină, netulburată. Chiar şi după 
ce rămăsese singură, își spusese că Botoasa nu 
va îndrăzni să meargă mai departe. Apoi, însă, 
se gindise la zimbetul grăitor al Margaretei şi 
simţise din nou, răscolindu-i măruntaiele, acea 
senzaţie chinuitoare care o îngheţa și pe care 
n-o mai cunoscuse niciodată. Acum, cînd ducesa 
veni la ea, se reculese numaideciît, se ridică în 
picioare, curtenitor, dar fără grabă, o rugă să 
șadă. Margareta spuse : 

— Aţi lăsat să se înțeleagă, contesă, că între 
mine şi dumneavoastră ar fi şi altceva decît as- 
primea principesei împotriva uneia dintre supu- 
sele sale care s-a răzvrătit şi a păgubit ţării. 
Înţelegeţi, totuşi, rogu-vă, că eu nu pot fi alt- 
ceva decît principesă, fiindcă ţara jignită se află 
în mine, impulsurile ce mă mișcă sînt ale ţării. 

Spuse acestea -cu calm, ca un lucru de la sine 
înţeles, convingător, cu măreție. Agnes o ascultă 
atent, cu politeţe. Nu înțelegea ce urmărea cea- 
laltă. Înţelegea doar atît : „Ah, ducesa vrea ceva 
de la mine. Vrea să se explice cu mine. Vrea sa 
se justifice. Cît de șubredă trebuie să-i fie po- 
ziția ! Simte că ea e cea învinsă. Vrea să mă 
tragă pe sfoară. Să nu mă las păcălită. Să spun 
nu. Orice mi-ar făgădui, să spun nu.“ 

Margareta vedea că cealaltă n-o înţelege. Făcu 
o nouă încercare. Pe un ton obosit, puţin nerăb- 
dător, totuși împăciuitor, zise : 

— Aţi avut succese, contesă. Vă invidiez. Bu- 
curaţi-vă mai departe de asta. Încercaţi să cre- 
deți că gîndurile și ambiția mea ţintesc în cu 
totul altă parte. Vreau să am garanţia că nu veţi 
mai păgubi Tirolul. Nimic altceva. Recunoaşteţi 
fața de martori şi sub semnătură că activitatea 
dumneavoastră a fost funestă pentru ţara mea. 
Juraţi pe Evanghelie să vă ţineţi de aci înainte 
departe de orice activitate politică. Dacă o veţi 
face, voi casa condamnarea -la moarte. Feudele 
dumneavoastră revin sub administraţia mea. Sîn- 
teți liberă și părăsiți ţara. 

lată, deci, cursa. Agnes gîndi cu dispreţ: „Ni- 
ciodată nu va îndrăzni să mă ucidă. Mă crede 
atît de proastă, încît vrea să-mi smulgă o plată 
pentru lașitatea ei.“ Spuse: 

— Un asemenea document nu pot semna. Sin- 
gura mea activitate politică a fost într-adevăr 
că m-am născut pe lumea asta, că am existat. 
Mă puteţi pune să jur orice vreţi. Dar nu puteţi 
împiedica, şi nici eu nu pot, ca un bărbat să ac- 
ționeze după părerea mea, nu după a dum- 
neavoastră. 

O privi ţintă pe Margareta de sus pînă jos; 
ochii ei albaștri alunecau peste întreaga-i fiinţă, 
cîntărind-o, sfidător. Îşi băteau joc de gura de 
maimuță, proeminentă, uriîtă, de obrajii 'căzuţi 
care atîrnau în multe cute, de bărbia enormă, de 
corpul grosolan, gras. O iscodeau, pătrundeau 

prin sulemeneli, îi pipăiau batjucoritor pielea 
aspră, plină de negi, crăpată. 

Ducesa, mai adînc atinsă decit oricînd, îşi stă- 
pîni cu greu exasperarea fără margini şi încur- 
cătura. Spuse, cu 0 ironie forţată : 

— Lăsaţi în grija mea, contesă, să judec dacă 
e necesar să vă dau pe mina călăilor sau nu. Mi 
se pare că vă supraestimaţi. Îmi e destul dacă 
semnaţi declaraţia cerută. 

Ce lipsită de vlagă și de convingere fu această 
replică ! Ea însăși își dădu seama. lar Agnes îi 
simţi cu satisfacție şi mîndrie slăbiciunea. Acum 
era pe deplin convinsă că ducesa nu va cuteza 
niciodată să traducă în faptă sentința. Să-și re- 
cunoască vinovăția ! Să-i dea în scris dovada! 
Doar nu e nebună ! 

— Îmi pare foarte rău că nu vă pot îndeplini 
dorința, spuse ea, savurînd tonul convențional, 
dulce, ştrengăresc cu care-și exprimase regretul. 

Ducesa se ridică. Nu mai avea nici o îndoială : 
ființa aceasta trebuie nimicită ! O cere ţara. O 
vrea Dumnezeu. Trebuie să piară de sub lumina 
soarelui, să dispară de pe faţa pămîntului. Cită 
vreme femeia aceasta mai respira, se mai mișca, 
aerul era otrăvit, pămîntul ardea. Margareta se 
tîri spre ieșire, un animal bolnav, lovit, slut, 
trist. Agnes o conduse sprintenă, plină de 
curtenie. 

Miniștrii o rugară stăruitor pe Margareta s-o 
graţieze pe contesă. După acest proces, spuneau 
ei, Agnes se va feri să mai ţeasă intrigi împo- 
triva Tirolului. Sub nici un motiv, ducesa nu 
trebuie să întreprindă ceva împotriva ei acum, 

cîtă vaetme situaţia în Tirol e atit de puţin con- 
solidată. Miniștrii se îngrijiră ca în ţară să nu 
pătrundă nici măcar un zvon cît de slab despre 
cele întimplate, despre arestare, proces, con- 
damnare. SI 

Schenna îi atrase Margaretei atenţia că noro- 
dul nu va crede niciodată ceva rău despre Ag- 
ne€s, că, de se va atinge de ea, va isca împo- 
trivă-i o ură fanatică. Nici un verdict şi nici un 
comunicat al miniştrilor nu-i va împiedica pe 
oameni să trăncănească despre omor ŞI crimă. 
Orice nor, orice furtună, orice molimă între vite 
va fi tălmăcită ca un semn al cerului împotriva 
ducesei. Privind-o stăruitor cu ochii lui cenușii 
inteligenţi, o rugă, o conjură să nu se pripească, 
să amine totul măcar pînă după înmormîntarea 
lui Meinhard. 

Ducesa răspunse liniștită : 

— Nu se poate, Schenna. Lupta trebuie dusă 
pină la capăt, Schenna. 

Frauenberg şedea Singur ŞI bea. Era noapte. 
Ordonanţa lui se întinsese într-un colţ, sforăia. 
Îi dădu un picior și-i porunci să aţiţe focul. Îi 
întinse o cană de vin. Începu să fluiere, să cînte. 
Reflectă concentrat. Logic ! Logic ! Dacă Mar- 
gareta nu-şi va schimba hotărîrea, iar Agnes va 
fi arsă cu fierul roșu sau chiar dusă la spînzură- 
toare, ca vinovată de înaltă trădare, atunci va 
izbucni revolta și era îndoielnic ca, după cum 
stăteau lucrurile, domnia baronilor să mai ră- 
mînă în picioare. Dacă i se vor împotrivi, Bo- 
toasa, încăpăţinată cum era, are să le-o repro- 
șeze mereu ; niciodată nu se vor putea bucura 

în liniște de ceea ce obţinuseră. Așadar, ce era 
de făcut ? Logic! Logic ! Își bătu un timp capul. 
Se lumină. Rînji. Îi dădu ordonanţei să bea. 
Orăcâi. Adormi. 

A doua zi se duse la Agnts. O găsi foarte se- 
nină și bucuroasă de venirea lui. Îi spuse că 
acum nu se mai poate plinge de plictiseală. Vi- 
zite, cel puţin, primea cu prisosinţă. Astăzi el, 
ieri ducesa. Da, minţi albinosul — ducesa nu-i 
spusese, fireşte, nimic — a auzit că doamnele 
s-au înţeles foarte bine. Agnes îl privi cam cu 
îndoială. Frauenberg clipi şi începu să-și bată 
joc de Margareta. Adusese cu el o băuturică 
dulce. Îi dădu să bea, ea bău. Şedea trîntită pe 
perne, grumazul alb, delicat îi vibra de ris. 
Frauenberg îi făcu puţină curte. Agnes se simţea 
mulțumită, parcă prinsese aripi. Lichiorul adus 
de el era într-adevăr ceva de soi şi se suia re- 
pede la cap. Frauenberg ăsta o păcălise, ei, da, 
i-l suflase de sub nas pe Meinhard. Dar nu 
putea să-i poarte pică din pricina acestei înfrîu- 
geri. Era singurul bărbat care-i impunea. 

Ședea tolănită pe perne, cuprinsă de o plaă- 
cută moleșeală. 

Ce scunde erau odăile în castelul Tirol. Ta- 
vanul începu să coboare. Mereu mai jos. Prop- 
teşte tavanul, Conrad! Te sufoci, tavanul ăsta 
te strivește. Agnes rîse hohotind. Sau era un hor- 
căit ? 

Frauenberg clipi spre ea, rămase în așteptare. 
O observă cu ochi de cunoscător. O privi, cla- 
tinînd din cap, cum se rostogolește pe-o parte, 
cum se întoarce din nou pe spate, cum rîde, în- 

cepe să pifiie, să horcăie, apoi cum i se schimo- 
noseşte chipul, cum bate aerul cu braţele, alu- 
necă de pe perne într-o rînă. 

Fără grabă Frauenberg chemă femeile. Îi vesti 
pe ceilalţi membri ai cabinetului că disputa în 
legătură cu graţierea contesei de Flavon a rămas 
fără obiect, întrucît contesa, desigur din cauza 
emoțiilor, a murit în urma unui atac. 


Cînd auzi despre moartea contesei, Margareta 
avu senzaţia surdă și paralizantă că sufletul i-a 
rămas gol. Fusese plină de un singur gind: 
Agnes. Acum totul se dusese, era ca o păstaie 
seacă. 

Încet, își adună din toate colțurile minţii pe- 
tice de gînduri. N-ar trebui, oare, să se simtă 
eliberată, ușoară, plutind în slavă, fericită, acum 
cînd aceea care semănase în Juru-i pierzania 
murise, nu-i mai sta în drum, nu mai era pri- 
mejdioasă pentru ţară ? Nimic din toate acestea. 
O furie surdă, fără sens o năpădea mereu mai 
copleşitor. Voise să vadă prăbușirea dușmancei. 
Dusă cu solemnitate spre moarte, Agnes trebuia 
să recunoască : sînt învinsă, sînt o bucăţică de 
om, ridicolă şi nemernică, iar tu ești principesa, 
tu te afli undeva sus de tot, de neatins, eşti 
aleasa lui Dumnezeu. Nu moartea trufașei Agnes 
avea însemnătate ; însemnătate avea recunoaște- 
rea aceasta. lar acum, într-un chip batjocoritor 
și merușinat, femeia pe care o urise îi fusese 
smulsă de sub nas şi dusă departe pe un țărm la 
care nu mai putea s-ajungă niciodată. Ea rămă- 
sese aici, jalnică, necioplită, greoaie, înșelata, 

în timp ce aceea zburase departe, ușoară, zim- 
bind, neînvinsă. 

Margareta era turbată de furie. Pentru ce-a 
făcut toate aceste jertfe ? Și-a prăpădit ţara, şi-a 
prăpădit opera strămoșilor, s-a încovoiat în chip 
ruşinos în faţa lăcomiei neobrăzate a baronilor 
cu pofte de lup. lar cealaltă s-a dus, batjoco- 
rind-o, rizind. | 

Îl potopi pe Frauenberg cu cele mai murdare 
ocări. Bărbatul cel gras sta în faţa ei, lăbărţat, 
nepăsător, neatins. Pe obrazul lui trandafiriu, ca 
jupuit, blestemele alunecau ca niște stropi de apa. 

Ducesa convocă sfatul miniștrilor. Abia în- 
frînîndu-se, ea cea altminteri atît de stăpînă pe 
sine, ceru cu voce răgușită, inegală, întretăiată, 
să se dea veste în țară despre proces și sentinţă, 
iar moartei să i se facă o înmormiîntare infa- 
mantă. Dacă nu s-ar proceda astfel, atunci moar- 
tea aceasta subită va fi pusă pe seama ei. Mi- 
niștrii se opuseră într-un glas, din toate puterile. 
Cei mai mulţi credeau, ca și ţara întreagă, că 
Margareta «e într-adevăr vinovată de această 
moarte petrecută în condiţii sumbre şi ciudate. 
Erau sincer revoltați de pretenţia ușuratică şi 
fără Dumnezeu a ducesei de a înfățișa acum asa- 
sinarea concurentei ca o faptă dreaptă și patrio- 
tică. În această comportare a ducesei, seniorii 
găseau o justificare morală deplină a lăcomiei 
cu care îi storseseră profituri ; se vădise limpede 
că împotriva acestei femei lipsite de măsură și 
gata de orice ticăloşie nici o garanţie nu era 
îndestulătoare. În rest, își simțeau inima ușoară 
datorită neașteptatului deznodămînt al conflic- 

tului şi nu voiau să îngăduie ca lucrurile să se 
incurce din nou. Orăcăind, Frauenberg rosti, 
fățiș și tăios, părerile tuturor. Ce mai dorește 
doamna ducesă ? Dumnezeu luase în mîinile sale 
pedepsirea ticăloșiei. Acum, păcătoasa aceea era 
moartă, înlăturată din drum. Mai mult decît 
atita nici principesa nu dorise, nu putuse să do- 
rească. Ar fi necreștinește să se împingă ura şi 
dincolo de moarte. Nu s-ar putea lua în nume 
de rău poporului, dacă s-ar răscula într-o ase- 
menea împrejurare. Seniorul de Matsch spuse: 
Da, norodul își îngăduie vorbe necuviincioase pe 
seama ducesei. După știrile lui, ici și colo, ca 
urmare a morţii contesei, s-au și produs mișcări. 
Dar, întrucît «i, miniștrii, stau hotărîţi alături 
de principesă, o vor scoate lesne la capăt cu 
asemenea mici răzmerițe. Au și fost înșfăcaţi 
cîțiva răzvrătiți ; vor fi bătuţi cu vergile în 
public, ceea ce le va închide celorlalți gura. 
Dacă, însă, s-ar face moartei o îngropăciune in- 
famantă, rebeliunea va fi atît de generală, încît 
el nu ar mai putea garanta nimic. Cinstitul Gu- 
fidaun, care, după un lung zbucium, ajunsese 
la convingerea că ducesa nu e vinovată, își dădu 
pe faţă părerea, vorbind cu vădite sforțări: Ti- 
căloasa a murit. Mai mult decit cu viaţa, ni- 
meni nu-şi poate plăti păcatele în faţa judecă- 
torilor pămiînteşti. Să mînjească memoria mor- 
ților nu e un gînd pe care să-l poată avea o fe- 
meie superioară și atit de nobilă cum e ducesa. 
Zicînd acestea, Gufidaun se așeză, stingherit ; 
vorbea rar. Toţi ceilalţi îl aprobară. 

Ducesa îl privi pe Schenna. Zgiria nervos, cu 
degetele lui uscate, tăblia mesei ; rămase tăcut. 

Margareta stărui. Declară în cuvinte aprinse, 
poticnite, fără nici o orînduială, iar și iar, că nu 
renunță, că trebuie să se-ngrijească de presti- 
giul ei, că le cere cu insistența să dea urmare 
voinței sale. 

Totuși, miniștrii nu cedară. Se referiră la în- 
voiala pe care ducesa o semnase, își arătară 
colții, declarară că niciodată nu-și vor da apro- 
barea necesară pentru măsuri împotriva moartei. 
Margareta făcu spume la gură de ciudă și de 
furie. Miniștrii răspunseră că, fiind cu sufletul 
împăcat, primesc cu calm reproșurile ei. Con- 
știința le spune că opoziţia lor este în interesul 
țării și a ducesei însăşi ; sînt convinşi, de ase- 
menea, că respectul arătat memoriei celei moarte 
ar primi încuviințarea întregii creştinătăţi. 

Margareta trebui sa se dea bătută. 

Se zbuciumă plină de mînie, neputincioasă, 
învinsă. Miniștrii ăştia, nemernicii, laşii ! Cît de 
bucuroşi fuseseră că pot să nu i se supună! Cu 
cîtă ncruşinare au tras-o pe sfoară! Au înşe- 
lat-o pe ea şi ţara, iar apoi s-au sustras cu so- 
fisticării murdare obligaţiei de a respecta învo- 
iala. Nemernici, pungași, șantajişti. Se gîndi să 
ceară ajutor de peste hotare. Dar casa de Wittel- 
sbach ţinea foarte mult la Agnes, iar Habsbur- 
gul era prea isteţ ca să se facă de la început 
nepopular prin măsuri împotriva moartei. 

Mai cuteză o supremă încercare deznădăjduită 
de a o învinge pe moartă. În ultima clipă potrivi 
în așa fel lucrurile, încît înhumarea lui Mein- 


934 


hard să aibă loc o dată cu aceea a contesei Ag- 
ne€s. Cine se ducea la Taufers, la îngropăciunea 
contesei, trebuia să lipsească de la funeraliile 
principelui ţării. Îndărătnică, disperată, ceru 
astfel ţării să aleagă între ea și moartă. 

Tăcută, sfruntînd lumea, sălbăticită, Marga- 
reta şedea la castelul Tirol și aștepta să vadă 
cine va veni la ea, cine la Agnes. În adîncul su- 
fletuiui, ducesa ştia tot atît de bine ca oricare 
că, murind, Agnts o învinsese, că lupta luase 
sfîrșit și că pînă la morţi nu se mai poate ajunge 
nici prin putere, nici prin viclenie. 


SENIORII DIN CABINET SE ÎNŢELESERĂ ÎNTRE 
ei cine să ia parte la funeraliile tînărului duce, 
și cine să se ducă la Taufers. Se învoiră ca 
fiecare să hotărască și să-şi ia răspunderea 
pentru sine. Cei mai mulți se deciseră să se 
ducă la contesa de Flavon. Nu erau miinile lor 
nepătate de acest sînge? De ce să n-o arate? 
Frauenberg, Egon de Tubingen, maestrul cava- 
lerilor teutoni, loialul și greoiul Gufidaun se 
hotărîră să rămînă la Tirol. 

Seara tirziu, lacob de Schenna şedea încă 
treaz. Dar nu citea din cartea pe care o desfă- 
șurase înainte-i. Se plimba de colo, colo, cu 
paşii lui ţepeni și inegali. Avusese de gînd la 
început să facă pe bolnavul și să nu se ducă 
nici la Tirol, nici la Taufers. Politica îi era 
indiferentă. Nu-i păsa de părerile şi fierberea 
plebei, avea, în ceea ce-l privește, prea puţină 
ambiţie ca să mai ţină socoteală de acest senti- 

ment. Dar conflictul dintre cele două femei îl 
tulburase dintotdeauna ; îl mișca încă și mai 
adinc, de cînd continua între cea moartă și cea 
vie. Margareta îi ceruse ajutorul ; pentru întîia 
oară: o refuzase. Nu voia să se lase atras în 
această luptă, nu voia să ia partea nici uneia, 
Nu mai voia nimic. 

Poate că iară era aproape singurul care pă- 
trundea pînă la tainica legătură dintre lucruri. 
Margareta, principesa, avea dreptate. Agnes 
fusese geniul râului, era o binecuvîntare pentru 
Tirol că pierise. Dar lovitura o dăduse oare 
Margareta principesa, ori Margareta femeia ? 
Trebuise oare Agnes să moară fiindcă păgubea 
țării, sau pentru că era frumoasă ? Nu cuteza să 
decidă. Un lucru era sigur: Agnes fusese cea 
mai frumoasă femeie de la Pad pînă la Dunăre. 
EI, Sdhenna, era un senior care îmbătrînise. 
Numai de aceea, poate, nu cuteza să decidă? 

Nu voia să se dedea tihnei; nu voia să fie 
bătrîn. Ceea ce le ceruse Botoasa nu fusese 
drept. O acceptase așa cum era, cu gura ei urită, 
cu obrajii căzuţi, cu toată jalnica ei sluţenie. 
Dar ura împotriva moartei nu o accepta. Un 
simțămînt simplu, de dreptate, se punea împo- 
trivă. Trebuia să depună mărturie pentru fru- 
museţe. Se va duce la Taufers. 


Dinspre Pustertal, peste Bruneck se revărsa 
noian în valea de la Taufers. Niciodată munţii 
aceștia nu mai văzuseră atita omenime. La în- 
ceput coborișul fu anevoios prin zăpada înaltă, 
dar în curînd mulţimea baătăâteri un adevărat 

drum. Oamenii maseră sub cerul spuzit de stele, 
în gerul limpede și tăios. Apăru un oraș de 
corturi, care creștea mereu. Se îngrămădeau mii 
și mereu alte mii de oameni. Femei, copii, ne- 
luînd în seamă oboseala și primejdiile iernii. În 
aerul înghețat răsunau blesteme la adresa Mar- 
garetei, vrăjitoarei, celei însemnate de Durnne- 
zeu. Iaipa-iadului nu-și găsise liniștea pină cînd 
n-o ucisese mișelește pe blinda și dulcea Agnes. 
Acuma, contesa zăcea pe catafalc, în capela de 
la Taufers, un înger al lui Dumezeu, o sfîntă 
de ceară, trandafirie şi frumoasă. Un convoi 
nesfîrșit se perinda prin faţa ei, oameni de toate 
stările, vârstele, înfăţișările, baron:, ţărani, tirgo- 
veţi, dar cu toţii reculeși, mișcaţi, plini de com- 
pătimire, cu sufletul greu de o minie sălbatică 
impotriva ducesei. 

n timpul acesta, cel din urmă conte de Tirol, 
răposatul Meinhard, zăcea părăsit în capela 
castelului. Rămăseseră pe loc numai. slujbaşii 
curții şi ofiţerii care n-ar fi putut în nici un 
caz să plece. 

Ziîrcită la vorbă, închisă în ea, glacială, Mar- 
gareta cerceta grupul celor ce se adunară, re- 
marca lipsurile, lua, parcă străină de lume, cele 
din urmă dispoziţii privitoare la funeralii. 
Domnul de Schenna nu era aici ? Nu, pînă acum 
nu venise. După prînz: tot n-a venit? Nu, 
domnul de Schenna n-a venit. Trimise un olăcar 
la castelul Schenna. Domnul de Schenna plecase 
într-o călătorie. Spre Taufenrs. 

Și Schenna... 

Duhoarea grozavă pe care o răspîndea leșul 
lui Meinhard răzbătea prin toate parfumurile 
şi mirodeniile. Celor din capelă li se tăia răsu- 
flarea, ofițerii care şedeau de gardă trebuiau 
să fie. schimbaţi din oră în oră. 

Pe la ceasul trei după-amiază, Margareta 
intră în capelă. Mută, îngenunche lingă fiul ei 
care putrezea, duhoarea descompunerii n-o a- 
lungă. Gărzile fură schimbate, o dată, a doua 
oară, a treia oară ; ea continua să stea ghemuită 
lîngă mort, nu se mișca. 

Și Schenna... 

O chemă de faţă pe dușmancă, pe moartă, 
o chemă prin poruncă domnească. Agnes se 
înfățișa. Se răfui cu ea. Aceea zîmbea, nu voi 
să vorbească. Îi puse înainte tot ceea ce sfări- 
mase, fără rost, vanitoasă, neobrăzată, în joacă, 
bucurîndu-se într-un chip ruşinos de frumuseţea 
ci poleită și zadarnică. Aici, în capela unde se 
odihneau conții de Tirol, care ctitoriseră și strin- 
seseră mănunchi această ţară din munţi puter- 
nică, îmbelșugată şi vestită, îi puse înainte duș- 
mancei moarte tot ceea ce nimicise, spulberase, 
stricase. Aceea aluneca încolo și-ncoace, de ne- 
atins, duhoarea putreziciunii se dădea de-o parte 
din jurul ei, Agnes suridea, aluneca, nu vorbea. 

Și Schenna... 

Aceea ieșise biruitoare. Margareta avea de 
partea ei dreptatea, dar aceea ieşise biruitoare. 
Margareta o nimicise, dar aceea ieșise biruitoare. 
Era nimicită, era moartă, dar ieşise biruitoare. 
Toţi se duceau la ea. Și Schenna. 

Apoi, a doua zi, norii de tămiie plutiră în 
aer, răsunară coruri funebre, sicriul fu coborit, 
lespedea alunecă, grea, în rosturile ei, închizind 
mormîntul. Dar solemnitatea rămase fără nici un 
ecou în sufletele celor de faţă. Corurile nu miș- 
cară inimile, ceremonia nu impresionă pe nimeni, 
asistența puţin numeroasă ședea ţeapănă, parcă 
stîinjenită, tremurînd de frig. 

În orașul de corturi de lîngă Taufers luase 
ființă o mare tabără de priveghi. Oamenii se 
încălzeau la focuri uriașe, aprinse în aer liber, 
frigeau carne, beau vîrtos. Granițele rigide dintre 
stările sociale se șterseră. În 'loc de morcovi şi 
varză acră, ţăranul înfuleca vînat și pește, care 
altminteri îi erau oprite prin strâșnicia legilor. 
Orășeanul își aducea și el partea: cîrnaţi și 
friptură de porc. În aerul rece şi sărbătoresc se 
încinse un praznic uriaş, însuflețit, la care se 
mâîncă și se bău fără măsură. Beţi turtă, oame- 
nii pomeniră în vorbiri nesfîrşite frumuseţea 
îngerească, blindeţea, bunătatea răposatei con- 
tese de Flavon ; blesteme fură rostite împotriva 
Botoasei, talpei-iadului, ucigaşei. Agnes, moartă, 
râmase pentru norod transfigurată şi învăluită 
într-un nor sărbătoresc, de neatins altădată, 
format din miresmele cărnii fripte și aburii 
vinului. 

Singură în castelul Tirol, Margareta se așeză 
la praznicul plin de fală al mortului. Stătu ţea- 
pănă, sulemenită, singură, sub steaguri, drapele 
ostășeşti, stindarde, la masa încărcată cu vesela 
scumpă, aur şi nestemate. Frauenberg, rinjind cu 
oarecare reținere, Gufidaun, maestrul cavalerilor 

teutoni, luară ei felurile de mîncare de la came- 
rieri și slujitori și le purtară ceremonios la masă. 
Margareta şedea ţeapănă, încremenită. Mincă- 
rurile erau aduse în cantităţi uriașe, apoi luate 
de pe masă neatinse. Așa ţinu Margareta praz- 
nicul mortului, trei ore întregi. 


Secretarul lui Frauenberg, tăcutul, umilul cle- 
ric avu de lucru. Miniştrii se folosiră cu cea 
mai făţișă neruşinare de acordul pe care îl smul- 
seseră contesei, își împărţiră ţara între ei. Zbu- 
rau hrisoave de danie, daruri, favoruri, privilegii, 
prescripţii. În- comparaţie cu jefuirea în stil mare 
a Tirolului pusă la cale de acest cabinet al Bo- 
toasei, domnia cavalerilor bavarezi din liga Artus 
fusese moderată. 

Frauenberg viri în buzunarul lui, rînjind, 
moştenirea răposatei Agnes, pe deasupra cetatea 
şi protectoratul Pergine şi castelul Penede, de la 
răsărit de Riva ; Henric de Kaltern-Rottenburg 
puse mîna pe citadela Cagno de pe Nonsberg, 
ca și pe satul cu același nume ; Hans de Freunds- 
berg luă citadela şi protectoratul Strassberg de 
lîngă Sterzing. Seniorii de Matsch întrecură 
măsura. Cerură Naudersul, orașul și jurisdicţia 
Glurn, stăreția Eyer, castelul Jufal de la gura 
văii Schnal. 

Berchthold de Gufidaun şi maestrul cavalerilor 
teutoni, Egon de Tubingen, priviră la toate aces- 
tea cu dezaprobare şi, luaţi în rîs de ceilalți 
pentru naivitatea lor, își pâstrară miinile curate. 

Sohenna îşi clătină capul, mîhnit, în faţa lă- 
comiei colegilor săi. Sfirși prin a-și spune: mai 

bine eu decît un altul. Trist și făcînd o alegere 
de cunoscător, își însuși protectoratul şi juris- 
dicția Sarntheim, mai puse mîna pe castelul și 
protectoratul Reineck, apoi pe fortăreața și ju- 
risdicția Eppan, în cele din urmă, copleşit de 
tristeţe din pricina unei slăbiciuni atît de mari 
și a neputinței de a se stăpîni, înhăţă şi ţinutul 
Lugano, mai sus de Cavalese. 

Margareta, împietrită şi tăcută, semnă tot ceea 
ce i se ceru. În decurs de treisprezece zile ipote- 
case și dăduse jumătate de țară. 


Peste muntele Tauern, luptind cu asprimea 
unui ianuarie sălbatic, își deschideau drum cu 
greutate cinci bărbaţi. Se scufundau în troiene, 
se chinuiau pînă să iasă, îşi zdrobeau mîinile 
și fețele lovindu-se de gheaţă şi stinci. Moartea, 
cu sute de chipuri, tăcută, îi pindea din ripe, 
din mormanele înșelătoare de zăpadă. Doi urşi 
le călcau pe urme, la distanţă, se făceau nevă- 
zuţi, se apropiau iarăși, adulmecînd. Așa se tru- 
diră timp de trei zile cei cinci bărbaţi, pină cînd 
ajunseră iarăşi la o aşezare omenească, satul 
Prettau. | | 

Erau Rudolf, duce de Austria, seniorul de 
Rappach, majordomul său, seniorul de Lans- 
berg, camerierul, și doi slujitori. ” 

Aflîndu-se în Stiria, la Judenburg, Habsburgul 
primise, trimisă printr-un curier grabnic, o de- 
peșă a cancelarului său, care zăbovea în ţinutul 
de margine al Suabiei, la hotarul tirolez. Epi- 
scopul loan de Gurk îl vestea de tulburările ce 
izbucniseră în Tirol la moartea lui Meinhard 

şi-i cerea, pe cît de smerit, pe atît de stăruitor să 
vină cu toată graba în ţara din munţi. 

Rudolf reflectă repede : desigur, cei din casa 
de Wittelsbach se ciondăneau acum în jurul mo- 
ștenirii bavareze a lui Meinhard, nu aveau timp 
pentru Tirol. Da, cancelarul avea dreptate, era 
foarte important ca el să apară la curtea Mar- 
garetei, pe drumul cel mai scurt și pe neaștep- 
tate, evitînd Bavaria. Să se întoarcă mai întîi la 
Viena ? Să adune oaste? Nu, de la Judenburg 
porni călare de-a dreptul spre Radstatt, în Pin- 
zgau, nu dădu ascultare celor ce-l preveneau 
de marile greutăți care-i stăteau în cale, acum 
iarna, la trecerea muntelui Tauern, răzbatu ane- 
voie, luptind să nu piară, prin trecătoare, ajunse 
la Prettau, la Ahrental. Nimeri, necunoscut, la 
Taufers, în fluviul participanţilor la înmormin- 
tare, care acum plecau. Auzi vorbindu-se despre 
noul minister, despre nemaipomenitele lui împu- 
terniciri, despre jafurile lui. Ajunse la Bruneck. 
La douăzeci ianuarie, în cea de-a patrusprezecea 
zi de cînd Margareta rămăsese singură în scaun, 
intră, în Bozen. 

Acolo făcu popas. Ţara, ţara lui, pentru stăpî- 
nirea căreia el şi tatăl său se trudiseră zeci de 
ani, se afla în mîna brutalilor baroni feudali, 
era fărimiţată mereu mai jalnic de la o zi la 
alta. Se găsea acolo singur de tot; întreaga lui 
armată se compunea din doi ofiţeri și doi sluji- 
tori. Desigur, lăsase ordine în Austria ca trupele 
să se îndrepte spre hotarul tirolez. Dar pînă cînd 
asemenea măsuri să-și dea roadele, ţara din 
munţi putea fi făcută bucăţi. Şi era cît se poate 

de limpede în ce situație plină de primejdii se 
afla. Era cu putință ca baronii scăpaţi din friu, 
sălbăticiţi să nu se sfiască înaintea sfinţitei lui 
persoane și, oricît de repede ar fi pierdut apoi 
totul, să pună stăpînire pe el, să-l constrîngă să 
le dea consimţăminte și recunoașteri. Dar, ca în- 
totdeauna, nu putea să aștepte. Sufletul îi era 
plin ochi de dorinţa de a-și îndeplini misiunea, 
de încredere în sine. Totul depindea de inter- 
venţia sa personală. 

Frauenberg rugă să fie primit. Venea ca re- 
prezentant al ministerului. Stătu, pînditor, în 
aşteptare în fața ducelui. Acesta era rezervat și 
rece. Frauenberg vru să vadă cum stau lucrurile. 
Clipi la Rudolf cu familiaritate, spuse jovial: 
cabinetul ar fi, la rigoare, gata să recunoască acel 
testament al Margaretei în favoarea casei de 
Habsburg, dacă Rudolf garantează că privilegiile 
și decretele lor rămîn valabile cel puţin doispre- 
zece ani. | 

Rudolf îl măsură cu privirea pe omul acesta 
masiv, gras şi dezgustător care se afla în faţa 
lui. Frauenberg clipea la el ștrengăreşte și com- 
plice, aşa cum face un pungaș şi un neguţător de 
mărunţișuri cînd încheie cu bine un tîrg mur- 
dar. Habsburgul spuse cu trufie: Se vede că 
în Tirol s-au înstăpînit obiceiuri ciudate şi con- 
cepții neobișnuite. În ţara habsburgică nici un 
om care ar fi vrut să-și păstreze capul pe umeri 
nu ar fi cutezat să facă suveranului său ase- 
menea propuneri. După cîte ştia, el era un prin- 
cipe german răspunzător în faţa lui Dumnezeu 
și, poate, înaintea împăratului, ba chiar, după 

privilegiile casei de Habsburg, nici chiar înain- 
tea acestuia. Frauenberg rămase nepăsător şi 
aşteptă să vadă dacă, după această introducere 
generală, teoretică, va urma ceva deosebit, prac- 
tic. Ducele încheie rece, spunînd că e gata să 
cerceteze în ce măsură ar putea îi îndreptăţite 
privilegiile baronilor. Albinosul căscă botul lui 
de broască, orăcăi cu nerușinare, liniștit şi mul- 
țumit : Pe o asemenea itenielie vor putea cădea 
desigur la înțelegere. Contează pe faptul că du- 
cele va proceda cu generozitate. Cei din Tirol 
fuseseră întotdeauna destul de generoși, ca să 
nu se îndoiască niciodată de privilegiile casei 
de Habsburg scoase la iveală atît de tîrziu și 
în împrejurări atit de ciudate, 

În clipa aceea se întîmplă ceva cu totul extra- 
ordinar. Încet, calm, tînărul duce ridică mîna 
subțire, puternică, osoasă. Cu dosul negricies al 
palmei lovi mutra grasă, ca jupuită, trandafirie 
a celuilalt, de două ori, de la stinga și de la 
dreapta. 

Frauenberg rămase nemişcat. Faţa lui lovită 
nu exprima nici un fel de simțămiînt de jignire, 
era doar nemaipomenit de buimăcită. Ochii roşii 
fără pleoape se ațintiră asupra principelui, pri- 
vindu-i fruntea joasă, colțuroasă, hotărîtă, nasul 
coroiat, buza de jos lăsată deasupra bărbiei pu- 
ternice. Albinosul clipi, clipi mai tare, își în- 
clină capul, dădu din umeri ca și cînd și-ar fi 
cerut iertare, făcu o plecăciune, ieși. | 

Rudolf, rămas singur, zespiră adînc, își des- 
făcu braţele, zimbi, rise. 

Frauenberg își spuse: „L-aș putea da de-o 
parte. Dar n-ar merge tot aşa de lesne cum a 
fost cu ceilalți. Cu siguranţă că şi-a şi luat mă- 
suri din vreme, iar în spatele lui se află mulţi. 
E, mai înţelept să nu te pui cu el. Păcat de fru- 
museţea asta de domnie pe care o pusesem la 
cale. Dar cînd ai a face cu un ins cu asemenea 
grumaz și cu asemenea bărbie... Ei, am și înhă- 
ţat destule. Cine mi-ar fi prevestit o astfel de 
carieră ? Trebuie să mă-ngrijesc să pastrez cit 
mai mult cu putinţă. Și pentru ce lăcomia asta 
veșnică ? Nu-s un dobitoc. Riscul fiind prea 
mare, mă resemnez. Cu toate astea, păcat. Dar 
cu asemenea nas coroiat... 

Îşi fluieră cîntecul, se întinse, căscă zgomotos, 
își trosni încheieturile, adormi. 


Rudolf păși în faţa ducesei, tînăr, viguros, se- 
meţ, dar cu respectul cuvenit. O salută pe fe- 
meia țeapănă, închisă în sine, își exprimă con- 
doleanţele și prin, cuvinte. Apoi, numaidecit, cu 
fraze amabile, însă hotărîte se-ndreptă spre țelul 
ce-l adusese. Toate curţile o cunosc ca pe o 
principesă înțeleaptă şi puternică. E cu atît mai 
de mirare că, în numai cîteva zile de cînd a 
rămas singură la domnie, țara a ajuns în ase- 
menea impas. Cu siguranţă că durerea încercată 
prin moartea fiului, petrecută la un răstimp așa 
de scunt după pierderea soţului, a tulburat-o ne- 
măsurat de mult, făcînd-o incapabilă să- şi mai 
pună în lucrare marile însușiri cu care e înzes- 
trată. Acum, însă, ţara din munţi are nevoie 
mai mult decît oricind de o mînă viguroasă. La 

hotare, ameninţă Bavaria, seniorii lombarzi n-ar 
rămine nici ei inactivi dacă s-ar produce un 
atac din partea casei de Wittelsbach, înăuntru 
domnește neruşinata lăcomie a baronilor. De 
aceea o roagă să chibzuiască dacă nu cumva a 
sosit clipa în care să acorde casei de Austria 
încrederea arătată cîndva în testamentul ei, tre- 
cind asupra lui guvernarea țării. 

Bătrîna femeie greoaie rămase nemişcată în 
faţa tînărului principe. Gura lată, urîtă nu se 
deschise, mîinile grosolane, sulemenite zăceau 
moarte pe damascul greu, negru al rochiei. 

Rudolf își îndreptă spre ea ochii duri, limpezi, 
cenușii, așteptă, apoi reîncepu să vorbească : Nu 
vrea s-o momească cu făgăduințe vagi. Stăpînirea 
habsburgică s-a arătat pînă acum dreaptă, tare, 
puternică. Tirolul n-ar fi mai privilegiat decit 
celelalte posesiuni habsburgice. Dar el garan- 
tează, ca un principe în faţa unei principese, că 
va fi guvernat la fel cu celelalte, energic, cu 
dreptate şi iscusinţă. În ceea ce priveşte propria 
ei persoană, cu siguranţă că se va purta de grijă 
nevoilor ei cu mai multă dărnicie şi mai regeşte 
decit sub guvernarea baronilor. 

Margareta continua să taca, privind în gol cu 
ochii rătăciţi. Rudolf încheie spunîndu-i că n-o 
grăbeşte. Să ţină sfat cu sine însăși și cu Dum- 
nezeu. O roagă să aibă încredere în el şi să cu- 
gete la cuvintele lui fără idei preconcepute. 

Margareta rosti cu vocea răguşită : | 

— Nu mai e nevoie de nici o cugetare. Am 
încredere în dumneavoastră. Recunosc întru totul 
că gîndurile vă sînt cît se poate de chibzuite. 

Se ridică în picioare, îşi întoarse în afară mii- 
nile sulemenite, cu o mișcare înceată, ciudat de 
lipsită de viaţă, le lăsă în jos. Lăsă să alunece, 
lăsa să cadă. Căzură de la ea Tirolul, oraşele, 
opera ei, opera strămoşilor, a lui Albert. a lui 
Meinhard, cel Puternic, cel Aprig, a lui Henric, 
a ei. Acuma era săracă de tot și goală. 

Rudolf nu era de loc înclinat spre gesturi sen- 
timentale sau chiar patetice ; dar se simţi adînc 
și straniu mișcat de înfăţişarea acestei femei 
slute, cum sta înaintea lui, despuiată de toate, 
umilită, istovită de măreţia şi destinul ei. Se 
lăsă într-un genunchi şi spuse că primește ţara 
ca pe o feudă pe care i-o încredinţează cu mîna 
sa ; nu va uita niciodată că e doar guvernatorul 
Tirolului, învestit de ea. 


Curierii goniră în toate direcţiile cu scrisori 
şi decrete ale ducesei. În ele, „Margareta declara 
că, date fiind împrejurările și ca urmare a slă- 
biciunii stirpei femeiești, ea nu mai e în putere 
să-și ocîrmuiască ţara cum o cere binele aces- 
teia şi să stea tuturora și ei însăși întru apărare, 
după cuviință. De aceea, după sfatul miniștrilor 
săi și a reprezentanților "poporului, trece în mii- 
nile scumpului ei văr și ruda cea mai apropiată, 
ducele de Austria, vrednicele și nobilele sale 
comitate Tirol şi Gorz, regiunile și ţinuturile de 
pe Etsch şi valea Innului, cu castelul Tirol și cu 
toate celelalte cetăţi, sinăstriile, orașele, vaile, 
munţii, târgurile, jurisdicţiile, satele, cătunele, 
gospodăriile, provinciile administrate de guver- 
natori, tarapanalele, vămile, zeciuielile, accizele, 

cîştiurile, dările, veniturile, crîngurile, cîmpiile, 
pădurile, colinele, viile, ogoarele, lacurile, apele 
curgătoare, iazurile cu pește, locurile de vină- 
toare, într-un cuvînt întreaga ei moștenire părin- 
tească. Și poruncește cu strășnicie şi solemn ca 
toți prelații şi abaţii ei și toată preoțimea, apoi 
conții, protectorii, guvernatorii și toate autori- 
tăţile din Tirol și din toate părţile ȘI ţinuturile, 
apoi întregul popor să se supună și să jure cre- 
dință astăzi și pentru totdeauna ducelui de Aus- 
tria, ca legiuitul lor principe și stăpîn. 

Mai întîi, depuseră cu toţii, fără rezistenţă, 
cerutul jurămînt de credință şi supunere. În a 
treia zi din februarie jură oraşul Bozen, în a 
cincea Meran, în a noua Sterzing, în a zecea 
Innsbruck. Numai printre baroni unii nu se re- 
semnară cu atita înţelepciune ca Frauenberg. 
Încercară să opună o rezistență fără speranţă, 
uneltiră cu casa de Wittelsbach, se străduiră să 
răscoale ţinuturile din nord împotriva Habsbur- 
gului. Cînd apăru la Hall să primească jurămiîn- 
tul orașului, se ajunse la răzvrătiri faţişe, şi du- 
cele însuși își văzu viața în primejdie. Dar bur- 
ghezii din Hall ţinură piept lefegiilor baronilor, 
orașul Innsbruck trimise «ducelui ajutoare, vădin- 
du- -se astfel că orașele erau hotărite să se opună, 
în orice condiţii, despotismului nobililor băşti- 
nași, sprijiniți de iscoade bavareze. Citeva zile 
mai tîrziu, austriacul putea să-i dea de veste cu 
mândrie prietenului său, dogele Veneţiei, Lorenzo 
Celsi : „Pe cale pașnică, fără multă împotrivire, 
am intrat în stăpînirea ţării din munţi, a căreia 
moştenire Ni se cuvine dinspre partea tatălui 

Nostru. Nobili şi oameni din popor Ne-au jurat 
credință şi Ne-au recunoscut ca stăpinul lor. 
Toate drumurile şi trecătorile de către Germania 
spre Italia sînt, prin milostenia Celui Preaînalt, 
în mîna Noastră.“ 

Margareta se îngriji cu o scrupulozitate de- 
plină de treburile neplăcute, încîlcite ale pre- 
dării puterii. Dar ea primi numai pe cei cu care 
trebuia să stea neapărat de vorbă și nu rosti nici 
un cuvînt mai mult decit cele oficiale. Apoi, voi 
să părăsească ţara fără știrea lumii, numai cu 
uscățiva domnişoară von Rottenburg și doi slu- 
jitori. Rudolf nu primi însă s-o lase să plece așa, 
fără zgomot şi fără nici o ceremonie. Porunci să 
se arate „principesei care pleca toată cinstirea 
cu putinţă. La hotarele ținuturilor ei îi ieșiră în 
întîmpinare baronii feudali, la barierele orașelor, 
autorităţile bisericești și laice. Dar litiera ducesei 
rămase închisă. Putu fi abia zărită printre per- 
dele, încremenită, nemişcată, clătinindu-se în pa- 
sul cailor. Poporul iscodi cu sfială și curiozitate, 
nu văzu nimic. Pleca, așadar, bolnavă, zdrobită, 
ticăloasa, vrăjitoarea, tîrfa, nesătula, sluta, Bo- 
toasa. În urma ei se răspîndeau legende înfioră- 
toare și murdare. Nu zăngăneau Și zdrăngăneau 
într-un chip înfiorător armele rămase în caste- 
lele «ei? Nu hohoteau pnin beciuri şi temnițe 
scheletele celor uciși de ea? Oamenii se fereau 
de locurile pe unde îi plăcuse să facă popas, 
zicînd că pe-acolo umblă stafiile. Copiii erau 
speriaţi : „Dacă nu sînteţi cuminţi, vă ia Bo- 
toasa“, Vitele nu erau lăsate să mănînce iarba 

frumoasă, grasă de pe pășunea din preajma 
castelului „Botoasa“. | | 

După ce trecu de orașul Innsbruck, ducesa 
auzi, în litieră, o voce micuță, subţire care rosti 
în faţa ei: 

— Rămineţi cu bine, doamnă ducesă. 

Margareta. se sperie, o întrebă pe uscăţiva 
domnişoară de Rottenburg : 

— Cine-i aici ? 

Domnișoara nu auzise nimic. Ducesa iscodi 
prin perdele. Atunci văzu două fiinţe de-o 
șchioapă, bărboase. Călcau cu paşi mărunți pe 
marginea drumului, o priveau cu odhi serioși, 
bătrîni de cînd lumea, își scoaseră căciulile ca- 
fenii-murdare, așa cum se purtaseră cîndva, de 
demult, se ploconiră respectuoși de mai multe ori. 
Atunci încremenirea Margaretei luă sfîrșit, ume- 
rii i se muiară, femeia cea slută, grasă se făcu 
ghem. 

Ajunse la botarul către Chiemgaul bavarez. 
Aici era aliniată o companie de onoare. Ostaşii 
prezentară lăncile. Steaguri înclinate, muzică. 
Perdelele rămaseră lăsate, litiera trecu, legănîn- 
du-se, peste hotar, în Bavaria. Îndată ce ieși din 
vederea lor, ostașii de la vamă dădură jos, după 
ordinele pe care le aveau, steagul frumos şi greu 
al contesei de Tirol şi, nepăsători, căscînd, flu- 
ierînd, ridicară în locul lui drapelul nou, sobru, 
curat, cu leul roșu al Habsburgului. 


Slujnica voinică trăgea încet la rame, făcînd 
să alunece luntrea gresolană şi greoaie de la 
mica insulă Frauen peste Chiemsee. Era în nă- 

miez, arșiță, faţa apei se-ntindea pînă departe, 
plumburie, liniștită. Cei doi prelați din luntre, 
cancelarul, episcopul loan de Gurk, și abatele 
Viktring, tare bătrîn, erau rău dispuși. Cronica- 
rul florentin, Giovanni Villani, concurentul aba- 
telui, răspîndise zvonul senzaţional că Marga- 
reta, ducesă a Bavariei, margrafă de Branden- 
burg, contesă de „Tirol trăiește, după abdicare, 
în cea mai neagră mizerie, Habsburgul lăsînd-o 
să sufere de foame. În sărăcie și lipsuri, ca o 
oarecine. Din însărcinarea ducelui Rudolf, cei 
doi prelați fuseseră la Frauenchiemsee, unde 
traia acum Margareta, ca s-o hotărască să se 
pună în mișcare, să ţină curte, așa cum se cu- 
vine, la Viena, sau în oricare alt oraș i-ar plăcea. 
Nu i-a trecut pe numele ei Habsburgul cele mai 
mari venituri, cele patru reședințe Gries din 
Bozen, Stein din Ritten, Amras, Sankt Martin 
'din Zărl, veniturile citadelei Strassberg, ale vaii 
Passeier, ale orașului Sterzing, pe deasupra o 
rentă anuală de şase mii de pfunzi veronezi? 
Curtea ducesei s-ar fi putut lua la întrecere cu 
a oricăreia dintre pnincipesele germane. Dar nici 
argumentele curtenitoare și înțelepte ale episco- 
pului, nici citatele pe lătinie ale abatelui și pil- 
dele lui scoase din istorie nu putură s-o ur- 
nească. 

— Inima i s-a făcut stană de piatră, se 
văită în latineşte episcopul. Nu-i mai pasă nici- 
decum dacă în Tirol e pace sau război. l-am po- 
vestit despre năvălirea Wittelsbachului, despre 
sălbatica pîrjolire și jefuire a văii Innului. M-a 

ascultat, de parcă i-aș fi vorbit despre cum e 
vremea. 

Lacul se întindea într-o nemișcare deplină, 
scînteind argintiu, vislele se scufundau ritmic. 
Moșneagul tăcea. 

— În timpul acesta, veniturile ei se îngrămă- 
desc, începu din nou cancelarul. Îi sînt vărsate 
la zi, nu se atinge nimeni măcar de-o para. 
Aurul se adună în stive prin castelele ei. Tre- 
buie să fie de o bogăţie neînchipuită. Pe Her- 
cule ! încheie cu năduf, italianul ăla e un de- 
făimător și un nemernic, un pamfletar ticălos. 

La aceste ocări adresate concurentului său, 
inima moșneagului numai piele şi os începu să 
bată mai tare. | 

— Drept grăiește eminenţa-voastră, rosti el 
anevoie, cu gura ştirba. Cine s-ar fi putut îndoi 
vreodată că ăla-i un palavragiu josnic și vred- 
nic de plins ? 

Pe malul micii insule, neîngrijită, cu obrazul 
acoperit de un suliman izbitor de alb, ducesa 
şedea jos, sub iederă și flori țărănești viu colo- 
rate, uitîndu-se după barcă. Domnea o liniște 
deplină, zumzăiau gize, o pasăre de apă strigă 
cu glas adormit. În aerul fierbinte şi încremenit 
urca un miros tare de pește, de năvoade și ier- 
buri de apă. Luntrea se îndepărta încet de tot, 
coti după virful insulei mai mari din faţă, pieri 
din vedere. 

Uscăţiva domnişoară de onoare ieşi din înso- 
rita casă pescărească scundă, gălbui-cenușie și 
o pofti pe ducesă la masă. Margareta se ridică, 
se îndreptă anevoie din șale și porni cu pașii ei 

grei, târșiiți spre căsuță. Gura îi era proeminentă 
ca de maimuţă, obrajii îi atirnau moi, enornii, 
diformi, sulimanurile nu-i puteau ascunde negii. 
Domnişoara, tăcută, umilă, îi deschise ușa nege- 
luită. Mirosul peştelui prăjit răzbi în nori deși. 
Margareta îi adulmecă pofticioasă, intră în 
căsuţă. 

CITEVA CUVINTE DESPRE DUCESA SLUTĂ 
ȘI CONTEMPORANII EI 


“Apărut în 1926, romanul Ducesa slută ilustrează pro- 
fundele cunoștințe istorice, de specialist ale lui Feucht- 
wanger şi se remarcă printr-o concizie puţin obișnuită 
în epica sa. 

Cum epoca și locurile în care se desfășoară acţiunea 
sînt mai puţin cunoscute, mi se pare util a spune citeva 
cuvinte despre localităţi, eroi etc. 

Acţiunea romanului se desfăşoară în secolul al XIV-lea, 
cînd Tirolul își trăiește ultimele decenii de viaţă inde- 
pendentă și sfirșeşte prin a trece sub stăpînirea aus- 
triacă. 

Unele denumiri geografice apar în roman în vechea 
fermă germană. Întrucît le-am păstrat în text, în majo- 
ritate, ca atare, iată mai jos corespondentele actuale, pre- 
cum şi alte lămuriri, pentru o sumară orientare geografică. 

Bozen, Brixen, Meran, Trient sînt astăzi localităţi ita- 
liene, numindu-se respectiv: Bolzano, Bressanone, Me- 
rano, Trento. Friaul, în italiană Friuli, formează, îm- 
preună cu Venezia Giuii:a, o regiune din nordul Italiei. 
Grz, tot e provincie din nordul Italiei, se numește Go- 
rizia. Văile Pustertal și Taufers (senioria frumoasei Ag- 
nea de Flavon-Taufcrs), poartă numele de Val Pusteria, 
respectiv Campo Tures. Tramin, pe Adige, este italianul 

Termano, locul de baştină al vinului „traminer“. În ro- 
man, fluviul Adige e menţionat cu denumirea germană 
de Etsch. 

Brunn este numele -german al orașului Brno, capitala 
Moraviei. 

Chiemsee, cel mai mare lac din Bavaria, are trei 
insule, dintre care romanul aminteşte una, Frauench:iem- 
see, pe care se află o veche mănăstire de călugăriţe 
benedictine. 

Cuera, cu un episcopat înființat în 452, aparține astăzi 
Elveţiei și este capitala cantonului Graubinden. 

La Hall, localitate din Tirolul austriac, la sud de ca- 
pitala actuală a regiunii, Innsbruck, se extrage şi acum 
sarc. 

„Alte localități de oarecare însemnătate în roman: In- 
golstadt, pe Dunăre, în Bavaria Superioară ; Landshut, pe 
Isar, capitala Bavariei Inferioare, în secolele XIV—XAVII 
reședință a arhiducilor de Bavaria-Landshut. 

Maas este numele flamand al fluviului Meuse. 

Dintre personaje, reținem pe cele mai importante, care 
au e existență istorică reală. 

Margareta, ultima suverană independentă a Tirolului, 
a purtat realmente porecla de Maultasch, pe care am tăl- 
măcit-o prin Botoasa (în italiană: boccalarga, în fran- 
ceză : d la grande bouche). S-a născut în 1318 și a murit 
la..3 octombrie 1369, la Viena, ceea ce înseinnează că, 
după intervenţia celor doi clerici, din finalul romanului, 
ea a dat totuși urmare îndemnului de a se stabili în ca- 
pitala Austriei. Cu Ioan (Henric) de Luxemburg s-a cu- 
nunat în 1330. Și-a izgonit soţul în 1341, iar după numai 
un an ş-a căsătorit cu Ludovic de Brandenburg. Excomu- 


355 


nicarea celor doi soţi a fost ridicată abia după șapte- 
sprezece ani de la nuntă, în 1359. Margraful Ludovic a 
murit în ziua de 17 septembrie 1361, iar Meinhard al 
Ili-lea, fiul lui şi al Botoasei, la 13 ianuarie 1363. După 
nici două săptămîni, la 26 ianuarie, ducesa își ceda ţara 
Austriei. 

Margareta aparţinea familiei Meinhard (die Meinhar- 


diner), conți și duci, dintre care cel dintîi este menţio- 
nat în documente în 1130, cu titlul de conte de Gărz. 


Tirolul l-au obţinut în 1253, prin moștenire; atunci, al 
patrulea Meinhard a devenit Meinhard l-ul de Tirol. 
Carintia a intrat sub stăpînirea lor în vremea lui Mein- 
hard al Il-lea, tatăl lui Henric şi bunicul -ducesei slute. 
Henric a preluat conducerea ţărilor în 1295. Fiind cum- 
nat al regelui Veaceslav al II-lea, la moartea acestuia, 
stingîndu-se dinastia Picmysl, a fost încoronat ca rege 
al Boemiei, în 1307. Peste numai trei ani, a fost alungat 
din Boemia de către aventurosul loan de Luxemburg. 
A murit la 2 aprilie 1335, cînd Margareta împlinise 
șaptesprezece ani. 

Cel dintîi soţ al Botoasei a rămas un personaj obscur, 
spre deosebire de tatăl său, amintitul loan de Luxera- 
burg, rege al Boemiei, și de fratele său, Carol. Lupta cu 
englezii, descrisă în roman, a avut loc la Crecy, în 1346. 
Regele orb, a cărui vitejie a făcut mare impresie în Eu- 


ropa, abia intrase în al şaselea deceniu de viaţă. Fiul 
său, împăratul Carol al IV-lea, a domnit între 1347 și 1378. 


De numele lui se leagă în principal două evenimente: 
întemeierea, în 1348, a primei universităţi germane, la 
Praga, şi emiterea „Bulei de aur“ (1356), prin care se 
statorniceau modul de alegere a împăraților germani, 
drepturile principilor electori etc. 

Tatăl celui de-al doilea soţ al Margaretei, împăratul 
Ludovic al IV-lea, Bavarezul, născut la 1287, a ocupat 
tronul regal în 1314 şi a murit subit, la o vînătoare lingă 
Minchen, în 1347. Conflictul său cu papa a fost de o 
violență extremă. Fiindcă sprijinise marile familii aris- 
tocratice din Italia (Visconti din Milano este amintit și 
în roman) și, mai ales, fiindcă şedea în scaun fără con- 
firmarea lui, papa loan al XXII-lea (1316—1334) l-a 
excomunicat în 1324. Împăratul nu s-a lăsat impresionat, 
ci, acuzîndu-l pe papă de erezie, a cerut convocarea unui 
conciliu. În 1327, s-a dus în Italia (reședința papală era 
la Avignon) și la 17 ianuarie 1328 s-a încoronat la Roma 
ca împărat „din voința poporului“. Îndată după aceea l-a 
declarat demis pe Ioan al XXIII-lea şi a ridicat în locul 
lui pe un călugăr minorit, sub numele de papa Nicolae 
al V-lea, de asemenea ca un „ales al poporului“. Firește, 
biserica nu l-a recunoscut pe acest papă. Ludovic și Ioan 
au rămas dușmani pînă la moarte, iar papii următori au 
menţinut hotărîrea de excomunicare vreme de încă vreo 
trei sute de ani! 

În lupta sa împotriva papalității, Ludovic s-a bucurat 
de sprijinul celor mai vestiți teologi ai vremii sale, dintre 
care pe Marsilius de Padova și Wilhelm de Okkam îi 
cunoaștem și din roman. Cel dintii, al cărui nume era 
Marsiglio dei Mainardini, a trăit între 1290 şi 1342 
(sau 1343) și a scris, în colaborare, lucrarea Defensor 
bacis (Apărătorul păcii), prin care apăra independenţa 
statului față de domnia lumească a bisericii. Scrierea lui 
Marsilius de Padova, cerută de împărat în legătură cu 
căsătoria fiului său, poartă titlul de De iurisdictione im- 
peratoris în causis matrimonialibus (Despre dreptul de 
judecată al împăratului privitor la cele ale căsătoriei). 

Wilhelm de Okkam era englez. Călugăr franciscan 
(aprox. 1290 — aprox. 1349), a fost acuzat de erezie, ceea 
ce l-a determinat să se refugieze la curtea împăratului 
Ludovic, în sprijinirea căruia a scris şi el cîteva tratate. 

Albrecht al II-lea de Habsburg, supranumit Ologul 
(der Lahme) și Înțeleptul (der Ueise), a trăit între 1298 
şi 1358. Duce de Austria (asociat cu fratele său Otto), a 
favorizat cu mult succes dezvoltarea economică a ţării 
sale, precum şi a Carintiei și Crainei, pe care îi le-a 
smuls Margaretei. în 1335. Fiul său, ducele Rudolf 
al IV-lea, prezentat de istorici ca un om excesiv de or- 
golios, avea numai douăzeci și patru de ani atunci cînd 
a obţinut din mîinile Margaretei Tirolul. Tînărul duce 
are meritul de a fi continuat construirea domului Sfîn- 
tul Ştefan și de a fi fundat, în 1365, Universitatea din 
Viena. A murit în același an, 1365, la Milano. 

Dintre celelalte personaje, îl mai notăm pe cronicarul 
florentin Villani. Dar acesta nu poate fi Giovanni Vil- 
lani, cel mai ilustru reprezentant al familiei, mort 
în 1348, cu prilejul teribilei epidemii de ciumă deserise 
şi în roman, ci ori fratele său mai mic, Matteo, ori fiul 
acestuia, Filippo, care i-au centinuat letopiseţul pînă 
în 1363, respectiv 1364. 

Lecturile propuse Margaretei de către seniorul Iacob 
de Schenna, ca și frescele cu care acesta își împodobise 
pereţii castelelor ne duc spre poemele medievale brodate 
îndeosebi în jurul cavalerilor Mesei rotunde: Tristan, 
Lanzelot (Lancelot), Parzival (Parsifal), Erec, Cavalerul 
cu leul (Lowenritter, alt nume al lui Iwein, Yvain), re- 
gele Artus (Arthur) însuși. Ce ecou puteau să aibă aceste 
poeme, prelucrate de scriitori germani (Gottfried de Strass- 

burg, “Wolfram de'Eschenbach etc.) după modele franceze, 
reiese şi din episodul întemeierii „ligii Artus“ la Mun- 
chen, din iniţiativa prinţului Frederic. Asemenea ligi, 
puse sub egida legendarului rege al Britaniei, au luat 
fiinţă în diverse centre pînă în secolul al XV-lea. După 
modelul lor, au apărut chiar: și grupări în afara aristo- 
craţiei, constituite de locuitori ai orașelor. 


L.R. 

